Tõlgitud saksakeelse väljaande järgi: 

Werner LegereICH WAR IN TIMBUKTU Altberliner Verlag Lucie Groszer 
Tõlkinud 

V.Perli 

Illustreerinud 

H.Rooneem 


ESIMENE OSA Unelm peab muutumatõelisuseks 


Esimene peatükk SALAJANE ÜLESANNE 


Isegi kabjaplagin niisugusel ebatavalisel tunnil ei ehmata Lõuna-Hispaa-nia sadamalinna 
Cadizi elanikke lõunauinakust. Kusagil et lükata lahti aknaluuke, kusagil ei avata ust. 
Inimesed puhkavad. Igaüks kardab nende 1828. aasta — hilissuve päevade palavust. Kõigil 
elusolenditel on sel päevaajal ainult üks soov: puhata, olla tülitamata. 

Siiski oleks võinud mõni kirglik ratsanik ja hobuste-tundja kabjalöökidest nii mõndagi välja 
lugeda. Kõigepealt: tänaval on ainult üks ratsanik. Edasi: hobune on ära aetud, ta suudab end 
veel vaid vaevu jalgadel hoida. Täie kindlusega võib märkida, et kabjad lohisevad üle 
maapinna. Praegu sai hobune kindlasti piitsa, sest plagin läks nüüd jälle kiiremaks. Aga juba 
muutub looma jooks taas väsinuks ja lohisevaks. 

Siin Cadizis, kus kõigest vaimustutakse lõunamaise tulisusega, oleksid kõik need 
tähelepanekud olnud vägagi sobivad uudishimu äratamiseks. Aga kõik jääb vaikseks. Linn 
tundub väljasurnuna. 

Varsti seejärel saabub jälle täielik rahu. 

Ratsanik jõudis kaile. 

Reidil õõtsub ainult paar laeva, vaikselt, tuuletus virvenduses. Siia ei too ükski värske tuuleiil 
merelt leevendust. 

Ratsanik juhtis oma hobuse sadamamüürimni. Nüüd ajab ta end sadulas püsti, varjab käega 
silmi ja silmitseb hoolega laevu. Miljonid päikesed tantsivad veepinnal ja teevad vaatamise 
piinaks. 

«See on siis nüüd korras!» pomiseb mees rahulolevalt endamisi ning pühib higi ja tolmuga 
kaetud nägu. Siis patsutab ta õrnalt looma, kelle küljed vabisevad. Kui ta end nüüd aeglaselt 


ja vaevaga sadulast maha upitab, võib näha, et ta on peaaegu kange. Ta tuigub väsimusest, kui 
ta jalad maapinda puudutavad. Tal jätkub vaevalt jõudu, et päitse-test kinni hoida. Õnneks 
möödub nõrkusehoog varsti. See oli olnud tohutu peatusteta kihutamine, millega tundmatu oli 
hakkama saanud. 

Mõned sammud ratsaniku peatuskohast eemal viib trepp alla vee äärde. Mees piilub alla. 
Mida ta oletas ja lootis, see klapib: viimase astme ääres on lootsik ja selles magab paadimees, 
nägu kaetud vana kõdunenud õlgkübaraga. 

Võõras raputab magajat. Too ei liiguta end. Veel kord ja nüüd juba tugevamalt raputab võõras 
teda. Tulemuseta. Sellest, et magaja tahtmatult nägu moonutab, ratsanikule ei piisa. 

«Hei!! Ärka üles, vana! Pärast võid edasi magada!» 

Paadimees pomiseb midagi pahaselt endamisi. Ka üks õrnem müks ribidesse ei anna põrmugi 
paremaid tulemusi. Lõbusalt ja imestunult vangutab võõras pead. Kaval naeratus vilksatab üle 
ta näo ja juba kummardub ta paadimehe kõrva juurde. 

Lootsik hakkab õõtsuma. Nagu äkilisest tõukest on paadi-junt istukil. Tema silmad on korraga 
pärani. 

«Kes räägib siin kullatükist? Kas teie, härra?» 

«Jah, mina,» kostab võõras. «Saad kullatüki, kui mu otsekohe kuunari «La Legere'i» juurde 
sõuad ja sealt tagasi tood!» 

«Niisuguse kuratliku leitsakuga Prantsuse sõjalaeva juurde? Neetud, see on tubli tükk tööd, 
kas teate!» 

«Üks kullatükk on ju ka kenake summa raha. Aga kui sa ei taha ... » 

«Millal ma seda ütlesin! Teil näib olevat väga kiire!» Vanamees piilub võõrast umbusklikult. 
«See ei peaks sinusse puutuma. Niisiis, kuidas on?» 

«Istuge peale, härra! Ühe kullatüki eest?!» 

Kuna teine kinnituseks ainult noogutab, tõstab paadimees aerud ja tahab lootsiku müürist 
eemale tõugata. 

«Pea veel kinni! Mu hobune on üleval. Ta on täiesti kurnatud. Kuhu ma võin ta varjule viia?» 

«Kas te ka selle eest nii hästi maksate? Siis viin ma hobuse enda juurde. Mõne minuti pärast 
olen tagasi. Mu minia hoolitseb ta eest.» 

«Nõus. Kuid tee kiiresti! Ja et mu looma eest hästi hoolitsetaks!» 

Natukese aja pärast on paadimees tagasi ja lükkab lootsiku müürist eemale. Ühtlaste 
löökidega paneb ta selle edasi liikuma. Paadi kukudes valdab reisijat uuesti väsimus, mille 
vastu ta nüüd võitleb asjatult. Silmad vajuvad kinni, pea langeb rinnale. Ta magab. 

Poole tunni pärast on lootsik kuunari kõrval. Valve riigilaeva pardal on paati jälginud juba 
ammu. Üks madrus nõjatub reelingule ja ootab. 

«Halloo, sõber, toon teile külalise! Viska nöörredel alla!» karjub paadimees üles. 

«Tasem, tasem! Külalisi me ei oota. Äratage mees üles ja laske tal endal kõnelda,» vastab 
meremees. 

«Seda ma teen!» Võõras on nende möirgamise peale virgunud. «Teatage oma komandandile 
härra Jolivet*le ühest ü ... » Ta köhib kohmetunult ja raputab end: «Ma toon talle ühe kirja.» 
«Andke siia! Selleks pole teil tarvis end pardale ronimisega väsitada.» 

«Ma pean selle kaptenile isiklikult üle andma. Niisiis, ärge pidage mind kinni, sõber. Visake 
redel alla!» 

«Teie nimi?» 

«Gaston Brie.» 

«Nime järgi kaasmaalane. Minugi pärast, tulge üles!» Ning madrus viskab seepeale nöörredeli 
alla. 

Paadimees hoiab seda kinni. Brie ronib üles. Suurt osavust ta seejuures ei ilmuta., Maarott! 
Madrus ja paadimees mõtlevad ühte ja sedasama. 


«Sa ometi ootad oma kullatükki!» hüüab Brie paadi-juhile. 

«Igatahes, härra, aga kui võimalik, siis ära lase mind ainult liiga kaua oodata,» kostab alt üles. 
Madrus astub Brie'le teele ette. 

«Vabandage, härra, on teil relvi kaasas?» küsib ta. 

«Palun!» Brie tõmbab välja laetud püstoli ja kitsa teravaotsalise pistoda. «Võib-olla arvate, et 
ma teie laeva rünnata tahan? Noh, ükskõik. Hoolitsege ainult selle eest, et asjad kaotsi ei 
läheks. Need on mulle juba väga häid teeneid 

osutanud ja headest teenritest ei lahkuta teatavasti meelsasti.» Mõlemad naeravad. 

Madrus vilistab. Natukese aja pärast ilmub luugist laevapoisi pea. 

«Vii see härra komandandi juurde!» 

Kapten Jolivet ehmus. Kas koputati või nägi ta und? See hullumeelne kuumus! Siiski, 
koputatakse jälle. Ta ajab enda püsti, kohendab mundrit ja hüüab siis: «Sisse!» 

«Üks käskjalg, härra komandant!» teatab junga. «Kust?» 

Seda aga laevapoiss paraku ei tea. Ent Brie aitab ta kimbatusest välja. 

«Tangerist, härra kapten. Asekonsul Delaporte'i kiir-käskjalg!» 

«Tänan. Kus on sõnum?» 

«Siin!» Brie võtab rahakotist, mida ta kannab paljal kehal, nahkse kirjatasku. 

«Teie nimi, härra?» küsib kapten muuseas, samal ajal taskut võttes ja hoolikalt vaadeldes. 
«Gaston Brie.» 

«Väga rõõmustav teiega tutvuda. Te töötate siis .. .2» 

«See ei muuda asja, härra Jolivet. Mind rõõmustab, et härra Delaporte minuga rahul on. 
Palun, kas te ei tahaks anda mulle kirjalikku kinnitust, et olete tasku puutumatult kätte 
saanud?» 

«Meelsasti, härra Brie. Tohin ma seda teha peale sõnumiga tutvumist voi on teil 
tagasipöördumisega kiire?» 

«Sest ajast peale, kui ma «Legere'i» pardal olen — mitte enam.» Brie naeratab. Ta on õnnelik. 
«Võtke istet ja teenige end ise. Seal on tubakas, konjak, vein. .. ainult teenimine puudub. 
Andsin oma meestele, pealejnõne üksiku, tänaseks puhkuse.» 

Võõras ei tee mingit tseremooniat. Ta täidab oma piibu, joob ja silmitseb märkamatult 
ohvitseri. 

Jolivet kontrollib tasku pitserit, murrab selle lahti ja tõmbab nahkkestast välja veel kord 
kinninööritud kirja. Uus kontroll, siis viimaks rebib ta kirja lahti ja loeb, mõtleb, vaikib. 
«Kas kõik on korras, härra komandant?» küsib Brie. -- «Endastmõistetavalt. Kas teile on 
tuttav kiirteate sisu, härra .. . Brie?» 

«Ei. Minu ülesanne oli kõike jõudu mängu pannes tasku nii kiiresti kui vähegi võimalik teie 
kätte toimetada. Ma püüdsin seda teha ja usun ning loodan, et olen pälvinud teie ja härra 
asekonsuli rahulolu.» 

«See on teil õnnestunud. Kas pöördute tagasi Tangeri?» 

«Just nii. Aga kindlat aega mulle ette kirjutatud ei ole. Keegi ei pane pahaks, kui ma enne 
korralikult välja magan ja siis tavalise kiirusega reisin.» 

«Kindlasti võite endale aega võtta. Ma tahaksin teile teha ühe ettepaneku: jääge laevale. 
Omavahel öeldud, kuunar suundub Tangeri ja läheb merele veel täna. Nende võimaluste 
juures ma ei tahaks teid jälle saata maamatka raskustesse.» 

«Väga rõõmustav. Tänan. Minu teenistus oma kodumaa heaks sisaldab vaikimise kõigil 
juhtumeil. Kui ma teile koormaks ei ole, võtan teie pakkumise vastu suure heameelega. Ma 
korraldan siis kohe oma asja paadimehega.» 

«Tehke seda. Vahepeal ma annan vastuvõtuallkirja.» 

Brie' käsi on juba ukselingil, kui komandant teda peatab. 


«Kas te osutaksite mulle ühe teene, härra leitnant Previlliers?» 

Hüütav peatub hämmastunult ja pöördub tagasi ohvitseri laua juurde. 

«Käsutage mind, sõber!» 

«Võtke veel silmapilguks istet. — Hm,» jätkab Jolivet, kui käskjalg on jälle istunud, «et 
tavaline kuller kirja sisu ei tea, on mulle loomulikult selge. Aga ohvitser?» Seejuures vaatab 
ta teisele otse näkku. Previlliers ei pilguta silmagi. 

«Ausõna! Ma ei oie sõnumiga tuttav.» 

«Kahju, kahju, siis jääb see ka mulle selgusetuks.» 

Kapten on püsti tõusnud ja kõnnib kajutis edasi-tagasi. 

«Niisiis, minu palve juurde tagasi tulles,» alustab ta mõne aja pärast taas juttu, «ma pean veel 
täna purjed üles tõstma. Nagu ma, juba tähendasin, on meeskond keskööni maale lubatud. 
Poisid on vaja tagasi tuua. Kõige parem oleks, kui saaks seda teha juba enne keskööd. Isegi 
neile teadet saata ja neid leida pole kerge. Peale selle peab terve see lugu toimuma nii 
tähelepanu äratamata kui vähegi võimalik. Ma ei tea, milleks minu laeva tarvis läheb. 
Seepärast on soovitav, et asi silma ei torkaks. Sadamaametiga ma tulen toime. Küllap leian 
mingi süütu ja usutava põhjuse 

kiireks väljasõiduks. Minu mehi aga, neid metsikuid poisse, õigeaegselt laevale saada — see 
teeb mulle muret.» 

«Ma aitan teid, härra Jolivet, sest seda te ju tahtsitegi mult paluda. Tangeri sadamakõrtsides 
olen ma elanud üle juba nii mõnegi seikluse. Ja ega siingi tohiks võimatuks osutuda 
kaasmaalasi viinaurgastest välja meelitada, ilma et keegi sellest ülemaailmse tähtsusega 
sündmust teeks. Ainult .. .» Leitnant Previlliers mõtleb hetke ja jätkab siis: «Kuidas saan ma 
meestele tõendada, et tegutsen teie. käsul?» 

«Ma annan teile kaasa ühe maatidest.l Kui suvatsete oodata, annan talle kohe juhised. Ent vist 
on parem, kui sõidate tagasi oma paadimehega. Ärge kiirustage, muidu ei jõua minu paat teile 
järele. Märgusõna on: kodumaa.» 

«Hästi. Kas ma tohin nüüd paluda kviitungit?» 

«Kirjutan selle kohe.» 

Previlliers loeb komandandi poolt kirjutatud lühikesed read tähelepanelikult, sõna-sõnalt läbi. 
«Sellest piisab mulle. Ja nüüd: nägemiseni. Võib-olla ehk päris kauaks, kui mõned teie 
madrustest on leidnud kusagil mõne kõrvalise kõrtsi.» 

Jolivet on jälle üksi. Ta tõmbab välja kirja, mille oli pistnud oma mundrikuue taskusse, ja 
süveneb uuesti selle, sisusse. Nüüd, kus teda keegi tähele ei pane, pomiseb ta' endamisi 
mõned laused, nagu mõistaks ta kirjutatut paremini, kui kõrv sõnu kuuleb: 

«Otsekohe kuunar valmis seada ja Tangeri purjetada ... üks erakordselt tähtis isik tuleb viia 
Touloni. Salajane ülesanne — meeskond, kaasa arvatud ohvitserid, tuleb hoida täielikus 
teadmatuses. Purjetamiskäsuks kõigile on: Tanger.» 

Minu hea Delaporte, meeskonnata ei saa purjetada ükski kapten. Loodetavasti on leitnant 
tõepoolest nii tubli, kui ta ütles .. . Jolivet haarab veel kord väikese sedeli, mis oli pandud 
kiirteatele lisaks. Selles soovitab Delaporte väga soojalt noort leitnanti. Ta olevat uljas 
noormees, kes on osutanud Prantsusmaale juba mõnegi suurepärase teene. Rikas, 
perekonnata, tal pole tarvis kellestki hoolida. 

«Pole halb!» mõtleb komandant. Aga juba on tema mõtted taas ülesande juures. Selle 
täitmine ei valmista talle 


"Maat — mereväe allohvitser. 

praegu muret. Kui ainult see mõistatus «erakordselt tähtis isik» oleks lahendatav. Ja ta peab 
selle isiku viima Touloni. 


Jolivet on innukas ajalehelugeja ja ka muidu maailma sündmustega hästi kursis. Ta laseb 
vaimusilma eest mööduda kõigil inimestel, keda viimasel ajal on mainitud ühenduses Põhja- 
Aafrikaga. Momendil ei viibi seal kedagi kõrgetest riigimeestest, kelle tagasisõiduks tuleks 
tegevusse rakendada Prantsuse sõjalaev. Kellele võis küll vihjata Delaporte'i sõnum? Või 
tuleb mõni pärismaalane Prantsusmaale külla viia või pöördub mõni tähtis uurija tagasi? 
Mõttetus, täielik mõttetus on see teine oletus. Nad on rõõmsad, need uurijad, enamus neist 
vähemalt, kui nad sellele mõrtsukaliku päikesega kuradimaale kuidagi võivad selja keerata, 
toimugu see siis kas või poollekkivas lootsikus. Uurijate pärast pole riigil tarvis teha 
ebatavalisi kulutusi; paljud ei pöördu niikuinii tagasi. Muidugi oleks see hoopis teisiti, kui 
tuleks saata mõnd Aafrika vürsti riiklikule külaskäigule Prantsusmaale. Tangeri bei? Vaevalt. 
Maroko sultan? Jah, sel juhul tuleks tõepoolest sõjalaeva kasutada. Keisrile saab osaks 
muidugi kõiksugune hiilgus ja toredus, kõiksugune au, kuigi ta on ainult pruun, poolmetsik 
aafriklane. Need inimesed on tundlikumad kui mõni Pariisi suur daam, kes mõnikord viltuse 
pilgu tõttu, mis on heidetud tema sülekoerale selle mannetu haukumise pärast, vihast ja 
kättemaksust kõige hullemaid rumalusi sepitseb. 

Õigupoolest tuleb kõne alla ainult Maroko sultan. Keegi teine pole väärt seda au, et ta toodaks 
kuunaril «La Legere» Prantsusmaale. See mõte meeldib Jolivefle. Kõrge härra teeb suured 
silmad, kui ta näeb maailmalinna Pariisi selle toredate tänavatega, suurepäraste 
mälestussammastega, uhkete kirikutega . .. «Oh sa ... » Kapten surub sajatuse parajasti veel 
tagasi. Ilus'unelm, et tema laev annaks peavarju ühele keisrile, on haihtunud laiali 

kõikide tuulte poole. Sultan on ju muhameedlane! Tema juba ei sõida vihatud kristlaste 
maale. Tema mitte ja vaevalt ka ükski teine valitseja Põhja-Aafrikast. 

Aga kes veel võiks kõne alla tulla? Komandant on pahane. Kas siis tema teated peaksid olema 
puudulikud? See oleks küll esimest korda. Praegu tuleb oodata Tangerini. See pole ilus, kuid 
ei ole midagi parata. 

Vahepeal on paat Previlliers'ga jõudnud kuunarist juba tükikese maad eemale. 

«Noh, härra, kas saite oma asjad korda?» küsib paadimees oma reisijalt. Ta usub, et kullatükk 
kohustab teda kõnelemisega lühendama oma kaaslase ülesõitu. Seekord ju noormees ka ei 
maga. 

Ikka on lämmatavalt palav. Aga läänest, lahtiselt merelt puhub nüüd õrn tuuleiil. Võrreldes 
sinnasõiduga on praegu isegi mõnus. 

Previlliers rõõmustab, et vanamees tahab lobiseda. See on talle väga sobiv. 

«Kas ma oma asjad korda sain?» Leitnant teeb, nagu oleks paadimees teda, sügavast 
mõtisklusest välja kiskunud. Äkki prahvatab ta ärritatud meeleolus: «Jäta mind ometi rahule 
nende asjadega! Midagi ei taha ma enam neist kuulda. Mitte midagi!» 

«Nonoh, miks siis korraga nii vihane?» 

«Mis vihane. Vihane — see oleks veel hea sõna. Ma olen maruvihane! Täis niisugust raevu, et 
võimatu kirjeldada!» 

«Siis avage suu, härra. Sõnadega kaob raev teie südamest.» Vanamees tahaks hea meelega 
reisijat üksikasjalisemale jutuajamisele ahvatleda. Peab ju olema midagi väga tähtsat 
juhtunud, mille pärast üks käskjalg hobuse peaaegu surnuks ajab, et jõuda «Legere'i» pardale. 
«Arvad või? Noh, sa oled vanem kui mina, kindlasti on sul õigus. Kuula siis! Äkki 
kihutatakse mind kauge maa tagant sõjalaeva, juurde — ja mis on selle põhjuseks? Karvad 
ajab püsti, kui mõtlen sellele!» 

«Te panete ju inimese otse piinapinki. Rääkige siis ometi lõpuks selgelt ja arusaadavalt, 
härra!» 

«Ma ajasin hobuse peaaegu vigaseks!» 

«Jah, muidugi, jah! Seda ma nägin. Ja edasi!» 


«Sa eiusu seda. Ma parem neelan oma vihavimma alla.» Leitnandile teeb vanamees, kes 
uudishimust on aerud paati tõmmanud, tohutult nalja. Miks ei peaks ta kullatüki eest endale 
veidi süütut meelelahutust lubama? Pealegi peab ta selle lobisemise juures muidugi ka oma 
eesmärki silmas. 

«See oleks kõige rumalam, mida te teha võiksite. Taoline raev võib kõhu ära rikkuda.» 

«Oh häda küll! Mis sa ütled selle kohta: see. .. ei, enne tõota mulle, et sa ühelegi inimesele 
sellest sõnumist midagi ei räägi.» 

«Kõikide pühakute nimel, härra, ma vaikin nagu haud.» «Hästi! Ma ei hooli sellest üldse 
mitte, kui mind välja naerdakse.» 

Leitnant kummardub vanamehe juurde ja sosistab talle midagi kõrva. Näoilme, mille 
paadimees sealjuures teeb, on oma totruses lihtsalt oivaline. 

«Komandandi vanatädi on surnud?» Ent nii voolavalt, kui need sõnad end siin lugeda lasevad, 
ei lausu paadimees neid kaugeltki mitte. Ja siis pahvatab ta nii mürisevalt naerma, et 
«hahahaad» rulluvad eemale nagu merelained. 

«Eks ole hull? Kas see ei ole kõige suurem sigadus, mis nad mulle korraldasid? Mu vaene 
hobune!» 

Hispaanlane on oma naeru lõpetanud. On näha, et ta pingsalt järele mõtleb. «Ta võib rängall 
rikas olla!» arvab vanamees siis. 

«Kes?» küsib Previlliers rumalalt. 

«Vanatädi!» 

«Pagan võtaks, sellele pole ma veel üldse mõelnud. Sul on õigus, vana. Komandant oli 
sõnumi üle hiigla rõõmus ja andis mulle hea jootraha.» 

«Näete nüüd. Unustage oma raev ja tehke endale selle kingituse arvel üks lõbus õhtu. Või 
peate otsekohe jälle tagasi pöörduma?» 

«Täna enam mitte. Sõber, sa oled mul pahameele hingest välja.puhunud. Sinu mõtted on 
oiged. Nüüd teen endale prantslase kingiga ühe mõnusa õhtu. Õieti peaksin sind teejuhiks 
kaasa võtma, kuid see ei lähe.» 

«Aga miks mitte? Mul on aega, alati aega, kui läheb joomaks ja tralliks.» 

«Ma pean sulle komandandi poolt ütlema, et tal on tõenäoliselt sinu jaoks tööd. Kuna talle 
täna niisugune õnn osaks langes, siis arvan, et sellest midagi ka sinule pudeneb.» 

«Mulle sobiks see.» 

«Nüüd aga loe mulle korraks kõik Cadizi lõbusamad kõrtsid üles. Mu meel ihkab lõbu ja head 
tuju!» 

«Cadizis võite laialt lõbutseda. Seal nad on — «Kuldne viinamarjakobar», siis «Sinine rüütel» 
ja veel mõned teised kõrtsid, kus leiate ülemeeliku seltskonna.» 

S.ellal kui paadijuht loetleb tervet rida trahtereid, mida meremehed eelistavad, on ta jälle 
aerud võtnud ja sõuab kai poole. 

Previlliers laseb vanamehel rääkida. Varsti teab ta kõiki neid kohti, kust madruseid tuleb 
otsida. Oma luiskamisega läks tal korda tähelepanu äratamata teada saada, mida tal vaja oli. 

Paat läheneb kaldale, aga hispaanlane jutustab ikka veel linna «vaatamisväärsustest». 

«Aga «Kollasesse koera» te vist küll ei taha minna?» 

Previlliers taipab kohe, et tolle võõrastemajaga peab olema mingi eriline lugu lahti, muidu ei 
oleks selle mainimine toimunud küsimuse vormis. 

«Mispärast sa seda küsid? Kui seal lõbu laialt on, siis ongi «Kollane koer» just see trahter, 
mida ma täna vajan.» 

«See on väga halva kuulsusega joogikoht. Ainult julged mehed riskivad sinna minna.» 
Laevnik pilgutab Previlliers'le silma. 

«No räägi siis!» nõuab leitnant. 


Mis ta nüüd kuulda saab, on otsekui loodud selleks, et uudishimulikke reisijaid ja kõigepealt 
meremehi juurde meelitada. Jutt, et kõige parem oleks testament ära teha, enne kui söandad 
sinna sisse minna, on muidugi loba. Prantslane teab seda hästi. Hullem kui Tangeris või 

teistes Põhja-Aafrika sadamates ei või ega saagi siin kindlasti olla. Hispaanlase jutustus 
sisaldab kõik võõraste ligiahvatlemise tunnused. Kahtlemata on kõik paadijuhid «Kollase 
koera» omaniku poolt värvatud. Nad peavad talle külalisi hankima. Natuke kiitma, asja 
vähekese jubedaks tegema, vaprust esile kutsuma, kuid ennekõike pööraseid seiklusi tõotama 
— kes suudab siis sellele vastu seista? Vaevalt keegi meestest, kes nädalate ja kuude kaupa on 
näinud vaid vett ja taevast. Ohvitser on veendunud, et ta ühe osa «Legere'i» meeskonnast sealt 
leiab. Neile meestele on samasugust reklaami tehtud. 

«Ilus, nüüd tean ma, kuidas õhtu veedan. Võta tänutäheks veel paar peesot.» 

Vanamees muheleb. Pealelõuna on end tasunud. Loodetavasti tuleb varsti veel rohkem nii 
heldeid inimesi. 


Teine peatükk «KOLLASES KOERAS» 


Cadizist Sidoniasse kulgeval teel rändavad hilisel õhtutunnil kaks meest. See on ebavõrdne 
paar. Üks kannab nägusat Prantsuse madruse-mundrit. See on allohvit-" ser. Teine, vist küll 
meremehe teejuht, on närune hispaania kitsekarjus. Nad sammuvad vaikides. 

«Kas see seal on «Kollane koer»?» pöördub madrus mõne aja pärast oma saatja poole. 
Matkajad jätavad parajasti selja taha teekäänaku ja nende ees kerkib esile mingi ehitise 
siluett. 

«Jah,» vastab teine. «Aga nüüd ettevaatlikult. Jääge siia puude varju, et teid liiga vara ei 
nähtaks. Ma lähen üksi sisse.» 

«Ei, härra leitnant, kui teile nüüd. . .» 

«Rumalus, maat. Muide: jätke endale lõpuks kord meelde, et te sõna «leitnant» enam suhu ei 
võta!» 

«Vabandust, härra lei.. .» 

«Tuhat ja tuline! Heameelega saadaksin teid otsekohe tagasi.» 

Tõrelda saanud mees punastab. Leitnant Previlliers märkab seda täiskuu valguses. Tema 
nimelt ongi hispaania kitsekarjuse rõivais. 

«Tulge siia müüri äärde. Heidame ühe pilgu aknast sisse.» 

Läbi määrdunud aknaruutude ei näe kumbki prantslane suurt midagi, aga see ei olegi tarvilik. 
Ulgumine, karjumine, käteplaksutamine ja metsik joobnute kriiskamine ütlevad neile, et 
kõrtsis on koos lõbus seltskond. Kindlasti on ka need kuus puuduvat «Legere*i» meeskonna 
liiget seal hulgas. 

«Ma lähen üksi sisse. Selle välimusega ei äratama tähelepanu, kuna teie tõmbaksite otsekohe 
kõikide pilgud endale. Oodake oliivipuude all ja ärge end näidake.» Nende sõnadega läheneb 
Previlliers trahteri uksele. 

Maat haarab tal käsivarrest kinni, laseb aga ruttu käe jälle langeda. Segadusse sattunult 
pomiseb ta vabanduse. Ta ei tohi ju ohvitseri puudutada. Leitnant ei tee sellest väljagi. Ta 
teab, et allohvitser on tema pärast mures. 

«Võtke vähemalt see püstol enesekaitseks kaasa,» palub meremees. 

«Tänan,» tõrjub Ptevilliers. «Niisuguses urkas ei tulistata. Kui tahetakse inimest teise ilma 
saata, siis tehakse seda taolistes paikades käratult. Peale selle ei usu ma kaugeltki kõike, mis 
räägitakse niisugustest kurikuulsatest kohtadest. Teie rahustuseks — vaadake siia!» Laetud 
püstol ja pistoda välkusid mõni hetk kuuvalguse käes. «Kaks teravat vilet tähendavad, et peate 
appi tulema. Muidu ei tahaks ma teid sees näha. Selge?» 

«Just nii!» 

«Ja nüüd teisele poole — õlipuusalusse. Sealt on hea ust silmas pidada.» 


Maat hüppab üle eredalt valgustatud tänava ja sukeldub puude varju. Kõrtsist on võimatu 
prantslast näha. 

Alles nüüd astub Previlliers maja esikusse. Selle lõpus annab valgusriba tunnistust uksest. Ta 
avab selle. Õhk, mis kõrtsiruumist' välja tungib, lööb tal silmapilguks hinge kinni. See on nii 
paks, et lõika või noaga. Tihe tubakasuits voogab laias kaares üle laudade ja seguneb veini 
ning köögi lehkadega. 

Kuid veel ei saa võltskarjane kõike täpselt silmadega haarata. Ukse taga ripub pärlkardin. 
Meeldivalt ja õrnalt helisevad pärlid, kui ta kardina kõrvale lükkab ja täies suuruses sisse 
astub. 

Ükski inimene ei tee uuest külalisest välja. Nii saab prantslane suurema ettevaatuseta ruttu 
ringi vaadata. Õige, 

16 

seal ju otsitavad ongi. Vilets seltskond on siia kogunenud. Karjased, kutsarid, lihttöölised, 
hispaania meremehed, sealhulgas vist küll ka röövlid ja kerjused. Pealetükkivaid lõhnu 
hoovab kassikullaga ehitud naistest, kes aitavad meestel viimaseid peseetasid sirgeks lüüa. 
Kõigi juuresolijate silmad on suunatud lauale ruumi keskel. Sellel tantsib üks väike tütarlaps 
fandangot. Kitarrid saadavad teda. Laps ise klõbistab kastanjette ja laulab peene meeldiva 
häälega. Pealtvaatajad löövad kätega takti. Väike tantsijatar on väga kena. Tema sädelevate 
silmadega kaunijooneline nägu on raamistatud sügavmustade juustega. Ja tantsida oskab see 
väike! Seda märkab prantslane juba tüdruku väheste liigutuste järgi. Tõenäoliselt ei tantsi laps 
täna esimest korda, sest muidu ei oleks kõik siinviibijad talle pealtvaatajateks. Kui midagi 
erakordset ei toimuks, siis ei laseks talumehed, karjased ja töölised, bandiidid ning kerjused 
nii kergesti kaarte ja täringupeekreid puhata. Ka noor leitnant on täielikult võlutud. Ta 
kahetseb siiralt, et niisugune anne satub tõenäoliselt halba seltskonda, sest ta tunneb neid 
olusid. Kusagil seisab ja luurab tüdrukut üks ihnur, ekspluataator, kes elu ja surma peale 
võitleb selle eest, et teda endale pidada. Häda sellele,.kes siin vahele segab! 

Tants on lõppenud. 

«Braavo, suurepärane!» Üks prantsuse madrustest haarab mütsi peast. «Üks annetus väiksele 
kunstnikule! Rahvas, andke! See oli alles tants!» 

Teised nakatuvad prantslase vaimustusest. Mündid langevad koguja mitsi, kord kergelt, kord 
kaalukalt. Mehed ei tea, mis nad annavad. Nüüd, kui nad tantsu jälgimise pingest jälle on 
vabanenud, on alles märgata, kui joobnud nad 

enamuses On. 

Puhvetileti juures, mille taga istub paks härjakaelaga peremees oma troonil, vaaruvad siia- 
sinna paar räbaldunud kuju. Nad ainult lällutavad veel ja aina kallavad ühe napsi teise järel 
kõrisse. 

Kofjandusega on laekunud palju raha. Madrus raputab mütsi sisu letile. 

«Nii, peremees, nüüd hüüa korraks väike siia, et ta saaks tasu vastu võtta,» käsutab ta. 
Noormehed tema kõrval teevad suured silmad. Raha, raha!! 

«Jama!» röögib üks ja heidab end kogu kehaga rahahunnikule. Läbematult pühib ta 
eemaleveerevaid münte hunnikusse kokku. «Mis teeb tüdrukutirts rahaga?! Anna napsi selle 
eest, Pedro! Ja ruttu!» Joobnu lükkab raha peremehe ette. 

Prantsuse meremehe silmad välgatavad. «Keegi ei puuduta raha, selge?!» hoiatab ta. Võõras 
ei ole pooltki nii purjus kui hispaanlane. 

«Me ei ole Prantsusmaal. Siin otsustame meie! Hei, mehed, siin otsustame meie, ainult meie, 
ainult meie ... » 

«Just nii, Alonso, ainult meie!» kinnitab meestehulk. «Ära jäta! Anna prantslasele!» 

Igalt poolt ässitatakse poissi. Prantslase olukord võib muutuda ohtlikuks. 


Leitnant Previlliers on end sel ajal laudade vahelt läbi poetanud ja seisab nüüd riiuhimulise 
hispaanlase selja taga. Keegi ei takistanud teda, sest kõik peavad ju noormeest kohalikuks 
elanikuks. 

Oma riietuse sai leitnant õhtu jooksul vägagi omapärasel viisil. Ei oleks vahest õige öelda, et 
ta selle mänguga võitis ühelt ehtsalt hispaanlaselt. Nii oli see küll kavatsetud. Previlliers kui 
rikas mees, kes endale võib lubada iga nalja, armastab ebatavalisi seiklusi. Sealjuures tunneb 
ta hästi kõiki kelmide kavalaid võtteid ja riukaid. Ta oskab neid kasutada isegi paremini kui 
teised. Aja jooksul on ta niisuguse osavuse saavutanud, et pea iga kaardi- või täringumäng 
lõpeb nii, nagu tema seda soovib. Väga kerge oli tal mäng oma ja karjase ülikonna peale =— 
kaotada. Et ta ülikonda vajas, sellepärast ta just kaotaski. Tölplasliku võõra üle naeris karjane 
täiest südamest. 

«Las käia, Pedro! Anna veini ja viina! Võta raha ja ära lase meid kauem oodata!» Iga teine 
oleks võib-olla joobnu tigeda pilgu ees tagasi tõmbunud ja käsku kuulda võtnud. «Kollase 
koera» peremees aga end hirmutada ei lase. 

«Kuulsid, Alonso, et härra keelab!» manitseb ta. 

«Täiesti õige! Kes raha puudutab — sel tuleb tegemist teha minuga!» Prantslase hoiatus 
vallandab ümberringi naerulagina. 

See tugevdab hispaanlase seljatagust. «Sina könn!» hüüab ta ja tahab väikese" meremehe 
kallale söösta, kuid libiseb, rabab kätega õhku ja kukub pooleldi üle kõrtsileti. Toore sõimuga 
ajab ta end uuesti üles. Veel kord pöördub ta prantslase poole: «Sirutan su ühe hoobiga 
põrandale!» 

Alonso on tõesti tugev poiss ja üks tema hästiistuv haak võib kakluse lõpetada veel enne, kui 
see on õieti alanud. 

Esialgu jääb siiski kõik ainult ähvarduseks. Võib ka olla, et mehe vintis aju unustas, mis ta 
praegu tahtis. Aga juba möirgab ta uuesti: «Viina! Olgu olla! Eks me näe, kes' on härra!» Ja 
jõuk nõustub vaimustatult. 

Meremees ei pilguta silmagi. «Veel kord, kuid viimast korda: käed raha küljest eemale!» 
«Sõida kuradile, prantsuse koer!» Hispaanlane võtab löögiks hoogu. Enne kui ta rusika saab 
langetada, on käsi madruse haardes. Paraku ainult sekundi murdosaks, kuna kallaletungija on 
joobnult väga tugev. Alonso sööstab meremehele vastu kogu kehaga. Võitlejate kokkupõrge 
on kohutav. Prantslane kummardus, et Alonsot õlgade vahele tõmmatud ja ettekallutatud 
peaga vastu võtta,. On kuulda ribide naksumist, kui Alonso rind põrkab vastu madruse pead. 
Hispaanlane röögatab ja vaarub kõrvalseisva talumehe käte vahele. Ka prantslase on rünnak 
tagasi paisanud. Ta on ju väiksem ja kergem kui kohmakas Alonso. «Alonso, peale, peale! 
Või tahad sa oodata, kuni konna-õgija prantslane su põrandale lööb?!» Nii ässitavad ümber- 
olijad oma kaasmaalast uuele rünnakule. Kas siis see nii pingeliselt alanud võitlus on nii ruttu 
lõppenud ja võib-olla isegi viigiliselt? Sellega jõuk ei lepi. Meeled on ärevil, kuid mitte 
rahuldatud. 

Korraga rebib nooruk end üles. Ta käes välgub pistoda. Ähvardatava seltsimehed toovad 
kuuldavale hoiatushüüdeid. Nad ei saa talle appi minna, kuna on kiilutud hispaanlaste vahele. 
Aga hirm kaasmaalase elu pärast annab neile hiig-lajõu. Seal lendab talumees kõrvale, seal 
voorimees. Ja nüüd üle laudade ja toolide! Sammud purustavad puu. Ikka edasi. Kuid nad 
tulevad liiga hilja. Raske, tuhm kukkumine, korin. Üks inimene lamab põrandal. 

Leitnant Previlliers jälgis Alonso iga liigutust. Kui hispaanlane paljastas noa, virutas ohvitser 
kellelegi märkamatult joobnule põlvega tugeva hoobi põlvelohku, nii et see nõtkus. Särgnes 
rusikahoop selga. Sellest paiskus bandiit ettepoole ja põrkas laubaga vastu kõrtsileti äärt, nii et 
mündid letil hüppasid. Kõik see sündis ühe silmapilgu jooksul. 

Iseenesest ohutust, kuid laiast lahtisest laubahaavast nõrgub heledat punast verd. Haavatu 
möirgab nagu sõnn. 


Veri! 

18 

Seda nähes oleksid inimesed nagu elajateks muutunud. «Mõrv! — Kättemaks! — Lööge nad 
surnuks! — Maha prantslased!» kisendatakse kõikjal. 

Alonso uus metsik karjatus, kohutavam kui eelmised, kajab lõikavalt läbi möllu. Ta katsus 
end püsti ajada ja märkas, et ei saa paremat kätt liigutada. See on kukkumisel murdunud. 

See karje ajab inimesed marru. 

Madrused on suures hädaohus. 

«Kaasmaalased, prantslased! Siia, minu juurde!» Previlliers' hääl kõlab üle põrgulärmi. Ta 
kasutas prantsuse keelt, ja nii märkavad mehed kuunarilt, et hispaania karjase räbaldunud 
rõivais peitub sõber. 

Lööming on täies hoos. Mõnedel meremeestel õnnestub end pealetungivate hispaanlaste eest 
kaitsta. Teised on igast küljest ohus. On selge, et nad ei suuda ülekaaluka vastase survele kaua 
vastu panna. 

Kõrtsilett on tühi. Alonsoga ei tee keegi tegemist. Prantslased katsuvad väljapääsu juurde läbi 
murda. Kogu ruum on täis raevukaid märatsevaid mehi. Vanad kättemaksuihad, vanad 
vaenud, mis arvatavasti aastaid puhkasid, purskavad nüüd välja täie viha ja julmusega. Igaüks 
kakleb igaühega. 

Ainult veel kaks madrust on jäänud metsikult läbisegi peksleva jõugu keskele. Need tuleb 
nüüd vabastada. Ja alles äsja õnnelikult pääsenud mehed sööstavad uuesti võitlusse. Kuna 
noad ja pistodad ei ole veel paljastatud ning relvadena kasutatakse vaid laua- ja toolijalgu, 
saavutavad prantslased ikka enam ja enam edu. Nad on vilunud rattakodarate lennutamises ja 
siin on sisseseade rusud niisama head kui kodarad. On peaaegu nauding pealt vaadata, kuidas 
puukaikad märatsejatele rabinal pähe ja selga sajavad. Üks lask. 

Inimesed ehmuvad. Järsku valitseb surmavaikus. Previl-liers on hüpanud ühele veel vähestest 
seisvatest laudadest. Sõnadega, mis niisugustes kõrtsides kombeks ja kõige paremini 
arusaadavad on, pöördub ta hispaania keeles «Kollase koera» külaliste poole. 

«Kõik on läbi, mehed! Väljas seisab suur salk prantsuse meremehi. Puha väledad ja tugevad 
poisid Tema Prantsuse Majesteedi sõjalaevalt «La Legere». Kui igasugust kaklust ja 
võitlustegevust silmapilk ei lõpetata, siis taotakse teid nii segi, et te ei tea, kus on tagumine 
või esimene pool, ülemine või alumine pool, missugune on eilne, tänane või 

homne päev. Kurat võtku mind, kui siis ükski teist siit ruumist elusalt suudab lahkuda. 
Vaadake sinna, eestvedaja on seal!» Ta näitab uksele, mille lävel seisab maat, püstol käes. 
Pärlkardin on kõrvale lükatud. Lask on pärit Previlliers' relvast. 

«Maat,» pöördub noor ohvitser nüüd jahmunud meremehe poole, «laske oma meestel relvad 
võitluseks valmis hoida, kui siin rahu kohe jalule ei seata. Aga keegi teist ärgu astugu ruumi 
enne, kui see ei ole vajalik meie kaitsmiseks. Kui kajab uus lask — siis rünnake seda urgast. 
Ja ei mingit halastust siis! Võite minna!» 

Allohvitser vaatab segaselt. Ta ei taipa Previlliers' jutust ühtki sõna. Aga ohvitser ütles: 
«Võite minna,» ja tubli maat kaob kiiresti. 

«Ja teie?» Leitnant vaatleb võitlejaid ümberringi. Kõik nad on paistes, kribitud, verised. Nagu 
ta kiiresti kindlaks teeb, on need ainult ohutud haavad. 

«Ja teie?» algab ta veel kord. «Jaa, mis teile pähe tuleb? Teie läksite prantsuse meremeeste 
kallale. Prantsusmaa nõuab selle heakstegemist. See võib mõnelegi teist maksta pea. .. Ah, 
mis. Me oleme mehed |a oleme end mehiselt lõbustanud. Hei, peremees, Pedro! Too veini 
kõigile, parimat oma keldrist. Mina maksan! Me joome ühiselt hea sõpruse peale, nüüd, kus 
me üksteist nii kenasti kolkisime. See ei tähenda midagi, et meie oleme prantslased ja teie his- 
paanlased. Väike tantsijatar aga peab saama minu seltsimeeste poolt kogutud raha täpselt 
viimse kui peseetani. Selge? Muidu tuleb teil mind veel tundma õppida!» 


«Braavo, braavo! Elagu, elagu!» Jälle möirgab jõuk, aga seekord vaimustuses prantslase 
suurejoonelisusest. 

Purustatud lauad seatakse kuidagimoodi püsti. Küll käib, kui ainult Pedro kiiremini veini 
tooks! Kurgud on nii kuivanud ja muhud ihaldavad leevendamist. 

Kõrtsmik väljus silmapilguks võõrastetoast ja astus kööki. Kiiresti hindab ta kullatükke, mis 
ümberriietatud prantslane talle pihku pistis. Nende eest võib ta kõiki vei-nigat hästi kostitada 
ja ka oma armetu sisseseade mitte väga suuri vigastusi kõrvaldada. 

Previlliers lubab igale madrusele veel ühe klaasi, siis saadab ta nad" üksteise järel tähelepanu 
äratamata välja. Ta lahkub viimasena laastatud võitlusplatsilt, kus nüüd valitseb rõõmus, 
rahulik, kaugeltki mitte enam verejanuline meeleolu. 

Kaklus kainestas meremehi. Kui nad kuulevad, et laeval veel täna purjed üles tõmmatakse, on 
nad sellega päri. Cadizist jääb ilus mälestus. Mälestus ühest suurepärasest õhtust. 


Kolmas peatükk VALGED LAIGUD 


«Ärka, Rene! Sa näed und! » 

Varasuvises päikesepaistes kõhutava poisi virgutavatel sõnadel ei ole tulemust. Hõigatul, kes 
kükakil jämeda tamme tüve najal konutab, on silmad suletud. Kerge. naeratus ümber lapseliku 
suu mängleb kitsal näol, mis nina pikkuse tõttu näib veelgi kõhnemana. 

«Rene!» Veel kord hüüe, mida nüüd ka Rene omas unenäos kuuleb. Ta pilgutab silmi, aga 
kohe suleb laud jälle. Jah, ta näeb und. Ilusat und, milles tema, Rent Cailliš, kes on pärit 
Mauze külast Deux-Stevres' departemangust Prantsusmaal, on kangelane. Nagu tema suur 
eeskuju Robinson Crusoe. Hiljuti alles luges ta seda kõige suure-pärasemat poisteraamatutest. 
Raamat ei kuulu temale, selle aja jooksul aga, kui ta selle endale laenas, omandas ta raamatu 
sisu kadumatu varandusena. 

«Jutusta, Rene, mida sa vahepeal jälle lugenud oled!» Nende sõnadega kergitab poiss end 
veidi, roomab sõbra juurde ja toetub samuti vastu vana puu tüve. 

«Kui sa seda heameelega kuulad, Paul... » 

«Ja kuidas veel! Veider küsimus! Mul ei ole ju aega ja ma ei mõista ka raamatuid lugeda nii 
nagu sina. Olen õhtuti liiga väsinud.» 

Rene Cailli€ saab sõbrast aru. Tema ise poleks tahtnud Pauli kombel kogu päeva rasket 
sepavasarat vibutada. Muidugi peab ka tema juba tööd tegema, aga mitte nii rasket. Juba 
aastaid abistab ta köiemeister Gutrini kergematel töödel ja peab tema juures köietegemise 
ametit õppima. Aga see ei rahulda teda mitte sugugi. Ta elab tegelikkuses hoopis teist, kirevat 
elu, millest ta sõbrale nüüd — mitmendat korda juba? — jutustab. Terve tuntud, aga veel 
enam tundmata, läbiuurimata maailm on tema, Rent Cailliš maailm. Vaimustatud sõnadega ja 
fantastiliste värvidega kujutab ta kaugeid maid ja maailmajagusid. Hiilgavaid paleesid ja linnu 
ehitab ta maades, mida tõeliselt ei olegi olemas. Ta ei märka, et tema ammutamatu fantaasia 
vahutab üle kallaste. 

Rent isa suri vanglas. Ta olevat varastanud kuuefrangilise. Aga see on Rent silmis vale. Isale 
on ülekohut tehtud. Ta ei tundnud oma isa. Ka ei mäleta ta oma ema, kes varsti peale mehe 
surma ja poja sündi siit ilmast lahkus. Nii elab ta praegu oma õega vanaema juures. Vähesed 
soud meister Guerinilt peavad aitama kolme inimest üleval pidada. 

Ta unistab töö ajal ning ikka ja alati. Seejuures elab ta läbi ühe seikluse teise järel salapärastes 
metsades, ligipääsmatutes kuristikkudes ning maailmamerede avaruses. Niisugused põnevad 
juhtumid ei tule tema samaealistele seltsimeestele üldse mõttesse, ka mitte Paul Roux'le, kes 
on tema parim sõber. Sõpru ei ole väikesel Renel palju, sest ta hoidub nende mängudest 


eemale. Suurimat, väljendamatut rõõmu valmistab talle raamat. See peab aga jutustama 
asjadest, mis tema vaigistamatule kauguseigatsusele uut virgutust annavad. Kõigest hoolimata 
on ta tubli poiss, mitte mammapojuke, ja ei karda ka rusikat tarvitada. Sellest oskab tulevane 
sepp Paul isegi ühe laulu laulda. Ta on Renest palju tugevam, aga pidi siiski väikese nahatäie 
vastu võtma, kuna ta järelemõtlematult solvas sõbra surnud isa. 

Ka nüüd ei ole unistaja kokkuhoidlik oma värvidega. Erksalt ja vahetpidamata jutustab ta 
metsikutest loomadest, võitlustest metsinimestega. Ta maalib sõbra silme ette 
muinasjutumaailma. Imestust väljendavad «ohhid» ja «ahhid», millega Paul jutustust saadab, 
rõõmustavad Rened ja ergutavad teda pajatama üha uutest ja ohtlikumatest seiklustest. 

* 

Raksatus ja pragin ning jäme sõimuvaling panevad sepapoja kuulatama. Ta tunneb hääli, mis 
kostavad lähedal asuvalt maanteelt. 

«Seal murdus üks ratas,» teeb ta kindlaks, kargab püsti ja ruttab künkalt alla. 

Möödub natuke aega, kuni Ren€ oma unistusest vabaneb. Siis aga kihutab ta sõbrale järele. 
Noor sepp ei eksinud. Raskelt lastitud talumehevankril, mis nüüd katkiselt maanteel seisab, on 
purunenud vasak tagumine ratas. Kutsar tegeleb praegu mõlema tugeva hobuse 
lahtirakendamisega. Purunenud ratta juures seisab toredas mundris mees. 

Paul kihutab pikkade hüpetega alla, tormab suure hooga üle maanteekraavi ja jääb 
mundrimehe kõrvale seisma. Ta köhib. Ägeda jooksu ja hüpete pingutus lõi tal hinge kinni. 
Paul vaatleb vigastust asjatundliku pilguga. Lõpuks saab ta jälle rahulikumalt hingata ja 
hüüab: 

«Täbar lugu, härra, kuid teil pole tarvis muret tunda!» 

Vahepeal on ka Rene pärale jõudnud, tervitab viisakalt ja kuuleb parajasti võõra vastust Pauli 
lohutavatele sõnadele: 

«Ah nii, mu poiss, see rõõmustab mind!» See kõlab tõsiselt, aga väike muie paljunäinud 
meremehe näoilmes, kes ta tõeliselt ka on, tõendab, et ta sellele lohutusele suurt väärtust ei 
omista. 

«Jah, on tarvis ainult uut ratast ning võite edasi sõita.» 

Paul on täiesti asja juures, seejuures unustab ta isegi lähemalt silmitseda mehe hiilgavat 
mundrit. 

«Täpselt nii, aga kas sa võid mulle ka ütelda, kust ma nii kiiresti selle saan?» 

Nüüd lööb poisi nägu särama: «Minu isalt, härra. Ta on Mauze sepp. Kui olete nõus, lähen ma 
ja toon teile ratta. Ma olen kindel, et see ratas sobib, mis meil maja taga on. Kas teate: too, kes 
selle ratta tellis, laskis pärast seda kohe endale paris uue vankri teha ja see loomulikult 
rõõmustas minu isa veel rohkem.» 

«suurepärane. Oled tore poiss! Jookse siis külla ja too abi!» 

Paul pöördub ümber ja tahab minema rutata. Meremees saab veel parajasti tal käisest kinni 
haarata. 

«Pea, mu poiss! Iga vaev on oma tasu väärt.» Ta otsib oma kuue taskutes, tõmbab välja 
peotäie münte ja urgitseb nimetissõrmega hunnikus. Lõpuks ta leidis, mida otsis. 

«Võta esialgu see. Hiljem niikuinii kõneleme veel, eks ole?» 

Tänusõnad vana meremehe helde kingi eest on peaaegu arusaamatud, sest Paul lausub need 
juba jooksu pealt. 

Võõras pöördub nüüd Rene poole, kes senini vaikselt kohal seisis: 

«Ja sina? Kas sa lased oma seltsimehel üksi minna?» 

Poiss on segaduses. Ta ei mõelnud sugugi sellele, et koos külla rutata. Munder ja mehe 
päikesest tumedaks, peaaegu mustaks põlenud ning tuulest parkunud nägu köidavad teda. 


«Mina, ma ... » kogeleb ta kimbatuses, kogub end siis kiiresti ja hüüab: «Kui te võib-olla 
külasse soovite minna — ma olen heameelega teile teejuhiks!» 

«Hahahaa!!» Vanamehe sügava bassi kõmisev naer ehmatab Rened, nii et ta temast sammu 
võrra eemale astub. 

«See on suurepärane! Lihtsalt hindamatu! Poiss tahab mulle teejuhiks olla minu oma 
kodumaal! Arvab, et siin Prantsusmaal on mul inimest tarvis, kes mulle teed näitab. Poisu!» 
— ja nüüd pöördub vanamees täielikult Caillie poole — «Ma olen hulkunud mööda maid, kus 
ei olnud teed ega teerada, ja olen alati jõudnud oma eesmärgile. Meil Indias ja Aafrikas ei ole 
niisuguseid tänavaid nagu need, millel me seisame ja mida mööda on tarvis ainult minna/'et 
varem või hiljem mõnda külla või linna jõuda. Metsikus maakohas tallab igaüks ise endale 
teeraja, mida mööda ta minna tahab, ja on põnevil, kas otsitav paik on selle lõpul.» 

Meie Rent süda peksab ärevusest metsikult. Siin tema kõrval seisab mees, kes tunneb suurt 
laia maailma. Selle õnne pärast kadestab ta meremeest lõpmatult. Päris arglikult söandab ta 
küsida: 

«Te olite Aafrikas?» Ta imestab isegi, et ta sõnad on selged ja arusaadavad. Ise ta neid ei 
kuulnud. 

«Jah.» 

«Ja Indias?» 

«Kindlasti. Ja veel paljudes teistes kohtades meie maakeral! Pane ainult suu jälle kinni. Selles 
ei ole midagi iseäralikku, mu poiss.» 

«Ja teil on olnud seiklusi?» Ka see küsimus lipsab Rene huultelt kuidagi nagu kogemata. 
Kindlasti ei vasta võõras talle enam. 

«Seiklusi? Seda küll. Sageli enam, kui see mulle meeldis. Tõsiseid, mis mind surma äärele 
viisid, ning näiliselt ohtlikke, mis lõpuks olid vaid naeruväärsed. Ilusad olid nad aga kõik!» 
«Ma usun teid. Kui ka mina midagi seesugust saaksin läbi elada. Viimased sõnad pomises 
poiss endamisi. See on tema soov: kodukülakese kitsusest välja tormata — laia maailma. Ta 
tahaks läbi elada midagi päris suurt, ainulaadset. 

Kuna meremees enam midagi ei lausu, püüab Rent uuesti juttu alustada: «Kas te tahate siin 
oodata, kuni vanker jälle sõidukorras on? Kindlasti võtab see palju aega. Külas on 
võõrastemaja, kus te võiksite vahepeal puhata.» 

Meremees naeratab: «Pole halb mõte. Puhkust ma ei vaja sestsaadik, kui kodumaa õhk mind 
ümbritseb. Aga ühe pudeli veini, prantsuse veini, jooksin ma väga hea meelega. Oota üks 
silmapilk!» Meremees pöördub ümber ja astub voorimehe juurde. Mõlemad vahetavad mõned 
sõnad. Siis haarab võõras kutsaripukilt nahkse käsitasku, pigistab selle kaenla alla ja paneb 
käe Rent õlale: 

«Nii, ja nüüd juhi mind. Aga otseteed võõrastemajja, on selge?!» 

«Just nii, härra! Kas ma tohin teie käsltaskut kanda?» 

«Seda hoian ma parem ise. Selles on mõned kaardid maakohtadest, mida ma võib-olla 
esimese eurooplasena olen tundma õppinud. Need on maade kartograafilise plaanista-mise 
katsetused. Seepärast on käsitaskul ja tema sisul minule, kui mitte koguni teaduse ja 
majanduse jaoks, suur väärtus. Loodetavasti osutavad asutused, kellele ma oma 
ülestähendused esitan, neile vajalikku tähelepanu. Aga mis sina sellest ikka tead. Kaua meil 
käia tuleb?» 

«Pool tundi.» 

«Hästi. Niisiis — läheb lahti!» 

Kui nad nüüd niimoodi aeglaselt ja vaikides edasi longivad, märkab mees, et Rene teda 
kõrvalt sageli vargsi silmitseb. See valmistab talle nalja, aga ta teeb, nagu ei märkaks ta seda. 
Mõne aja pärast ei suuda poiss enam vaikida. 


«Mul on ka üks kaart! Aafrika kaart!» Tal on tõepoolest üks vana kulunud leht, mida ta hoiab 
kui hinnalist vara. Keegi oli selle kord ära visanud. «Kahjuks ei ole aga seal kuigi palju peal,» 
lisab ta asjalikult juurde. Seevastu küsib meremees: 

«Palju valgeid laike, eks ole?» 

«Valgeid laike? Ma ei mõista teid, härra!» 

«Ma mõtlen, kaardil ei ole palju ülestähendusi.» 

«Kust te teate seda? Teie ei ole ju veel kaarti näinud!» 

«Seda ei ole ka tarvis. Enamik võõraste maade ja sageli tervete maailmajagude kaarte näevad 
niiviisi välja.» 

Rene kuulatab neid sõnu nagu ilmutust. 

«Valged laigud tähendavad seda,» jätkab võõras, «et need maa-alad on veel läbi uurimata. 
Ükski eurooplane ei ole seal olnud ega sealt teateid toonud. Keegi ei tea — välja arvatud 
muidugi pärismaalased, kui neid selles ümbruses üldse on —, kuidas seal välja näeb. On veel 
teadmata, missugused jõed seal voolavad, kas seal linnu ja külasid on, kas on seal mäestikud 
või lauskmaad, kõrbed, stepid, ürgmetsad, soo või raba või ülesharitud maa.» 

«Ma mõtlesin, et seal ei ole üldse midagi.» 

«See ei ole õige, mu poiss. Igal pool on midagi, kui ka ainult sõna «kõrb» või «jää» või 
«meri» tuleks kirjutada. Enne peavad paljud valged laigud kaduma, kui kogu maakera on 
lõplikult läbi uuritud. Selleks et neid minema pühkida, see tähendab, et kaardilehele enam 
värvi ja elu anda, peab veel mõnigi vapper mees oma elu jätma.» 

«Nad peavad surema?» Rene silmad on pärani lahti. Neis peegeldub hirm. 

«Uurijad muidugi ei pea kohe surema, aga seda võib juhtuda. Paljud vahvad ja väärtuslikud 
inimesed on võitluses valgete laikude vastu pidanud andma oma elu. Veel mõnelegi saab 
osaks samasugune saatus.» 

Tundes rõõmu oma väikese saatja tähelepanelikkusest, hakkab vana mees jutustama. Ta 
räägib oma paljudest kaugetest reisidest. Imedemaast Indiast võimsate templitega ja 
mõõtmatute varadega. On india vürste, kes on nii rikkad, et kaunistavad oma elevante ja 
hobuseid pärlite ning kalliskividega. Sellega kõrvuti aga valitseb piiritu viletsus. 

Rene ettekujutus Indiast sai raske löögi. Ta pidas seda alati muinasjutumaaks. Ta mõtles, et 
seal on tarvis ainult maha heita ja oodata, kuni on valminud vili, mida siis kergesti võib 
noppida. Niisiis tunnevad hindud nälga samuti nagu prantslasedki. 

Nüüd jutustab meremees troopilise looduse ilust. Ta ei leia õigeid sõnu selleks, et mõningate 
lõunamaiste taimede hiilgavat toredust kirjeldada. Aga Renele jätkub juba sellest vähesest, et 
peale Indiast pettumise veidi hinge tõmmata. Sageli on meremees ja tema seltsimehed 
viibinud surmahirmus, 

kui taifuunid paiskavad laeva igasse külge nagu palli, murravad maste, uhavad pealisehitusi 
üle parda. 

Ja viimaks räägib ta sellest, et siiamaani on siiski ainult osa maakerast läbi uuritud. Mida küll 
kõike seninägematut ja suurepärast võib veel maailmas olla! Seal, kus praegu on kaardil 
valged laigud, seal on võib-olla maa või riik, imeilus nagu India, aga ilma mureta ja 
viletsuseta hiiglaslike rikkuste kõrval. 

Aga valgetele laikudele on kuulutatud halastamatu sõda. Ikka ja jälle tungivad maadeuurijad 
tundmatutele maadele ja avastavad saladusi, tõmbavad loorid eest. Määratu rikas Inglismaa 
kulutab igal aastal miljoneid, et saada selgust senini veel saladuste vallas asuvate maa-alade 
kohta. Tõsi küll, inglased ei tee seda sellepärast, et nad oleksid uudishimulikud teadma, 
kuidas seal võiks välja näha. Nad saadavad maadeuurijad ette ja siis kohe oma sõdurid järele. 
See on ju ennekuulmatu, mida see võõras kõik jutustada teab. Kahju, et nad juba 
võõrastemajani jõudsid. Rene katkestab küll mitmesugusel viisil küsimuste ja vastuväidetega 


meremehe jutustust, kuid ikkagi on veel lõpmatult palju küsida. Värav maailma avati talle 
täna ainult väikese pilu võrra. Ta tahaks vaadata läbi täielikult avatud värava. Mida seal kõike 
näha võiks? 

«Siin on võõrastemaja, härra kapten.» Just praegu oli Rene saanud teada, et võõras on 
laevakapten ja tema nimi on Blanc. 

Blanc aimab, et tema väikese saatja uudishimu ei ole kaugeKki veel rahuldatud. Talle hakkas 
poiss meeldima. 

«Mis sa nüüd tegema hakkad?» küsib ta. 

«Ma mõtlen kõige üle järele, mis te mulle jutustasite. Palju asju on hoopis teisiti, kui mina 
tänaseni seda teadsin.» 

See vastus üllatas Blanci. Õieti tahaks ta poisiga veel pikemalt juttu ajada. 

«Kas sul aega on?» küsib ta. 

«Terve päev, kui teil mind tarvis läheb.» 

«Siis tule võõrastemajja lõunasöögile, muidugi kui sinu vanematel midagi selle vastu ei ole. 
Siis vestleme edasi.» 

«Lõunasöögile, härra kapten? Oh, suurepärane! Ja teie jutustate mulle veel rohkem oma 
reisidest?» Rene hüppab rõõmu pärast ühelt jalalt teisele. «Vanemad? Ah, vanemad on 
ammugi surnud. Mul on siin maailmas ainult veel vanaema 

ja õde ja need on kõik. Aga vanaema armastab mind väga. Tal ei ole midagi selle vastu. Päris 
kindlasti ei ole!» 

«Tehtud. Aga enne sa teatad vanaemale. Voib-olla palud teda, et ta lubaks sul jääda seniks 
minu juurde, kui mu vanker jälle korras on.» Kapten Blanc ulatas Renele käe ja astus siis 
võõrastemajja. 

Poiss kihutas minema. Milline päev! Milline õnn, et meister Gucrin sõitis maale matusele ja 
andis õpipoisile vaba päeva. 

* 

«Vanaema, vanaemal» Rene hüüd tungib väikese, haiglasena näiva naise kõrvu kaugel külatee 
lõpus. Väsinult tõstab ta pea oma pesuküna kohalt. Naeratus vilksatab üle ta närtsinud näo, 
kui ta lapselast näeb niimoodi tormamas. Mis on selle sõgeda poisiga äkki juhtunud? 
Tahtmatult poetas end tema mõtetesse sõna, mida kõik külaelanikud salaja vaeslapse kohta 
tarvitavad: sõge. Nüüd ta tormab läbi aia-värava ja seisab vanaema ees, päris hingetu, silmad 
hiilgamas. 

«Mis tähtsat siis on, Rene? Sa oled end ju poolsurnuks jooksnud.» 

«Ah, vanaema, sa mõtle ainult, mind kutsuti võõraste-majja lõunasöögile. Ruttu, ruttu! Ma' 
pean kohe jälle minema.» 

«Aga poiss! Seepärast siis niisugune erutus? Kas meil siis süüa ei ole? Ja pealegi, kes see siis 
on, kes sind kutsus?» küsib vana naine. 

Rene on hämmastunud, et niisuguseid küsimusi üldse võidakse esitada. Vaimustatud 
sõnadega jutustab ta selle suvepäeva suurtest elamustest. Ta peab veel vastama mitmesu- 
gustele küsimustele, enne kui vanaema sellest sündmusest mõningal määral aru hakkab 
saama. 

«Jah, mu laps, kui sa tõesti oled kutsutud, siis pead küll minema.» 

«Seda ma tahangi.» 

«Peadki, Rent, aga tuleb minna nii, et härral ei oleks tarvis sinu pärast häbeneda. Kas sa 
mõistad mind? Me oleme vaesed, see võib mõndagi vabandada. Oleks aga andestamatu viga, 
kui sa ei läheks puhtana ja värskelt harjatuna. Niisiis — marss kaevu juurde ja korralikult 
pesema! Ma otsin vahepeal puhta särgi ja teised püksid. Me ei pea endid häbenema, ei sina 
ega ka mina mitte!» 

Naine rääkis viimased sõnad üksi endale. Rent pladistab kaevu juures ja peseb nii, nagu ei 
oleks ta end pesnud terve aasta otsa. Aga ta on ju täna lõunastama kutsutud, see kohustab. 
Külavõõrastemajja, ja tõelise kapteni poolt, kes kõiki meresid ja maailmajagusid tunneb! Päris 
uskumatu! 

Lõunasöögini on veel palju aega, kui Rent jälle võõrastemaja ees seisab. Ta peab käituma 
korralikult. Mitte tormama toidu kallale, isegi kui peaks pakutama midagi eriti head. Mitte 
liiga esiletükkiv olema ja pärast viisakalt tänama. Nii oli vanaema teda manitsenud. Ta ei tee 
Cailli€ nimele häbi. Kohe heidab ta endale veel kord kontrolliva pilgu. Särk on pimestavalt 
valge. Püksid on küll mõnest kohast paigatud, aga puhtad. Loodetavasti on ka juuksed veel 
korras. Ah, kahtlemata on kõik korras. Niisiis ... Ta tunneb end mõnevõrra arglikuna. Kas ta 
ehk ei tee mingit viga? Ah, mis! Ta surub kaarti kõvemini enda vastu, sest tatõi kaasa selle 
kaardi, millel on nii palju valgeid laike. Koheldes astub ta võõrastemajja. 

Blanci ilmumine niisugusel ebatavalisel tunnil kutsus võõrastemajas esile väikese ärevuse. 
Selle külalise soovid ei ole igapäevased. Ta tunneb hästi neid eritooteid, mida valmistatakse 
Prantsuse provintsis Vendets, kuhu kuulub Deux-Sevres' departemang. Peale nii pikka 
kodumaalt eemalolekut soovib ta, et tal oleksid täna paremad maiuspalad laual. 

Pererahvas on selle rikka härra teenimiseks valmis kohale tassima kõik, mida köök ja kelder 
pakuvad. Roogade valik ei erine peenemaitselise pulmapidusöögi omast. Raske kullatükk, 
mille Blanc oma tellimise andmisel lauale pani, aitas palju kaasa peremehe ja perenaise 
toimekale siia-sinna jooksmisele. 

Vestlus ärksaloomulise külapoisiga põhjustas ja andis tõuke meremehele maakaartide 
väljavõtmiseks ja nende vaatlemiseks. Pudel vana veini ja piibutäis tubakat tegid talle 
mõnusa tuju. Ta rõõmustas väga, kui Rene juba nii ruttu võõrastemajja saabus. 

«Tule ometi lähemale, poiss. Istu minu juurde!» kutsub ta teTla, ja Rent teeb, nagu kästi. 
«Enne ütle mulle oma nimi. Hei, peremees, üks klaas poisi jaoksi-Nisiis?» 

«Minu nimi on Rene, härra kapten, Rene Cailli€.» 

«Ilus nimi: Rent! Kas süüa tahad, Ren6? Ütle ainult! Peremees valmistab sulle vahepeal 
väikese eine. Ainult 

päris väikese, mis sul lõunaks isu ära ei võta. Ei taha? Noh, tee nagu soovid.» 

«Te olete nii lahke, härra kapten. Tänan teid! Kui lubate, ma näitan teile oma Aafrika kaarti.» 
«Muidugi! Kohe laotame ta siia laiali!» Blanc paneb oma lehed kokku ja lükkab need 
nahktaskusse. 

Ainult ühe kiire pilgu heidab kapten kaardile, mille Rene suure hoolega lauale laotab. See on 
väärtuseta leht, mis aga poisile võib tähendada väga palju. Et väikemees ei solvuks, otsustab 
Blanc kaardi kohta mitte midagi halvustavat ütelda. 

«Nii, see siis ongi sinu kaart. Vaata siia, peaaegu kõigis siin märgitud lääneranniku sadamates 
kuni alla Kaplinnani olen ma juba käinud. Kahjuks ei pääsenud ma kunagi kaugemale 
sisemaale, sest kapten peab ju oma laeva juurde jääma.» Selles ülestunnistuses väljendub 
kahetsus. 

«Aga nüüd te ju seal ei ole!» ütleb Rene vahele. 

«Nüüd ma sõidan lühikeseks ajaks Poitiers'sse oma õe ja õetütarde juurde. Vahepeal 
parandatakse ja korrastatakse mu laeva. Üks suur torm Biskaias, päris kodusadama 
Rochefort'i lähedal, vigastas seda rängalt. Minu truu tüürimees, kes mind kõigil reisidel on 
saatnud, juhib praegu parandustöid «Vendee'l». Nii võin ma mõne päeva eemal olla.» 

«Ja siis?» küsib Rene. 

«Läheb sõit jälle Indiasse, millele kuulub kogu mu armastus. Seal on mul mõnikord aega ja 
võin ette võtta rännakuid, sest tagasisõidu jaoks ei ole laadungalati valmis. Jah, ma armastan 
Indiat ja ta varjab ka tõesti üht imet teise kõrval. Kahjuks on elus niimoodi, et alati tahetakse 
näha ainult ilusat. Halva ees sulevad inimesed kiiresti silmad ja arvavad, et sellega nagu oleks 


kõik paha maailmast pühitud. Selles, et paljud loodavad kaugetel maadel leida ainult hiilgust, 
toredust ja õnne, on süüdi reisijad ja meremehed. Nad jutustavad alati ainult erakordsest, 
ilusast, muinasjutulisest, kartes, et nende elamused kaotavad väärtuse, kui nad peaksid ka 
viletsusest kõnelema. Ma ei karda minna ka viletsasse linnaossa ja lasta endale jutustada 
vaeste muredest ja ahastustest. Mõnikord olen saanud neid natuke aidata, aga see oli vaid 
nagu tilk vett kuumale kivile.» 

Kapten vaikib. Rene kuulas neid sõnu tähelepanelikult, hinge kinni pidades. Kui tõde peakski 
välja nägema teisiti, 

kui tema sellest on unistanud, siis ometi ei kaota kauged maad tema silmis oma võlu. «Ja 
kuidas on Aafrikas?» 

«Nagu ma sulle juba ütlesin, tunnen ma Aafrikat ainult sadamalinnade kaudu. Ja ka seal on 
ülirikkaid ja päris viletsaid. Aafrika on suur maailmajagu, palju suurem kui Euroopa, ja 
suuremalt osalt läbi uurimata. Vaata kõikjal neid suuri valgeid laike sinu ja ka teistel 
kaartidel. See siin» — ja ta tõmbab sõrmega ringi ümber hiiglasuure piirkonna, millele pole 
kantud ühtegi märki — «on Sahaara kõrb. Tuntakse ainult tema ääremaid. Ükski eurooplane 
ei ole veel siit läbi reisinud. See on võimas liivameri, ohtlikum, õudsem, hirmuäratavam kui 
kõik mered — seda juba teatakse. Kellel õnnestub esimesena sealt tuua õigeid, teaduslikult 
põhjendatud andmeid, see osutab oma isamaale hindamatu teene.» 

«Kas seal inimesi elab?» küsib Rene. 

«Kindlasti, mu poiss. Kui palju, see on teadmata. Küll aga on teada, et nad ei taha, et valged 
nende valdusi ja maid külastavad. Kui see aga siiski sünnib, siis on kõrbe isandad 
halastamatult julmad oma kättemaksus.» 

«Jaon seal ka linnu?» 

«Hõõguva liiva keskel peab asuma üks muinaslugudest ümbritsetud salapärasemaid linnu 
maailmas — Timbuktu, suurim Sahaara ja Sudaani linn. Kõrbete kuningannaks nimetatakse 
teda. Tema tohutute paleede katused olevat puhtast kullast. Tänavatel jalutavat kuldsete 
ehetega kaunistatud naised. Hiigellinn, pööraselt rikas, kogu Sahaara ja Sudaani kaubanduse 
keskpunkt. Seal olevat nõiduslikult ilusaid mošeesid, need on fanaatiliste muhamedtusuliste 
jumalakojad. Kõneldakse sellest, et päevast päeva toovat kaamelikaravanid, millede suurus 
ulatub kuni kahe tuhande loomani, Sahaara soolamerest linnale soola. Seevastu Sudaan, see 
hiiglaslik ürgmetsade piirkond, pakkuvat oma rikkusi tervetele laevastikele ning härja- ja 
eesliselgadele.» 

Nii jutustab igatahes kapten Blanc. Tegelikult ei ole Sudaan läbipääsmatu ürgmetsapiirkond, 
vaid puisrohtla, kohati isegi kõrb. Ainult jõgede ääres, välja arvatud rannikupiirkonnad, on 
nõndanimetatud ribametsad. Kapteni eksitus tuleb sellest, et ta tunneb ainult sadamalinnu ja 
nende lähemat ümbrust, kus osaliselt, nagu Libeerias, on olemas peaaegu läbitungimatuid 
ürgmetsi. Aastal 1810, kui toimub see osa meie jutustusest, oli Sudaan veel vähe uuri- 

tud. Neile tohutu suurtele maa-aladele ei olnud tolle ajani veel ükski eurooplane oma jalga 
tõstnud. 

«Timbuktu peab olema kaubanduse keskpunkt, kuhu voolavad kokku kaubad igast kontinendi 
osast. Maailmalinn! Timbuktut kujutatakse ette nagu tuhande ühe öö muinasjuttu. Ühelgi 
valgel pole senini õnnestunud sellesse, kuldsesse linna jõuda ja sealt täpset teadet kodumaale 
tuua.» 

Timbuktu! Timbuktu! Rene on nõiutud selle saladusliku linna nimest. Missugune kõla: 
Timbuktu! Mitte kunagi enam kogu tema elu vältel ei jäta need kolm silpi teda maha: Tim- 
buk-tu. 


Ükski Paul Roux ei hõika talle praegu: «Ärka üles!» Jah, meie väike sõber unistab jälle. Nagu 
sageli juhtub, ei märka ta seda aga ise. Unistab, olgugi et tema kõrval istub mees, kes võiks nii 
palju vaigistada tema kauguseigatsust. Aga Blanc on ise Timbuktu nime võlust köidetud. 

Nii möödub vaikuses tükk aega, kuni Rene esitab küsimuse: «Kust seda kõike teatakse, kui 
veel ükski eurooplane seal pole olnud?» 

«Mauri ja mustade kaupmeeste jutustustest, kes risti läbi kõrbe ja Sudaani reisivad ning 
Timbuktus oma äri ajavad.» 

«Ja mispärast ükski prantslane või inglane või mõni muu valge pole seal käinud?» 
«Sellepärast, et pärismaalased ei salli ühtegi valget oma maal. On võimatu kelleltki teada 
saada, kus Timbuktu õieti asub. Enne tuleb linna otsida. — Rent! Leida Timbuktu ja läbi 
uurida hiigeljõe Niigeri kulg tema lättest kuni suudmeni, need on kaks suurt hiilgavat 
eesmärki, mida püüavad saavutada parimad uurijad ja reisijad. Senini tuntakse ainult 
mõningaid Niigeri osi. Kuhu hiiglane oma vee juhib, kus asub tema suue, seda ei teata veel. 
Suured Euroopa rahvad, kõigepealt aga Inglismaa, on siiani tohutuid summasid kulutanud 
tulemusteta: mõistatused ei ole lahendatud. Eurooplasele, kellele naeratab õnn ja laseb tal 
leida Timbuktu ning tuua koju vastuvaidlematu teade, sellele eurooplasele on inglise Aafrika 
Ühing Londonis lubanud kõrge rahalise tasu. Palju, väga palju raha. Nii palju, et mõnigi on 
valmis oma elu mängu panema, et näha Timbuk-tut, seda kaheksandat maailmaimet. Tõesti, 
leida Timbuktu ja kirjeldada linna ning elu selles — see on tegu, mis kindlustab kustumatu 
kuulsuse. Lahendada saladus, mis ümbritseb linna, ahvatleks mindki — kui ma poleks juba 

vana mees ja eeskätt meremees. Kes on see, kes karmilt, vapralt ja ennastohverdavalt selle 
määratu suure ülesande lahendab? Inglane, prantslane või keegi tundmatu, mõne väiksema 
rahvuse liige?» Ainult inglast või prantslast peab kapten tõeliselt võimeliseks korda saatma 
niisugust tegu. Inglise uurijatel on seejuures suuremad väljavaated, sest nende riik ei koonerda 
rahaga. Ta varustab ühe uurimis-ekspeditsiooni teise järel, et saata neid Sise-Aafrikasse. 
Blanc on prantslane. Põhja-Aafrika suure valge laigu hävitamisega ühenduses olevat kuulsust 
soovib ta ainult kaasmaalasele. 

«See peaks olema prantslane!» Kapten on üles hüpanud. See leegitsev soov kisub kaasa ka 
väikese Rene. 

«Mina, mina .. .!» Poisi silmad läigivad nagu palavikus. 

«Sina? Poiss! Aga miks mitte? Ja tõepoolest — miks mitte?» Vana meremees mõtiskleb. 
Praegu veel pole seda kõhetut last kõrgeltharitud inimeste kõrval, et läbi elad.a laevahukku ja 
kaotada elu, nagu kuulus šoti arst Mungo Park, kes Niigeri kulgu tahtis uurida. Ühel päeval 
aga küpseb laps noormeheks ja meheks ning võib-olla on võimeline saatma korda seda, mis 
teistel jäi teostamata. 

Mungo Park. .. Hästi, poiss peab kuulda saama, mida tähendab reisimine võõrastes, 
tundmatutes maades, ja eriti veel kirg tahta sealseid saladusi avastada. Ta peab teadma, mis 
teda ootab, kui ta hiljem tõesti peaks kavatsema oma praegust kiiret otsust teostada. 

«Hea küll, Rene, ma tahan sulle päris lühidalt jutustada ühe kuulsa uurija kurva loo. Šoti arst 
Mungo Park tegi kord katset — kui mitte leida Timbuktut, siis lahendada vähemalt teine suur 
mõistatus, Niigeri jõe kulg. Kaks korda asus ta teele. Esimesel korral sattus ta. vangi. Palju 
raskusi pidi ta taluma. Ta jäi haigeks, riisuti paljaks, ja ta jõudis end päästa ainult suuri vaevu. 
Oma ülesande täitis ta ainult osaliselt. Ta oletas, et Niiger kulgeb teisiti, kui arvati senini. Tõe 
avastamiseks asus ta mõningate aastate pärast uuesti teele — ja sestsaadik pole temast enam 
midagš kuulda. Viimane, mis temast teatakse, on see, et ta 21. aprillil 1805 Sansandingis 
Niigeri ääres pärismaalaste paati astus ja jõge pidi alla triivis. Tema erakordsetest võimetest 
hoolimata oleks liiga imeväärne, kui tal õnnestuks ületada nähtamatu müür, mille ürgmetsade 
ja kõrbete pojad on püstitanud ümber oma maade. Need maa-alad peavad jääma uurimata. See 
on keelatud kristlastest koertele, kelledele 

Allah — nii nimetavad paljud pärismaalased oma jumalat — peab saatma surma ja kõiki 
põrgupiinu.» 

Kogenud mehele tundub, et Renele on kasuks teada hoopis-midagi muud, mis on tähtsam kui 
aastaarvud, saavutused, äpardused ja üksikute inimeste saatused: tahtmisest üksi ei piisa, iga 
teo juurde kuulub suur relvastus, rikkad tead: mised mitmesugustelt aladelt. Ning ta lõpetab 
sõnadega: 

«Kõigepealt, Rent, pead sa korralikult õppima. Palju rohkem õppima kui kõik sinu 
koolivennad, kellel kunagi ei ole soovi teie külakesest minna välja suurde maailma. Ära jäta 
kasutamata ühtegi võimalust oma teadmiste ja ka oma käsitööoskuste laiendamiseks. Võib- 
olla ükskord nõutakse sinult midagi, mida enamik inimesi ei mõista. Oskad sa siis seda, tuleb 
see sulle suureks kasuks.» 

Vana meremees ei räägi sellest, et niisuguse suure ekspeditsiooni juhtimiseks, kuhu kuulub 
oma kolmkümmend kuni nelikümmend inimest ja sada looma, on vaja veel hoopis teisi 
teadmisi ja võimeid kui need, mida saab omandada väike Rene Caillie. Uurimisretke juht peab 
olema suurepärane teadlane. Ta ei pea olema mitte ainult esimene eriteadlane mingi 
teadusharu ühel kitsal erialal, mis on 

uuritava maa-ala suhtes eriti tähtis, vaid peab kõiges võrdselt niivõrd vilunud olema, et ta oma 
spetsialistidest kaastöölistele nende ülesandeid täpselt võiks selgitada. Seda võib saavutada 
ainult pikaajalise õppimisega. Kuidas aga 

peab väike Cailli€ sellega toime tulema? Kapten Blanc on Rent tulisusest haaratud. Ta ise on 
omal käel edasipüüdja, asjaarmastaja, kellel on visa tööga õnnestunud saavutada sügavat ja 
põhjalikku arusaamist India olukorrast. Nii ta 

siis usub, et midagi sarnast õnnestub ka tema väikesel sõbral. 

Ka söögi ajal kestab vestlus. Rene peab nüüd jutustama endast. Nii tutvub Blanc oma väikese 
sõbra viletsa seisukorraga. 

Lõunalauale toodi palju hinnalisi roogi, milledest Rene enamikku isegi nime järgi ei tundnud. 
Ta eitea, kuidas neid tuleb süüa, ja jälgib kapteni iga käeliigutust, et kõike ustavalt järele 
teha. Ja see õnnestub tal kergesti. Siin Mauze võõrastemajas selgus üks Caillie võimeid, mis 
talle liiljom kord suureks kasuks tuli. 

Vara pealelõunal jätkab kapten Blanc oma reisi. Pisarad veerevad mööda Rene kõhnu palgeid, 
kui vanker tema silmapiirilt kaob. Ta tahaks sõidukile järele rutata, tahaks 

ühineda alatiseks vana meremehega, õpetajaga, sõbraga, ja tema juhatuse all õppida kõike, 
mis osutub vajalikuks, et leida Timbuktu. 

Blanci sõnad sütitasid noormehe hinge ja vaimu. Aga kes on see Renš Caillie, kes julgeb 
unistada selle saavutamisest, mis veel kellelgi korda pole läinud? Pagaripoeg Mauzestl 
Mauztst! Kes küll tunneb Mauzed? See on kehv külakene Vendets. Ja too Cailli€ tahab end 
ühte ritta seada kõige tähtsamate uurijate ja reisijatega? Taolise narriga ei tasu rääkidagi! 

Kas ei hakata temast niimoodi kõnelema? Ei, seda ei tohi juhtuda, sest Cailliel on elus olnud 
õnne ja ta on oma saavutuste kaudu võinud unustada, et on üles kasvanud eimillestki. 
«Vaata, Rent, missuguse ilusa kingi vana meremees mulle tegi!» Sõber Paul on Rene juurde 
astunud ja näitab oma peopesal suurt hõbemünti. Rene Cailliele, tema sõbrale, ei kinkinud 
kapten ühtki münti. Aga and, mis peitub tema sõnades, on mõõtmatult väärtuslikum kui 
igasugune raha. 

Üle kitsaste palete veerevad pisarad. Sõiduk on ammu silmapiirilt kadunud, aga ikka veel 
seisab Renš nagu kohale naelutatult ja vahib üksisilmi kaugusesse. 


NELJAS PEATÜKK. SÕJATRUMMID KÕMISEVAD LÄBI ÖÖ 


«Seal on see poiss jälle! Damned fool!' Vaevalt on 
päike tõusnud, kui ta juba siin ringi luusib!» Neid 
sõnu lausub keegi kohmakas vihase näoga mees. 
«Kes?» küsib tema seltsimees, kelle silmad on öine valve 
uniseks teinud. 
«Kes?» ägestub esimene. «Näed sa meie laagri ees veel 
kedagi teist peale selle mühaka seal vastas?» Kõneleja 
teeb vastumeelsust väljendava pealiigutuse ja sülitab 
raevunult jämeda joa tubaka-mahla selles suunas, kus 
keegi noormees edasi-tagasi käib. 
Halvakspanev «Damned fool!» ja see tubakajuga tunnis- 
tavad, et siin on tegemist kahe inglasega—meremeestega. 
«Aastaid paistab tal turjal vähevõitu olevat,» teeb väsinud 
mees viivu pärast kindlaks. «Mis temaga lahti on?» 
«Kõnetas mind eile. Tahab tingimata, et teda viidaks 
ss Partarrieu' juurde. See poiss on ehtne takjas!» 
-- «Vana juurde? Mis ta siis tema käest tahab?» 
«Rääkida tahab. Aga siin sattus ta minu puhul muidugi 
Damned fool — neetud narr (inglise k.). 

otse õigele mehele.» Ta laseb kõlada õelal naerul ja jätkab 

siis: «Mina juba Hoida iga ümberhulkujat šefi juurde viimast.» 

«Kui ma ei eksi, Will, siis ei rahuldunud sa mitte ainult sellega, et kuulasid lihtsalt ära tema 

soovi ekspeditsiooni juhi juurde pääsemiseks. Või. ..2» 

«Selles võra sa kindel olla! Peaaegu pool tundi lõin ma poisiga lahingut, kuni sain teada, et ta 
. Aga sa ei või arvatagi, mis tal südamel on.» 

Teine inglane ei ole kuigi taiplik. Ta tõmbab otsaesise kipra, pigistab silmad pilukile, püüab 

teha nägu, nagu mõtleks ta pingsalt järele. Siis pöördub ta oma sõbra poole: 

«Prantslane?» 

«Šefi kaasmaalane. Räägib isegi mõnevõrra, inglise keelt, kuid ainult nii, et seda võib vaid 

muulane mõista.» 

«Aa, see noormees, keda teie, mr. Thomson, oma halva tuju märklauaks teete, on pärit 

Prantsusmaalt?» 

Mõlemad inglased teevad parajasti oma ringkäiku, kui äkki kostavad nende selja taga need 

sõnad. 

Ekspeditsiooni juht Partarrieu oli astunud nende juurde ja kuulnud viimast osa vestlusest. 

«Tere hommikust, šeff!» on kõik, mida Will oma segaduses suudab öelda. Tema sõbral jääb 

üllatusest suu lahti. 

«Öine valvekord on teie tuju rikkunud. Isegi imeilusast päevast ei tunne te rõõmu. Aga ütelge 

mulle, mis selle noormehega siis on?» 

Thomson ei tea ette kanda midagi muud kui ainult seda, et see noormees tahtis ekspeditsiooni 

juhiga rääkida. Nime ta enam ei mäleta. Algus kõlas nagu «Key».» 

Jah, see on Rene Cailliš, kes juba mõnda aega otsib Partarrieu' laagri ees võimalust 

kaasmaalasega kõnelemiseks. Ta jälgis, kuidas mõlemate inglaste tähelepanu oli parajasti 

pööratud temale. Samuti nägi ta, kuidas kolmas mees, kes praegu teistega kõneleb, telgist 

väljus. Loomulikult võib ta arvata., et nende vestluse aineks on tema, sest nüüd vaatavad nad 

kõik kolmekesi siiapoole. Põnevusega ootäb ta, mis sünnib edasi. Eilne kõnelus torisejaga 

selgitas, et ekspeditsioon peaks juba täna kaunis vara liikuma hakkama. Seepärast oli ta nii 


vara kohale ilmunud. Senini aga ei märka Rent mingisuguseid ettevalmistusi, mis osutaksid 
peatsele teeleminekule. 

Ikka veel vaatavad need kolm siiapoole. Üks neist näib 

midagi jutustavat. Tõenäoliselt eilne toriseja, sest too vehib erutatult kätega. 

Siis lõpuks jätab viimasena tulnud mees teised seisma ja astub ise Caillie poole. Mida võib ta 
tahta? Kas tuleb samasugune etendus nagu eile? 

Võõras tuleb ikka lähemale. Rene inimestetundmine ei ole tema nooruse tõttu veel eriti 
silmapaistev, aga ta arvab, et see ei saa olla meremees, arvatavasti isegi mitte inglane, vaid — 
mees on juba nii lähedal, et noor prantslane võib näha tema naha värvi — segavereline. Tema 
soontes näib voolavat euroopa ja aafrika verd. 

«Hallo, noormees!» hüüdis tumedanahaline Renele juba eemalt. Vahepeal ta lähenes ja on 
nüüd ainult mõne sammu kaugusel. 

«Tere hommikust, härra!» tervitab Caillie sõbralikult. 

«Tere hommikust! Teie tahtsite eile minuga rääkida? Nagu ma oma saatja Thomsoni jutust 
järeldada võin, oleme teiega kaasmaalased.» 

«Siis mul on au näha härra Partarrieu'd?» 

«Täiesti õige, minu nimi on Adrien Partarrieu. Thomson jutustas mulle just praegu eilsest 
vahejuhtumist. Ma pean vabandust paluma. Minu saatja on okkaline, näeb välja, nagu oleks ta 
mürki ja sappi neelanud. Sellest hoolimata on ta väga hea poiss. Teie nime ei suutnud ta enam 
meenutada.» 

Caillie nägu värvub tumepunaseks. Ta kogeleb kohmetuses: 

«Vabandust. Ma unustasin erutuses teile nimetada: Rene Caillie.» 

Väga rumal, et ma just selle pidin unustama. Mida küll ekspeditsiooni juht minust nüüd peaks 
mõtlema! Ja seda just sel silmapilgul, kui hea mulje võib otsustada kõiki Niisugused mõtted 
lendasid läbi noore prantslase pea. 

Partarrieu näib väikest eksimust viisakuse vastu mitte tähele panevat, vähemalt tema sõnad ei 
lase midagi sellesarnast oletada. «Rõõmustab teiega tuttavaks saada, härra Caillie. Ja ...?» 
Renel läks korraga raskeks oma palvet avaldada. Siis ütles ta ruttu: «Härra Partarrieu, palun 
lubage mul teie ekspeditsioonist osa võtta!» Ja kohe on tal lõpmatult kergem. 

Kas kõnetatu märkab ka, kui kergeks läheb korraga tema vastasolija südamel, peale seda kui 
see suur, teda nii sügavait 

erutav soov on valatud sõnadesse, kõlavatesse, helisevatesse, väljaöeldud sõnadesse? Nii 
kergena, nii vabana tunneb end Rene — kuid ainult üheks silmapilguks. Veel on ju oodata 
vastus, mis otsustab, kas tal ka tulevikus avaneb võimalus olla nii vaba. Aga Partarrieu ju 
naeratab. 

«Nii2» — Sõnad «Muud ei midagi?» sai Partarrieu viimasel hetkel tagasi hoida. Ja tüki aja 
pärast, mil Caillie kartlikult ootavalt ekspeditsiooni šeffi silmitseb, jätkab too: «Tulge minu 
telki, härra Caillie. Seal on meil parem jutelda kui siin, tõusva päikese käes.» 

Telk on kuni laeni täis kaste ja pakke. Ainult natuke ruumi on vaba, arvatavasti koht, kus 
magab omanik. Õige, nüüd, kui ta silm sisemuse hämarusega on harjunud, eraldab Rene 
üksikasju ja näeb ühel kastil tekki, Partarrieu' magamistekki. 

«Te tahate minuga ühes sõita, härra Caillie?» algab Partarrieu jutuajamist, seejärel kui ta on 
oma külalisele kätte juhatanud koha ühel kastil. 

«Ma palun, palun südamest mind ekspeditsiooni ridadesse vastu võtta!» 

«Me oleme kaasmaalased. Kui keegi teine oleks niisuguse palvega minu juurde tulnud, siis, 
selles võite olla kindel, poleks ma ohverdanud oma ajast ühtegi minutit, et teda kas või 
kuulatagi. Kaasmaalase puhul aga olen ma kohustatud tema soovidega tutvuma. Tõenäoliselt 


teate te, missuguse ülesande ma lähemal ajal pean täitma. Nii muutub sellest rääkimine 
tarbetuks. Sellest hoolimata — te olete prantslane — ma teen seda siiski.» 

Partarrieu' nägu tumenes. Pärast väikest pausi jätkas ta: 

«Te teate, nagu seda teab igamees Senegambias, et minu Sise-Aafrika ekspeditsiooni juht, 
inglise major Gray, on vangis Bundu kuninga juures. Tema vabastamist võib saavutada ainult 
siis, kui maksta kõrget lunaraha kaupade näol. Nende kaupade hankimine ja 
kohaletoimetamine on tehtud ülesandeks minule. Minu karavani rännak peab toimuma 
erakordse kiirusega. Meie ees seisavad kohutavad pingutused, hädad, piinad ja raskused. Et 
end mitte veel rohkem koormata, kui see käesoleval juhul juba on toimunud, ei saa ma oma 
rühmas kasutada ühtegi inimest, kelle puhul ma pele veendunud, et ta mulle raskuseks ei saa. 
Minu saatjad on pikkade aegade vältel järele proovitud valged või aafriklased, kelle kehad on 
karastatud, kelle tahtejõud on sadades hädaohtudes end tõestanud. Ja — ma 

ütlen teile avameelselt — isegi nemad ei saa mulle anda mingit tagatist, et nad ei anna põhjust 
mihgisugusteks vahejuhtumiteks, mis terve minu ettevõtte võiksid nurja ajada.» 

Partarrieu vaikib jälle ja vaatleb Caillied üksisilmi. Kuna Rene ei küsi midagi ega esita ka 
mingit vastuväidet, jätkab ta: 

«Nüüd seisate te minu ees ja võtate nii tähtsat asja väikese meelelahutusena, mida võib 
saavutada ühe lausega: Palun, laske mul osa võtta... Kes te olete, härra Cailli€?» — Partarrieu 
viipab eitavalt käega. — «Teie nime ma tean, ma ju ise nimetasin seda just praegu. Aga mis 
on nimi? Kes te olete? Milliseid erilisi omadusi ja võimeid võite teie mulle pakkuda? Milline 
isik võib anda mulle teateid teie kohta?» 

Rene Cailli€ vaikib. Kuidas peab ta vastama Partarrieu' küsimustele? Aga segavereline ei oota 
üldse vastust. Talle on juba selge, et noormeest kasutada ei saa. Üksnes seepärast, et külaline 
on prantslane, on ta nous nii üksikasjaliselt kõnelema. 

«Te vaikite. Aga ma ei ole veel lõpetanud. Millega suudate te mulle kasulik olla, kui te mulle 
äkki koguni kahjuks ei ole? Käesoleval juhtumil on mulle ennekõike tähtis, et teilt abi võiks 
loota. Te näete, armas noor sõber, et ma ei varja midagi. Kui vana te üldse olete?» 
«Kaheksateist aastat.» 

Rene suulagi on nagu ära kuivanud, keel suus on paks ja raske. Või tundub see talle ainult nii 
neil minutitel? Pane tähele, Rent, ära kaota midagi sellest, mida kõneleb Par-tarrieu! See 
mees on kogenud uurija ja reisija, kuulus karavanijuht. Tema sõnad on sulle kulda väärt! 
«Kaheksateist aastat! Hm! Kaheksateistkümneselt tahab igaüks maailma pahupidi pöörata. 
Kuidas teda aga selles vanuses uuesti üles ehitada, seda ei ole ma kuulnud veel kelleltki. — 
Kuid olgu pealegi, jääme asja juurde. Nooruses ollakse seikleja, mitte rohkem. Kui te arvate, 
et te nende kaheksateistkümne aasta nimetamisega midagi enda soovituseks ütlesite, siis te 
eksite, härra Cailli€. Võib olla, et kunagi teistel aegadel on inimesed jõudnud kaheksateist- 
kümne aastaga kaugemale kui tänapäeval, kuid mina jään siiski olevikku.» 

Meie sõber võtab täiesti rahulikult selle noomituse vastu, sest midagi muud see ju pole. See 
vastik ahistus ja surve suus on kadunud. Ta valitseb end jälle ja teab, mida ta 

peab Partarrieu'le vastama. Tema hääl ei kähise, kui ta nüüd rääkima hakkab: 

«Suurustamata julgen ma vastata, et te ei kahetse seda kunagi, kui te mul lasete 
ekspeditsioonist osa võtta. Sõnad teid aga ei rahulda, ma tean seda. — Ma olen juba Aafrikas 
olnud, härra Partarrieu. Kahe aasta eest sooritasin ma siit tohutult raske retke piki rannikut 
Dakari külasse', sõitsin laevaga Carctsse, et juba tol korral ühineda Gambias major Gray 
ekspeditsiooniga.» 

Rent näeb, kuidas Partarrieu üles vaatab. Suure tähelepanuga jälgib karavanijuht noore 
prantslase jutustust. 


«Kahjuks ei olnud ma füüsiliselt niisuguses olukorras, mis oleks reisi jätkamist lubanud. 
Kuueteistkümne-aastaselt, härra Partarrieu! — Kui te mind täna vaatate, siis ei saa te endale 
pilti sellest, kuidas ma tol ajal välja nägin. Ma ei ole ka nüüd mingi hiiglane, seekord aga olin 
veel laps. Üks sõbralik inimene, kellele minu kokkuvarisemine südamesse läks, veenis mind 
minu plaani läbiviimise võimatuses. Näha oma unelmat lagunemas eimillekski, see tegi mulle 
kibedat valu. Ma läksin Väikestesse Antillidesse, Point-au-Pitre'isse Guadeloupe'is, et tegelda 
kaubandusega. Ei suuda kirjeldada teile, mida tähendas mulle see, kui Aafrika rannik minu 
silmist kadus. Ma ulgusin. Tundus, nagu upuks tükk minu südamest suure ookeani 
vetevoogudesse.» Cailliš peab katkestama. Mälestus haaras teda liiga tugevalt. 

Partarrieu istub vaikselt oma pambul. Ta tunneb Aafrika võlu liiga hästi, et noormehe 
erutusest võõrastust tunda või sellest koguni väikese naeratusega mööda minna. 

Rent hääl on jälle ükskõikne, kui ta oma jutustust jätkab. 

«Kuus kuud pidasin ma sealpool vastu. Siis aga muutus igatsus Aafrika järele nii tugevaks, et 
ma enam ei saanud paigale jääda. Samasugune päike, halastamatu nagu siin, seisab Väikeste 
Antillide kohal, ja siiski — ma vihkasin neid, samal ajal aga armastan ma neid, viibides siin. 
Ma pöördusin tagasi kodumaale, et koguda endale uut jõudu uueks rünnakuks. Vahepeal 
lugesin ma suure šotlase Mungo Park* lugu. Et nii silmapaistev ja vapper mees selle lõputu 
kontinendi raskustes kokku varises, see ei muutnud mind 

' Sel ajal oli Dakar veel vilets küla, tänapäeval on ta kogu Prantsuse Lääne-Aafrika pealinn, 
tähtsamaid kaubasadamaid, laevastiku tugipunkte, lennusadam, varemini Saksa tsepeliini 
vahejaam tema plaanipärastel Louna-Aafrika lendudel. (Autori märkus.) 

veel araks. Kindlamaks, ainult kindlamaks on muutunud soov: mitte kunagi loobuda 
eesmärgist Aafrikat uurida. 

Kui see kiiresti visandatud kokkuvõte minu elu möödunud aastaist reedab teile ainult minu 
tahte tegutseda Aafrikas, siis on sellest küllalt. See võib teile olla käenduseks, et ma kunagi 
takistuseks ei muutu. Nüüd ma olen füüsiliselt niisuguse raske ülesande jaoks küllalt tugev. 
Ma tahan osa võtta Aafrika uurimisest, härra Partarrieu!» 

See on nõudmine, elueesmärgi väljendamine. Ekspeditsiooni juht on haaratud noormehe 
agarusest, kuid — ta ei nõustu. 

«Ma usun teid ega kahtle teie sõnade ja tunnete ehtsuses. Võimalik, et te olete kõlblik 
kaaslane, kuid minu raha-tagavarad on suurte väljaminekute tõttu kaupade ostmisel tühjaks 
ammutatud. Ülejäänust piisab võib-olla, ma ütlen võib-olla, täpselt selleks, et reisi ohutult läbi 
viia. Kaamelid on ülemäära lastitud. Ühesõnaga: ma ei näe võimalust teie palve täitmiseks. 
Kahju!» 

Rent hüppab püsti. Praegu on kõik mängus. Nüüd peab ta kas võitma või tuleb tal unelmat 
suurtest tegudest pidada luhtunuks. Aafrika on iga ohvrit väärt. 

«Ma reisin jala ja ei oota teilt mingisugust toetust, härra Partarrieu! Lubage mul teiega ainult 
ühineda ja peale selle: ärge minu pärast muret tundke. Ma seisan teie kõrval nii kaua, kui reisi 
siht on saavutatud. Siis te tunnistate ausalt — see ei olnud vale otsus, et te mu oma kaaslaseks 
valisite.» 

See on meeletu pakkumine. Mõlemad mehed vaikivad. Cailli€ närvid on äärmuseni pingul. 
Kas Partarrieu ütles midagi? Tema kõrv ei suutnud midagi tabada. Kestab kaua, kuni Rene 
Caillie märkab, et ekspeditsiooni juht talle kätt pakub. 

«Te tahate minu siis kaasa võtta? Tõesti kaasa võtta?» 

«Ma riskeerin, noor sõber. Kuid pidage meeles, et te ei tohi minult mitte midagi nõuda, 
põhjustel, mida ma teile juba nimetasin. Reisige meiega. Hea täht saatku ja kaitsku teid! Meie 


asume Gandeolle'ist teele 5. veebruaril 1819. Elage hästi!» 
* 


Nii muutub siiski tõelisuseks see unelm, mis lugematuil öödel kummitas ümber GaMllie! Ta 
võtab osa suurest ekspeditsioonist Sise-Aafrikasse! Kõigepealt tuleb šeff vangistusest 

vabaks osta. Siis minnakse edasi kuni Niigerini. Kas viib sealt tee helendava eesmärgi 
Timbuktu juurde? Tuleb oodata. On tehtud suur samm edasi. Sellest aitab talle momendil. 
Rene lahkub linnast. Kõigepealt peab ta puhkama. Teda on vallanud mõnus väsimus. Ei olnud 
kerge Partarrieu' vähesõbralikke sõnu nurinata alla neelatada. Ja siis veel nii kaua õhus 
rippunud otsuse ootamise piin, mälestuse raskus — nõudis palju jõudu, et seda võitlust 
vastu.pidada. Pikk okkaline tee leidis esimese hea lõpu. 

Ta võttis istet ühe võimsa ahvileivapuu varjus. Need hiigelpuud, milledest mõnedel on 
kroonide läbimõõt peaaegu 50 meetrit, on sageli seest õõnsad ja kujutavad endist oivalisi 
veehoidlaid ning lambalautu. Kuivadel aastaaegadel langevad ahvileivapuult lehed. Selle 
Lääne-Aafrika steppide hiiglase viljad ei ole aga mitte ainult ahvide poolt ihaldatavad, vaid ka 
inimene toitub neist. Nad kasvavad kuni 40 sentimeetri pikkuseks ja annavad puule tema 
võimsate okstega ja sõrmikviljadega viirastusliku välimuse. Pärismaalased valmistavad viljast 
karastavat jooki. 

Rene heidab pikali. Kõik pildid ja sündmused elustuvad jälle. Jälle elavneb mälestus 
kohtumisest-kapten Blanciga. Vana meremees peatus tagasisõidul Poitiers'st Rochefort'i jälle 
Mauzts ja kutsus oma noore sõbra enda juurde. Tema nõuannet õppida korralikult järgis Rene 
hoolega, kuigi võimalused olid äärmiselt piiratud. Mis võimalusi pakub siis Mauze 
teadusejanusele inimesele! Kuidas saab seal suuri teadmisi omandada! Raamatud, mis 
naabrite majakestes leidusid, oli Rent kõik läbi lugenud. Suurem jagu neist olid kõlbmatud 
tema plaani jaoks. Kenad jutukesed, nii üks kui teine, vaevalt aga leidus seal mõni raamat, 
millel oleks olnud kaalukam sisu või mis oleks käsitlenud küsimusi, mis teda huvitasid. Ja 
selleks et väljaspool Mauzed haridust omandada, puudusid majanduslikud võimalused. 
Paistab aga, et ta on tulnud sellega kõigest hoolimata toime. 

Va/ia meremees langes Indias salakavala palaviku ohvriks. Rene sai sellest teada hiljem. 

Äkki ta naerab. Talle tuleb meelde üks päev aastast 1816. Tookord ta siis lõpuks astus oma 
meistri, köietegija Gutrini palge ette, sirutas käe välja ja ütles: «Elage hästi, meister, ma lähen 
Timbuktusse!» Jahmunud vanamehe nägu ajab teda veel praegugi naerma. Mitte et Rene 
unistused 

oleksid talle olnud teadmata, aga ta oli nii rabatud, et ei leidnud lihtsalt sõnu. 

Uhkusega pistis noor maailmarändur — sest selleks ta ennast juba pidas — oma varanduse 
kukrusse. Seda oli 60 franki. Hoolikalt säästetud, kõhu kõrvalt kokku hoitud. Aga tal on õnne. 
Rochefort'i sadamas on parajasti neli. laeva, mis peavad minema merele — Lääne-Aafrikasse. 
Ta võib tasuta kaasa sõita ühe ohvitseri teenrina. Nii purjetab ta kaubalaeval «Loire» laia 
maailma. Kogu aeg vaatles ta ülejäänud kolme laeva ja peagi võis ta neid täpselt üksteisest 
eraldada. Seal purjetas «Medusa», seal «Argus» ja ees «Echo». Tugev torm Aafrika ohtliku 
lääneranniku lähedal otsustas «Medusa» saatuse. Paljud inimesed leidsid Atlandi ookeani 
voogudes surma. Kui saatuse liisk oleks langenud «Loire'ile» .. .? Lollus, see «kui». Laev 
pidas hästi vastu. 

Aafrikas! Kuueteistkümne-aastaselt Mauztst Aafrikasse — 60 frangiga! Must kontinent on 
tema vastu ebasõbralik. Silmade ette kerkib piinarikas retk piki rannikut lõunasse. Ta tahab 
Saint Louis'st Gambiasse matkata, et saada kokku major Gray ekspeditsiooniga. Lootuste 
luhtumine, reis üle ookeani, mitu kuud Guadeloupe'is, kojupöör-dumine Mauzšsse ... Vaeste 
külainimeste nägudel, kes ise vaevalt kunagi olid sattunud kaugemale kui ümbruskonna 
lähematesse küladesse, peegeldus selge rõõm — jälle näha endi keskel väikest Rened, seda 
vahepeal suureks ja tugevaks kasvanud ning nii kaugel käinud oma küla poissi. Nad ei ole 
põrmugi pettunud, et ta neile veel mingit teadet Timbuktust ei saanud tuua. «Ühest hoobist ei 


kuku ükski puu, Rent. Sellest pole midagi, et seekord ei õnnestunud. Võib-olla on sul 
järgmine kord rohkem edu. Meie kõik soovime seda sulle kõigest südamest!» Nii nad rääkisid 
ja lohutasid teda. Neil on temasse usku: ühel päeval astub ia nende ette ja ütleb: «Ma olin 
Timbuktus!» Ning siis vastavad nad talle: «Me teadsime, Rent, et sa sellega toime tuled.» Ja 
oma vaesuse juures tahavad nad anda reisi igakülgseks õnnestumiseks oma tagasihoidliku 
panuse. 

Ühel hilisel pealelõunal tuli ta oma sõbra Pauli juurde sepikotta — ja ta peaaegu visati välja. 
«Pole aega, Rent! Sa näed, et mul on tööga kiire, sa segad mind. Tule mõni teine kord!» 
Ühtegi pilku ei ole Paulil sõbra jaoks, kes on kohkunud sellisest vastuvõtust. Pettunult hiilib 
Rene välja. Kaua veel kuuleb ta sepahaamri hoogsaid lööke. «Paul, 

Paul, kuhu me küll oleme minu äraoleku ajal jõudnud oma ilusa sõprusega, mis pidi ometi 
igavesti kestma?» Nii mõtles Rene tookord. Järgmisel päeval sai ta teada, mispärast tema 
külaskäik sepikotta oli nii ebasobiv. Paul tahtis alatud töö lõpetada nii ruttu kui vähegi 
võimalik, et säästa aega suure ratta jaoks, mis alasi kõrval seisis. Tuli veel mõndagi selle 
kallal teha ja kiirustamine oli hädavajalik. Lobisemine tuli kõrvale jätta. Ratas või õigemini 
selle müügist saadud raha oli nimelt määratud kingiks Pauli parimale sõbrale Rene Cailliele 
Järgmise reisi jaoks. Sellele põhisummale lisasid naabrid omapoolse toetuse ja said kokku 300 
franki. Nad andsid kõike, mida vähegi suutsid kokku hoida: teravilja, leiba, juustu, veini, 
väikseid ja suuri münte. Nad ei andnud, nad tõid ohvri. Sest nad usuvad temasse, Rene 
Caillišsse Mauztst, noorde inimesse, kes võis hüpata üle kodumaa kitsaste piiride ning oli 
juba nüüd palju laiast maailmast näinud. Üks neist pidi maailma näha saama! Nad on uhked 
temale — nagu tema neile. Kus on niisugune ködukülake nagu tema oma, kus vaesed avavad 
käed ja oma vähesest annavad, et vaeseim neist võiks minna kaugele maale, selleks et seda 
uurida?! See on suurepärane usk ja piiritu ühtekuuluvustunne, mis ilmnes annetatud 300 fran- 
gis. Selline usk, selline ustavus kohustavad niivõrd, et isegi elu selle eest kaalule tuleb panna. 
Mis ka iganes juhtuks, tema soovi leida Timbuktu ei murra miski. Et ta juba ekslikult uskus 
kõik lõppenud olevat, et ta julguse oli kaotanud — kes seda talle pahaks paneb! Niisuguseid 
silmapilke on iga inimese elus, neist tuleb ainult jagu saada. Tema teeb seda. Ei ole mingit 
meelemuutust, mingit tagasipöördumist enam. «Ja kui teisiti ei saa — mu elu Aafrika eest! 
Ma olen prantslane ja sinu jaoks, kodumaa, tahan ma midagi suurt korda saata!» 

» 

Kiirel sammul ruttab kolmekümne kahest raskelt koormatud kaamelist ja reast teistest 
ratsaloomadest koosnev karavan läbi kõrbe. Loomad on kurnatud. Neid piitsutatakse edasi 
minema, nad kistakse maast üles, kui nad komistavad. See rännak on peaaegu nagu 
põgenemine. 

Inimeste jõud on samuti otsas nagu loomadelgi. Aga nad ei tohi loiuks jääda, peavad end ikka 
jälle pingutama. Edasi, edasi päästva kaevu juurde, vee juurde! 

On juhtunud midagi hirmsat. Liiga palju kaupa tuli 

kaasa viia, nii ei jäänud vee jaoks vajalikku ruumi. Kogenud karavanijuht Partarrieu ei olnud 
küllalt kindlameelne, et osa kaste ja kaubapalle maha jätta ning selle asemel rohkem 
veelähkreid kaasa võtta. Ta lootis õnnele — andestamatu viga. 

Tolmupilved ümbritsevad õnnetut ekspeditsiooni. Juba võib jälle näha läbi leitsaku, sest 
loomad on möödas. Kes seal tuleb veel komistades. Inimene! Rent Cailli€, ainuke 

ekspeditsioonist osavõtja, kellel pole ratsalooma. Jalgsi järgneb ta karavanile. Keel ripub tal 
suust nagu koeral. Ja ei mingit puhkust, ei ühtki tilka vett, pole näha ei kõrbe ega piinade 
lõppu. Nii kestab see edasi tundide viisi. 

Viimaks tehakse peatus. Cailli€ langeb jõuetult maha. «Vett, vett!» palub ta, sest tal ei ole 
enam jõudu ennast lohistada veejagamiskohani. Süda peksab tal nagu vasar. Kopsud töötavad 
tugevate kiirete tõugetega. Pea lõhub, kogu keha valutab. 

Keegi kergitab ta pead, paneb kausi suu juurde. Oo, milline aare! Vesi! Adrien Partarrieu 
põlvitab tema. kõrval. Terve peekri vett joodab ta jõuetule. See on Cailliš päevane norm ja 
pool tema enda omast. 

«Härra Caillie! Te olete imetlusväärselt vastu pidanud! Ma ... imetlen teid!» Ja juba on ta 
läinud. 

Need sõnad mängivad Rent unelmas tähtsat osa. Will Thomson, kes jälle kord on öövalves ja 
näeb rahulikult magavat Caillied, raputab ainult pead. Kuradi sell on see poiss! Tormab 
loomadega võidu üle kivide ja kändude lõõmava kuumuse käes ja magab nüüd peale 
kokkuvarisemist nii rahulikult, nagu poleks üldse midagi juhtunud. 


Järgmisel hommikul on Rene parajasti ärganud, kui Partarrieu oma saatjatele teatab, et nüüd 
on kõige raskem juba ületatud. Boulibabas olevat neil vett küllalt. Siis astub ta noore 
kaasmaalase juurde: 

«Noh, kas välja puhanud? Kuidas täna käsi käib?» 

«Tänan, šeff. Millal liikuma hakkame?» 

«Nii ruttu? Mina arvaksin küll, et puhkus on teile kasulikum kui edasimarssimine.» 

«Ei, või muidugi jah. Aga see ei ole oluline. Mina ei taha teile kunagi ebameeldivusi 
valmistada. Ma kuulsin praegu, et jõuame varsti Boulibabasse. Siis kosun ma jälle kiiresti.» 
Täna ei edene asjad nii ruttu kui harilikult. Loomad on tõrksad, inimesed roidunud ja jõuetud. 
Nagu ikka, ehkki ta millekski pole kohustatud, aitab Rene kaamelite lastimisel kaasa. Nii 
mõnigi sõbralik pilk langeb seal temale. Mis inimene see küll on! 

Ktri nad Boulibabasse jõuavad, tunnevad kõik end nagu paradiisis. Vett on nii palju, kui keegi 
aga juua jõuab, ja vilu varju, milles võib end mõnusalt välja sirutada. Pärast viimaste päevade 
pingutusi tõmbavad mehed hinge tagasi. 

Uus kõrb. Juba viis päeva on karavan jälle reisil. Vesi on lõpul! Inimesed hoiavad endid ülal 
piparmünditabletti- 

dega. Caillie peab lahti laskma kaameli rihmast, mille külge ta klammerdus karavaniga 
sammu pidamiseks, sest loom ise on nii väsinud, et ta ei kannata enam välja isegi seda väikest 
raskust, mida põhjustab Rene. 

Ja Partarrieu sunnib edasi, edasi. «Ära lase neid nüüd seisma jääda, ei inimesi ega loomi, 
muidu on koik kadunud. Ei mingit peatust, ei mingit peatust!!» Nii pöörlevad mõtled tema 
peas. 

«Vaadake Caillied!» möirgab ta valgetele. «Tema on jala, teie aga istute looma seljas, lasete 
end kanda ja tahate nüüd, mõni miil enne eesmärki, alla anda. Edasi, mehed! Võtke end 
kokku! Me tuleme toime! Usaldage Andrien Partarrieu'd, kes seni igast ohtlikust olukorrast on 
välja tulnud ja ka seekord alla ei anna. Edasi! Hei, Caillie! Vastu pidada! Veel ainult natuke 
aega. Minu mehed võtavad teist eeskuju!» 

Nii toob Partarrieu oma kurnatud salga õnnelikult kõrbest välja. 

Rene keha on juba jälle harjunud koledate pingutustega. Küll on ta ka nüüd surmani väsinud, 
aga ta jääb mõistuse juurde. Janu teeb põrgupiina. On võimatu rahulikult vee-jagamist ära 
oodata. Hõõguvad silmad näevad vett ja selles oma peegelpilti. Huuled avanevad elustava 
vedeliku sisseimemiseks, aga seal sahiseb midagi tema ümber. Mis see on? Need on 
mesilased, arvutud mesilased, kes paiskuvad vee peale, torkavad ärakuivanud, pakatanud 
huultesse. Põrgu ei või olla hullem! 

Kõikjal on kisa, hullunult ringihüplevad inimesed. Peekris on vesi, väärtuslik, jumalik vesi — 
ja juua seda ei saa. 

Seal vastas on üksikud kuivanud poosad. Partarrieu laseb oksi ja hagu tuua. Varsti võimsalt 
lõkkele löönud tule suitsu ees tõmbuvad mesilased tagasi. Vesi on vaba. Lõpuks saavad 
inimesed juua ja lugematuid torkeid jahutada. See oli väike vahejuhtum, aga selletaolisi toob 
kaasa peaaegu iga päev. 

Nüüdsest peale muutub tee veidi paremaks. Aga mis tähendab parem, kui käiakse jala ja jalad 
vigastuste tõttu põlevad nagu tules! Teel on kive ja kaljurahne. Suurte okastega taimi kasvab 
igal sammul. Mitte alati ei õnnestu Renel end nende eest hoida. See on väga hädaohtlik, sest 
haavad hakkavad ruttu mädanema, õnnekombel kulgeb reis nüüd juba mõõdukas tempos. Nii 
ei ole tal tarvis joosta ja kihutada ning saab okkaid vältida. 

Tal õnnestub raskusteta olla alati voori eesotsas, seega ei ole tal enam vaja neelata tolmu, 
mida loomade hulk üles keerutab. Sel kombel avaneb tal vahetevahel võimalus rääkida juhiga. 


Partarrieu vestleb oma noore kaasmaalasega meeleldi. Vanale meeldib, et teda peetakse 
prantslaseks, kuigi ta on segavereline. Esimene mulje, mis ta Cailli€st sai, on leidnud 
kinnitust: noormees ei ole seikleja, vaid inimene, kes .ndale on seadnud ülesande aidata kaasa 
Aafrika läbi-uurimisel kuni viimse sopini. Midagi sellist on muidugi "uba paljud inimesed ette 
võtnud, aga keegi vist pole olnud sellest nii haaratud kui too noormees. 

«Õhtuks oleme Potakos!» alustab juht jälle vestlust. 

«Ja mis siis saab?» küsib Rene. 

«Missuguse suuna ma siis valin, see ei ole mul veel äiesti selge. Igal juhul tahan ma Bundu 
kuninga laagrist Boulibanšst mööda pääseda. Loodetavasti läheb see mul orda, kuigi 
fullahid' hakkavad kindlasti tungivalt nõudma, et me kuningale, kes major Grayd vangis 
hoiab, oma alaami, oma kummarduse teeksime.» «Kas siis neegritel võib midagi sellega 
pistmist olla, missuguse tee valib meie voor?» 

Sellest küsimusest nähtub, et Renel on veel liiga vähe kogemusi. Ta ei tunne küllalt inimesi, 
kelle maa-aladelt nad peavad läbi rändama. Seejuures peaks ta paljude luhtunud 
ekspeditsioonide kogemustest siiski järeldama, et pärismaalaste tahtel on äärmiselt suur osa 
igas ettevõttes. 

Bundu kuningas näib olevat päris kardetav ja võimas valitseja, kelle tujust oleneb 
ekspeditsiooni edu. 

Peaaegu terve ülejäänud osa päevast murrab Caillie pead kuninga ja tema alamate üle. 
Kauguses kerkivad nähtavale Potako onnid. Üksik ratsanik läheneb karavanile: major Gray! 
Kuningas läkitas ta siis selleks, et ta kaubavoori kohale toimetaks. Õieti ei oleks nüüd enam 
sugugi tarvis lunaraha maksta., sest šeff on ju vaba, arvab Rene. Aga see on vale järeldus. Kas 
olla kindlas kohas, köidikuis ja valvatud onnis või vabalt liikuda maal, mille elanikud on oma 
kuningale orjalikult ustavad, see on üks ja sama. Nad on end andnud mustade heatahtlikkude 
või pahatahtlikkuse hooleks. Neegreil on 


1 Fullahid ehk f ülbed — rahvas Lääne-Sudaanis. Alistasid 1826—1831 Timbuktu, kust aga 
1844 tuareegide poolt välja tõrjuti. 

tarvis ainult kaevud okupeerida ja ka kõige suurem ning võimsam ekspeditsioon peab 
alistuma nende käskudele. 

Nad ei ole rumalad, need Bundu fullahid! Kui karavan läheneb Potako kaevule, saab meestele 
kohkumisega selgeks, et nad vee juurde ei pääse, sest allikad on valve all. Tugevad, kõigi 
võimalike relvadega varustatud sõjamehed hoiavad janust oigavaid ekspeditsiooni liikmeid 
halastamatult veest eemal. 

Gray ja Partarrieu peavad läbirääkimisi tervitamiseks kohale saabunud külavanemaga. Rene 
seisab nende läheduses ja võib kuulata kõnelust, mida tõlk tõlgib. 

«Miks hoiate kaevusid valve all? Kas sa usud, mu sõber, kas teie kõik usute, et me tuleme teie 
juurde kui vaenlased? Ma pean peaaegu nii arvama, sest te kohtlete meid alatult.» Gray rääkis 
ägedalt. Vana valgejuukseline neeger aga ei pilguta silmagi. 

«Sa oled teretulnud külaline koos oma meestega.» 

«Ma ei usu seda, muidu ei keelaks te meile igal pool lonksu vett!» 

PartarrieuMe ei meeldi majori järsk kõneviis. Tema tahaks fullaheid heaga arusaamisele 
mõjutada. «Ma tean, sõber, see on ainult arusaamatus. Võta see ilus tükk riiet kingituseks ja 
ütle oma sõjameestele, et igaüks saab ilusa pärli pärast seda, kui me oleme oma loomi jootnud 
ja end ise värskendanud.» 

Neeger passib oma kehal sinist riiet, mille üks karavani mustadest liikmetest talle kätte ulatas. 
Sellest saaks suurepärase mantli, mis paljudes teistes kadedust ärataks. Fullahi silmad 
läigivad. Ahnelt haarab ta riidetüki ja pigistab selle oma kaenlasse. Sinine on peaaegu kõigi 


neegrite lemmikvärv. Ka Potako küla võimumees ei ole mingiks erandiks. Sellest hoolimata ta 
ei tänanudki. 

«Te sõidate Boulibanesse!» Ta ei küsi üldse ekspeditsiooni teekonna järele. Ta käsib! 
«Kahjuks, mu sõber, ei ole meil võimalik külaskäiguga oma lugupidamist avaldada suurele 
kuningale, kõikvõimsale valitsejale, sinu isandale. Meie reisi siht ei ole selles suunas.» 

Fullah vastab Partarrieu' kahetsusavaldusele lühidalt: «Te sõidate Boulibanesse, või jääte ilma 
veeta!» 

«Meie oleme füllahite sõbrad. Ühegi sinu vennaga ei juhtu paha ja ka teie kuningas saab kätte 
oma lunaraha, sest ta vabastas ju meie ekspeditsiooni juhi major Gray, 

kes muuseas on Euroopa ühe väga võimsa kuninga armsamaid sõpru. Too kuningas valitseb 
kaugelt suurema sõjaväe üle kui teie oma.» 

Ka see Partarrieu' varjatud ähvardus ei too endaga muudatust kaasa. 

«Ei ole ühtegi võimsamat valitsejat kui Bundu kuningas,» ütleb vana fullah rahulikult. 

Asi on halb. Siin ei aita ka kõige ilusamad kingitused. Need võetakse vastu ja inimesed ning 
loomad lastakse siiski janusse surra. 

Gray kutsub mõned tähtsamad ekspeditsiooni liikmed kokku sõjanõukoguks. Caillie 
hämmastub, kui Partarrieu ka teda sellesse ringi tõmbab, õige lühidalt ja ruttu jutustatakse 
majorile Caillie lugu. Tal ei ole midagi selle vastu, et noor prantslane sellest tähtsast 
nõupidamisest osa võtab. Õppigu sellest. 

«Me oleme tõesti pigis. Usun, et ma ei eksi, kui oletan, et kuningas on igale poole saatnud 
oma käskjalad ja iga kaev suletakse, kui me endid tema tahte alla ei painuta. Või olete teie, 
sõbrad, teisel arvamisel? Kas leiate väljapääsu sellest kriitilisest olukorrast?» 

«Härra major!» võtab sõna Partarrieu. «Keegi meist ei mõista valesti raskust, mille ees 
seisame. Teie olete siin kui Inglise kuninga esindaja, olete vastutav oma kuninga ees, et 
mustad temast väära ettekujutust ei saaks. Ei tohi nõustuda sellega, et teie kuningas on vähem 
võimas kui Bundu oma. Seepärast pean ma tingimata oluliseks mitte lasta end sundida reisiks 
Boulibanesse.» 

«See pole paha, aga kas soovite riskida ja alustada fullahitega võitlust?» 

«Muidugi mitte, sest hoolimata meie ülekaalust tulirelvade osas, oleksime me siiski 
nõrgemad. Peame proovima kavalust.» 

«Ma ütlesin juba, et meid vaevalt kuskil vee juurde lastakse,» väidab Gray. 

«Kavalus on vale sõna, armas major. Ma ei mõtle vastu seisja Tema Musta Majesteedi käsule, 
vaid ma tahaksin midagi vastuväiteks tuua, mis ei kahjusta meie autoriteeti, kuigi me 
Boulibanesse läheme.» 

«Väga hea. Kuid mida uskumisväärset võiksime me fulla-hitele rääkida? Aidake kaasa, mu 
härrad!» 

Ka meie sõber Rene murrab pead, aga tal ei tule midagi mõttesse. Kuidas võtavad neegrid 
vastu seda või teist, 

mida ta võiks esitada? Ja mida ütleks major Gray, kui ekspeditsioonis olev külaline teeks 
naeruväärse ettepaneku? Ta parem ootab ära, millise lahendusettepanekuga esinevad kogenud 
aafriklased. Aga keegi ei leia nõu. 

«Major Gray, võtke see kiri, lugege ta tähelepanelikult läbi ja tehke, nagu erutaks teid selle 
sisu erakordselt, ühtlasi seejuures rõõmustades. Fullahid peavad iga meie liigutust hoolega 
silmas. Oma kullisilmadega võivad nad, hoolimata tunduvast vahemaast, kahtlemata iga ilmet 
meie nägudel märgata.» Partarrieu annab kirja üle nii, et neegrid võivad toimuvat näha. Samal 
ajal kui Gray toimib õpetuse järgi, jätkab karavanijuht: 

«See, mida te seal uurite, on ainult paar tähtsusetut rida minu vennalt, aga see ei tähenda 
midagi. Te teete nii, nagu põhjustaks kiri muudatuse meie ekspeditsiooni eesmärgis, millest te 


saate teada alles nüüd ja mis lubab meil teha ülivõimsale Bundu valitsejale ametliku 
külaskäigu. Mis te sellest arvate?» 

«Teie olete vana rebane, Partarrieu. See on meile teenimatu au, kui me tohime selle maa 
isandale oma tervitus-visiidi teha. Tulge, mu härrad!» 

Kiri käes, millega ta isegi mõne korra kõrgelt lehvitab, lähevad Gray ja tema saatjad 
külavanema juurde. 

«Mu sõber,» pöördub Gray särava näoga vana fullahi poole, «just praegu sain kirja, mis täidab 
minu südame rõõmuga. Siin seisab,» ja sealjuures hoiab ta kirja otse küla võimumehe silmade 
ees, «et meie reisile on määratud teine eesmärk. Selle teostamiseks peame minema niisugust 
teed, mis lubab meil teha külaskäigu teie suurele valitsejale tema laagris Boulibanes. 
Rõõmustan kõigest südamest, et mul ei ole tarvis teda vihastada, ja mulle teeb isegi suurt 
heameelt temaga jälle kohtuda palgest palgesse. Ma õppisin teda armastama ja austama.» 
«Siis lähed sa oma inimestega Boulibanesse?» uurib neeger veel kord. 

«Ma ütlesin juba.» 

«Siis olete südamest teretulnud! Me oleme sõbrad!» Vanamehe märguande peale tõmbuvad 
tumedad sõjamehed kaevu juurest eemale. Tee on vaba selle juurde, mis Aafrika siinses osas 
on kõige tähtsam — vee juurde. Algab tavaline laagrielu. Varsti seejärel tuleb külast pikk rida 
neegreid. Nad toovad Gray poolt tellitud toidumoona inimeste ja loomade jaoks. 

Kas külavanem Gray juttu uskus, see on teadmata. Talle on tähtis, et karavan läheb 
Boulibanesse. Kuninga käsk täidetakse, kas see sünnib vabatahtlikult või sunniviisil, see ei 
puutu temasse. 

Rene, tunneb huvi selle Bundu kuninga vastu, kes nii suurele ekspeditsioonile, mis koosneb 
seitsmekümnest valgest ja mustast, oma tahet peale surub. 

Mis meid ootab Boulibanes? See mõte, milles kummitab suur osa hirmu, hoiab inimesed reisi 
ajal oma võimuses. On mõttetu küsitleda ekspeditsiooni saatvaid fullaheid. Nemad ei tea 
midagi. 


Karavan on Boulibanes laagris. 

Samal ajal kui tehakse päevaseid laagritöid, otsivad Gray ja Partarrieu välja kaupu, mis tuleb 
valitsejale üle anda. Siis nad kontrollivad üksikasjaliselt veel ülejäänud tagavarasid ja valivad 
siit-sealt mõne eriti ilusa asja kingituseks kuningale. Oma visiidi tahavad nad teha veel täna. 
Partarrieu on hakanud peie sõpra Rened armastama. Ta ei lase mööduda ühtki võimalust 
noore prantslase esiletõstmiseks. Nii kutsub ta ka nüüd Rene enda juurde, et koos kuninga 
juurde minna. 

Tema Must Majesteet Bundu kuningas on fullah, umbes seitsmekümneaastane aukartustäratav 
rauk, kellest veel praegugi on näha, et ta kord oli kardetav sõjamees. Tema juuksed on 
lumivalged, samuti ka pikk habe kurdudega kaetud näos. Kaks kangatükki moodustavad tema 
riietuse. Peast kuni kederluudeni on ta ehitud võrude ja talismanidega. Kui Gray oma 
meestesalgaga läheneb, istub kuningas oma onni ees mingil härjanahaga kaetud istmel. Mui- 
dugi ei tõuse ta tervitamiseks, teeskleb üldse tükk aega, nagu ei näeks ta kedagi. 

Terve järgneva jutuajamise ajal ei heida ta ühtegi pilku Cailliele. 

«Me soovime sulle õnne ja pikka iga!» algab Gray. Kuningas noogutab ainult armulikult 
pead. 

«Sa hindasid minu vabadust kõrgelt,» jätkab major, «mina teen sedasama. Kuna minu 
ekspeditsiooni teekond on muutunud, siis on mul võimalus sind veel kord näha ja ma toon 
sulle lunaraha ise. Ma loodan, et sa jääd rahule. Millist sõprust ma aga sinu vastu tunnen, võid 
sa näha neist kinkidest, mis ma veel pealekauba sinu jaoks valisin.» 

Kuningas annab korralduse ühele temast vasakul pool seisvale fullahist sõjamehele — 
nähtavasti kuulub ta valitseja ihukaitseväkke või on minister. Varsti seejärel on hulk neegreid 
tegevuses Gray kaupade edasitoimetamisega. 

«Sa oled teretulnud. Kuhu sa siis sõidad? Sa ütled, et sinu teekond on muutunud?» 

«Täiesti õige. Me läheme esiteks suure jõe juurde, mida valged nimetavad Senegaliks, võib- 
olla ka Prantsuse kindlusse Bakeli, et oma tagavarasid täiendada.» 

Esimesest silmapilgust peale oli Caillie hallipäise fullahite kuninga isiksusest vaimustatud. Ta 
jälgis teda kogu aeg hoolikalt. Kas meie sõber eksis? Ta oleks valmis vanduma, et Bakeli 
kindluse mainimine oli mustale vastumeelt. Vanamees võpatas vaevalt märgatavalt. 
Kuningas köhatas. Otsekohe kummardus tema paremal käel olev hiiglane oma isanda suu 
juurde. Millest seal sosistatakse, seda ei saa keegi teada. 

Mõned neegrid, kelle poole usaldusalune seejärel pöördus, lahkusid ringist. 

«Jõe juurde ja prantslaste kindlustatud asundusse tahad sa siis sõita?» küsib kuningas silmagi 
pilgutamata. 

«Esialgu sinna. Siis teen ma edasised otsused,» kinnitab Gray. 

«Sa muudad oma teekonna.» 

«Vaevalt, kuna minu reisi otstarve määrab kindlaks selle tee.» 

«Sa lähed Fouto-Torosse!» Kuningas käsib. 

«Ei.» 

Samal silmapilgul, kui Gray oma keeldumise kuuldavale toob, kostab tema laagrist metsik 
kisa. 

«Mis kuradi lugu seal jälle lahti on!» Partarrieu kasutas prantsuse keelt, et neegrid midagi aru 
ei saaks. «Jumala pärast, major! Kaevud, kaevud! Oh ma eesel! Ma tahaksin endale vastu 
kõrvu anda, et ma ei tulnud mõttele neid kindlustada. Vean ükskõik mille peale kihla, et see 
lurjus nad hõivas.» 

«Ärge nähke tonte, Partarrieu. Meie inimesi on tõenäoliselt häirinud mingi kiiresti mööduv 
vahejuhtum.» 

«Ei, ei! Me tegime andestamatu vea. Lähme ruttu ja vaatame järele.» 

«Pea! Jääge ometi rahulikuks. Mustad ei tohi märgata, et me kardame. Majesteet!» Gray teeb 
fullahi ees viisaka kummarduse. «Minu laagris on midagi korrast ära. Ma 

palun mind ja minu saatjaid vabandada. Otsekohe on rahu jalule seatud.» 

Valged lahkuvad fullahite koosolekult kiirustamata. Nad on kõike muud kui rahulikud. Kui 
Partarrieu oletus õigek osutub ... 

Kui karavani juht näeb allikaid hõivatuna, laseb ta kuuldavale hirmsa vande. Kuningas on 
suure hulga raskesti relvastatud 

sõjamehi ümber veekohtade paigutanud. Jälle oli must isand tugevam kui valged! 
Sõjanõukogu. 

«Ma pean kordama, mida ma juba enne kinnitasin: olen eesel!» Partarrieu vahutab vihast. 
«Juba mõnda aastat matkatakse Aafrikas ja ei õpita kord kõige hädavajalikumaid abinõusid 
silmas pidama! Neegrite umbusaldust ei saa me kunagi suigutada. Me peaksime olema 
kahekordselt umbusklikud, oleme aga liiga kergeusklikud. On kahju, et ka teie, sir, pidite seda 
olema. Oleme kuninga võimuses!» 

«Ka mina ei mõtelnud sellele, et kuningas pärast seda., kui tal lunaraha juba käes on, võiks 
meisse veel vaenulikult suhtuda. Hästi, olin liiga kergeusklik ja olen jätnud tähele panemata 
Aafrika-reisija esimese käsu: hoolitseda vee eest.» 

«Ei ole mingit mõtet valada juhtunu üle raevu- ja kahet-suspisaraid ning endile vastastikku 
etteheiteid teha. Vastutust peame meie mõlemad üksi kandma. Kuidas me sellest olukorrast 
välja pääseme?» 


Šeff kuulis ainult Partarrieu' viimaseid sõnu. Mõtted tema peas ajavad üksteist taga. 

«Jah, kuidas?» Gray võtab end kokku. «Mida taotleb see vana lurjus? Mispärast muutus ta 
äkki, samal ajal kui kaupu üle anti, nii vaenulikuks? Millega me kutsusime esile tema viha? 
Kas olid kingitused liiga tühised? Või oli see ammu plaanitsetud lõks»? 

Sel silmapilgul meenub Renele kuninga näoilme Bakeli kindluse mainimisel. 

«Härra major,» pöördub ta inglase poole, «mina olen selles ringis nooremaid ja ainult külaline 
teie ekspeditsioonis. Minu kogemused on tühised teie omadega võrreldes, kuid arvan, et võtit 
kuninga äkki muutunud käitumise üle tuleb otsida sõnast «Bakel». Ma pidasin teda kogu aeg 
silmas. Kui te Prantsuse kindlusest kõnelesite, paistis mulle, nagu oleks ta kergelt võpatanud. 
Kohe seejärel rääkis ta oma usaldusmehega.» 

«Tuhat ja tuline! Poisil on head silmad ja ta oskab neid kasutada. Tema tähelepanekus võib 
midagi õiget olla!» 

Kestab tükk aega, kuni Gray nõustub Caillie ja Partan-rieu' sõnadega. On näha, kui pingeliselt 
ekspeditsiooni juht mõtiskleb. 

«Mitte ainult midagi õiget, minu härrad, vaid see on õige! Meie, vanad aafriklased, tunneme 
seda neegrite pidevat umbusaldust, mis juba nü sageli on põhjustanud eba- 

meeldivaid üllatusi. Täna on lugu niisamuti. Nad teavad väga hästi, et meie, valged, ikka 
kaugemale edasi tungime ning Aafrikas enam ja enam kanda kinnitame. Loomulikult ei 
meeldi see neile. Olen kindel, et Tema Must Majesteet Bundu kuningas on hirmul oma trooni 
pärast. Tõenäoliselt arvab ta, et me tahame Bakeli prantslastega ühiselt tegutseda ja ühel ilusal 
päeval tuleme Bundut vallutama.» 

«Kui teie mõttekäik peaks olema õige, härra major, siis ei ole meil midagi head oodata!» 
Karavanijuht tahab seda tähelepanekut asjalikult toonitada. See aga ei lähe tal korda. Tema 
hääl väriseb mahasurutud raevust. 

«Aitab! Tegelgem tõsiasjaga. Bakeli nimetamine oli viga. Mul ei ole kavatsust nii suurt ringi 
teha, vaid ma tahan minna edasi itta. Vanamees ei oleks tohtinud teada, mis on meie tõeline 
eesmärk. See õnnetu möödalaskmine on nüüd kogu meie edasisõidu küsitavaks teinud. 
Kaevud on vallutatud. Me ei pääse vee juurde. Oma võimu alusel, mille annab talle allikate 
valdamine, kirjutab kuningas meile tee ette. Kas me peame käsu peale sõitma Fouto- 
Torosse?» 

Partarrieu tõusis kiiresti püsti. «See tähendaks meie ettevõtte lõppu. Me ei saaks Sise-Aafrikat 
uurida, vaid võiksime varsti lasta Atlandi ookeani lainetel oma jalgu uhta.» 

«Vabandage, sir, teie ja mina ning veel mõned teised mehed oleme inglased.» See on 
Thomson, kes äkki möirgab. «Ma ei mõtlegi sellele, et lasta ühe neegri poolt endale 
ettekirjutusi teha. Meie taga seisab määratu võim, mida me ei tohi kompromiteerida!» 

«Tuleb meeles pidada, härra Thomson, et silmapilgul ei ole meil Inglismaa tugevusest mitte 
midagi kasu, üks tilk vett aga — on kõik!» vastab Gray. 

«Siis muretseme endale vett relva abil!» 

«Kas me peame iga lonksu veti; verega ostma? Kõrvale jättes seda, et sõjategevuse korral ka 
meie hulgast mõned võiksid langeda fullahite piikide ja noolte ohvriks, olen ma 
põhimõtteliselt vägivallaabinõude rakendamise vastu. Peale selle — ka fullahitel on mõned 
püssid.» 

«See, kes on neile need maha sahkerdanud, küpsegu igavesti põrgus!» 

«Šefil on õigus. Sellest hoolimata on mulle vastukarva, et me peame end fullahi käsu alla 
painutama.» Partarrieu pöördub kõikide poole: «Kas loomad on joodetud, veelähkrid täidetud, 
kas te ise olete küllaldaselt joonud?» 

Thomson vastab teiste eest: «Jah. Me olime niivõrd ettevaatlikud ja varustasime endid, olgugi 
et selleks ei olnud mingit korraldust.» 

Mõlemad juhid märkavad pistet, aga nad vaikivad. 

«Hästi! Ekspeditsiooni juhina, mille edu või nurjumise üle tuleb mul ühel päeval Londonis 

aru anda, alustan ma veel kord läbirääkimisi. Seejuures on mulle selge, et edaspidised 
kingitused meie ressursse kahandavad ja seega ka reisi suuresti ohustavad.» 

«Ma otsin vahepeal ühe malaka!» Thomson tõuseb üles ja eemaldub. 

Nõupidamine on lõppenud. 

Caillie heidab ühe kaameli kõrvale pikali ja teeb katset olukorra üle järele mõelda. Kui 
kergesti võib siiski nii suur ja hästi varustatud karavan raskustesse sattuda! Ta tahab silmad 
lahti hoida ja õppida, et hiljem, kui tarvis peaks olema, ise. .. Aga seal ta juba uinuski. Pole 
ime! 

Kuningas võttis uued kingitused armulikult vastu. Tema käsk jääb aga muutmatuks: «Fouto- 
Torosse — või ei mingit vett!» 

Läbirääkimistel saavutati ainult seda, et sõjamehed vee-kohtade juurest kadusid. Ühtegi 
fullahit ei jäänud enam Gray laagri lähedusse. 

Tasasel sammul hiilivad kaks meest ringi. Kummarduvad kord siin, kord seal. 

Nüüd astub üks neist magava Caillie juurde. Raputab teda õlast. Aga kurnatud noor prantslane 
moonutab ainult nägu. Midagi arusaamatut kerkib tema huultele. Tugevam raputus. Rent lööb 
silmad lahti. Nüüd haaratakse teda mõlemast õlast. Üks suu läheneb ta kõrvale. 

«Üles, härra Cailliš! Me murrame läbi.» 

Äkki on ta täiesti ärkvel. Tema ees põlvitab Partarrieu ja naerab. 

«See on hea, et te olete nii hästi välja maganud. Teil läheb seda taastatud jõudu tarvis veel 
täna öösel.» 

«Mis on? Kas siis Gray ei saavutanud midagi?» 

«Kaevuvalvurid on lahkunud. Kuninga käsk aga kehtib edasi. Meie hiilime siit vaikselt 
minema, ilma lahkumis-tseremooniata. Ühe tunni jooksul peab olema kõik valmis!» 

Juba lipsab vana karavanijuht edasi, teisi magajaid äratama. 

Tund aega hiljem. 

Kottpimedas öös vilksatavad inimesed siia ja sinna. 

Kotid, kompsud ja veelähkrid pannakse valmis, ja siis püütakse loomi lastida. See on aga 
kaamelite tõrksuse tõttu kunsttükk. Kord kisab siin üks, kord raputab seal teine koorma maha, 
mis veel täiesti looma selga kinnitatud ei olnud. 

Neil otsustavatel minutitel higistavad mehed. verd. 

Äkki kõlab läbilõikav heli. Veel üks, kolmas, üha enam ja enam, ja kiiremini, ikka kiiremini 
järgnevad nad üksteisele. Öhk on täis metsikuid lööke, millede vahel on pausid parajasti nii 
pikad, et viimane toon veel võngub kõrvus, kui juba müriseb uus. 

Ekspeditsioonist osavõtjaid valdab hirm. Fullahite sõja-trummid purustavad Aafrika öö 
sametpehme vaikuse. Põrgu on lahti. 

Taevas murdub pilvesein. Lühikesteks hetkedeks langeb kuuvalgus hõbedase joana äärmises 
ärevuses olevale Gray laagrile. Kaamelid keerlevad ringis, tõmbavad lõõgadest, mis lõikavad 
loomi taltsutada püüdvate inimeste kätesse, põtkavad endi ümber. Mehed on kahvatud ja just 
nagu kangestunud. 

Läbimurdmine tähendab nüüd: võidelda oma elu eest! ' Trummilöögid on koondunud 
pööraseks põrinaks. Kõikjalt langevad nad inimestele. 

Õnnetu ekspeditsiooni laager on äkki ümber piiratud suurest hulgast raevukatest neegritest — 
sõjameestest, kes nagu maa alt on välja nõiutud. Poolpaljad mustad seisavad valvel, nad on 


nagu pronksist valatud. Nende käed klammerduvad odade, piikide, kilpide, vibude ja noolte 
külge. Teravad pilgud on suunatud valgete tegevusele. Odaotsad läigivad tontlikult, kui 
kuuvalgus mõneks sekundiks neile langeb. 

Pöörane Thomson, püss üle selja, vibutab käes võimsat puunuia. 

«Peale, sir!» möirgab ta, nagu peaks ta oma sõnadega sumrautama taifuuni India ookeanis. 
«Edasi, lööme rõngast läbi — ja siis loomad järele! Hei!!» Ta tormab minema. 

Võimas käsi haarab tal kraest kinni ja rebib nii tugevasti tagasi, et mees vajub peaaegu põlvili. 
«Tagasi, Thomson! Olete hullumeelne! Tahate meid kõiki surma ajada?! Rahu, mehed!» Gray 
hääl on tugevam kui metsik lärm. 


| 


61 
Kuid ka sellega ei suuda ta ohjeldada Thomsonit, kes koos mõnede teiste tulipeadega tungleb 
kõrvulukustava möirgamise saatel laagri tohuvabohus. 


Püssipaugud! Üks, teine, kolmas! Fullahid märkasid Thomsoni kavatsust. Kuulid jooksid 
kuskil maasse. Sellest hoolimata on nende mõju kohutav. See, et mustad tulirelvi kasutavad, 
kainestab paljusid valgeid. 

«Kuradi sigadus! Noh, mis siis ikka teha!» Meremees pöördub tagasi, viskub maha. Tema 
jaoks on asi lahendatud. Hingerahus tõmbab ta oma ninatubakatoosi välja, võtab tubli 
näputäie, hõõrub selle suure naudinguga oma jämedasse ninasse, aevastab ja jääb ootama 
sündmusi, mis nüüd võivad tulla. 

«Maha laadida! Laager üles lüüa!» Seekord on see Par-tarrieu, kes käsutab. Ta mõistis 
seisukorra lootusetust. 

Ikka arvukamaks muutub sõjameeste juurdevool. 

Kaks tundi hiljem on terve neegriarmee rünnakuks valmis. Sõjatrumm täitis oma ülesande 
kiiremini, kui seda suudavad eurooplaste signalisatsioonivahendid. 

Gray vaatleb pikksilma abil piiramisrõngast. 

«Vaadake sinna, vasakule, Partarrieu!» Ta ulatab vanale juhile kiikri. 

Võtab veidi aega, enne kui too leiab selle, millele Gray tema tähelepanu tahab juhtida. 

«Aa! Kuningas ise oma saatjaskonnaga. Ta annab käske. Nüüd läheb asi tõsiseks. Mehed, 
pange relvad korda ja võtke kaamelite taga kaitstud positsioonid sisse. Mitte tulistada enne, 
kui mustad alustavad rünnakut! Siis aga sihtige hästi, see maksab elu!» 

Otsekohe on käsk täidetud. Minutid kõige kõrgemat pinget. Kunas hakkavad massid liikuma? 
Nüüd? Või nüüd? Kindlasti kohe, sest kuningas tõmbub ühes oma usaldus-alustega tagasi. 
Veerand tundi möödub aeglasemalt kui igavik. Sõrmed püssiraudade ümber muutuvad 
kangeks, nii kramplikult on nad relvast kinni haaranud. 

Kunas, kunas algab lõpuks rünnak? Parem võttlus elu ja surma peale kui see jõudurööviv 
ootamine. Igalt poolt on kuulda vandumist fullahite aadressil, kes on nagu kiviks 
kangestunud. 

Neegrid ei liiguta end. Nagu raidkujud püsivad nad oma postidel. Tundide viisi. 
Ekspeditsiooni saatus on otsustatud. 

Ka need, kes sellel ööl ei pea valvel olema, saavad ainult vähe magada. 

Major Gray veenab veel kord kuningat, kuid ei ole muud väljapääsu — peab liikuma täpselt 
valitseja eeskirjade järgi. Suured kingitused antakse üle, et kuninga viha leevendada. Siis — 
Fouto-Torosse! 

Teekond loodesse, sest see on suund, mille Gray voor peab valima, on reisijatele raskem kui 
need päevad, millede kestel nad oma silme ees janusurma nägid. Kogu vaprus ja tung midagi 
suurt, silmapaistvat saavutada on haihtunud. 

Ka meie sõber Rent on masendatud. Küllap major Gray ei pea veel oma üritust lõplikult 
kadunuks, aga tema ergutavates sõnades puudub see suur vaimustus, mis võiks eba- 
õnnestumise uueks innuks muuta. Ekspeditsioon on sama-sugustesse raskustesse sattunud 
nagu paljud teisedki enne teda. 

Aeglaselt, ühtlaselt, mehaaniliselt jalga jala ette asetades kõmbib noor prantslane loomade 
kõrval. 

Mida tuleb teha — edaspidi! — et niisuguseid vahejuhtumeid vältida? See küsimus piinab 
teda ja ergutab tema vaimu mõtisklemisele. Ta ei leia rahuldavat vastust. Kuidas pidigi ta seda 
leidma — oma väheste teadmistega maast ja inimestest, nende hiiglaslike alade 
kurikavalustest, kommetest, tavadest ning inimeste mõtteviisist? Tuleb iga pisiasja teravalt 
tähele panna ning juhtide Gray ja Partarrieu' vigadest õppida, et mitte komistada 
samasugustele, kui need uuesti esile peaksid kerkima. See on tema vääramatu otsus, sest see, 
et tema oma eesmärgist ei loobu, on täiesti kindel, ükskõik mis Gray vooriga ka ei juhtuks. 
Umbusklik fullahite kuningas valvab isiklikult tema poolt määratud matkasuuna täpset 
täitmist kuni esimese peatuseni. Siis annab ta voori ülemjuhatuse üle oma usaldusalustee. 


Põhja suunas! 

Küllap seisavad uurijad ühel päeval jälle rannikul ja võivad vaadata Atlandi ookeani 
kaugustesse — kui neil õnne on. Onne aga ei ole Grayl Aafrikas veel olnud. Kas peaks õnn 
lüüasaanule äkki naeratama? 

Tähed vilguvad kirjeldamatu toredusega laitmatult puhtas taevas. Täiskuu valab oma mahedat 
valgust inimestele ja maastikule. 

Rene on lamades liibunud vastu kaameli keha, mis on talle padjaks. Veidi eemal istuvad 
Gray ja Partarrieu. 

Nad vestlevad sundimatult. Nad ei summuta isegi oma hääli, nii et noormees saab nende 
kõnest aru. Ehkki nad räägivad inglise keeles, suudab noormees vestlust mõningal määral 
jälgida. 

Parajasti küsib šeff, missugune on Partarrieu” arvamus Fouto-Toro suhtes. 

«Fullahite kuningas, see vana rebane määras reisisihiks selle koha kindlasti mitte ilma 
tagamõtteta!» arvab karavanijuht. 

«Noh?» 

«Ei ole mingit põhjust sulgeda silmi ja uskuda, et seda, mida pole näha, pole ka olemas.» 
«Teie, Partarrieu, räägite nagu Delfi oraakel. Ärge ümbritsege end salapärasuse looriga. 
Tunneme selleks üksteist liiga kaua, et maksaks tseremoonitseda. Peale selle, ma tahan ju teie 
suust ainult kuulda, kinnitavalt kuulda seda, mis ma ise mõtlen ning oletan.» 

Partarrieu ohkab. «Õige, sir! Meie oleme juba mõnegi võitluse mustade vastu ühiselt 
võidelnud. Kõiges olime me alati ühisel arvamusel, isegi vigade tegemises.» Väsinud naeratus 
vilksatab üle vana juhi näo. «Nii et ma kindlasti ainult kordan teie mõtteid. Meie voor on 
suurimas ohus.» 

«Teie ei kõnele avameelselt! Põhjendage oma oletust!» 

«Fullahite kuningas on hirmul oma trooni pärast. Seda tõendab meile noore Caillie 
tähelepanek. Võib-olla on kuningal ses suhtes isegi päris õigus, kuigi teda midagi tõsist ei 
ähvarda ei teie ega ka minu poolt isiklikult. Hoopis teisiti on aga asi meie käskijatega.» 
«Edasi, edasi. Sõber, ärge ometi valguge oma jutuga nii laiali.» 

«Ent ta on kaval, nagu seda ainult neeger võib olla. Ise ta meiega tüli norida ei taha, kuna oht 
inglaste ja prantslaste ühendatud jõudude poolt lüüa saada paistab talle liiga suurena. Nüüd 
ma tean kindlasti, et ta sõda ei alustaks. Need paar lasku meie laagrisse toimusid ilma tema 
kaastegevuseta, olid pärit tulipeadelt. Ma tegin selle kindlaks. Aga ta soovib meie hävingut, 
selles ei kahtle ma silmapilkugi. Ta saadab meid Fouto-Torosse. Mind ei paneks sugugi imes- 
tama,'kui meid seal fullahitelt saadud teadete põhjal nii vastu võetakse, et raskused kuhjuvad 
meie ette nagu mäed. Kas ei või meie suhtes tekkida olukordi, kunstlikult loodud olukordi, 
mida võib lahendada ainult relvade jõuga? Nii- 

suguse ettevaatamatuse lõpp on teile niisama selge kui minule, sir.» 

«Teil on õigus. Meie mõlema asi on raskustest jagu saada.» Ja major Gray lisab vaiksemalt: 
«Mõnikord olen ma niikaugel, et sooviksin ainult jälle tagasi Saint Louis's olla.» 

«Mitte seal, šeff! Meie ettevõte on ohus, kahtlemata, aga me ei taandu raskuste ees. Aafrika 
ootab meid pikisilmi! Euroopa ootab meilt selgitust musta maailmajao selle osa kohta. Me ei 
tohi oma ülesandele truudust murda!» 

«Braavo!» Rene ei saa seda nõustumishüüet alla suruda. Aga kohe seejärel hammustab ta 
huulde. Kuidas ta julgeb end segada ekspeditsiooni juhtide omavahelisse jutuajamisse! 

«Head ööd, härra Gray!» soovib Partarrieu praegu šefile, noogutab ka Cailliele ja läheb oma 


looma juurde. Ta on surmani väsinud. 
* 


Cailli€ rühib lõõtsutades järsust nõlvakust üles. Kui ta kõrgendikule jõuab, on ta käed katki. 
Teravate äärtega kivid, mille külge ta klammerdus, okkalised põõsad, millest ta tuge otsis, on 
nad veriseks torkinud. On ime, et koormatud loomadega jõuti üles tulla. Kuidas selle 
kunsttükiga hakkama saadi, seda ta ei tea. Ta sai mahti vaid iseendaga tegelda. Ja seejuures — 
missugune kuumus! Kirjeldamatud on need piinad, mida see kuumus esile kutsub. 

Viimaste päevade pingutused ei jäänud maha kõrberän-naku tohututest raskustest. 
Missugune kurat on sinu loonud, Fouto-Toro? Sinu ja sinu elanikud? Nad on röövlid! Nad 
röövivad ilma silma pilgutamata. 

«Teie valged tahate saada vett? — Miks mitte! — Pudel maksab 6 franki!» Kui sageli pidi 
Rene viimasel ajal niisuguseid «sõbralikke» kõnelusi kuulma! Ekspeditsiooni tagavarad 
kahanesid selle kelmuse tõttu kohutavalt. 

Kuumus on lageda taeva all hirmus. Ta muutub aga peaaegu talumatuks, kui tuleb matkata 
läbi jõgedeäärsete metsade. Siin oled sa nagu kasvuhoones. Iga haare, iga löök noaga selleks, 
et murda rada läbi tuhandekordselt läbipõimunud padriku, nõuab jõudu. Kõige täbaram on aga 
see, et olemasolevate toidutagavarade juures ei saa jõudu taastada. 

Kui karavan tahab määratud teest kõrvale kalduda, siis 

selles ei takista teda keegi. Ükski sõjatrumm ei kõmise, 

mingi sõjavägi ei sea end rünnakuvalmilt teele ega ähvarda hukatusega, eest leitakse ainult 
hõivatud kaevud. Bundu kuningas on Fouto-Toro elanikke täpselt informeerinud. Tema poolt 
on Gray uurimisettevõte hävingule määratud. 

Järk-järgult on siiski märgatavalt lähenetud suurele jõele, Senegalile. Praeguses karavani 
hädaolukorras aitaks kiirmarss. 

Kiirmarss? Kord õnnestus Partarrieu'l inimesi ja loomi sellele õhutada, kuid nüüd on see 
võimatu. Au teenida suurt üritust on muutunud väärtusetuks. Isegi päris tavaline elu ei näi 
enam elamisväärsena. Ollakse töntsistunud, kord lõkendanud leek on kustunud. 

«Partarrieu!» 

«Sir?» 

«Hoidke teie inimesed koos!» 

«Mis see tähendab?» Vana juht silmitseb juhatajat teravalt. Kõne on muutunud sellel hädaajal 
lühikeseks ja karmiks. Iga ülearune sõna, iga viisakusevormel näib jõuraiskamisena. 

«Mina üksi murran läbi Bakeli. Abi tooma.» 

«Võimatu!» 

«Võimatu? See peab olema võimalik. Peab!» 

«Mina ei suuda meie saatjaid ettevaatamatuste eest hoida, kui teie nad maha jätate!» 
«Partarrieu! Kas pean ma teile meelde tuletama, et te olete samasugustes raskustes oma 
võimeid juba näidanud? Noh, niisiis! Ma jään teie peale lootma!» 

«Ma protesteerin, major! Te jooksete surma! Te ei saa mingit abi tuua. Hullumeelne tegu!» 
«Sel juhul mina kui nende paljude inimeste heaolu ja häda eest vastutaja käsin teil kogu oma 
vaimukus ja energia tegevusse rakendada, et minu äraolekul mingit õnnetust ei juhtuks!» 
Gray astub Partarrieu'le üsna lähedale, paneb talle käe õlale ja räägib paluva, sooja häälega: 
«Ärge jätke mind hätta, vana sõber! On kõige suurema ohu tund, ja see oleks häbiplekiks ühe 
parema aafriklase nimele, kui te nüüd alistuksite.» 

Möödub tükk aega, kui äkki Gray tunneb Partarrieu' kätt oma käel. 

«Sõitke siis jumala nimel, härra major! Ma teen kõik meie meeste elu säilitamiseks. Ei, ei, 
kõik pole veel kaotatud. Me peame saatuselt olukorra muutuse välja pressima. Kuid 

selleks on tarvis usku, lootust, vaprust ja elurõõmu, need aga on meie ridades muutunud 
haruldaseks. Ma pean katsuma eluvaimu jälle üles piitsutada. Kas see õnnestub? Peab 
õnnestuma!» 


«Me näeme üksteist jälle! Seniks — palju õnne!» 

Öösel hiilivad Gray ja üks must laagrist välja. Keegi ei märka seda, ka valvurid mitte. See on 
halb, mõtleb Gray veel siis, kui ta juba on metsatihnikus. Inimeste tahtejõud on jäänud nii 
väheseks, et nad isegi valveteenistust ei suuda enam tõsiselt pidada. 

Hommikul, kui mõned mehed märkavad Gray äraolekut ning selle üle nurisevad ja sõimavad, 
teeb Partarrieu plaani teatavaks. 

Igal pool uskmatud näod. See on hullumeelne tegu, mille šeff ette võttis. Tema üksi abi tuua 
ei suuda. Ühesõnaga — on vaja jõuda nii ruttu kui võimalik rannikule. 

Kuid mitte ainult üksikutele meestele ei torganud majori äraolek otsekohe silma, vaid ka 
fullahid otsivad teda laagris asjatult. 

Reetmine! 

Mustad on suurimas vihas. Laetakse püssid ja tulistatakse laagrit. Mõned mustanahalised 
ekspeditsioonist osavõtjad saavad kergelt haavata. 

«Mitte mingisuguseid rumalusi, sõbrad! Varjake endid ja laske mul tegutseda!» möirgab 
Partarrieu pea kaotanud meestele. Tema autoriteet omade juures on suur. Ärevus vaibub 
kiiresti. Hoiatuslaskude järel, sest millekski muuks ei saa neid pidada, jäävad fullahid ootama, 
mis edasi tuleb. 

Väärikalt, aeglaselt läheb Partarrieu läbi tummalt kõrvale tõmbuvate sõjameeste hulga ühe 
vana neegri juurde, keda ta peab külavanemaks. 

«Mispärast sina, mu sõber, lased minu saatjaid püssidest tulistada? Mispärast kohtled meid 
kui vaenlasi? Me ei tea ühtki tegu, mis võiks õigustada niisugust toimimisviisi.» 

Ehk küll segavereline fullahite keelt hästi mõistab ja isegi räägib, siiski kasutab ta inglise 
keelt. Ta usub, et see on vajalik ekspeditsiooni autoriteedi säilitamiseks. On ju ekspeditsioon 
ühe Euroopa suurvõimu poolt teele saadetud ja teda on õigustamatult rünnatud. 

Külapealik vaatab talle mõistmatult otsa. 

«Mis ta ütleb?» küsib ta ringi vaadates. 

Nagu Partarrieu oletas — ei viibita ju enam kaugel Sise- 

Aafrikas — tõlgitakse tema sõnad kuidagimoodi fullahite keelde. 

«Kus on sinu sõjapealik?» tuleb nüüd vastuküsimus. «Me oleme rahulikud reisijad. Milleks 
on meile vaja sõjapealikut?» 

«Ma tean, et üks suur sõjaväelane on teie juhatajaks.» 

Partarrieu teeb enda rumalaks: «Ma ei mõista sind!» 

«Kus ta on? Üks võõras ja üks neeger puuduvad sinu meeste seast. Teid on .. .» Paistab, et sel 
ajal kui arvutamist õpetati, on külavanem poppi teinud, sest kestab tükk aega, enne kui ta 
sõrmede abil ekspeditsioonist osavõtjate arvu kokku saab. Siis aga nimetab ta nende arvu 
täpipealt. Nähtavasti olid Bundu kuninga teates valged ja mustad eraldi loetletud, sest muidu 
ei oleks ju arvestamine vajalik olnud. 

«Ah! Sa mõtled major Grayd!» 

«Jah! Major on sinu kodumaal sõjapealik. Niisiis, kus ta on?» 

«Me kihutasime ta minema.» 

«Kas ta tahtis karavani juhtida mõnele teisele teele ja loobuda määratud teest?» Sellest kiirest 
küsimusest, mis pidi Partarrieu'd üllatama, sai selgeks, kuhu koer on maetud. Ta paljastas 
musta valitseja. 

«Nii see on!» vastab Partarrieu. «Suur Bundu kuningas soovib, et minu karavan peab minema 
üht kindlat teed pidi, major Gray aga tahtis tingimata sellest kõrvale kalduda. Meie teised 
astusime kindlalt selle vastu. Nii tekkis tüli ja me käskisime tal lahkuda. See mees ei tohi end 
enam meie laagris näidata.» 

«Kuhu ta läks?» 


«Kahjuks, oh sõber, ei saa ma sellele küsimusele mingit vastust anda. Ta hiilis öösel, kui kõik 
magasid, valvuritest mööda ja on nagu tina tuhka kadunud.» 

See, mida Partarrieu jutustab, ei ole päris usutav. Loodetavasti aga ei märka mustad midagi. 
Seepärast jätkab karavanijuht kiiresti: 

«Kuna ta muidu oli väga hea seltsimees, siis andsime talle, lahkumise tähtaja kuni homseni, et 
ta öösel teelt ei eksiks. Olime ise tohutult hämmastunud, kui teda koidu ajal enam eest ei 
leidnud.» Nii, nüüd on lugu õige. 

Ja fullahid usuvad seda. Ettevaatlik ja umbusklik, nagu ta juba kord on, tahab külavanem veel 
enam veenduda Partarrieu' aususes ja küsib: 

«Kas sinul ei ole kavatsust teekonda muuta?» 

69 

«Ma oleksin rõõmus, kui kõige lähemal ajal suure mere vett enda ees näeksin.» 

«Hästi. Tule külla. Ka sinu mehed võivad liikuda takistamatult.» 

Sellega on siis asi korras. Partarrieu tunneb end palju kergemini, kui ta hiljem laagriplatsile 
tagasi pöördub. Tema teate mõjul muutuvad meeste väsinud näod pisut selgemaks. 
Hoolimata uuest sõlmitud sõprusest on kõik ühel arvamusel: selles kohas mitte kaua peatuda. 
Liiga palju sõjamehi on siia kogutud. 

Vahepeal on šefil õnnestunud puutumatult Bakeli jõuda. Prantslased võtavad ta südamlikult 
vastu ja täidavad kõik soovid õnnetu ekspeditsiooni päästmiseks. Ei nemad ega inglane ei 
mõtle selleks sõjalisi jõude rakendada. 

Mõned võõrad mustad, kes idast kindlusse kaupa tõid ja uusi tellimisi otsivad, on valmis 
Grayd tagasimatkal kandjatena saatma. 

Inimesed on kõige vajalikuga varustatud, nii raskelt koormatud, et püüdes suure hoolega 
vältida millegi olulise mahajätmist, major Gray unustab. .. 

Kas siis kõik head vaimud on majori hüljanud? Ka nüüd ei mõtle ta väärtuslikule veele! 

Alles siis, kui ollakse jõudnud tihedasse Senegali ürgmetsa, jõge juba selja taha jättes, 
avastatakse see andeksandmatu viga. 

Kus võiks selles põrgus küll leida allika? Gray tahaks endale mööda kõrvu anda, aga mis see 
aitab! Risti ja põiki hulguvad inimesed läbi tihniku. Vett, vett! Kas seal ei tilgu midagi? Kas 
see seal vastas ei ole suliseva joa heli? Major laseb käe noaga vajuda, surub käed kõrvadele 
— kohiseb, suliseb, tilgub edasi. Hullumeelsus? Ent siiski, üks mustadest saatjatest hõikab 
midagi. Viimaks ometi! Uus jõud voolab sellega nende kehadesse. Nuga rajab teed. Seal kihi- 
seb maapinnast klaasselge suurepärane vesi. Kuidas ta vilksleb kivilt kivile ja kaob peatselt 
suureleheliste taimede tihniku pimedusse! Nagu muinasjutt! Milline nauding! 

Kõigevägevam looja olgu tänatud selle oivalise kosutuse eest! 

Edasi! Sõbrad ootavad abi! 

Kus on tee? Kuhu tuleb sammud seada? Kompass näitab suunda, mida ei ole kaotatud. Aga 
kus on väljapääs sellest hiigelürgmetsa labürindist, väänkasvudest ja padrikust, mis 

otsekohe jälle inimeste järel sulgub ja ümbritseb neid nagu müür. 

Nad on vangistatud imeliste, kõigis võimalikes värvides sillerdavate õitega kaetud 
taimeharude poolt, mis nagu halastamatud ahelad igast küljest ligi suruvad. 

Otsingud kestavad tunde. Nii rõõmus, nagu Gray oli siis, kui ta leidis võõrad kandjad, kes 
vaevalt käsikäes Fouto-Toro elanikega tema vastu töötama hakkaksid, nii väga kahetseb ta sel 
hetkel, et nad ei tunne teed, veel vähem jalgradu. 

Ikka ja jälle võrdleb ta suunda. Ikka ja jälle teeb ta kindlaks, et kaldutakse kriipsu võrra 
suunast kõrvale. Põrgu! Kas siis siin tuleb hukkuda? Ja sõbrad ootavad abi! 

Kuid nüüd harveneb mets. Veel mõningad meetrid, ja nad on päästetud. 


Midagi liigub kähisedes Gray kõrval. Arglikult vaatab ta sinnapoole ja põrkab tagasi. Uks 
hiiglaslik fullah seisab padrikus. Ta hoiab käes oda, mille teravik on suunatud Gray rinnale. 
Vangistatud! 

Jah, muidugi vangistatud, sest see ei ole ju ainult üksik fullah, kes talle vastu irvitab. Igalt 
poolt tihnikust ilmuvad nähtavale veel teised, terve trobikond. Võidelda? Lootusetu. 
Vangistatud! 

* 


Partarrieu on karavaniga laagris Adgaris, poolteise päeva tee kaugusel Bakelist. Kavalusega, 
rumalat teeseldes, on ta ikka enam lähenenud Senegalile. Kuninga soovidesse ja käskudesse ei 
suhtuta siin, majesteedi laagrist küllaltki kaugel, sugugi enam nii rangelt. 

Et Gray ettevõte on nurjunud, see on juba teada. Neegrid näitasid vangistatud Grayd. Kui nad 
ta jälle ära viisid, sündis see kindlasti lootuses, et karavan oma juhatajale järgneks ja keelatud 
jõest eemalduks. Selles lootuses nad aga eksisid. 

Partarrieu ei usu, et Gray elu oleks ohus, kuigi ta on fullahite võimuses, kes igal ajal tema kui 
pantvangi saatuse üle otsustada võivad. Niivõrd ranniku lähedal ei või aga sellele kõikjal 
tuntud reisijale karistamatult kätt külge panna. Isegi kuningas ei julgeks talle avalikult midagi 
teha. 

Meie noor sõber Rene Cailli€, kes on halinata kõik raskused vapralt talunud, on haige. Jalad 
on veriseks joostud, reied kaetud suurte paisetega, tema keha rappub palaviku-hoogudest. 
Lõunapäikese lõõmas lööb ta korraga käed enda ümber, hambad logisevad — ta külmetab. 
Veidi hiljem tahaks ta viimase riideräbala seljast visata, sest usub, et sureb kuumusest. Kuid 
veel on ta oma tahtejõu peremees, ja nii õnnestub tal ikka uuesti jõudu koguda. 

Laager võtab vastu külalist. Adgari «linnapea» on külla tulnud. Partarrieu juhib suurt, meest 
igal pool ringi, näitab talle seda ja teist ning annab seletusi, niipalju kui see on 
ekspeditsioonile kasuks. 

Lõpuks pöördub ta vanamehe poole sõnadega: «Sa võisid ise veenduda, et minu mehed on 
haiged. Pean nad Bakeli haiglasse toimetama.» 

«Ma tean seda,» vastab neeger, «kuid ma kordan, et sina ise ega ükski teine sinu sõpradest ei 
tohi minna Prantsuse asundusse!» 

«Kuid nad surevad, kui nad kõige kiiremas korras ei saa vajalikku hoolitsust!» 

Fullah kehitab ainult õlgu. Tal on nüüd oma sõnadest kahju, kuid alles peale tunduvat pausi 
lisab ta: 

«Teil ei ole vaja reisida meie maal!» 

«Mis me peame tegema?» küsib Partarrieu tema ettekannet kuulavailt kaaslastelt. Vana 
kogenud juht ei leia ise enam mingit nõu. Ei kingid ega ähvardused too olukorda muutust. 
Jälle on see Thomson, kes ainsana kõnelema hakkab. Caillie ainult jälgib ja kuulab. Tema on 
kõrvalseisja ja ei taha oma nõuga või ettepanekuga ekspeditsiooni saatusse segada. Tema 
omaaegne tähelepanek Boulibanes oli õnnekombel osutunud õigeks, kuid ta näeb selles 
üksnes juhust, mitte teenet. 

«Kas on õigus, et meid lahutab Bakelist ainult poolteise päeva tee?» küsib meremees. 
«Õigus!» 

«Siis tõuskem üles ja hakakem minema!» 

«Kerge öelda, Thomson. Meil tuli juba kord veenduda selles, et mustad nalja ei mõista, kui 
nende käske ei kuulata. Ma vestlesin just praegu külavanemaga. Temaga võib rääkida kõigest, 
ta ei ole tobu, hoopis vastupiui, ta on kõigest uuest huvitatud, aga tal on kirjeldamatu hirm 
kuninga ees. Ta teeb meie heaks kõik, kuid ei kõhkle ühtki silmapilku kõiki abinõusid 
rakendamast, kui me määratud sihist kõrvale, kaldume.» 

«Meid surutakse jõest jälle eemale. Niisugust juhust, nagu on praegune, härra Partarrieu, 
enam ei tule!» 


«Võimalfk, väga tõenäoline ... Ainult poolteise päeva tee ... Bakel pole kaugel... üks päev 
Senegalini .. . rohkem pole meil tarvis . .. ainult jõe parem kallas ... » mõtiskleb vanamees. 
73 

«Peame tegema katset! Pigem juba lõpp koos kõigi koledustega!» 

«Ma riskeeriksin igal ajal, sõbrad, kui oleksin üksi. Nii aga tähendab see meie ettevõtte 
lõppu.» 

«Ekspeditsioon on äpardunud, meil pole tarvis sukelduda pettekujutlustesse. Isegi kui me 
jõuaksime takistusteta Bakeli kogu kupatusega, loomade ja ülejäänud tagavaradega, ei ole me 
enam suutelised ühtki suurt ülesannet alustama. Me peame muretsema täielikult uue varustuse 
ja inimesed peavad kõigepealt puhkust saama. Ärge muretsege. Te ei ohverda midagi muud 
kui meie tagavarade haletsemisväärsed jäänused, vastupidisel korral tuleb aga mõnigi elu 
mängu panna!» 

Thomson ei ole viimaste päevade jooksul nii palju ja nii ladusalt kõnelnud kui praegu. 

Seda vana torisejat mühakat, vastikut ja teravat selli, seda igavest kärakotti tuleb armastada, 
mõtleb noor prantslane. Rene on talle juba ammu andestanud paha vastuvõtu Saint Louis's. 
Kareda koore all tuksub julge süda, mis vajab vaid erilisi tõukeid selle näitamiseks, et ta ka 
kaastundlik võib olla. 

«Kui me riskiksime ja katsetaksime, siis on elu kaotamiseks olemas palju suurem oht. Siis on 
fullahitel võimalus — nende silmis õigustatult — meie vastu relvi tõsta,» vastab Partarrieu. 
Thomson ei oska selle peale midagi vastata. 

«Kes võtaksid omal riisikol osa sellest läbimurdest, mida mina ei käsi ega algata?» küsib juht 
lõpuks. 

Seiklustesse ei suhtuta enam sama vaimustusega nagu Boulibants, aga inimesed usuvad 
põgenemises olevat ainukese võimaluse kindla surma eest pääsemiseks. Kõik teatavad, et nad 
on valmis. Häda on nii suur, et riskitakse iga panusega. 

Vanal karavanijuhil on väga raske näha ekspeditsioonist osavõtjaid nii murtutena, haigetena, 
argadena. Teiselt poolt tunneb ta, et ta ei ole õigustatud mässima neid plaani, mis ei tõota 
peaaegu mingit väljavaadet edule. 

Tundide viisi käib ta mööda laagrit. Mure on kortsud tema näos süvendanud vagudeks. 

Mis teha? 

Thomson, tema merekaaslane ja veel mõned mehed kükitavad ühe suure kasti ümber. Nad 
viskavad täringut. Vähemalt mängu juureski unustatakse ümbritsev kibedus. Ka 

Caillie, kes on ainult pealtvaataja, tunneb meelelahutusest rõõmu. 

Tükk aega vaatab Partarrieu mängu. Kui täringud kastil veerevad, kõmiseb see õõnsalt. 
«Mis siin sees on?» küsib juht muuseas ja koputab sõrmenukkidega vastu puud. 

«Tühi,» vastab Thomson. 

«Väga tugev, hästi suletav! Ilus kast!» 

Thomson koputab endale sõrmega otsaette. Teised muhelevad kaastundlikult: neile näib, et 
Partarrieu' peas pole kõik korras. 

Edasi klõbisevad elevandiluust täringud peekris, veerevad kareda kõlaga üle kuivade laudade. 
Vanamees seisab veel ikka paigal ja silmitseb süvenenult kasti. Siis pöördub ta ümber ja 
lahkub vaikides. 

Cailliel on karavanijuhist kahju. Ta vaatab eemaldujale järele. Mis on temaga juhtunud? 
Partarrieu' pea on äkki jälle püsti, ta kõnnak on silmanähtavalt kindlam, iga sammuga näib ta 
nagu uut jõudu saavat. «Siiski üks tore mees see segavereline!» 

* 


Väga vaikselt, võimsalt kumerduvate lainetena voogab mehekõrgune kuivanud elevandirohi. 
Poolkuu seisab suurelt ja selgelt pilvitus taevas. Vaatleja kõrge puu otsas või künkal võiks aga 


tähele panna, et läbi rohumere venivad vöödid nagu tumedad uurded. Või petab kuuvalgus? 
Terasemalt vaadata! Ei, see on siiski nii. 

Gray karavani jäänused tungivad sel kombel läbi suure tasase lagendiku. Rutates hiilivad 
mehed edasi, ikka üksteise järel, hanereas. Kuskilt ei kosta ühtki häält peale sügava 
katkendliku hingamise. Kui kaugel on veel päästev mets? Kõrge rohi suleb väljavaate. Sellest 
ajast peale, kui alustati reisi Gandeolle'ist, on sageli olnud kõige olulisemaks kiire 
edasiminek. Ka nüüd. Ollakse põgenemas! 

Mis on juhtunud? 

Kavalus. 

Partarrieu läks õhtul veel kord külavanema juurde ja andis talle alalhoidmiseks ühe suure 
kasti. 

«Mul on võimatu, sõber,» ütles ta, «seda kasti ekspeditsiooni väärtusliku varustusega tervelt 
rannikule viia. Et ta aga sisaldab kõike minu rikkust, pean ma rakendama kogu jõu selle 
säilitamiseks. Kes võiks mulle siin osutada paremat 

15 

teenet kui sina, Adgari isand? Nii tulen ma sinu juurde ja palun sind: hoia ja kaitse seda 
väärtuslikku vara minu jaoks, kuni ma ise sellele järele tulen või usaldusväärse saadiku 
saadan, kellele sa siis selle pead kätte andma. Tahad sa mulle seda sõbrateenet osutada?» 
Fullahi silmad süttisid — ainult silmapilguks. Partarrieu muidugi nägi seda. Ta oleks rõõmu 
pärast võinud endale vastu reit laksatada. Läheb hästi, väga hästi! 

«Ma tahan!» vastas külavanem. 

«Siis tule, et ma saaksin sulle ütelda märgusõna. Ainult see kohustab sind kasti välja andma.» 
Karavanijuht kummardus külavanema juurde ja külavanem pööras oma kõrva karavanijuhi 
poole. Siis nad ulatasid teineteisele käe. 

Oli tarvis paljude tugevate mustade jõudu raske, kindlalt suletud kasti toimetamiseks käskija 
onni. 

Järgnes pidulik sööming. Võib ju midagi kulutada, kui on saadud nii hea saak. Missugune 
õnn, et valgele parajasti Adgaris pidi tulema mõte kogu oma varandust hoiule anda. Kuna 
«härra linnapea» oli kindel, et reisijad enam kuigi kaugele ei jõua, pidas ta end juba nüüd 
päranduse seaduslikuks omanikuks. 

Isegi laagrisse saadeti süüa ja juua. Sealhulgas oli ka mingi joovastav veinitaoline jook, mis 
on väga lahe juua ja mis siiski on kuratliku järelmõjuga. Partarrieu keelas rangelt sellest 
rohkem kui ühe lonksu juua. Olemasolevaid väikseid anumaid, reisipudeleid, võis sellega 
täita. Ühelgi juhul ei tohtinud aga seda vedelikku nõrgestunud kehadele liiga palju anda. 
Adgari fullahid endale loomulikult mingeid piire ei seadnud, sest esiteks võivad nad seda 
jooki suurel hulgal taluda ja teiseks pole see ka oluline, kui nad kas või järgmise keskpäevani 
magama jääksid. 

Hoidku härra linnapea kasti! Selle sisu murrab tema hambad, kunagi hiljem, sest muidugi ta 
kohe oma kätt selle külge ei pane. Seal sees on ilusad kivid tema enda maalt! 

Kui midagi viltu ei lähe, märgatakse põgenemist vaevalt enne hommikuhämarust. Siis aga 
ollakse loodetavasti Adgarist juba kaugel. Mehed arvestasid Partarrieu' hoiatust. Keegi ei ole 
purjus. 

Rene peab puhkama. See vähene vara, mida ta seljas kannab, on ta ära kurnanud. Juht jättis 
kõik loomad maha suure lõkke juurde, et jääks mulje, nagu oleks laagris kõik 

kõige paremas korras. Sel põhjusel kannavad paljud raskeid kompse ja pakke, seda, mis 
tagavaradest on üle jäänud. 

Seni oli noor prantslane suurepärase jalakäijana marssi-nud mitmes grupis põgeneva rivi 
eesotsas. Nüüd istub ta maas. Terve meeste rivi möödub temast. Kellelgi ei jätku ühtki pilku, 
ühtki sõna tema jaoks. Kõigil on peas ainult üks mõte: pääseda. 


Kuid siiski, viimasena saabuv Thomson märkab Caillied. 

«Mis on, Rene? Kas enam ei suuda? Noh, võta minu kepp! Anna oma kott siia! Las käia, 
edasi!» 

«Tänan, härra Thomson! Tuhat tänu, aga vaadake et te ise edasi saate. Minu pärast ärge 
muretsege. Mul on jooksmises kogemusi!» 

«Rumal poiss!» 

Selle uriseva hinnanguga, mis on tema kunagise käitumisega palju paremini kooskõlas kui 
sõbralikkus, kõmbib inglane edasi. Ka tema on kurnatud ja järele on jäänud vaid kunagise jõu 
kehvad riismed. Ja ta tahab veel Rent pakki võtta, temale keppi loovutada, mida ta ise ometi 
nii hädasti vajab! 

Cailli€ seab end edasimarsile. Puhkus on talle hästi mõjunud. 

Üks pilk tagasi teerajale. Midagi pole näha. Ta suleb silmad, hingab sügavalt, peab hinge 
kinni. Kas seal ei olnud kuulda üsna tasast häält? Silmanärvid välja lülitada, et kõrv paremini 
kuuleks! Mõned sekundid seisab Rent nagu raidkuju. Mitte midagi. Niisiis, ta eksis? Kuid 
midagi sunnib teda veel kord, veel suurema tähelepanuga kuulatama. Mitte ainult üks hääl, 
vaid palju hääli kostab kaugelt, kaugelt eemalt. Põgenike selja taga! Põgenemine on 
avastatud! 

Väsimus ja rammestus on pühitud. Kergelt nagu põder kihutab Cailli€ edasi. Juba jõudiski ta 
viimastele meestele järele. Tähelepanekust räägitakse neile käigupealt. 

Seal on Thomson. Ka teda, nagu kõiki teisigi, kihutas hirmus teade suurematele 
jõupingutustele. Noor prantslane naeb'parajasti veel, kuidas meremees pistab kepi kaenla alla 
ja kobab oma särgipõue. Ta teab, et Will hoiab seal püstolit. Tähendab, tuleb võitlus, kui see 
vajalikuks peaks osutuma. Mitte enam alistuda! 

Mets! Viimane aeg, sest jälitajaid on kuulda juba palju selgemalt. 

Õnnekombel seisavad puud metsa veerel päris harvalt. Nad peaaegu ei pidurda, põgenemist. 
Paar hanerida, milles läbi rohu mindi, on laiali pillatud. Nüüd otsib igaüks ise endale teed. 
Kõik tõttavad edasi. 

Ragin ja pragin. Ehmunult hüppab Caillie tagasi. Vaenlane! Põgeneda! Kuukiir langeb 
peaaegu käegakatsutavana puude vahelt metsa pimedusse. Sinna! Ja edasi! Kus asub 
taevatäht, mis on suunanäitajaks? Seal! Edasi! Ja ikka suunda pidada! 

Vaenlane ei järgne. Ragin ja pragin eemaldub. See oli üks omadest. 

Aeg-ajalt kostab fullahitest sõjameeste hüüdeid. Nad ekslevad samuti metsas ringi, kardavad 
valgete tulirelvi, loodavad mehi tagaajamisega väsitada ja välja kurnata. Nad on liiga arad, et 
üksikult rünnata. 

«Neetud! Kas ma veel kaua pean seda kremplit endaga ühes tassima? Kui olen kadunud, siis 
pole mul neid asjakesi ka enam tarvis. Ja kui pääsen, samuti mitte. Aitab naljast! Nii, nüüd on 
hoopis kergem!» 

See on lausa võllanali, kuidas inglane oma kotti enda ümber keerutab ja minema viskab, otse 
Rene suunas, kes parajasti ühe puu tagant välja astub. 

«Ettevaatust, Thomson! Sellel õnnistatud maal elab veel ka teisi inimesi.» 

Will põrkab tagasi, nagu seisaks ta vaenlasega vastamisi. Siis aga märkab ta eksitust. 

«Ah, see oled sina, Rene. Hästi, hästi, mu poiss. Küll on suurepärane tunne, kui ei tule enam 
nii üksinda selles põrgus ümber tormata ja kui saab kord ka ühe mõistliku sõna kuulda.» 
Igal pool tüvede ja taimede vahel kükitab õudus. Tuttava inimese hääl kõlab nagu lunastus. 
Teatavate vahemaade järel tulistab Partarrieu püstolist, et põgenejaid koguda, neile suunda 
anda. Kuid põgenejad ei tea, mida lasud tähendavad. Võib-olla käib taplus? See vaid 
suurendab hirmu. 

Mets elab. Pagevad loomad, kummitavalt hiilgavad, mürgiselt helkivad silmad. Sisin, 
turtsumine, urin, ammumine. 


Põrgatakse vastu tüvesid, komistatakse üle juurte, mäs-sitakse end väänkasvudesse. Mingi 
suur kleepuv leht imeb end tihedalt vastu nägu. Inimesed karjatavad õudusest, põrkavad 
tagasi, kukuvad käed kaitseks ette sirutatud, ja põgenevad jälle edasi. 

Õudne öö. 

Kehalised kannatused jäävad hingeliste varju. 

Nälg ja janu on unustatud. Keegi ei pane tähele, et okkad on kätesse ja põskedesse lõiganud 
sügavad haavad. 

Saabuv päev suurendab hirmu, näitab inimlõustu seal, kus ei ole kedagi. Näib, nagu 
kummittaksid metsas tondid, kuid need on vaid sõbrad, kelle näod on kahvatud ja moondunud. 
See on üle jõu käiv kiirrännak, ainulaadne, põhjustatud hirmust ja meelitavast 
pääsemislootusest, mis kisub edasi. Viimaks lõpeb mets. Jumal tänatud! Jõgi, Senegal! 

Vette! Ei ühtki pilku ümbrusele, ei mingeid kaitseabinõusid metsikute vee-elukate vastu. 
Jõuda vette ja üle, päästvale kaldale! 

Ürgmetsast sööstab välja suur hulk neegreid. Ainult mõni minut hiljem jõudsid jälitajad 
Senegalini. 

«Keerake tagasi! Otsekohe!» hüüavad nad põgenikele järele. Noolterahe paiskub 
vibunööridelt, kuid see ei tekita siiski kahju. 

Fullahite käsk ei ulatu jälitatavate teadvusse, nad on jõudnud juba üle poole jõe. Loomulikult 
ei mõtlegi nad järgneda sellele naeruväärsele käsule. Nad teavad ainult üht: seal vastas, 
mõned meetrid neist eemal, on pääsemine. 

Sünnib ime. 

Mustad jooksevad kaldal edasi-tagasi nagu hullud, kordavad oma käske veel tükk aega, kuid 
põgenejatele nad ei järgne. Tagaaetavad aga magavad juba teisel pool mines-tusetaolises unes. 
Kui Gray mehed tundsid jalge all kuiva liiva krigisemas, oli nende jõud läbi. Nad jõudsid 
endid veel parajasti lohistada väljapoole fullahite vaatevälja ja langesid siis maha. 

Vana Partarrieu ajab enda veel kord püsti. Ta ei ole vähem kurnatud kui teised. Taevale tänu, 
ühtki meest ei puudu. Nende välimus on hirmuäratav. Sissevajunud silmadega Juukered. Öise 
põgenemise piinad on kirjutatud nende näojoontesse. Palavik närib nende kehi. Mõned 
tugevamatest ajab juht karmide Asõnadega jalule: nad peavad valvama. 

Caillie lamab palavikuhoos. 

Kui raske on kõhna, ainult luust ja nahast koosneva poisi sulgkerget keha püsti ajada, et talle 
veidi neegrite tulijooki 

suhu valada. Kas sellel kõigel on veel mõtet? Jälitajaid ja jälitatavaid lahutab vaid jõgi, jõgi, 
mis ei ole mingi takistus. 

Mispärast fullahid ei võta kaitsetut saaki? Praegu nad peavad nõu ja siis ... ? 

Kui vana karavanijuht mõned tunnid hiljem silmad avab, ei tea ta enam, mis on juhtunud. Ta 
imestab ainult, et ta oma liikmeid vabalt saab liigutada. Vaba! Kas siis mustad teda kinni ei 
sidunud? Ta tõuseb püsti. Uni on teda kosutanud. Ümberringi teised veel magavad, kuid ka 
neist on näha, et puhkus on palju kannatusi leevendanud. 

Ja Senegali vasakul kaldal? 

Pole näha ühtegi fullahit. Metsik kari on kadunud. Par-tarrieu arvab peaaegu, et ta on näinud 
und. Valvurid magavad. 

Nad on jätnud oma kohuse täitmata, kuid kõigest hoolimata ei tule neil kuulda etteheiteid. 
Neil ei olekski õnnestunud vaenlast tagasi tõrjuda, kuna seltsimehed ei olnud võimelised end 
kaitsma. 

* 

«Härra Cailli€, ma tänan teid!» 

Rent naeratab, kui kuuleb vana Partarrieu'd nii pidulikult kõnelemas. Ta ajab end oma 
haigevoodis üles. Momendil ei ole tal palavikku. 

«Mille eest?» 

«Et te meid saatsite.» 

«Mina pean teid tänama ja teengi seda!» 


«Mitte midagi selletaolist, noor sõber! Te ei olnud mulle raskuseks, seda tunnistan ma teile 
selgete sõnadega, te andsite hindamatut eeskuju võitluses nende enam kui väljakannatamatute 
vaevade ja raskustega, mille kätte sattus meie karavan. Ma ei tea, kas me oleksime suutnud 
kõike välja kannatada, kui te poleks olnud meile innustavaks eeskujuks.» 

Seda räägib kogenud Aafrika-reisija! Caillie tunneb, kuidas veri talle pähe lööb. Ta muutub 
sellest kiitusest kõrvuni punaseks nagu tütarlaps. 

Partarrieu astub sammu tagasi, teeb ruumi ekspeditsiooni juhile, major Grayle. 

«Minu sõbral Partarrieu'l on suuremad kohustused teie vastu ja seepärast loovutasin ma talle 
praegu esikoha. Minu suurim lugupidamine, härra Caillie! Ja ka mina tänan teid. 

Mind tabas ebaõnn, ma ei saa kodumaale teatada mingisugusest edust. Mis mu inimesed läbi 
tegid, see on ainulaadne, ja seda lõppude lõpuks ainult seetõttu, et nad ei tahtnud endid 
häbistada lasta teist, kes te samal ajal nende kõrval jooksite, kui nemad sõitsid. Kui teile, 
armas noor sõber, sageli just oma süü läbi tekkinud õnnetustest jälita-, tud mehe sõnal peaks 
olema veel mõningat kaalu, siis tahan ma teile öelda: Aafrika on teid haaranud. Aafrika, see 
neetud, kuid ka armastatud maailmajagu, ei lase teid enam oma küüsist. Ja Aafrikal tuleb 
teiega veel tegemist teha! Meie teed lähevad lahku, sest esmajoones peate te täielikult ter- 
venema, aga minu ülesanne ootab samal ajal veel lahendamist. Soovin teile head paranemist 
ja edu Aafrikas! Võite igal ajal minu juurde tagasi tulla. Ärge unustage löödud major Grayd, 
kes niisuguseid kaastöölisi nagu teie alati avasüli vastu võtab ja teid» — siinkohal 
kummardub Gray haige juurde — «kadeduse pärast mitte kellelegi teisele ei loovuta.» 

Rent puhkes nutma nagu laps. Önn, õnn! Oo, mis sinust on saanud, sina Mauz6 külapoiss! 
Tuleproov on läbi tehtud. 

Partarrieu külastab kaasmaalast iga päev mitu korda ja jutustab talle väljas toimunud 
sündmustest. 

Fullahid olid majori vabaks lasknud mingisugust lunaraha nõudmata. Ka suurem osa rändurite 
asjadest ja ekspeditsiooni tagavaradest, mis põgenemise ajal ära visati, on leitud ja kätte 
saadud. Isegi mahajäetud loomad on järele toodud. Muidugi sündis see alles seejärel, kui 
prantslased Bakeli kindlusest keeldusid valgeid välja andmast. 

Vahendajad olid tulnud kindlusse ja esitanud oma nõudmised. Prantslased ei ole midagi 
vastanud, vaid juhtinud mustad härrad suurtükkide juurde. Siis olid neegrid küllalt taibukad, 
et oma soove muuta. 

Rene Cailli€ sõidab laevaga mööda Senegali Saint Louis'sse. Algas vihmaperiood ja seega on 
kadunud igasugune lootus raskest haigusest paraneda. 

Alles mitme nädala pärast on Rene niivõrd paranenud, et saab asuda merereisile kodumaale, 
Lorient'i. Prantsusmaal kuuleb ta, et major Gray ostis uued kaubad, läks uuesti teele, kaotas 
jällegi kõik ja pidi uuesti tagasi pöörduma. 

18 miljonit franki on Inglismaa senini kulutanud läänepoolse Aafrika uurimisele. 18 miljonit, 
ja tagajärjeks ei ole ühtki nähtavat tulemust. Kui tervet seda tohutut maailma 

Jagu vaadelda, siis on teda mitmesugused ekspeditsioonid võib olla ainult kriimustanud. 
Tuumani pole veel keegi tunginud. 

18 miljonit franki ... ja Timbuktu aardeid ei ole selle rahaga veel üldse ostetud 


Viies peatükk Kuberner ja invaliid 

«Härra Rene Cailli€ soovib härra kubernerile avaldada oma lugupidamist ja palub mõneks 
minutiks teie tähelepanu ühes tähtsas küsimuses.» 

Nil laialt ja väärikalt esineb teener Prantsuse koloonia Senegambia kuberneri ees. 


Caillie? Caillie? Kuberner, parun Roger, mõtleb nime üle järele. See kõla on kuidagi tema 
kõrvu jäänud. Ometi ei suuda ta midagi meenutada. Kõhklevalt närib ta oma vurruotsi. 
Caillie? Caillie? 

«Härra ootab. Kas ma pean talle midagi teatama, ekstsellents»? meenutab teener. «Juhata ta 
sisse!» 

Pruuniks põlenud sitke noormees astub sisse. Meie sõber Renš on kolmandat korda Saint 
Louis'sse tagasi pöördunud. 

Üks samm toas, siis kummardus, tervitus. Nüüd on kuberneri kord vestlust alustada. 
«Palun!» Rohkem ei lausu parun Roger midagi peale 

seda, kui ta sisseastuja tervitusele midagi üsna arusaama- 

tut vastas. 

«Härra kuberner,» alustab seejärel kõnelust Rene. «Minu nime teatati teile juba: Rene Cailli€ 
Mauzest, Deux-Sevres'iv departemangust. Ma tänan teid lahkuse eest, et olete valmis kinkima 
mulle mõned minutid oma kallist ajast.» 

«Mind rõõmustab väga teiega tutvuda.» 

See on tavaline, mitte midagi ütlev ja ei millekski kohustav väljend. Et aga kuberner noorele 
kaasmaalasele isegi kätt annab ja istet pakub, seda ei pane too silmapilgul tähelegi. Kas see on 
Cailli€ nimi, mis laseb kuberneri tavalisest toonist kõrvale kalduda? Kohe kahetseb ta juba 
seda. 

Parun Roger toetub hooletult vastu kirjutuslauda — ka Cailli€ ei või sellepärast istet võtta. 
Kuberner võtab iga päev vastu palju külastajaid. Ta teab, kui raske on mõnedel inimestel 
isiklikku palvet välja ütelda. Kuna enamuses tullakse tema juurde kerjama, siis on ta endale 
soetanud selle upsaka, palujatelt enesekindluse röövi va kombe. 

Cailliš tunneb külmust, mis hoovab kuninga esindajast. Ta eitaha aga end sellest hirmutada 
lasta. 

Uut ettepanekut ootamata alustab ta uuesti: «Ma tulen teie juurde ühe sooviga ja plaaniga, mis 
mõlemad on teostatavad ainult teie sõbraliku abiga.» 

Parun teeb vaid väikse käeliigutuse — Caillie võib edasi rääkida. 

«Ma palun Prantsusmaa, meie kodumaa toetust ekspeditsiooniks Timbuktusse.» 

«Mu jumal! See on kõik? Muud ei midagi?» 

Kuberner pahvatab kriiskavalt naerma. 

«Härra kuberner .. .» kogeleb Caillie. Ja jätkab peale seda, kui ta on end veidi kogunud: «Ma 
leian Timbuktu! Jah, mina tungin sellesse saladuslikku linna. Ma panen ta oma kodumaa 
jalgade ette-kõigi tema rikkustega!» Korraga on vana tuli jälle lõkkele löönud. See välgub 
tema silmades. Kogu kehast hoovab energiat ja tahtejõudu. 

Parun Roger ei lasknud noormeest silmist. Muudatused ei jäänud tal märkamata. Ei, siiski ei 
tohi seda kaasmaalast niisama minema saata. Võib-olla, ei, päris kindlasti on temas midagi 
tähelepanuväärset. Parun on inimesetundja, ta peabki seda olema, et talle usaldatud ülesandeid 
isamaa huvides lahendada. 

Roger istub oma kirjutuslaua taha ja pakub nüüd külastajale siiski istet. 

«Kas te üldse teate, mida tähendab reisida Aafrikas?» 

Juba jälle on kuulda hääles tõrjuvat ja kalki kõla. Kuid ta jätkab sõbralikumalt: «Kas teile on 
teada, et veel ühelgi eurooplasel ei ole läinud korda selle Sudaani ja Sahaara legendaarse 
metropoli lähedussegi tungida? Tunnete teie kuulsuste nimesid ja nende saatust, selgemalt 
öeldud: nende õnnetust, mis tabas kõiki neid, kes püüdsid Timbuktu saladust kattest 
vabastada?» 

«Kõigi ekspeditsioonide lood on mul teada. Ma tean, et nad kõik eranditult äpardusid.» 


«Ja kõigest sellest hoolimata nõuate te Prantsusmaa toetust nii riskantses ettevõttes? Ma ei 
mõista teid!» 

«Ma tunnen, et mina leiaksin Timbuktu!» 

«Ah mis, tunded! On ainult soov ja seiklushimu, mis nii uljaste lootusteni tõusevad! E1, ma ei 
saa teie heaks midagi teha!» 

«Võtke arvesse, ekstsellents, et midagi suurt on mängus. Inglismaa on Timbuktust huvitatud!» 
«Nagu ma seda ei teaks! Tean seda liigagi täpselt! Väga õige, mängus on midagi suurt. 
Hiigelsummad raha oleksid vajalikud ühe niisuguse ekspeditsiooni varustamiseks, nagu teie 
seda plaanitsete. Võib-olla te arvate, et selle üle otsustan mina? Ja muide, ma pean meie 
valitsusele aru andma iga sou kohta, mis ma kahjude kirja kannan. Sellest ei minda mööda 
naeratusega, kui ma teatan, et minu poolt varustatud, Mauze külast pärit oleva härra Rene 
Caillie kulukas ekspeditsioon juba lühikese teelõigu järel äpardus.» 

Kuberner tõuseb oma tugitoolilt ja annab seega märku, et ta peab jutuajamist lõpetatuks. 

Ka Rent on püsti tõusnud. Viimastel minutitel taipab ta, et oli alanud valesti. Tema kindel 
veendumus saavutada see suur eesmärk ei saa ju mitte kelleski olla niisama tugev, nagu see 
on temas endas. Jällegi, nagu tookord Partarrieu' juures, on eduka tegevuse takistuseks see 
asjaolu, et tema, Rene Cailli€, pärit Mauze külast, on vaid keegi tundmatu. Parun ütles ju just 
praegu päris avameelselt: «Mauze külast pärit oleva härra Rene Caillie ekspeditsioon.» 

«Ma saan teist täielikult aru, härra kuberner, kuid ega seepärast teie sõnad ei suuda mind veel 
araks muuta. Kas peate seda häbematuks, kui ma teid palun mind veel veidi aega kuulata?» 
Parun Roger kaalutleb. Koloonias on iga kaasmaalane juba oma palja kohalolekuga väärtuslik 
abi. Ei tohi kaas- 

maalasi, eeskätt noori, endast ära tõugata, neid asjatult vihastada, tuleb arvestada, et neid 
võiks kasutada kõikjal, kui see peaks vajalikuks osutuma. Ja nüüd see Caillie! Tema nõue on 
muidugi ilmne mõttetus. Ent midagi peab temaga siiski seotud olema, muidu ei oleks ju see 
nimi talle meelde jäänud. Võiks olla kasulik veel edasi kuulata, kõige parem aga näidata end 
kord päris inimlikuna, kõrgeima Senegambia riigiametniku osa esile tõstmata. 

«See teeb mulle alati erilist rõõmu, kui minu kaasmaalased minu juurde tee leiavad ja mind 
oma usalduse vääriliseks peavad. Aga võtke ometi uuesti istet, armas sõber! Rääkige vabalt 
kõigest, mis teid rõhub. Paljudes asjades saan ma teid kindlasti aidata ja teen seda meelsasti 
— ainult Timbuktuga ärge mind enam tülitage!» 

Rene jutustab nüüd üha tähelepanelikumalt kuulavale parunile oma mõlemast ebaõnnestunud 
Aafrika-reisist. Kui ta Gray äpardunud ekspeditsioonist räägib, lipsab kuulajalt jutu vahele: 
«Ah, seepärast!» 

«Kuidas, palun, ekstsellents?» katkestab Caillie oma jutustuse. 

«Oh, ei midagi. Kui teist enne teatati, tundus mulle, et olen teie nime juba kuulnud. Ma 
mõtlesin hoolega järele, kuid et teid selle Inglise ekspeditsiooniga ühendusse viia, sellele ma 
ei tulnud.» 

«Siis teil on teada need ebaõnnestumised, mis tabasid Grayd ja tema inimesi?» 

«Täpselt. Ja nüüd ma mäletan ka üksikuid episoode, mis puutuvad teisse. Jätkake, palun. Olen 
uudishimulik ja tahan kuulda, mis te vahepeal tegite.» 

«Selleks et haigusest täiesti paraneda, pidin ma Prantsusmaale tagasi pöörduma. Läinud nelja 
aasta jooksul tegutsesin ma mitmesuguste Bordeaux' ettevõtete esindajana Assoori saartel 
veinikaubanduse alal. See tegevus andis mulle küll vajaliku sissetuleku elamiseks, kuid minu 
mõtted ja püüdlused tunnustavad ainult üht eesmärki, mis on minu elu eesmärk: leida 
Timbuktu — või surra!» 

Rpger naeratab. «Ei surda nii kergesti, kui ollakse noor. Maailm on ilus, härra Caillie, ja elu 
kõigi oma üllatuste ning võludega on teil ometi veel ees.» 

«Ma pean jõudma Timbuktusse!» 


Siis vaikivad mõlemad mehed. Kuberner tunneb, et tema ees seisab inimene, kes on valmis 
ohverdama kõik, isegi elu, et seatud eesmärki saavutada. Ja tõepoolest, see 

on suur eesmärk. Teda peaks aitama! Kuid samas heidab Roger selle mõtte kohe kõrvale. 
Õigupoolest on Cailli€ siiski ainult seikleja, kusjuures ta oma iha ebatavalise järele ka ilustada 
oskab. 

Vahepeal jutustab Renš edasi oma senistest juhtumustest. Nüüd ta teeb vaheaja. Kuberner 
kasutab seda, et väljendada, oma nõuannet, mis näib talle sel hetkel ainuõigena: 

«Ma hindan teie kirglikku soovi meie kodumaad teenida, kuid kõigest hoolimata ei kõhklema 
teile nõu andmast: pöörduge tagasi oma elukutse juurde. Sellega saate te pikapeale õnnelikuks 
inimeseks. Te kogute endale väikese varanduse ja võite kord hiljem üsna muretut elu elada. 
See tee ei too enesega kaasa mingisuguseid ohte, mida te aga siin Aafrikas igal pool kohtate.» 
Need sõnad mõjuvad Cailliele nagu kõrvakiil. Ta hüppab üles. Tema näol vahelduvad tume 
puna ja kahkjas kahvatus. Lihased põskedel tungivad esile. Hambad on üksteise vastu surutud. 
See on vihahoog. Rene käed haaravad kramplikult kirjutuslaua plaadi servast. Nagu metsloom 
enne hüpet. Ent hoog möödub. Määratu suur tahtejõud selles noores inimeses võidab ka 
seekord. 

Kuberner, kes Caillied hoolega vaatles, oli isegi tegelikuks rünnakuks valmis. Kui ta nüüd 
näeb, kui tugev on see inimene, on tal peaaegu kahju, et ta oma nõuande nii ilustamatult esile 
tõi. Missugune suurepärane enesevalitsemine! Kui üldse keegi, siis nimelt see mees võiks 
rakendada oma julguse ja jõu selleks, et senini võimatut võimalikuks teha — tungida 
Timbuktusse. Seesama Mauze külast pärit olev Cailli€. Aga ... ta ei ole ju teadlane, ta ei ole 
inimene, kellel oleks nii suureks ürituseks tingimata vajalikke teadmisi. 

Sellel silmapilgul ei tunne Roger end vist mitte põrmugi kubernerina! Isiklikult hindab ta 
tulist kaasmaalast väga, aga ametiisikuna ei saa ta ometi tema kasuks midagi teha. 
«Vabandage minu sõnu, härra Cailli€. Just praegu ma veendusin tões, mis heidab asjaoludele 
teist valgust. Võtke vastu minu käsi kui isaliku sõbra oma. Ma olen veendunud, et te ei ole 
harilik seikleja, vaid et teid sunnib tegevusele suur ja sügav kirg. Tahaksin väga teid aidata. 
Kuidas, kunas ja millega, selle üle pean ma veel järele mõtlema. Seejuures ei tohi ma ometi 
unustada kinnitamast, et ma teile mingit ekspeditsiooni varustada ei saa. Muidu aga ... Tulge 
homme uuesti minu juurde. Võib-olla tuleb mul vahepeal midagi mõttesse, mis võiks teile 
kasuks olla.» 

«Tänan teid, härra kuberner. Ka mina ei taha jätta teid arusaamatusse: ma sõidan Aafrikasse. 
Ma leian Timbuktu ja elan siis selles linnas mõnda aega. Oma plaanist ei kaldu ma kõrvale 
kunagi, olgu selle vastu kas või terve maailm. Ka siis, kui minu ettepanekud teistes kohtades 
ei leia tähelepanu ja ... ja kui ma ka omal kulul peaksin reisima nagu kerjus!» See on 
mõtlematu, ülevahutav jonn. Meie sõber ei ole sel silmapilgul teadlik sellest, mida ta räägib. 
«Mida te tahate teha?» 

Rent kehitab õlgu. Ta ei tea. 

«Pidage meeles, et te olete prantslane, härra Caillie!» «Nagu teiegi, härra kuberner!» 
Seekord on parun see, kes noomituse peab vaikides vastu võtma. Et Cailliele mitte aega anda 
teda silmitseda, jätkab ta kiiresti: «Kas te tahate jälle võõraste teenistusse astuda? Võõrad 
kasutavad teid oma alatutes huvides. Palun tulge homme jälle minu juurde. Kas kuulete, 
Senegambia koloonia kuberner palub teid edasistele läbirääkimistele.» 

Noor prantslane kummardab nõusolevalt. 

«Nägemiseni, ekstsellents!» 

«Niisiis homseni!» 

Kuberner on üksi. Palju tähtsaid küsimusi on lahendamata, kuid need peavad ootama. 
Esiplaanil seisab Caillie. Alles jutuajamise lõpul tuli parunile mõte, et siin võib tekkida 


hädaoht. Cailli€ on hea rumal narr, kogemusteta külaelanik. Tema soovi ekspeditsiooni 
saamise suhtes ei täideta iialgi, seda anti talle selgesti mõista. Prantsusmaa püüab rikast 
Timbuktut endale saada samuti nagu Inglismaagi. Võib-olla lahkub juba käesoleval aastal 
rannikult ekspeditsioon ühe nimeka teadlase juhtimisel, kuigi esialgu teise ülesandega. 
Vastavalt saavutatud tulemustele rajatakse siis edaspidine plaan. Loomulikult ei tohi sellele 
kuulsale härrale soetada võistlejat, olgugi tolle nimi ainult Rene Caillie. Hädaoht peitub aga 
veel mujalgi. Noor kaasmaalane on juba kord ühe Inglise ekspeditsiooniga reisinud. Tuleb 
tingimata ära hoida, et seda ei juhtuks teist korda. Mauztst pärit olev mees on lõhkemiseni 
täidetud tegutsemisjõust. Oo, kubernerile tulevad järsku päris täpselt meelde need ettekanded, 
mfs talle esitati Caillie osavõtu ja tegevuse kohta Gray ekspeditsioonis. Kui inglased saavad 
teada, ja selleks on neil hea pilk, missugused väärtused peituvad selles prantslases, siis 
nad ei viivita enam, et teda hoopis endile 

võita. Väga tõenäoliselt ei tea nad veel, et ta on jälle Aafrikas. 

Kuberner mõtiskleb juhtumi üle kaua. Praegu ei leia ta veel mingit rahuldavat lahendust ja 
rahustab end sellega, et ta vestluses käitus nagu üheväärne üheväärsega. Ta usub, et 
peaasjalikult just see aitab Caillied ohtlikest sammudest tagasi hoida. 

* 


Ei, ka viimane osa jutuajamisest kuberneriga ei olnud julgustav. Ta tahab mind aidata. Ent kui 
Timbuktu ei saa kõne alla tulla, siis ei ole mitte millestki kasu. 

Niisuguste mõtetega longib Rene sihitult ja plaanitult läbi Saint Louis". 

Kui Prantsusmaa, armastatud kodumaa, ei taha — siis tuleb just nimelt minna kaasa mõne 
võõra ekspeditsiooniga. Aga Roger ju hoiatas. Ja täiesti õigesti. Olgugi et seekord Gray juures 
võrdlemisi hästi läks — ei, mitte uuesti võõrastega kaasa minna. Ent mida siis? Mispärast ei 
taha Prantsusmaa taotleda endale seda suurt ausära, olla selle oivalise linna, selle määratu 
rikka linna avastaja? Mispärast ei tee kodumaa midagi selle suure mõistatuse lahendamiseks? 
Parajasti läheb ta üle peatänavale suubuva risttänava. Ta ei märka seda, on langetanud pea, 
käib mehaaniliselt, täiesti sihitult. 

«Hei, sina! Oota üks silmapilk!» hüütakse tema selja taga. «Oota ometi, sõber!» 
Prantsuskeelsed sõnad! Cailliš vaatab ringi. Ühtki inimest ei viibi selles lõunalõõmas tänaval. 
Vist ei käi see kutse üldse tema kohta. 

«Caillie, neetud! Poiss vist küll magab kõige heledama päeva ajal!» 

Veel kord vaatab Rent ringi, jääb seisma, vaatab tagasi. Pimeda kõrvaltänava varjust 
komberdab välja puujalaga mees. 

«Hahahaa! Silmad on mul veel head. Tundsin su juba kaugelt ära, Rene!» 

Invaliid tuleb ta juurde. Ta haarab Rene parema käe ja raputab seda kõvasti. «Poiss, poiss, mis 
sind jälle siia kuratlikku pessa ajas?» 

Rene vanameest ei tunne. 

«Nonoh, Cailliš. Ära vahi mind nii imestunuft!!» 

«Ma ei tea, härra ...!» on Rene esimesed sõnad. 

«Kes ma olen? Mõistan, mõistan. Tookord, kui minul jalg maha saeti ja teised haavad ära 
parandati, lamasid sina suurema osa ajast palavikus. Sellest on möödas üle nelja aasta.» 
«Sina, Charles! Muidugi! Charles, Charles!» «Lõpuks ometi, Rent! Jah, muidugi, 
Charles FEcamp. endine kuberneri vahtkonna seersant, nüüd invaliid.» 

«Kuidas läheb, mis sa siin teed? Kas sa veel kaua aega haiglas lamasid, kui ma kodumaale 
teele asusin? Ei, ma ei tundnud sind ära. Jällenägemine Saint Louis's on liiga erakordne meie 
kummagi jaoks.» 

«Liiga palju küsimusi korraga. Aga minul ei ole enam midagi kaotada, sellepärast pole minu 
looga kiiret. Ja sina?» 


Olgugi et Cailli€ sai tollal palavikuvabadel tundidel vanamehega kõnelda väga vähe, on talle 
ometi meelde jäänud, et Fecamp on omapärane veidrik. Ühes kokkupõrkes pärismaalastega 
oli ta tookord saanud reide haavata. Esialgu näis see noatorge süütuna. Algul ei omistanud 
Charles ise talle mingit tähelepanu. Kuid haav ei tahtnud paraneda. Lisandusid veremürgitus 
ja gangreen ning jalg oli kaotatud. Kui vanamehele sellest teatati; siis tegi ta selle arvel ainult 
pilkavaid märkusi. Teadmine, et ta oma vanaduspäevadel lonkama peab, ei vähendanud tema 
elurõõmu põrmugi. 

«Mina? Ah, Charles! Jutusta parem enne endast.» «Sul on vist pahandusi olnud? Noh, olgu. 
Siiski, kuhu sa tahad minna?» 

«Kuhu? Ahjaa, ma pean oma asjad sadamast ära tooma.» 

«Kui sa nüüd lausa kihutama ei hakka nagu tookord Gray juures, siis ma saadan sind. 
Vahepeal võime end tühjaks rääkida.» 

«Kas see ei ole liiga pikk tee sinu jaoks?» 

«Ära aja jama! Kui tarvis peaks olema, siis limpan ma selle puujalaga veel ümber maailma! 
Tulen ühes!» 

«Ma imestan, et sa ei ole kodumaal,» võtab Renš mõne sammu järel jutu jälle üles. 

«See on naljakas lugu minu silmis — teiste silmis aga paha lugu '—, mis mind aastate eest 
kodumaalt välja ajas. Kunagi ei ole ma kodumaad kaotanud, ta on minu jaoks ainult suletud. 
Täna jälle see nurjatu kuumus!» 

Rene heidab invaliidile kiire pilgu. Too on värske, ühtki 

91 

higipiiska ei ole ta laubal. Niisiis oli viimane hüüatus tehtud vaid millegi varjamiseks. 
Nähtavasti valdas vanameest härdus, vahest mingi sügav tunne. 

«Kui see sulle valu teeb, Charles, siis jäta see jutt,» tähendab Rene. 

«Võib-olla olen ma narruseni sinusse kiindunud, mu. poiss, kuid sina võid seda lugu kuulda. 
Ainult vähesed teavad seda. Ei tähenda midagi, kui veel keegi seda kuuleb, pole ka viga, kui 
see ühel ilusal päeval isegi üldiselt teatavaks saab. Tule, istume hetkeks, mind segab selle 
neetud puujala õõnes kõla vastu kive.» 

Rentl on aega, tal on aega laialt. Kohtumine vana voodinaabriga haiglast peletab silmapilguks 
tema lauba taga olevad sünged mõtted natuke laiali. 

«Minu õnnetus algas koos härra krahviga, kes oli nende maa-alade omanikuks, kus ma 
elasin.» Nii algab nüüd Fecamp oma jutustust. «Tema õnnetus oli see, et ta sai endale kuuli 
puusa, mis teda alatiseks voodisse köitis, minu õnnetus aga see, et see kuul oli pärit minu 
püssist.» 

«Sa tulistasid üht inimest, Charles?» Rene on kohkunud. 

«Üht? Hahahaa! Ma peaksin valetama, kui tahaksin nimetada mingit arvu, mis ütleks, kui 
paljudele inimestele ma sellest ajast peale püssiga sihtima pidin. Muidugi võitluses, ja see 
õigustab mind mõnevõrra.» 

«Kuidas siis oli selle krahviga?» 

«Too mees oli liiga uudishimulik ja himustas liialt närvikõdi. Kas ta ei võinud sellega leppida, 
et salakütid jahti peavad? Tema oma süü, et ta oma uudishimu ja jahilõbu rahuldada tahtis ja 
seejuures mulle, see tähendab minu püssile tee peale ette jäi.» Invaliid vaikib hetkeks. 
Jutustust jätkates vaatab ta kaasmaalasele kindlalt silma. 

«Mis sa teeksid, Rent, kui sinu külas elaks vaene lesknaine, kelle ainukest põldu laastavad 
metskitsed ja hirved ning metssead? Vaataksid pealt? Mina seda ei suutnud. Esmaklassilise 
kütina paugutasin ma terve hulga neist maha ja vaigistasin vana naise ja mõnede teiste nälga. 
Krahv vaatas sellele kui raskele kuriteole, kuid see oli ometi hädakaitse. Või ei ole see häda, 
kui nälg kõhus uuristab? Kas see on süütegu, kui selle vastu võideldakse? Selge, et metsnikule 
ja tema abilistele hakkas loomade hulga kahanemine õige pea silma torkama. Hakati sala- 


kütte jälgima, esialgu midagi erilist ette võtmata. Mina paugutasin lõbusalt edasi. Mitte keegi 
ei teadnud külas, 

92 

mina loomulikult ka mitte, et valmistuti haaranguks. Kui kas või ühel minu sõpradest ja 
naabritest oleks olnud aimu krahvi ja tema meeste kavatsusest, oleks mind tingimata 
hoiatatud. Igatahes sattusin lõksu. Kuid nad tegutsesid asjaolusid arvesse võtmata, see 
tähendab — arvestamata mind. Läks võitluseks. Erutuses sihtisin ma halvasti, minu kuul läks 
krahvile puusa, selle asemel et võtta elu. Ma põgenesin. Noorest poisist Charlesist — minu 
tõeline nimi on mul mälust kustunud — sai seikleja neljas maailmajaos, Charles Fecamp. 
Mitte kunagi oma põgenemisest peale ei ole ma enam kodumaa pinnale astunud ja ma ei tee 
seda ka edaspidi. Ma armastan oma kodumaad, kuigi vihkan mõningaid inimesi seal üle 
kõige. Ma armastan teda nii, nagu prantslane oma maad armastada võib. Aga tagasi 
pöörduda? Ei.» 

«Ükski inimene ei uuri nüüd enam seda vana lugu,» lohutab Rent sõpra. 

«Väga võimalik. Asi on aegunud. Ent see ei puudutakski mind. Kui vana Fecamp rinda 
paneks kõik oma ordenid ja aumärgid, mis talle vaprus ja kindlameelsus ning truudus nii 
mõneltki kroonitud pealt on kaasa toonud, siis headel inimestel, kes rahulikult oma jalad laua 
alla pistavad ja rõõmsad on, et ei pea neid sealt jälle välja tõmbama, jäävad lõuad pärani lahti. 
Vana asja ei puuduta siis enam keegi. Asi ei seisa aga selles.» 

«Vaid?» küsib Rene tasa, kuna Fecamp vaikib. 

«Viiskümmend aastat on möödunud. Meie kodumaal on selle aja jooksul olnud tohutuid 
muudatusi. Ma tunnen neid kõiki punktipealt. Sellel pikal ajavahemikul on mul kodumaast 
tekkinud pilt, mis on mulle saanud nii armsaks, et ma ei tahaks seda näha tegelikkusest 
tumestatuna. Sina, Rent, ei suuda kindlasti tunda nii nagu mina, mida tähendab see, kui sa 
näed ilusat unelmat enne surma eimillekski haihtumas. Ma ei taha kodumaad kunagi enam 
näha, sest kannan teda oma südames.» Nii nagu valgus ja vari Aafrikas üksteisega kalgilt 
kokku põrkavad, nii jätkab vanamees ilma üleminekuta: «Kujuta ette, Rent, et ma tuleksin 
taevaväravasse Püha Peetruse juurde ja mul ei oleks kaasas oma jalga! Mis peaksin siis mina, 
vana sõdur, vastama, kui tuleb jutt jalast? Ütlema, et ta sai mul vigastada kasarmuteenistuses 
ega ole alt ära lastud tõelises sõjameeste võitluses? See ei sobi. Oleks jalg läinud kaduma 
võitluses, siis tunneksin end austatuna, kui mul ka seal 

üleval edasi tuleb longata nagu miljoneil teistelgi. Aga nii? Ei. Ma pean hoolitsema, et keha 
saaks jälle täielikuks. Ühel päeval tuleb mind puuduva liikme kõrvale maha matta, seega 
saab kõik oma endisse korda.» 

«Pilkaja!» 

«See on minu asi, kuidas ma elule vaatan, kuid nüüd viimaks sinu juurde, poiss. Kas sul selles 
armetus kolkas juba ulualune on?» 

«Ma jõudsin pärale alles täna hommikul.» 

«Tule minu juurde!» 

«On sul siis ruumi?» 

«Enam kui küllalt. Mul on maja.» 

«Maja?» 

«Ma nimetan niimoodi vana savionni.» 

«Olen nõus, Charles.» 

«Ilus. Kuula! Ma parem ootan siin varjus, kuni sa oma asjadega tagasi tuled.» «Ma tulen 
ruttu!» 

Öö laskub Saint Louis'le. Oivaline Aafrika öö. Neil esimestel öötundidel on inimesed kõige 
toimekamad. Siis on hirmus päevakuumus järele andnud ning võib viimaks väljas toimetada 
ja asju ajada. 


Mõlemad sõbrad, nii erinevad, kui nad teineteisest on, istuvad onni lamedal katusel. 
Invaliidil ei ole ikka veel läinud korda Caillied jutustama panna. Noor prantslane on kuberneri 
keeldumisest liiga solvunud. 

«Tuhat ja tuline, Rent, tee siis kord lõpuks suu lahti! Sinu ninaotsastki on ju näha, et sind 
miski rõhub. Vahest saab ehk vana santki aidata.» 

Cailli€ kehitab ainult õlgu. 

«Ma aitan sind niipalju, kui see minu võimuses on,» käib Fecamp peale. «Rikas ma ei ole, 
kuid annan sulle meelsasti, mida võin. Ära ole häbelik. Ma olen õppinud inimesi kohtlema nii, 
kuidas on vaja. Ma võin neid petta, nagu nemad mind petavad. Niisugusel viisil olen saanud 
kokku väikese varanduse. Kas peab see siis jälle saagiks langema neile, keda ma olen 
tüssanud? Sina pead selle saama, Rene!» 

«Sellest kõigest pole mul kasu, Charles!» 

«Tuleb teha katset!» 

«Hästi, olgu siis!» Caillie pöördub täielikult vanamehe poole. «Tead, Charles, ma tahan 
korraldada ekspeditsiooni 

Timbuktusseü — Nüüd naera, naera, et Saint Louis unest ehmub!» 

Invaliid vilistab läbi hammaste. «Edasi!» 

Kogu määratutest pettumustest kogunenud raev annab endale.vaba voli, kui Rene kõneleb 
sõbrale jutuajamisest kuberneriga. 

«Seepärast, et mina olen ainult Rene Cailli€, pärit Mauzest, tundmatu külapoiss, ei taheta mul 
lubada kaasa töötada selle suure teadusliku mõistatuse lahendamisel, Timbuktu, selle 
muinasjutulise rikkusega, hindamatu kaubandusega linna otsimisel. Mina, Mauzest pärit olev 
Rene Cailli€, ei tohi seista suurte uurijate ja avastajate kõrval!» Ta peidab oma pea käte 
vahele. 

«Hm, hm!» Muud midagi ei too vanamees kuuldavale. 

Kestab kaua, kuni meie sõber end kogub. Mõrult pomiseb ta omaette: 

«Ma teadsin seda. ükski inimene ei saa minust aru!» 

«Tasem, Rent! Sa oled armas, rumal poiss. — Ei, luba,» ja Charles paneb käe ümber Caillie, 
«ma ei tee sulle haiget. Kui maailmas mõni inimene sind mõista püüab, siis on see vana 
Fecamp. Mulle paistab ainult, et asjadele oleks tarvis nagu veidi teisiti vaadata.» 

«Sa kahtled selles, et ma asja tõsiselt võtan?» küsib Rene. «See on kindlaim tõde, et ma 
Timbuktut püüan teadusele vallutada!» 

«Ma kuulen ikka ainult teadusest, Rene.» 

«Jah. Inglismaa kulutab pööraseid summasid selleks, et leida Timbuktut.» 

«Inglismaa, Inglismaa!» kordab Fecamp  pilkavalt. «Sa oled tõesti veel laps.» 

«Paljud ekspeditsioonid ... » 

«Peavad esimeses järjekorras teisi ülesandeid täitma, mitte teaduslikke avastusi tegema.» 
«Kuidas võid sa midagi seesugust ütelda? Ma kuulsin, et Aafrika Ühing Londonis maksab 
päris toeka preemia sellele, kes neile Timbuktu kohta toob esimese täpse teate.» 

«Võib-olla. Mina seda ei tea. Aga kuula nüüd! Aafrika teadusliku uurimise katte all varjab 
end nimelt kõigepealt kasuhimu!» 

«Järelikult on inglastele ükskõik, kuidas näeb välja kontinendi sisemus?» 

«Oh ei, mitte sugugi. Nad himustavad teada saada vähimatki pisiasja. Vaata, Rent, ma 
olen ka Inglismaa 

teenistuses olnud. Ja peab olema õiglane: on inglasi, kellele ma surmani oma 
lugupidamist avaldan. Mul on nende seas sõpru, kes minuga viimase pala jagaksid. Kuid 
enamik, kes siinja igal pool maailmas ümber hulguvad, on haletsusväärsed kaubitsejad, 
ka siis, kui nad sadasid ja tuhandeid naelsterlingeid hea teo jaoks kulutavad. Nad teevad seda 


külma arvestusega. Selle eest tahavad nad ühel päeval tuhandekordset kasu taskusse pista. 
Sa ütled, et britlased on juba Timbuktu leidmiseks hiigelsummasid andnud, Aafrika Ühing 
tasub rikkalikult uurijale, kes selle linna leiab. Nii, kõik on hea ja ilus. Tegelik arvestus on 
aga selline: esiteks pannakse palju raha mängu ja loodetakse hiljem mõõtmatult enam 
tagasi saada. Mispärast sa vaikid, Rene?» küsib vanamees, kui Cailli€ midagi ei vasta. 

«Nii, nagu mõtled sina, Charles, ei või see olla.» 

«Ja siiski on see nii! Usu mind, usu vana sõdurit, kes on näinud maailma. Timbuktu 
avastamine on rohkem majanduse kui teaduse asi. See, kes Londoni härradele andmed jalgade 
ette paneb, kingib neile määratu varanduse, sest nad omastavad vägivaldselt selle linna.» 

«Oh jumal!» oigab Caillie. Viivu pärast jätkab ta: «Ei, ei, Charles! Sa eksid. Ma tean: sa 
eksid!» See on inimese karje, kes oma jalge alt pinna kaotab. Cailli€ tunneb, et Fecamp'il on 
õigus, aga ta püüab seda mitte uskuda. 

«Ma ei eksi. Sa äiutad ennast ilusas unelmas. Ärka üles, Reng! Vaata asjadele nii, nagu nad 
on!» 

Kuid noormees ei taha hoopiski ärgata, kuna see hävitaks tema unelma. 

«Ikka ja jälle kordan ma: ei ole tõsi, mis sa räägid! Sa hävitad kõik minu soovid ja püüded!» 
«Kas need peavad siis muutuma, kui asjadele vaadatakse õieti ja mitte läbi värviliste prillide? 
Minu arvates — kaugeltki mitte!» 

«Mis pean ma nüüd tegema?» Need sõnad tulevad Caillie suust üsna tasa ja kartlikult. Nagu 
Jahil haavatud loom ootab ta lunastavat kuuli. 

«Otsima Timbuktut ja leidma, Rene Caillie Mauzest!» 

«Mis? Kas see on sinu tõsine nõu, Charles? Mulle ei korraldata ju mingit ekspeditsiooni!» 
«Tean. Seda ei juhtu ka kunagi. Riik toetab ainult seda, kes pakub tagatist, et ta toob selle raha 
eest küllaldasi andmeid selleks, et neist võimalikult suuremat kasu välja 

pumbata saaks. Või siis annab ta oma abi sellele, kellel on kõrgete ja kõrgeimate isikute 
soovitus, sest neid ei tohi vihastada isegi siis, kui mees ka mitte millekski võimeline ei ole. 
Suure uurimisekspeditsiooni juhatajal peab aga igal juhul olema mitmekülgne haridus.» 

«Kas ma pean enne õppima?» 

«Vahepeal avastatakse Timbuktu!» 

«Siis pean ma siiski tagasi pöörduma oma veinikaupmeeste juurde.» 

«Pea kinni! Ei mingit pea longulaskmist, poiss!» «Ma ei taha ju sugugi jälle veinidega 
askeldama hakata. Ma tahan minna Timbuktusse!» 

«Ja sa peadki minema Timbuktusse! Seda nõuab sinult sinu sõber Fšcamp!» 

«Kui ma leian selle muinasjutulise linna ja tervelt tagasi pöördun, siis saavad rikkad minu teo 
tõttu veel rikkamaks.» 

«Aafrika muutub Euroopa rahvaste saagiks, selles ei muuda keegi midagi. Samuti leitakse 
Timbuktu, selles võid olla kindel, kuigi praegu ei ole veel märgata, et see võiks sündida varsti. 
Sina pead leidma Timbuktu, Rent! Sina, just sina! Sina, külapoiss Mauztst. Mitte nende, 
äritsejate ja rikaste kaubahärrade jaoks, vaid enda jaoks — külarahvale! Nendele, kes ei saa 
mingit haridust. Kuna sina oled kõrgete härrade silmis eimiski, siis just sellepärast pead sa 
oma eesmärgi saavutama. Sa ei kuulu nende ringi ja vaevalt, et sa kunagi saavutad 
juurdepääsu sinna. Nii ei ole sul tarviski nendega tegemist teha. Seda sa küll vältida ei saa, et 
sinu ettekannetest, kui sul õnne peaks olema, teised kulda lööma hakkavad. Siiski jääb tõeline 
triumf sulle. Selle tunni tahaksin ma üle elada ja palun saatuselt veel nii palju aastaid, et ma 
Rene Cailliš suust võiksin kuulda: Ma olin Timbuktus!» 

Kaua üle kesköö istuvad sõbrad koos ja peavad nõu. Cailli€ silmade ette kerkib üks plaan ja 


võtab nii ulja, nii uskumatu kuju, et ta ei julge sellest sõbrale sõnagi öelda. 
* 


«Tänan teid, härra Caillie, et minu soovi täidate!» Nende sõnadega tervitab parun Roger 
järgmisel päeval noort kaasmaalast. 

«Ma tulen selleks, et teilt kuulda., kas olete leidnud võimaluse mind aidata.» 

«Kui te seejuures mõtlete Timbuktule, armas sõber, siis — ei. Kuid peame ühiselt nõu teie 
edaspidise elu üle.» 

«Siis lubage mul lahkuda, ekstsellents!» 

«Mida te kavatsete teha, härra Caillie? Kas pöördute tagasi oma elukutse juurde?» 
«Veinikaubanduse juurde? Ei. Täna öösel leidsin ma oma elu ülesande, härra kuberner.» 
«See rõõmustab mind siiralt. Soovin õnne ja kõike head! Kas tohib selle kohta lähemalt aru 
pärida?» — Jumal tänatud, hädaoht näib olevat kõrvaldatud, mõtleb parun. 

«Minu elukutse või õigemini kutsumus on — leida Timbuktu!» 

Roger põrkab tagasi. Mõtted kihutavad tal peas nagu välgud. — Caillie hakkab töötama 
inglaste heaks, kui mina teda ei aita. Igal juhul tuleb see ära hoida. 

Armastusväärselt palub ta meie sõpra istet võtta. 

«Niisuguseks selgituseks ei olnud ma ausalt öelda ette valmistatud. Te olete vaba inimene, 
kuid prantslane, ja prantslasena tuleb teil selgelt vastata teie kuninga asetäitja ühele 
küsimusele.» 

«Küsige!» 

«Mis te tahate teha?» 

«Kõik, mis sihile jõudmiseks vajalik on.» 

«Ettevaatlik vastus, mis ütleb kõik ja mitte midagi. Kas te kavatsete astuda võõrasse 
teenistusse?» 

«Ma hakkan õppima, härra kuberner!» 

Ainult väga hea vaatleja oleks sel silmapilgul märganud, kui hämmastunud oli parun Roger 
vastusest. Selle kohta tahaks ta enam kuulda. 

«Kuidas te siin Saint Louis's üle öö leidsite nii rikka toetaja, kes selle võiks kinni maksta?» 
«Üks inva ... üks sõber pakkus mulle kogu oma varandust, millest aga kaugeltki ei piisaks 
minu ülalpidamiseks aastate jooksul. Ma keeldusin selle vastuvõtmisest!» 

«Aga kuidas siis?» 

«Isegi kui ma hädavajaliku raha kokku saaksin, ei oleks Prantsuse ülikooli juures külapoisil 
Mauzest ikkagi mingit võimalust õppida. Nii lähen ma brakna-mauride juurde selleks, et neilt 
araabia keelt ja islami kultust õppida.» 

«Pole halb, härra Caillie. Suurepärane, kui õieti järele mõtelda. Ma püüan teid selles toetada.» 
«Tänan, ekstsellents.» 

«Kas see tähendab, et te ka minu toetusest ära ütlete?» 

Renele meenus, et Fecamp ütles hommikul, kui nad jälle nõu pidasid: «Võta vastu, mis sulle 
pakutakse. Kasuta suurused ära, kus iganes võimalik. Ei mingit valehäbi ega rumalat 
isemeelsust. Ka nemad ei tunne neid voorusi.» 

«AÜis te mõtlete, härra kuberner! Ma võtan kõik tänuga vastu!» 

likuJa ekuasite küllalt õppinud olete?» küsib parun ettevaat- 

«Siis tulen ma selle küsimuse otsustamise juurde tagasi.» «Väga kena. Kas te tahate mulle 
midagi tõotada, armas sõber?» 

va«Kui cmanoelen võimeline seda pidama, siis heameelega,» 

«Kui olete tagasi, tulge minu juurde. Ma ei mõtle teiega halba, härra Caillie. Võib-olla saan 
ma hiljem teie heaks rohkem teha. Vahepeal ma teatan Pariisi.» 

«Selle lubaduse ma teile annan.» 

«Tulge homme kaupade järele, mis ma teie jaoks valmis panen!» hüüab parun lahkuvale 
kaasmaalasele järele. 


Kuues — peatükk «ON AINULT ÜKS JUMAL, JA MUHAMED ON TEMA 
PROHVET» 


Noor prantslane silmitseb küsivalt oma sõpra 
Charlesi: «Niisiis pead sa minu plaani teostatavaks, 
kuigi ebatavaliseks?» 
«Muidugi, Rent. Seda ta on: ebatavaline. Midagi päris uut on sul ees, 
aga tegelikult see ongi see õise, mida ma sinult oolan. 
Arutame siiski veel kord kõik algusest peale asjalikult läbi. 
Sa oled jõudnud arusaamisele, et võimalus saada endale suurt 
riigi kulul varustatud ekspeditsiooni on sama hea kui 
lootusetu.» 
«Endastmõistetavalt jään ma ikkagi lootma, ma ei jäta järele, 
vaid hakkan alati peale käima. Ent mul pole aega ega tahtmist 
tegevuseta oodata õnnelikku juhust, mis mulle seejuures appi 
võiks tulla.» 
«Ka mina ei jääks ootama. Seda enam, et mul usku ei ole, et 
õnn võiks teisiti otsustada. Siiski mõtle järele, braknad on 
kõige halvema kuulsusega, kõige õelamad usufanaatikud. Mis 
sul ees on, see on mäng tulega, ja kui nad sinu mõtteid 
taipavad, siis mäng surmaga!» 


«See ei lähe neil korda!» 

«Äh! Tühjad sõnad! Kas sa neid tunned? Ei! Kas sa tead, kuidas nad elavad? Ei. Ja ometi 
tahad sa nende juurde minna ja oma plaani valele ja pettusele üles ehitada.» 

«Kui nad taipaksid, siis ähvardaks mind muidugi orjus või isegi surm.» 

«Rene, sa tahad nendega koos süüa leiba ja ninnansi soola, tahad neid endaga sõpradeks teha. 
Sa tahad, et nad sinuga jagaksid seda, mis nende silmis on kõige kõrgem — nende usku. Sa 
tahad, et nad sind pühendaksid islami ilusse, tarkustesse ning saladustesse, ja kannad 
seejuures südames mõtet neid reeta. See on — kuidas ma pean seda ütlema — hulljulgus! 
Eurooplane võiks niisugust käitumist võimalust mööda veel kuidagi mõista, k;is aga andes- 
tada, see on juba teine küsimus. Araablane, maur, kõrbe-poeg aga ei kuluta ühtki sõna, vaid 
haarab pistoda ja torkab selle petisele südamesse või paneb talle kaela ümber lõa, millega ta 
tavaliselt oma kaamelit juhib.» 

«Ma pean aga araabia keelt tundma õppima. Ilma selle keeleta on võimatu edasi kõrbesse 
tungida. See on reisijatele selle tohutu maailmajao põhjaosas esimeseks tingimuseks. Niisama 
tähtis, võib-olla veelgi tähtsam on minu jaoks nende usu tundmine. Kui ma üksi Timbuktusse 
tahan sõita, siis ei saa ma seda teha kui eurooplane, vaid ma pean esinema araablasena!» 
Invaliid hüppab üles. Ta vahib kaasmaalasele põrnitsedes otsa. Seda ei olnud Rent seni veel 
öelnud: üksi. 

Fecamp purskab välja valingu ohjeldamatuid vandesõnu. Võtab tükk aega, enne kui kõige 
suurem ägedus möödub, aga pikne kõmiseb tema sõnades ikka veel edasi: 

«Selle puujala tahaksin ma tulle visata! Ma tahaksin, jah, mida ma siis õieti tahaksin? Kõike, 
kõike, mis mind jälle võiks teha vanaks seersandiks Fecampiks. Veel selsamal minutil seoksin 
ma kinni oma väikese seljakoti ja ütleksin sulle: tule, Rent, meie kahekesi koos, meie 
võitleme kuradi ja põrgu vastu, kõrbepoegade fanaatilise kristluse-vihkamise vastu, nende 
halastamatu loomuse vastu, ja leiame Timbuktu! Kuid sinu plaan? Ei! Väga hästi varustatud 
ekspeditsioonid hukkuvad juba mõnesaja miili kaugusel rannikust — ja sina tahad reisida 


üksi? Arusaamatu! Meeletum kõigest, mis ma kunagi olen kuulnud. Võib-olla aga ongi see 
ainus tee, mis viib sihile.» 

«Kuna kõigega varustatud ja suure saatjaskonnaga uurimisekspeditsioonid pole senini midagi 
suutnud saavutada, tahan mina seda teisiti proovida. Ma arvan, et ekspeditsioonide suurus ja 
sellest tulenev kohmakus on üheks peamiseks põhjuseks, miks seniajani nii vähe on saavuta- 
tud. Üksik reisija, kui ta ei eraldu oma ümbrusest, kui ta esineb kas neegrina — mis aga minu 
puhul on võimatu — 

või araablasena, võib palju kaugemale ja pealegi veel segamatult edasi tungida.» 

«Nüüd ma mõistan sind. Seepärast siis peadki sa kõiki mauride saladusi teada saama. Targalt 
välja mõeldud, ainult.. .» 

«Ainult?» küsib Rene. 

«Endine Rene Cailli€ peab täielikult kaduma. Miski ei tohi sulle enam minevikku meenutada. 
Sa pead kõik sillad enda järel purustama. «Rene Caillie!» hüüab äkki keegi. Rene Caillie? 
Täiesti ükskõikselt pead sa seal kõrval seisma, tegema kõige süütuma ilme maailmas, 
äärmisel juhul küsima, kes see on, see Renš Caillie. Usud sa, et sul on jõudu oma nime maha 
salata? Kas sa suudad ennast täiesti unustada ja täielikult uueks inimeseks muutuda?» 

«Minu ees seisab eesmärk, mis on väärt kõiki pingutusi: Timbuktu! Küll ma suudan!» 

«Siis aidaku sind jumal! Või tahad sa päriselt oma usust vandega lahti ütelda?» 

«Ma ei mõtlegi seda teha.» 

«dlus. See on teine asi. Sul on oma ettevõtte jaoks raha tarvis. Võta minult — kõik. Viimase 
kui sou annan ma sulle. Mitte mingisuguseid vastuväiteid, Rent! Siin on tegemist väga suure 
asjaga, milles mina tahan olla osanikuks. Kellelgi pole tarvis teada, et vana Fecamp sind on 
toetanud.» 

«Olen nõus, Charles, kui mul sinu raha tarvis tuleb. Praegu lähen ma täiesti vaeselt braknade 
juurde. Neist paarist asjast, mis mulle andis kuberner, peab aitama. Ma ei taha teisiti ega 
paremini elada kui nomaadid. Hiljem, kui ma nende juures kanda olen kinnitanud, tahaksin 
ma endale osta väikese karja kitsi ja mõned kaamelid ning hakata äritsema. Et ma siis oma 
äriasjus nendega siia ja sinna pean liikuma, on iseenesest mõistetav ja ei tohi äratada mingit 
kahtlust. Aeg-ajalt tungin ma ikka edasi itta, ja siis ühel päeval avaneb ka võimalus 
Timbuktusse mineva karavaniga liituda.» 

«Sa ei asu siis reisile otsekohe, vaid pöördud veel enne kord Saint Louis'sse tagasi?» 
«Lõpliku otsuse teen ma siis, kui lõpetan oma «õppeaja» braknade juures. Alles siis hakkame 
ka rahaküsimust arutama.» 

»* 

Caillie viskab maha nahkkoti, mis sisaldab tema vähest vara, ja laskub ise roidunult sinna 
kõrvale. Jälle on ta reisil, jala. Seekord kirde suunas, Mauretaaniasse, braknade juurde. 
Kuigi ta 1824. aastal ei ole enam Aafrikas just uustulnuk ja kuigi talle on niisuguste 
jalamatkade vaevad ning vintsutused üsna tuttavad, sest kaheksa aasta eest sai ta selles päris 
hea vilumuse, nõuab siiski iga päevaretk tohutuid tahtepingutusi. 

Homme jõuab ta brakna-mauride laagrisse. 

Kui rammestus veidi järele annab, võib ta lähemalt vaadata ja pisut tohterdada oma veriseks 
hõõrdunud ning katki torgitud jalgu, mis põlevad nagu tules. Seejuures mõtleb ta veel kord 
läbi, kuidas mauridega käituda tuleb. Kogu pika teekonna kestel kordas ta endale oma elulugu 
loendamatuid kordi. See on talle lihasse ja luusse kulunud. Kui teda peaks äratatama ja une 
pealt küsitama tema minevikku või tuntama huvi tulevikuplaanide vastu, ei tarvitseks tal isegi 
täiesti ärkvel olla, et vajalikku seletust veatult maha leierdada. 


Nii ei kõhkle ta sugugi, kui seisab järgmisel päeval braknade kõrgeima marabutil Mohammed 
Sidi-Moctari ees, kes ümbritsetuna teistest marabuttidest reisi sihi ning tema isiku kohta 
esitatud küsimustele vastust nõuab. 

«Ma lugesin,» algab Caillie oma lugu, «Prantsusmaal koraani tõlget. Sellest suurest tarkusest 
ja tõest, mis ma seal leidsin, olin ma vaimustatud ja kütkestatud. Kogu minu olemus ihkas 
seda õnnistuse allikat jäägitult tühjaks ammutada minu enda õnneks ning kõige kõrgema, 
ainsa jumala Allahi kiituseks. Minu isa vaatas sellele plaanile vaenulikult. Suutsin saavutada 
ainult seda, et ta mul Aafrikas tema äriasju laskis ajada. Mõne aja eest kuulsin ma tema 
surmast. Otsekohe pöördusin tagasi Prantsusmaale, et pärandust kätte saada. Peale seda, kui 
ma päranduse olin realiseerinud, asusin uuesti teele siia, et teie juures, kes teie oma tarkuse 
pärast kõikjal kuulsad olete, ja teie juhatuse all tungida islami saladustesse.» 

Caillie katkestab hetkeks oma jutustuse. Ta heidab ringis seisvatele mauridele kiire uuriva 
pilgu. Nende karmidest pruunidest, nägudest on võimatu välja lugeda, mida nad tema 
sõnadest arvavad. Nii jätkab ta oma jutustust. 


1 Marabutt — islami preester. 

«Kahjuks tuli mul tagasisõidul Aafrikasse läbi elada laevahukk ja minu kaubad läksid 
suuremalt osalt kaduma. Jäägi andsin ma hoiule ka teile tuntud kaupmees A lainile Saint 
Louis's.» 

Siin noogutavad mõned braknad pead. Kaupmees Alaini mainimine on järelikult hea. Ja kui 
sealt järele päritakse? Prantslane Alain on ette valmistatud selleks, mis tal tuleb vastata. 
Fecamp andis talle isegi oma juhise, mille kohaselt tal teatavatel juhtumitel tuleb ka mõningat 
krediiti lubada. 

«Kui araabia keele ja usutavade õppimine on lõppenud, ostan ma oma säilinud väikese 
varanduse eest kaameleid ja kitsi ning jään päriselt teie juurde elama.» 

Mohammed Sidi-Moctar jääb selle jutustusega rahule. Teised marabutid ütlevad Cailliele ette 
muhamedi usutunnistuse sõnu: 

«On ainult üks jumal, ja Muhamed on tema prohvet.» Rene Cailli€ ei mõtle silmapilkugi. 
Kindla häälega kordab ta: 

«On ainult üks jumal, ja Muhamed on tema prohvet.» 

Üks teine vapper maadeuurija, kes samuti nagu noor prantslane tungib läbiuurimatus Aafrikas 
edasi Timbuktu poole, peab ühel päeval jätma oma elu, kuna ta ei ole nii tark, et neid 
usutunnistuse sõnu sõna-sõnalt korrata. Caillie on kõigest hoolimata, tingimusteta valmis 
Timbuktu eest mängu panema kogu oma isiksuse. 

Mohammed Sidi-Moctari märguande peale lõpetab vanem marabuttidest jutuajamise 
sõnadega: 

«Malum, Abd Allahi!» See tähendab: «See on hea, Abd Allahi!» 

Rene saab juba natuke araabia keelest aru. Nii teab ta, et Abd Allahi tähendab: 
«Kõigekõrgema teener.» Ta tahaks juubeldada, sest see, et temale nimi antakse, on nende nii 
umbusklikkude fanaatikute juures hea märk. Sellega on ta braknade hulka vastu võetud. 
«Abd Allahi,» Rene laseb nimel oma kõrvades kõlada. Ikka ja jälle kuulatab ta seda helinat. 
Nüüd aga alles algab õige ristküsitlemine. Tundide viisi sajavad küsimused üksteise järel 
robinal noorele prantslasele kaela. Sageli esitavad braknad sama küsimuse tunni aja pärast 
uuesti, et näha, kas ta sellele vastab ühtemoodi. Viimaks jäävad nad rahule. 

Edu on saavutatud. Mohammed Sidi-Moctar nõustus noore innuka usuõpilase väljaõpetamist 
isiklikult juhtima 

ja tema väljaõppe järele valvama. See on enam, kui Caillie oli lootnud. Ülemmarabutt ise! 


Marabutt on tsiviliseerimata rändrahva hulgas teadlane, preester, kohtunik, arst ning 
kirjatundja, Marabuttide vaimne üleolek kindlustab neile vastuvaidlematu koha ühiskonnas. 
Nad ei ole sõjamehed. Marabuti kõikide teadmiste allikaks on koraan, islami piibel. Selle järgi 
mõistab ta süüdlasi süüdi; selle järgi annab ta nõu suguharupealikutele, tähtsatel juhtudel isegi 
kuningale; selle järgi korraldab ta igapäevast elu. Marabutt on üks tähtsamaid isikuid kõrbe 
laagrites. 

Kui meie sõber tahab nüüd nende pingutavate tundide peale puhata, algab tema ümber tõeline 


uurimst alustada Pri'M, V/- +* | * 


tsirkus. Braknade 

naised, räpased paksud vanad eided ja tumedasilmalised saledad noored kaunitarid peavad 
võõrast näha saama. Tema hele nahavärv ja pikk kitsas nina annavad põhjust lakkamatuteks 
nokkimisteks ja naljatusteks. Hiljem minnakse üle isegi tegelikele pealetungidele. Kord 
näpistatakse teda siit, kord sealt. Naised kisuvad teda haavatud jalgadest, torgivad teravate 
keppidega selga. Puhkusele ei saa mõteldagi. Kui ta enda vastu tahtmist üles ajab, siis põge- 


nevad naised kriisates, ent pöörduvad kihistamise ja naeru saatel tagasi ning algavad oma 
mängu uuesti. 

Mis teha? Cailli€ ei julge neid lööma hakata. See võiks tema seisukohta braknade juures 
kõigutada. Teiselt poolt on tal vaja rahu. Ta kannab sellest ette marabuttidele, kes siis ka 
tüütajad minema kihutavad. 

Varsti pärast Rene saabumist pannakse telgid kokku. Liigutakse kuningas Hamet-Dou laagri 
poole. 

Tema majesteet mauride kuningas võtab noore prantslase vastu kombekohase Salem 
aleikum'iga ja lisab juurde, kasutades seejuures suurima uhkusega prantsuse keelt: 
«Comment vous portez-vous, monsieur? Bien merci, monsieur!» Caillie surub pingutusega 
naeru tagasi. Valitseja sõnad tähendavad: «Kuidas teil läheb, mu härra? Suur tänu, mu härra!» 
Niisiis vastas kõrge härra ise otsekohe oma küsimusele. 

Braknad usuvad samuti kui kõik Lääne-Aafrika pärismaalased, et iga eurooplane on arst. Nii 
peab meie sõber Hamet-Dou juures kohe tohtrit mängima. Loomulikult jooksevad nüüd kõik 
tema peale tormi, kõik laagrielanikud oma väikeste ja suurte tõelikkude ja kujutletavate 
vigadega. See on Cailliele ohtlik. 

Õnnekombel hoidis ta koos Partarrieu'ga reisides alati silmad lahti ja nägi ning kuulis 
seejuures mõndagi, mis aitas tal nüüd ravimisel raskeid vigu vältida. Ta piirdub vanade 
äraproovitud looduslike vahendite kasutamisega, millede kohta tal on teada, et need mingil 
juhul kahju ei või teha. Ta teab ka, et mõnikord mõjub ravim ainult sellepärast, et tuleb võõra 
käest, kellelt loodetakse imet. Mitte ravim ei aita siis, vaid kujutlus või usk. 

Kord lahkub ta laagrist ja matkab kaunikese tüki maad maa sisemusse. Ta otsib taimi, mis 
talle on vajalikud oma arstiülesannete täitmiseks. 

Ühtegi inimest ei ole läheduses. Segamatult longib ta edasi, jääb siin-seal seisma, 
kummardub, tõstab üles 

mõne kivi ja paneb selle taskusse. Kõik, mida see maa pakub näib talle tähtsana. Juba mõtleb 
ta, et võiks ka siin uurimist alustada. Reisiga üksi ei ole ju midagi tehtud, ta peab kõike, mis 
on juhtunud ja märgatud, ka kirjalikult säilitama ning võimaluse korral ka proovidega 
tõendama. Kividele lisanduvad veel viljad taimedelt, nii et varsti on tema taskutes korjandus 
kõigist võimalikest asjadest. 

Lõpuks võtab ta ühe põõsa taga istet ja tõmbab välja oma kirjutusabinõud. Ta kirjutab kaua. 
«Mis sa teed siin, Abd Allahi?» 

Caillig ehmub, vaatab üles. Tema ees seisab maur, üks braknade šeriifidest', ülik, üks prohveti 
järeltulijaid. Hädaoht! 

Rent kaalutleb välkkiirelt. Täiskirjutatud lehekülgi ei saa ta enam varjata. Morn mees nägi 
võõraid kirjamärke. Juba tahab meie sõber vastata, et ta kirjutas üles mõned palved, selleks et 
neid paremini ära õppida, kui talle meenub, et ta veel liiga vähe teab. Pealegi ei oska ta neid 
veel öeldagi nagu vaja, rääkimata kirjapanemisest. 

«Tead sa, oh šeriif, ma kirjutasin praegu üles ühe laulu, nii nagu seda Prantsusmaal lauldakse. 
See on nii lõbus, et ei tahaks seda unustada. Kuula!» 

Cailli€ tõuseb ja laulab kraaksuva häälega üht prantsuse turulaulu. Sinnajuurde tantsib ta 
niisuguse hooga, et šeriif arvab tulise usuõpilase hulluks läinud olevat. 

Kavalus aitab. Fanaatiline muhameedlane jääb rahule. 

«Ja mis sul on taskutes, Abd Allahi?» läheb maur üle teisele teemale. 

«Kivid, mu sõber! Ja taimede viljad.» 

«Selleks, et neid viia valgetele, kes siis tulevad meid ja meie maad röövima!» 

«Sa tead, et ma kuninga, teie võimsa käskija eest hoolitsen kui arst. Selleks on tarvis 
ravivahendeid, mida ma siin ümbruskonnas korjan.» 


«Tahad sa Hamet-Dou'le kive sisse sööta?» 

Renel õnnestub täiesti loomulik ja süütu naer. Ta on päris hingetu, kui vastab šeriifile: 
«Muidugi mitte. Kuid ma pean pinnast uurima, et kindlaks teha, kus vajalikud arstirohud 
kasvavad. Teie ei tea seda, kristlased aga, kelle juures ma ju kaua — Allah olgu mulle 
armuline — pidin elama, on arukad. Nemad teevad juba kivisortide järgi kindlaks, mis sellel 
maal kasvab.» 

Ehk küll Rent on veendunud, et tal naer hästi õnnestus, rääkis ta väga kiiresti, et 
umbusklikule maurile mitte aega anda järelemõtlemiseks. See ei lähe tal korda. 

«Sa oled salakuulaja, Abd Allahi!» 

«Šeriif, ma kaeban su peale kuningale!» 

Rent on ise rabatud sellest, missugused näitlejavõimed 

1 Seriif — Muhamed! järeltulijate aunimi. 

temas peituvad. Ta suudab ka selle pahameeleväljendusega kaunis loomulikult toime tulla. 
«Kui ma tulen teie juurde, et tõelist usku õppida, siis on mu ettevõte tõsine. Sina aga 
süüdistad mind reetmises!» 

«Võta minu nõu kuulda, Abd Allahi: ära kunagi mõtle meid petta. Sa kahetsed seda 
kibedasti!» 

Seega seab šeriif end minekule. Meie sõbral on töölust kadunud. Veel rohkem kui seni peab ta 
olema valvel, kui ta oma eesmärke tahab saavutada. Kõrbepoegade silmad valvavad teda 
kõikjal. Ja siiski tüssab ta neid. 

Cailli€ ei pea midagi liiga tähtsusetuks, et ta seda ei peaks püüdma täpselt järele aimata. 
Samal ajal kui ta kõrvetava päikese käes või telgi varjus koos oma võõrustajate lastega 
koraani peatükke õpib ja palveid kordab, vaatleb ta pidevalt õpetajat-marabutti. Hiljem, kui ta 
on üksi, harjutab ta üksikuid käeliigutusi, pea- ja kehahoidu nii kaua, kuni ta neid valdab 
samuti kui õpetaja ise. See on lakkamatu õppimise ja harjutamise aeg. Ta võtab kõike tõsiselt. 
Rene tahab saada mauriks, läbi ja läbi araablaseks. Midagi ei tohi järele jääda tema 
euroopalikust kasvatusest, nii tühine kui see paljuski ka ei ole. Ükski inimene ei tohi kunagi 
öelda, et ta ei ole Aafrika pärismaalane. 

Ta pingutab end vaimselt ja kehaliselt, kuna samal ajal nälg teda äärmuseni piinab. Küll oli 
kuningas lubanud talle anda ülalpidamist, kuid ta ei teinud midagi oma lubaduse täitmiseks. 
Ühel päeval tuleb laagrisse külaline. See on keegi võõras maur, kes kõneleb prantsuse keelt. 
Cailli€ kaebab talle oma häda. Moxi, nii on võõra nimi, annab kaebuse kuningale edasi. 
Majesteet käsutab Rene audientsile. 

«Abd Allahi, sul ei ole küllalt süüa?» 

«Ei, isand!» kostab Cailli€ tõele vastavalt. 

«Ma andsin sind kuninganna Fatmeh Anted-Moctari hooleks. Temalt pead sa toidu ja joogi 
saama. Kas ta ei ole sulle midagi andnud?» Rene kuuleb neis sõnades varitsevat tooni ja on 
ettevaatlik. 

«Fatmeh on väga lahke. Ta annab mulle rikkalikult piima ja ka lõunasöögi. Minu keha ei ole 
aga teie toiduga harjunud. Mul on kogu aeg seedimishäired.» 

«Ma kingin sulle ühe lamba. See mõjub sulle paremini.» 

«Sa valmistad mulle suurt rõõmu. Ma tänan sind, isand.» 

Kuningas viipab eitavalt käega. «Kuula, Abd Allahi! Sa pead aga lambast ise toidu 
valmistama ja salaja sööma. 

Kui sa annad selle minu inimeste kätte valmistada, siis võid olla kindel, et sellest sinu jaoks 
midagi järele ei jää. Saad aru?» 


Caillie mõistab. Kindlasti valvab ta, et midagi kaduma ei läheks. Kuninga suurejoonelisuse 
üle rõõmustab ta loomulikult väga ja ootab looma. Ootab ja ootab, kuid asjatult. Hamet-Dou 
ei usalda tõenäoliselt tema teadmisi kokakunstis ja seepärast jätab lamba saatmata. 

See pettumus on halb. Viimastel päevadel on ta mõelnud ainult veel sellele oivalisele tundele, 
mis teda jalule ajab, kui ta saab lamba. Tema keha närbub janust liha järele. Ent ta peab edasi 
lootma jääma Fatmehi igapäevastele piimaportsjonitele. Kõhulahtisus suureneb. Jõud kahaneb 
silmanähtavalt. 

Moxi, kes teenib braknade juures tõlgina ning ühenduse-pidajana prantslastega, kardab oma 
teenistuskoha pärast. Ta arvab, et ühel ilusal päeval hakkab Caillie teda mauride juures 
asendama. Seepärast hakkab ta levitama Rene kohta valeteateid. Noormees olevat kurjategija. 
Kuninga laager olevat talle ainult redupaigaks jälitavate prantslaste eest, kelle juures ta olevat 
mitmesuguseid kuritegusid toime pannud. Siit, kuninga kaitse alt, ei julge valged muidugi 
jälitatavat püüda. Ja et ässitusjuttudele krooni pähe panna, kinnitab Moxi, et Abd Allahi 
usuline agarus olevat vale. 

See kõik õõnestab meie sõbra seisukohta laagris. Cailliel ei ole tahtmist jääda alatiseks 
Hamet-Dou juurde. Ta tahaks tagasi oma õpetaja juurde, kes juba ammu on minema sõitnud. 
Kuninga ümbruskond koosneb peaasjalikult sõja-väelastest, kelle teadmised usuasjades ei 
küüni üle keskpäraste. Noor prantslane tahab aga muhamedi usu sügavustesse tungida, tahab 
mittemuhameedlasena islamist rohkem teada kui mõni usklik. 

30. septembril 1824. aastal paigutatakse laager jälle ümber. Reis läheb põhja suunas, ikka 
edasi kõrbesse. 

Abd Allahi sooritab matka jala. 

«Luba ma istun sinu juurde!» palub ta üht braknat, kui nad juba pikemat aega teel on olnud. 
Too ainult naerab oma kõrgelt istmelt alla. 

«Vaata minu jalgu, sõber! Nad on katki torgitud ja narmendavad. Iga samm teeb mulle 
väljakannatamatut valu.» Nii teeb ta maurile etteheite. 

«Seda kergemini pälvid sa taeva, Abd Allahi! Allah — 

kiidetud olgu tema nimi! — tõstab sind otsekohe seitsmendasse taevasse, kuna sa siin, maa 
peal, juba niisugust vaeva oled kannatanud. Ole tubli, Abd Allahi! Palk kõigi raskuste eest on 
sulle kindlustatud.» Naerdes virgutab maur oma looma.. Caillie vangub järele. Ta on valmis 
loobuma seitsmenda taeva rõõmudest ja kõigest hilisemast tasust. Praegu tahaks ta abi. 
Hamet-Dou on pahane, kui ta õhtul külalist nii kurnatuna näeb. Ta annab valju käsu: järgmisel 
korral, kui edasi liigutakse, tuleb anda Abd Allahi korraldusse üks ratsa-loom. 

Laagri ümberasetusega tuli muutus ka Rent toitlusta-misse. Tema, kes praegu veel oli 
kuninganna ülalpidamisel, juhatati nüüd ühe vana Bambara neegrimoori juurde, kes laagris on 
orjaks. Truult ja ausalt jagab vana puruvaene naine oma kehva toitu noormehega. Veel kord 
tõestub, et vaesemad vaestest on sageli kõige abivalmimad. Seda vähest, millest vaevalt piisab 
neile endile, jagavad nad veel teistegagi. 

Caillie tahaks meelsasti jätkata oma õpinguid Mohammed Sidi-Moctari juures. Avaneb 
soodne võimalus, kus ta selle palve kuningale ette kannab. Palve täidetakse — ta võib sõita 
marabuttide laagrisse. 

Teadlase vanem poeg õpetab talle araabia tähestikku, araabia keele kõnet ja kirja ning 
muhamedi usku. Sageli käib Mohammed tunnis, et veenduda õpilase edasijõudmises. Seitse 
kuud on õpetajal niisugune õpilane, missugust tal vist küll varem pole olnud. Abd Allahi on 
oma õpingute kallal agarusega, mis on otse imetlusväärne. Ta tungib islami mõtete viimaste 
sügavusteni. Temast saab muhamedi usu suurepärane tundja, ta räägib araabia keelt nagu oma 
emakeelt, loeb ja kirjutab araabia keeles ladusalt ning veatult. 

Hoolitsemise üle ülempreestri laagris ei tarvitse tal kaevata. Ainult tema riided on kuude 
jooksul muutunud räbalateks. Ikka jälle lootis ta, et laager asuks Senegali lähedusse, aga seda 


ei sünni. Maurid brakna suguharust on nomaadid. Nad liiguvad sinna, kus on rohumaid nende 
karjade jaoks. 

Ühel õhtul avaneb juhus teha Mohammed Sidi-Moctarile ettepanek Saint Louis'sse sõiduks. 
«Ei, ei, Abd Allahi!» tõrjub Mohammed. «Milleks valgete juurde tagasi pöörduda? Nad ei 
lase sind enam ära tulla 

ja kõik sinu pingutused Allahi pärast on siis asjatud. Ma annan sulle riided.» 

Cailli€ hindab Mohammedi keeldumist õieti. Marabutt on umbusklik. Kõigest hoolimata 
katsub Rene mauri oma plaani pooldajaks võita. 

«Sa tead,» ütleb Rene talle, «et mul on Alaini juures väike varandus. Ma tahan selle kätte 
saada, võib-olla ka kohe mõned loomad ühes tuua, ning siis jään ma juba lõplikult teie 
juurde.» 

Mohammed mõtiskleb. «Me saadame ühe käskjala, kes toimetab kõik täpselt sinu soovide 
kohaselt.» 

«Kaupmees ei anna talle, mida mina vajan.» 

«Kirjuta!» 

«Ka see ei vii sihile. On kokku lepitud, et mina ise pean tema juurde ilmuma.» 

Mohammed Sidi-Moctarile Rent kavatsused ei meeldi. Ta armastab noort prantslast ja 
rõõmustab tema virkuse ning agaruse üle, kuid ta usaldab teda ainult siis, kui ta teda näeb. 
Cailliš märkab seda. Ta puudutab mauri õrnemat kohta — koputab tema autundele. 

«Sa ei usalda mind, minu isa. Tahan sulle tõendada, et sul ei ole vähematki põhjust selleks: 
unusta see jutuajamine, loe see olematuks. Ma ei sõida kuhugi!» 

Ei mingit vastust. Niisiis, ka loobumine ei toonud kasu? 

Kuid siiski, sest marabutt otsustab: «Abd Allahi, 9. märtsil lähed sa Saint Louis'sse minu 
noorema pojaga, kes on sulle teejuhiks. Too ära oma vara, et sa enam ei oleks sõltuv braknade 
külalislahkusest ja toetusest, vaid saaksid olla iseenda peremees.» 

Juba kolme päeva pärast peab algama reis. Cailli€ otsib kokku, mis ta kuude jooksul braknade 
juures viibides on kogunud. Seda on palju. Tal ei ole kotti, kuhu kõik kivid ja viljad sisse 
pakkida. Igal juhul peab ta ära viima oma märkmed. Kavalusega õnnestub tal marabuti naiselt 
saada kaks nahkkotti. Ta näitab naisele mõningaid lehekülgi oma märkmeist, kusjuures 
nimetab, et see olevat tema kaupade nimestik, mis ta kavatseb tuua ja milleks oleksid tarvili- 
kud just need kaks kotti. Proovid ja paberid peab ta toidu-varustuse vahele pakkima, muidu 
ärataks ju tähelepanu, et tal on korraga nii palju pagasit. 

«Abd Allani, ma ei saa aru, mispärast lähed sa Saint Louis'sse!» Igal peatuskohal tuleb 
Mohammedi poeg uuesti selle kõneaine juurde. 

«Mul on riideid ja kaupu tarvis.» 

«Minu isa annab sulle, mis sul tarvis on. Pöördume tagasi! Tule!» 

«Ei. Ma pean Saint Louis'sse minema kohustuste pärast.» «Valged ei lase sind enam ära. Kui 
sa kord nende hulgas oled, ei paista elu meie telkides sulle enam küllalt hea.» «Seda ma ei 
usu, mu sõber.» 

Teejuhi sõnad olid ainult sissejuhatuseks. Tähtsam järgneb nüüd. «Sa oled nii palju õppinud, 
et oled tähtis prantslastele, kellega sul siiski veel palju sidemeid on. Sa saad neilt rikkalikke 
kingitusi. Sulle pakutakse hea ametikoht ning nad mässivad sind uuesti oma võrkudesse ja 
oma usku.» 

«Kõik see, millest sa siin räägid, ei ole midagi tarkuse kõrval, mida teie omate ja mida mina ei 
tahaks vahetada kõigi maailma rikkuste ning hiilguse vastu. Ole rahulik, mu sõber. Me 
võtame minu kaubad ja pöördume kohe oma laagrisse tagasi.» 

Need sõnad ei suuda teejuhti veenda. Tema pealekäimine tagasipöördumiseks muutub 
tungivamaks ja tungivamaks, mida enam lähenetakse Senegalile. Kuna Caillie ei tea, 


missugused juhendid on Mohammedi pojale kaasa antud, kui tugev on braknade umbusk, 
otsustab ta mitte edasi sõita, kui nad jõe äärde on jõudnud, vaid kirjutada kubernerile kiri 
palvega edaspidiseks kaupade andmiseks. Võib kesta pikka aega, kuni vastus Saint Louis'st 
kohale jõuab. Niisiis — tagasi Sidi-Moctari laagrisse. 

Pea kerkivad kauguses jälle nähtavale mustad telgid, milles Rene juba kuude eest on endale 
kodumaa leidnud. Kui laagris märgatakse, et kaks reisijat lähenevad, kogunevad kõik noored 
ja vanad külalisi vastu võtma. 

Tagasitulek kutsub esile juubelduse. 

«Abd Allahi, minu poeg!» Mohammed Sidi-Moctar haarab Rene oma kaisutusse. 

Caillie on päevakangelane. Kõikjal tervitatakse noormeest ja võetakse teda vastu lahtiste 
kätega nagu surnuist ülestõusnut. Ta on saavutanud määratult suure võidu. Mitte iialgi suikuv 
umbusaldus on kadunud. Nüüd on kõik täiesti veendunud, et Abd Allahi usumuutus on ehtne 
ja tõeline. 

Tema õpetaja Hamet-Fal, marabuti vanem poeg, istub oma õpilase juurde: 

«Jutusta mulle, kuidas sul läks!» 

«Sinu vend andis sulle ju kõigest aru!» Rene on ette- 

vaatlik. Ta ei tahaks midagi rohkem ütelda, kui tema teejuht on juba teatanud. 

«Seda küll, Abd Allahi. Prantsuse keeles ei ole ta ju kuigi tugev. Ta ei saanud aru, mida 
valged laeval Sene-galis sinult nõudsid.» 

Niisiis seda tahad sa kuulda, mõtleb Cailliš, ja siis ta ka seletab: 

«Nagu te õieti oletate, tahtsid .nad mulle auku pähe rääkida, et ma päriselt nende juurde tagasi 
pöörduksin. Mina muidugi keeldusin, ja kui nägin, et nad väga tähtsaks pidasid mind enda 
poolele tõmmata, ei sõitnud ma Saint Louis'sse. Laeva pardal kirjutasin kirja ja palusin oma 
asjad ära saata. Ent ma ei ole hoopiski kindel, et mu kirjal tulemusi on.» (Caillie ei tea ju ka, 
kas kuberner tema palve täidab.) «Jah, mulle tehti ahvatlevaid pakkumisi, aga mis on see kõik 
väärtuste vastu, mida teie mulle pakute! Teie telkides elan ma küll palju kehvemini kui 
prantslaste juures, kuid ma olen kõigekõrgema Allahi päikese käes, ja küllus valgete laudadel 
ei saa seda asendada.» 

Nüüd võtab Hamet-Fal Caillie käe, tõstab selle oma otsaesise juurde ning räägib: 

«Ära kahtle, Abd Allahi. Kõik maailma hüved ei ole midagi rikkuste vastu, mis ootavad sind 
taevas. Kõik on maailmas mööduv, ainult Allahi headus on lõputu.» 

Märtsi lõpul sõidab Rene veel kord Senegali äärde. Vastust tema kirjale ei ole veel tulnud. 
Tulemusteta pöördub ta laagrisse tagasi. 

Kuberner plaanitseb mingisugust läbirääkimist kuningas Hamet-Douga. Meie sõber, kes 
sellest liiga hilja teada saab, jõuab jõesadamasse alles pärast kuberneri ärasõitu. Tema 
tungivate palvete peale annab keegi mereväeohvitser talle vaid veidi mingit viletsat rämpsu. 
Läkitatakse teistkordne kiri kubernerile ja kiri ka Charles Fšcamp'ile. Cailli€ ei tahtnud sõpra 
varem tülitada. Mõlemad kirjad jäävad vastuseta. 

* 

Algab paastuaeg. 

Braknad peavad paastukommetest rangelt kinni. Vähem fanaatilised nende hulgast hiilivad 
karmidest reeglitest mööda sel teel, et ramadani ehk paastukuu kestel reisivad. -See lubab 
neile mõningat kergendust. Caillie kui usukommete 

õpilane peab aga kõik ettekirjutused täitma täpsemalt kui teised. Päikesetõusuga antakse 
viimane tilgake vett terveks päevaks. Valitseb hirmus kuumus. Ainult üks mõte ringleb vaese 
Rent peas: juua, juua! Tema peremehed on aga järeleandmatud. Ta ei tee katsetki neile oma 
kannatusi kaevata. «Kannata, ja taevariik on sulle kindel!» See oleks ainuke vastus. 


On kole aasta. Pikemat aega ei ole Mauretaanias olnud ramadan nii palav kui aastal 1825. 
Rene tunneb oma jõudu kahanevat. Ent mitte tema üksi, ka sitked kõrbepojad jäävad hirmsast 
kuumusest jõuetuks. Nad värskendavad endid sellega, et pesevad vahetevahel veega nägu ja 
rinda. Rene toimib nende eeskujul. 

Päikesekiired muutuvad hõõguvateks noolteks. Meie sõber jõuab veel vaevalt oma asemelt 
tõusta, nii nõrgaks on ta jäänud. Pea põleb, keel kleepub suulae külge. Teda valitseb veel 
ainult üks mõte: vett! 

Ja kõik see sünnib särava eesmärgi pärast, Timbukiu pärast! 

Ta võtab end kokku, tuigub veekoti juurde, tõstab väriseva käega hinnalist vara ja laseb seda 
näole ja rinnale niriseda. Ent juua ta ei tohi! Kiusatus on hiiglasuur: kui nüüd vaid korra juua 
ruttu pihutäis vett — keegi ju ei näe, ei jälgi teda! On vaja tõestada enda kõlblikkust ja võita 
täielik muhameedlaste usaldus. Ka talle endale on tõendit tarvis oma jõu kohta. «Mida sa 
suudad korda saata, Rene?» Nii küsib ta endalt. «Oled sa küllalt tugev kõiges, et ületada 
iseennast? Sest võib-olla on see, mida täna nõutakse, vaid murdosa sellest, mis sa pead läbi 
tegema teel Timbuktusse.» 

Päike saadab edasi oma lõkendavaid kiiri. Kuumus tõuseb ja tõuseb. 

Kuuendal paastupäeval ei jõua ka maurid seda enam välja kannatada. 

Kella üheteistkümne ajal õhtul antakse lahjat putru õhtusöögiks. On keedetud ohtramalt kui 
seni. Abd Allahi sööb ainult natuke. Ta ei saa süüa, tal on kõrge palavik. Naised ergutavad 
teda jooma. Seega on nende paastukatsumused katkestatud. Rent ei jo0, olgugi et tal on 
selleks vaba voli. Tema kannatused suurenevad samavõrra, kui väheneb jõud. Seejuures 
puhub tugev idatuul, mis ajab kokku uusi kuu-muselaineid. Abd Allahi suudab veel vaevalt 
kõnelda. Ta usub oma viimse tunni tulnud olevat. Vett, vett! Ja ometi ei 

tee ta katsetki suud niisutada, olgugi et talle juua pakutakse. 

Kuu aega peab Caillie ränka võitlust. 

Tema keha on äärmiselt nõrgestunud, tugev tahe aga muutunud raudkõvaks. Puudused ja 
raskused võivad tulla, kuidas nad iganes tahavad, see vali õppeaeg ei ole olnud ilmaaegne. 
18. aprillil 1825. aastal teatatakse Abd Allahile, et kuningas sõidab Saint Louis'sse kuberneri 
juurde. Mohammed Sidi-Moctar annab nõu Hamet-Douga ühes minna ja oma kaubad ära 
tuua. See ei sobi Renele — ta tahab sõita üksi Abdallahiga, ühega marabuti poegadest. 

Kui nad Senegali juurde jõuavad, on parajasti kummi-ostu aeg. Arvukalt kaupmehi on oma 
paatidega jõge mööda üles sõitnud. Mida .Caillie kardab, see ka täpselt juhtub. Tema saatja 
hangib tema kohta valgete juures teateid. Kõik aga räägivad Cailliest soosivalt. Meie sõbral 
oli korda läinud prantslasi oma huvides mõjutada. 

Niisiis oleks see hädaoht välditud. Üks teine jääb ikkagi: Saint Louis's võiks teejuht ise 
midagi teada saada, mis oleks Renele ebasoodne. Ta ei saa ju tervet linna märkamatult ette 
valmistada. Mauri ei tohi pealinna lasta. Kaua murrab Rene väljapääsu otsimisel pead. Siis 
pakub Abdallah tahtmatult ise selleks võimaluse. 

Nad külastavad koos kõiki paate sadamas. Iga kord, kui nad jälle pardalt lahkuvad, nuriseb 
teejuht. Ta oh vihane, et tema saatja, kes on ju kaupmeeste kaasmaalane, neilt midagi välja ei 
mangunud. 

«Mul ei ole ju midagi tarvis, mu Sõber!» väidab Caillie vastu. 

«See on täiesti ükskõik. Alati peab nõudma. Kui nad annavad, siis on hästi, keelduvad nad 
aga, siis seda pahem neile. Kõik nad on uskmatud koerad. Meie peame neilt kaupu välja 
meelitama. Või usud sa, et need paljud usklikud, kes siin on, tulid üksnes valgeid vaatama? 
Oh ei! Nad tahavad katsuda, niipalju kui vähegi võimalik, prantslastelt riiet välja pressida. 
Või mõtled sa vahest, Abd Allahi, et mina ainult sinu teejuhina ja lõbu pärast Saint Louis'sse 
sõidan? Küllap vist linna ja kristlasi vaatama?» 

«Seda ma oletasin, kuna sa meie ärasõidu ajal nii kangesti kaasa tükkisid.» 


Maur naerab valjusti. «Ma loodan Saint Louis's endale mõndagi kokku kerjata. Ja siis ma 
loodan, et sina mulle 

saatmise eest kolm või neli tükki riiet ja ühe püssi kingid.» 

see on häbematu nõue, kuid siiski oli Rene midagi selletaolist oodanud. 

«Kuule, Abdallah, ma ei taha sind kristlaste juurde vedada. Keera ümber. Ilusat riiet kingin 
ma sulle pärast.» 

Rene mõtleb, et keegi kaasmaalastest ometi aitab teda. 

Teejuht on nõus. 

Ehmatusega peab Adb Allahi-Cailli€ nentima, et kuningas ja Sidi-Moctar oma saatjaskonnaga 
ei ole veel sadamast lahkunud. Niisiis peab ta nendega ühinema. 

Pinassil' jõge pidi alla sõites on Renš pidevalt valvel. Ta tahab vältida, et Mohammed Sidi- 
Moctar ja daualahh-mauride pealik, kes jõekallastel oma telgid on üles löönud, ühendusse ei 
astuks. See ei lähe tal korda. Enne sõitu braknade juurde pidas Caillie selle sugukonnaga 
läbirääkimisi õppe-ja peatusvõimaluste asjus. Teated, mida pealik oma järelepärimiste peale 
noore prantslase kohta sai, ei olnud Rent jutustusega kooskõlas. Tema pühendamisest islami 
saladustesse keelduti. 

Sidi-Moctar saab sellest nüüd teada. Ta heidab Abd Allanile ette valskust ja reetmist. 
Hädavaevu õnnestub meie sõbral maure vägivallategudest ära hoida. Ta ütleb neile, et Saint 
Louis's selguksid kõik need vasturääkivused. Tugevamini kui kunagi varem lööb umbusaldus 


lõkkele. Ränga võitluse tagajärjel õnnestub tal siiski braknadega jälle rahu ja üksmeelt jalule 
seada. 
«On ainult üks jumal, ja Muhamed on tema prohvet.» Nii tõotas Rene Cailli€ vandega 
kaheksa kuu eest. Kui see oli valevanne, siis ... 

Pinass- pikk kitsas purje- voi aerupaat. 


Seitsmes peatükk MIDAGI EI OLE MUUTUNUD 


16. mail 1825. aastal saabub Caillie jälle Saint Louis'sse. 
Kaheksa rasket, aga ka tulemusrikast kuud on seljataga. Nende 
hulgas on olnud päevi ja tunde, mil surm talle väga lähedal 
seisis. Aga sellest saadi jagu. Noormees on kogunud endale 
niisuguse relvastuse, mille pärast teda mõnigi suur maadeuurija 
kadestaks. Vaevalt küll, et senini keegi teine inimene oleks end 
ükskõik kui suure eesmärgi sooritamiseks ette valmistanud 
niisuguse ennastsalgavuse, oma tervise niisuguse 
mängupanemisega. Ja kas see panus end ka kunagi ära tasub? 
== Kas Rene Cailli€ leiab Timbuktu? Kas tema on esimene 
—— eurooplane, kes astub sellesse legendidest ümbritsetud linna, 
> sellesse tohutute rikkuste linna? 

aug Nende küsimustega tegeleb ta vaid lühidalt. Nii või teisiti — ta 
tahab jõuda Timbuktusse! 
Alles poolteise aasta eest, 3. detsembril '823. aastal, oli keegi itaallane, kes esialgu oli olnud 
munk, siis Astley tsirkuses akrobaat ja lõpuks maadeuurija, surnud Gatos teel Timbuktusse 
ning Niigeri allikatele. Ka tema asus teele Aafrika läänerannikult. Too Paduast pärinev 
Giambattista Belzoni oli tähelepanuväärne uurija, kes oli juhatanud kolossaalse Memnoni pea 
transportimist Teebai linnast. Hiljem läks ta Alam-Nuubiasse, et rajada juurdepääs suurepära- 
sele Abu Simbali templile. Belzoni oli esimene maadeuurija, kes sellesse võimsasse ehitusse 
astus. Kui ta siis Biban ei Moluki orgu uuris, avastas ta selles suure kuninga 
119 


haua, mille ta lahti kaevas. Sellel mehel, kellest Cailli€ tõenäoliselt midagi ei teadnud, sest ta 
ei maini teda kunagi, oleks olnud eeldusi ka Rene unelmate linna leida, kui õnn oleks talle 
naeratanud. 

Niipea kui Abd Allahil avaneb võimalus braknade juurest eemalduda, sest saabus ta ju Saint 
Louis'sse koos kuninga ja tema saatjaskonnaga, läheb ta vana sõbra Charles Fecamp'i juurde. 
Mõttes rõõmustab ta väga, et saab nüüd elutarga invaliidiga kõik oma elamused läbi arutada ja 
kuulda nõuandeid edaspidisteks sammudeks. 

Sel ajal kui ta mööda tänavaid rändab, tunneb ta, et tema jõud ei ole siiski veel täielikult 
taastunud. Teda valdava ebamäärase hirmutunde paneb ta viimase aja vintsutuste arvele. 

Siin ongi Fecamp'i «maja». Juba varemgi näis see pisut hooletusse jäetuna, kuid täna paistab 
ta Cailliele veel viletsamana kui varem. 

Vana neegritar, kes juba varem Fecamp'i juures elas, konutab õues ja tambib uhmris hirsiteri 
peeneks. 

Rumalalt jõllitab ta Renele vastu, kui too invaliidi järele pärib. Äkki langeb naine halisemisse, 
millele ei näi tulevat lõppu. Kui ta viimaks särgivarrukaga pisarad silmist pühib, saab Cailli€ 
teada, et Fecamp on surnud. Terava sõnavahetuse ajal kellegi kaubitsejaga oli vana puujalaga 
mees lihtsalt maha langenud ja surnud. 

Rõhutult lahkub Rent majast. Edasised üksikasjad sõbra surma kohta saab ta teada kaupmees 
Alaini juures. 


Fecamp oli õnnemängija. Mitte selles mõttes, et ta oma raha kaartidega või täringupeekriga 
oleks sidunud. Ta oli pöörane äritseja, kes paigutas sageli ühteainsasse ettevõttesse kogu oma 
varanduse, mõningatel aegadel üsna märkimisväärse varanduse, mis oleks võinud teda 
kindlustada nii mõnekski ajaks. Tagatisi ei küsitud seejuures kunagi. Nii kaotas ta mitmel 
korral suuri summasid. Siis hakkas ta jälle algusest peale. Raha oli talle tähtsusetu, võrreldes 
põnevuse ja võluga — kas tema ettevõte lõpeb hästi või halvasti. Mõne nädala eest oli 
Fecamp tulnud Alaini juurde ja võtnud kogu oma raha välja. Ta pidavat ette võtma ühe üsna 
suure tehingu, mis oleks toeks ühele inimesele ja tema isamaale. Ta oli terve laevalaadungi 
lambavilla oma kätte hankinud ja selle Saint Louis'st välja saatnud. Ent ulgumerel süttis jaev 
põlema. Fecamp'i kindlustamata varandus läks kaotsi. Seepärast oligi ta sattunud tülli 
laevaomanikuga, kellele ta 

ette heitis, et tegemist ei olevat õige tulekahjuga, vaid et laevahuku põhjuseks olevat olnud 
kuritahtlik süütamine. Äkki olevat ta ägeda kõneluse ajal kriitvalgeks muutunud ja nagu 
puunott maha kukkunud. Südamerabandus. 

Kelle huvides vanamees seda riskantset ettevõtet läbi viia tahtis, seda tema, Alain, küll ei 
teadvat. 

Minu huvides, mõtleb Rent. Aga seda pole kaupmehel tarvis teada. Rene vaikib. Kaua 
viibivad ta mõtted surnud sõbra juures. 

Armas vana hea Charles! Ei, ma ei ole sulle pahane, et sa kõik ühele kaardile panid. Sa ei 
võinud teisiti, sa tahtsid anda mulle palju raha selleks, et ma muretult saaksin käia kauget teed 
Timbuktusse. Et see sul ebaõnnestus, ei ole sinu süü. Ma tänan sind kogu armastuse ja hea 
tahte eest. Nüüd, kus sina Timbuktu eest oma elu andsid, võitlen mina selle linna pärast kuni 
viimse hingetõmbeni. 

Kuberneri juurde! Võitlus jätkub! 

Caillie võtab vastu tundmatu isik. 

«Vabandage, mu härra, mind on valesse kohta juhatatud. Ma tahtsin kõnelda härra 
kuberneriga, parun Roger'ga. Tema tunneb mind.» 

«Parun Roger on praegu Prantsusmaal. Mina olen tema asetäitja. Minu nimi on Hugo. Võib 
olla, et mina . ..2» 

«Ma ei tea, härra komandant, kas härra kuberner on teile minust rääkinud. Vaevalt küll .. .» 
Nende sõnade juures tõmbub Cailli€ suu viltu, sest ta taipab, kuivõrd tähtsusetu isik on ta 
sellele suurele härrale. «Lubage siis mul teile lühidalt jutustada, mida ma juba kaheksa kuu 
eest parun Roger'ga arutasin.» 

«Palun.» 

Meie sõbrale ei jää märkamata, et teine heidab kiire pilgu hinnalisele portselanist kellale. 
Caillie jutustab üldjoontes oma senisest tööst Aafrikas. 

«Kas parun Roger tegi teile ametlikult ülesandeks sõita Timbuktusse?» küsib komandant. 
«Kas ta tegi ülesandeks? Ei.» 

«Siis ei saa ka mina kahjuks midagi teie heaks teha.» 

«Vaadake vähemalt minu märkmeid, mis ma tegin braknade juures. Need tõendavad, et ma 
käin lahtiste silmadega läbi tundmatute maa-alade, et ma püüan ja küllap ka mõningal määral 
võimeline olen teadusele uusi avastusi tooma.» 

«Ma ei kahtle selles põrmugi.» Hugo käitumine on korrektne, kuid eemaletõrjuv. 

«Enne ärasõitu anti mulle lootusi, et vahepeal kodumaal minu plaani kaitseks välja astutakse. 
Härra kuberner lubas mulle, kui olud võimaldavad, kubermanguvalitsuse kaitset ja abi.» 
«Väga võimalik. Ometi ei ole mina õigustatud teile mingisugust abi lubama.» 


«Mul ei ole palju tarvis. 6000 frangi suurune summa võimaldaks mul läbi viia plaani, mis 
minu silmis tõotab rohkem õnnestumist kui kõigi hiigelsummadega varustatud suurte 
ekspeditsioonide katsed.» 

«Kas ma tohin seda kuulda?» 

Kas Hugo muudab suunda? Ent komandandi näoilmest ei saa välja lugeda mitte midagi. Kas 
on see lihtne viisakus, et ta tahab plaani kuulda, või on see kasvav huvi? Võib-olla tahab ta 
ainult teada saada, mida kaasmaalane plaanitseb? 

«Seepärast ma tulingi,» alustab Caillie oma ettekannet. «Nagu öeldud, vajan ma 6000 franki. 
Ma ostan selle eest väikese karja kitsi ja lambaid ning mõned kaamelid. Sellise varustusega 
pöördun ma braknade juurde tagasi. Algul elan jälle nendega koos ja jätkan õpinguid oma 
teadmiste süvendamiseks. Just seda pean ma toonitama, et tagasipöördumine braknade juurde 
on ainult siis võimalik, kui olen varustatud küllaldase varustusega. See tõendab neile, et ma ei 
ole neid petnud. Ainult nende silmis rikkamana või vähemalt samaväärse inimesena võin ma 
kummutada kahtluse, mis neis praegu on ärganud. Hiljem ei tohiks raske olla nende 
kaubareisidest osa võtta. Veel käesoleval aastal kavatsen ma edasi tungida Adrari, seega 
kaugele põhja. Kui mul seejuures peaks olema võimalus oma samme ka itta pöörata, siis tahan 
ma — ettekäändel, et lähen palverännakule Mekasse, muhameedlaste pühasse linna — läbi 
kõrbe Walatasse ja Timbuktusse sõita. Ja ma kohustun, härra kuberner, selle tohutu suure 
kõrbe mitte ainult üks kord, vaid mitmeid kordi erinevates suundades risti ja põiki läbi 
rändama. Ma tahan seda uurida. Kõik, mis on teadusele tähtis, kogun ja märgin ma üles. 
Euroopasse pöördun tagasi läbi Egiptuse.» 

Need ei ole enam sõnad, vaid leegitsevad vanded. See ei tule sellest, et ta oma häälest ja hoost 
joovastub, ei, see on 

tema plaan — ja meie juba nägime selle noormehe senisest elust, et ta on mees, kes oma 
mõtted ka teoks teeb. 

Parun Hugo jääb külmaks. Ta kummardub suure gloobuse kohale, mis seisab toa keskel 
kirjutuslaua kõrval. 

Sellele väiksele maakerale on märgitud palju enam kui Rene vanale Aafrika kaardile. Ent ka 
siin on veel neid kuulsaid suuri valgeid laike, mis haaravaa enda alla peaaegu terve Sahaara ja 
Sudaani territooriumi. 

«Adrar — Walata — Timbuktu — Egiptus,» pomiseb kuberneri asetäitja. «Timbuktu? Kus? 
Kus? Härra Caillie, teie olete fantaseerija! Vahemaa Aafrika läänerannikult teisele poole kuni 
Egiptuseni on tuhandeid mille ja see hiigel-teekond kulgeb tõenäoliselt läbi maakera kõige 
koledamate piirkondade. Kõrbega olete te juba tuttav, isegi üsna täpselt tunnete tema raskusi, 
tema ohte ja tema õelust. Kuidas võite te pärast kõike seda niisugust plaani mõlgutada! Ma 
arvan, et on parem, kui me selle jutuajamise lõpetame.» 

«Niisiis ei ole mingit väljavaadet, et Prantsusmaa ühest niisugusest ettevõttest osa võtab?» 
«Mitte kõige vähematki. Vähemalt minu poolt mitte. Mina ei söanda niisugusele meeletule 
plaanile abi osutada.» 

«See plaan oleks meeletu, kui ma kavatseksin rännata eurooplasena, kuid ma lähen kui maur, 
kui araablane, ja ma kinnitan teile, härra komandant — ükski inimene ei märka, et ma ei ole 
see, kellena esinen. Olen valmis homme jälle teie juurde tulema, ja teie ei tea, ehkki olete 
minu külaskäiguks ette valmistatud, kes neist pärismaalastest, keda te vastu võtsite, oli Rene 
Caillie. Ei ainuski käeliigutus, ei mingisugune miimika reeda teile, kas on tegemist mõne 
mauriga või kaasmaalasega. Ainult minu näo kuju, mida te nüüd juba tunnete, võib teid 
õigetele jälgedele viia. Ühelgi kristlasel ei ole võimalik niisugust reisi läbi viia, minul aga 
läheb see korda, sest mind peetakse muhameedlaseks. Võite selles olla enam kui kindel.» 


«Oodake parun Roger' tagasitulek ära. Ma ei saa teha midagi, isegi siis mitte, kui ma tahaksin. 
Ent ma ei varja teie «es, et mina isiklikult olen teie kavatsuse vastu, kuna ei omista sellele 
mingit väärtust.» 

«Siis pean ma loobuma üritusest jõuda Timbuktusse läbi kõrbe!» 

Hugo kehitab vaid õlgu. Kahju ajast, mis ta sellele noormehele kulutab. Tema teeb seda ainult 
Roger' palvel: Caillied ei tohi kohelda ebasõbralikult, kui ta kuberneri ära 

oleku ajal peaks nähtavale ilmuma. Kuid ei tohi ennast ka siduda. Noh, selles punktis ei ole 
juba mingit ohtu. Tema, komandant, on külmavereline. Tema seiklusse ei torma. 

Ei, midagi pole saavutatud. Vastupidi, Caillie on sattunud hädaohtu. Kas ta peab sellest 
komandandile teatama? Mispärast mitte? Tema kui Prantsusmaa kõrgeima riigiametniku 
asetäitja kohuseks on oma kaasmaalasi aidata. 

«Teie keeldumise tõttu satun ma väga tõsisesse hädaohtu, härra komandant.» 

«Kuidas nii?» 

«Mind saatvad braknad näevad, et olen neid petnud, kui ma ilmun nende ette vaesena. Ma 
ütlesin neile, et hiljem on minu käsutuses rahad, mis võimaldavad mul elada nii nagu nemad 
ise.» 

«Küllap õnnestub teil neid veel kord tüssata.» 

«Seekord enam mitte. Nad kahtlustavad, et ma olen reetur, ja kui ma nüüd lähen tühjade 
kätega, on nad selles kindlad, et olen petis.» 

«Te oleksite pidanud juba algusest peale ettevaatlikum olema.» 

Rene keeb vihast nende komandandi külmade märkuste puhul. Ent siis muigab ta nii enda kui 
ka ametniku üle. Milleks ärrituda? Midagi ei saavutata, kui kaotatakse külm veri. 

«Teie silmis võib see nii paista, aga te unustate ühe asjaolu, mu härra! Mis ma olen korda 
saatnud, seda ei teinud ma mitte ainult enda jaoks. Ma tegin seda oma kodumaa, Prantsusmaa 
heaks. Oma maa jalgade ette tahan ma panna selle suure kuulsuse: prantslane peab leidma 
Timbuktu! Ka teie olete prantslane, ja seda enam ma imestan, et minu üritus põrkab teie 
juures vastu nii jäist keeldumist. Kaasmaalasena peaksite mind kõigiti aitama, teie aga otse 
vastupidi käitute minuga kui narriga. Hästi, teie arvamus minu kohta pole mulle isiklikult 
tähtis, aga mulle on väga tähtis, et te näeksite minus prantslast, kes meie kodumaa teenimisel 
on valmis oma elu mängu panema. Närust 6000 franki ei saa või õigemini ei taha te minu 
korraldusse anda. Mul ei ole tarvis korrata, mida inimesed Timbuktust ootavad. Kui te selle 
eest vastutada suudate, siis laske aga Inglismaal Sahaara ja Sudaani kuninganna varakambrid 
rahulikult puhtaks teha. Kahtlemata on teile teada, et Inglismaa ei ole kitsi miljoneid ja 
miljoneid sellesse ärisse paigutamast, et ühel päeval selle abil sada korda rohkem kokku 
kraapida.» 

Päris ilma mõjuta Caillie süüdistused ei jäänud. 

«Ma annan teie korraldusse 1200 franki, härra Cailli€.» Lõpmatult raske on Hugole see otsus. 
Neetud olukord, milles ta viibib! Võib-olla mõeldakse Pariisis Cailli€ plaanist siiski teisiti, ja 
siis on ta raske vea teimSd. Kui ka kõik viltu läheb — 1200 franki võiks ta isegi oma taskust 
välja panna. 

1200 franki, ainult üks viiendik nõutavast summast. Sellega ei saa Rene midagi ette võtta. See 
summa ei võimalda tal end nii varustada, et ta võiks braknade juures võrdõiguslikult elada. 
Tõsi küll, praegusel hetkel kaitseks see raha teda mauride kättemaksu eest. 

Sellest hoolimata lükkab ta ettepaneku tagasi. 

«Ma kas pöördun tagasi oma mauridest sõprade juurde nii, nagu ma lubasin, või üldse mitte.» 
«Kuidas soovite. See on äärmine, mida ma võiksin teha.» 

«Millal on oodata parun Roger'd tagasi?» 

«Täpselt ma ei tea. Mõne kuu pärast.» 


«Mul ei ole enam ainustki franki. Millest ma selle ajani elan?» 

«Hm. Siis on lugu muidugi täbar. Ma aitan teid. Järgmiseks viieteistkümneks päevaks võite 
saada endale tavalise sõduri toidu. Vahepeal leiate tööd ja võite end ise ülal pidada.» 

Tohoh, kurat! Nii koheldakse inimest, kes on valmis andma kõik! Viisteistkümmend päeva 
sõduritoitu, mis maksab päevas vaid mõne üksiku sou. Ja seejärel, Rent, võid sa kõngeda! 
Praegu aga peab Caillie selle häbistava kingitusega nõus olema. Fšcamp'i surm on raske hoop. 
Mispärast ta tookord ei võtnud invaliidilt raha? — Kadugu need mõtted! Ainult olevik ja 
tulevik on seda väärt, et inimesed neid oma plaanides arvesse võtaksid. Möödunu võib olla 
ainult õpetuseks. 

Üks raske tund seisab meie sõbral veel ees: kohtumine Sidi-Moctari ja tema saatjatega. Ent ka 
selles ohtlikus olukorras leiab ta nõu. Braknad usuvad või vähemalt teevad, nagu usuksid, et 
ta peab oma varanduse kättesaamiseks kuberjieri tagasituleku ära ootama. Aga see on ju 
Alaini juures! Ta teeb neile selgeks, et oma viimases kirjas palus ta kaupmeest oma raha 
parun Roger'le üle anda. 

Tundmatuid kanaleid kaudu aga saavad braknad teada Rent jutuajamisest komandandiga. 
Nüüd on ta surmaohus, sest narritatud kõrbepojad plaanitsevad verist kättemaksu. 

Päevade kaupa peab ta end peitma, et mitte kellelegi neist 

teele ette joosta. Nad ei kõhkleks ka keset elava liiklusega tänavat talle pistoda südamesse 
torkamast. 

Kui teda aga siiski kusagilt üles ei leita, pöörduvad braknad oma laagrisse tagasi. 

Kuid ka viisteist päeva on möödas. Mis teha, kui rahakott on tühi? Caillie hakkab linnukütiks 
Richard Tollis, pealinnast kirde pool Senegali ääres. Senini ei olnud ta veel suleliste 
maailmaga eriti tegemist teinud. Nüüd on sellest nii palju kasu, et tal on vähemalt kõht täis. 
Rikkust see tegevus talle sisse ei too, aga ta saab uusi teadmisi, mis hiljem võivad ehk 
kasulikuks osutuda. Igal sammul pakub ju elu võimalusi millegi õppimiseks. Sellest vaate- 
vinklist hindab Rene kogu oma tegevust. 

Kuberner on kodumaalt puhkuselt tagasi jõudnud. Kui Cailli€ selle teate saab, seob ta kohe 
oma pambu kokku ja ruttab tema juurde. 

«Olen rõõmus, et teid jälle näen, härra Caillie. Minu asetäitja jutustas mulle teie 
külaskäigust,» alustas Roger jutuajamist. 

«Kas ka sellest, et ta minu plaani tagasi lükkas?» «Ka sellest.» 

«Teie siis tunnete seda plaani?» 

«Kõigi üksikasjadeni.» 

«Noh, ja. ..?» 

«Vaadake, armas sõber, ma aitaksin teid meeleldi, kuna mina vastupidi komandandile usun 
teisse ja teie tahte tuge-vusse. Aga ... » 

Caillie kuulab nüüd veel ainult poole kõrvaga. Ta teab ette, et kui keegi juba lausub sõna 
«aga», on kõik katsed asjatud. 

«Aga meie valitsus lubas just härra de Beaufort'ile, suurepärasele teadlasele ja maadeuurijale, 
20 000. franki ekspeditsiooniks sisemaale. Kindlasti ei taha te ju sellele härrale teele ette 
jääda, eks ole?» 

Kui kuberner teaks, kuidas Cailli€ põleb soovist selle kõlava nimega suure härra tööd vussi 
ajada! Selles suhtes Rent talle oma mõtteid ja soove muidugi ei avalda. 

«Oodake ära, mis Beaufort'i ekspeditsioonist saab. Me paneme sellele mehele suuri lootusi, ja 
kui ta need täidab, on teie jõupingutused ülearused. Siis ei ole teil enam tarvis tormata neisse 
pingutustesse ja hädaohtudesse.» 

«Siis oleksid kõik senised ohvrid toodud ilmaaegu? Ei! Härra kuberner! Minu kannatus on 
lõpul. Kord on teil ühed 

ettekäänded, kord teised. Ma pean ootama, kuni jälle keegi tulemusteta tagasi pöördub. 
Vahepeal on siis tõusnud mõni uus täht, kellele jällegi palava kiiruga karavani varustatakse. Ja 
ikka nii edasi, nii edasi! Rene Caillie aga konutab kusagil ja ootab. Ootab, kuni kõigi teiste 
üritused lõpuks on ebaõnnestunud, et võib-olla siiski veel tahetakse temaga viimast katset 
teha. Ei, härra parun, ei, ja veel kord ei! Mina enam ei oota. Kas Prantsusmaa annab toetust 
ühele oma poegadest, kuigi tema nimi on ainult Rene Caillie, või ei anna? Ma palun selget ja 
otsekohest vastust.» 

Vaene poiss, mõtleb parun Roger. Tõesti, heameelega tahaks ta teda aidata, kuna ta peab 
noort kaasmaalast väga andekaks. Ent Caillie ei ole muidugi see isik, kes tagaks panuse 
tagasimaksmist silmapaistva kasumiga. 

«Mia ei saa teile seda lubadust anda.» Selle avameelse keeldumise juures kardab kuberner 
oma külastaja ägestu-mist ja märatsemist. Midagi selletaolist aga ei sünni. Cail-li€ vastab 
täiesti rahulikult ja asjalikult: 

«See on aus sõna, härra parun. Ma tänan teid selle eest. Nüüd tean ma lõpuks selgesti, et mul 
Prantsusmaalt, oma kodumaalt, midagi oodata ei ole.» 

«Te loobute?» küsib Roger. 

«Loobuda? Kas jutuajamised minuga on andnud teile minust nii väära pildi? Ma alustan 
võitlust Timbuktu eest üksi! Ma alustan võidujooksu suure ekspeditsiooniga. Üks paljude 
vastu!» 

«Ma kuulsin, et teil ei ole raha.» 

«Siis te olete täiesti õieti informeeritud.» 

«Kuidas tahate siis Timbuktusse jõuda?» 

«Jätke see minu mureks! Andestage, härra kuberner, see terav vastus. Te olete ainuke, kes 
andis mõista, et ta minu saatusest siiski veidi hoolib. Kahjuks te ei saa mind aidata. Praegu ma 
veel ei tea, kuidas ma Timbuktusse pääsen, aga sellest pole viga. Igal juhul ei kaldu ma oma 
ettevõttest kõrvale ka siis, kui raskused peaksid kas või mägedena mu ette kuhjuma.» 

* 

«Palun, härra Smith, olge lahke!» 

Briti koloonia Sierra Leone kuberner Charles Turner nihutab viskipudeli oma Londoni 
külalisele lähemale. 

«Muide,» alustab ta taas katkenud vestlust, samal ajal kui külaline oma klaasi iäidab, «mul oli 
täna huvitav külaline. 

Üks noor prantslane, keegi Rene Cailli€ käis minu juures ja palus — ärge ehmuge — 
varustada endale ekspeditsiooni sõiduks Timbuktusse või vähemalt lubada tal osa võtta 
mõnest meie uurimisreisist.» 

Smith laseb kuuldavale lühikese vile. Turner vaatab imestunult üles. 

«Väga huvitav, härra Turner. Tõesti väga huvitav! Too mees on kardetav inimene!» 
«Kuidas, kas te tunnete teda?» 

«Ainult tema nime ja võimeid.» «Siis olete te paremini informeeritud kui mina.» Smith 
naeratab. Ta on Saint Louis's Cailliest kuulnud mõndagi ja juhtival positsioonil oleva 
ettenägeliku inglasena märganud, et see prantslane ei ole sugugi narr, kellena tema 
kaasmaalased teda näha eelistavad. «Mis te selle mehega tegite, Turner?» «Andsin lootust 
homseni. Mul ei ole selge, missuguse vastuse pean talle andma. Ta jättis mulle niivõrd hea 
mulje, et ma teda niisama ära saata ei tahtnud.» 

«Teie ei saada teda ära, härra kuberner, vaid seote nii kõvasti kui võimalik enda külge.» See ei 
ole enam kerge vestluse toon, vaid ametlik käsk. 

Turner ajab silmad pärani. Mis see tähendab? Mida kavatseb lord prantslasega ette võtta? 
«Kas te oleksite nii lahke ja avaldaksite oma arvamuse selgemini, milord?» 


«Jätke see «milord». Praegu olen ma härra Smith. Major Laing on teel, mõelge sellele!» 
«Ma mõistan. Cailli€ ei tohi midagi ette võtta seni, kui meie mees Timbuktust tagasi ei ole.» 
«Täiesti õige. Ma ei kahtle sugugi selles, et major Timbuktu leiab. Ta on parim mees, meie 
ainuke mees, kes selle suure ülesandega toime võib tulla. Temale ei tohi keegi teine teele ette 
jääda. Teised, kes selle julgustüki ette võtavad, on kõik nullid. Vaadake prantslast Beaufort'i. 
Tema pärast pidigi too Cailli€ tagaplaanile jääma. Kas te teate, kui kaugele Beaufort jõudis? 
Vaevalt oli ta teele asunud Galamist, oma lähtepunktist Senegali keskjooksul, kui ta haigestus 
palavikku, ja seega oli suurtel plaanidel lopp. Meie inimesed on saanud sama saatuse 
osaliseks. Ma ütlesin nullid. Muidugi, see on öeldud liiga karmilt. Nad on tuntud teadlased, 
aga suuremalt jaolt mitte sellised inimesed, kes tunnevad Aafrikat tema õeluste ja 
hädaohtudega 

ning tema mõrtsukaliku kliimaga. Aga see Caillie! See, mis ma tema kohta kuulsin, kutsus 
minus esile suurima lugupidamise. Ta oli Grayga kaasas ja tõendas suurepäraselt oma 
kõlblikkust raskustes, mis seisid majori teel. Hiljuti pöördus ta tagasi Mauretaaniast, kus ta 
viibis pikemat aega. Sellel mehel on teadmised, mis on nõutavad meie eesmärkide 
saavutamiseks. Meie koloniaalpoliitika suurt mängu ta muidugi ei taipa, õnnekombel veel ei 
taipa. Mida võiks talle meie huvides kõige enam soovitada? Ma pole küll mingi prohvet, aga 
mõtelge minu sõnade üle järele, Turner: major Laing leiab Timbuktu. See on minu 
veendumus. Kuid see prantslane Cailli€ üllatab veel kunagi. Ta ei ole teadlane, aga piiritu 
auahnuse ja erakordse tahtejõuga inimene! Pidage teda enda lähedal ja kasutage ühel päeval 
mõneks teiseks ülesandeks. Praegusel hetkel on major Laing meie trump!» 

«Prantslane on rahata. Mis te sellest arvate, kui ma annan vahepeal tema kätte ühe 
indigoistanduse juhtimise?» 

«Suurepärane, Turner. Ärge olge kitsi palgaga, et ta teil ühel päeval ära ei jookseks.» 

«2000 franki aastas?» 

«Liiga vähe.» 

«Siis 3000!» 

«Pange veel 600 juurde. Käesoleval juhul kannate küll » selle summa raamatusse 
väljaminekute poolele, kuid sellel pole tähtsust. Võite loota minule. Kui ta peaks ettenähtud 
ametis olema ebasobiv, siis ärge laske tal seda kunagi märgata. Määrake veel üks teine mees, 
kes tähelepandamatult istandust juhib.» 

Nii muutub Rent Cailliš üheks malendiks inglaste mängus. Teised otsustavad tema üle. Nad 
hoiavad niite oma käes, tahavad juhtida tema-saatust. 

Prantslased tõukavad ta endast ära, sest ta on külapoiss. Inglased hoiavad teda tagasi, sest nad 
kardavad tema poolt kõige suuremat. Missugune au, Rene! Kui sa teaksid, ei sind seatakse 
kõrvuti major Laingiga! 

* 

Cailli€ kõnnib mööda põõsastikku, mis katab maad nii kaugele kui silm ulatub. Igal pool on 
neegrid põõsaid lõikamas. Seda tööd peab oskama, ja Rent ülesandeks ongi 

aeg-ajalt kontrollida, et põõsad õigelt kõrguselt maha raiutaks. Mitte liiga kõrgelt, et midagi 
hinnalist indigotaimest kaduma ei läheks, mitte liiga madalalt, et ei kahjustataks seejuures 
noori võsusid. 

Tal on veel terve rida ülemjärelevaatajaid põldudel, aga on alati parem, kui ka juhataja ise end 
väljas näitab. 

Indigo! Inglismaa kuld Indias ja Aafrikas! Inglise suurkaupmeestel on monopol sellele 
kallihinnalisele taimele, mis annab toda sinist värvi, mida ihaldab terve maailm. Määratuid 
rikkusi teenib Inglismaa sellest looduslikust värvainest, mida päike ei pleegita. Seepärast 
makstaksegi Renele nii kõrget palka: 3600 franki aastas, 300 franki kuus. On lihtsalt 


kujutlematu, et kuberner just temale, Rent Cailliele, sellise tulutoova ameti pakkus, seepärast 
et ta praegu ei saa varustada ühtegi ekspeditsiooni. Eks hiljem näe, nagu öeldakse. Ta usub 
seda, sest Charles Turner ei naernud teda välja, kui ta oma plaani tutvustas. Esitati küsimusi, 
toodi kuuldavale kaalutlusi ja kahtlusi, mida Cailli€ oma vastustega hajutada võis. Põhiliselt 
oli kuberner temaga samal arvamisel. Oma kavatsusest üksi matkata Rent ei rääkinud. Ta on 
küllalt teadlik hädaohtudest, mis võivad niisugust pöörast ettevõtet tabada. Kuidas aga jääb 
sellega, et ta on inglaste teenistuses? Ta jääb ka siis prantslaseks, kui ta Timbuktu inglaste 
jaoks peaks leidma. Prantsusmaa mängis talle ninanipsu, inglased ei ole aga senini midagi 
olulist saavutanud. Kui inglise raha abil peaks õnnestuma Cailli€ suur ettevõte, siis on ometi 
võitjaks mitte inglise, vaid prantsuse vaim. 

Turner oli talle kindlasti lubanud igasugust abi anda, kui aeg selleks küps on. Oma ausate 
soovide tõenduseks pakkus kuberner talle esialgu selle teenistuskoha. Isegi palus, et noor 
prantslane selle vastu võtaks ja esialgu rahul oleks, sest edaspidi ta tahab talle usaldada veel 
suuri ülesandeid. Ja mis on praegu «suured ülesanded» muud kui leida Timbuktu? Täiesti õige 
ja arusaadav, et Turner tahab kõigepealt Cailliš võimetes veenduda. Ei või ometi usaldada 
võhivõõrale inimesele, koguni välismaalasele niisugust asja, mis on nii tähtis. 

Rent tahab sooritada katse kiitusega. 

Ta matkab kaugele. Teda armastavad nii valvurid kui neegrid. Kunagi ei kuule nad temalt 
karmi sona, aga keegi ei ägestu ka, kui Cailli€ vahel midagi ebaharilikku käsib. Tema hääl 
reedab raudset tahet, ilma et tavalisest valjemaks 

muutuks. Nii nagu ta on toiminud kõjkjal oma elus, nii ka nüüd indigoistanduses. 

Juba paar päeva pole ta õieti magada saanud. Kõik imestavad, et temas ei ole märgata mingit 
väsimust. Tundide viisi seisab ta käärimisbasseinide juures ja jälgib muudatusi, mis toimuvad 
indigotaimedega vees. Kaksteist kuni viisteist tundi kestab protseduur. Kuigi tal ei ole 
indigotoot-mises mingeid kogemusi ja ta peab tuginema vaid oma kaastööliste otsustele, on 
tema kohalolek ometi selle aja jooksul erakordselt tähtis. Turner on juba enam kui üks kord 
rõõmsalt oma käsi hõõrunud: Cailli€ on see õige mees. 

Iga poole tunni tagant võtab käärimismeister proovi maa sees olevate basseinide pulbitsevast 
segust. Ta nuusutab seda, maitseb, kontrollib värvi. Renš teeb kõik võtted talle järele. Lõhna 
ja maitse järgi on kõige parem kindlaks teha, kui kaugele on jõudnud käärimisprotsess. 

Õige aeg ei ole veel saabunud. Käärimismeister heidab vahetevahel vargse pilgu šefile. Et see 
mees ka ei väsi! 

«Härra Cailli€,» algab ta kõhklevalt, «te seisate nüüd juba kolm päeva ja kolm ööd basseinide 
juures. Millal te õieti magate?» 

«Ma ei vaja pikka und, kui on vaja midagi korrapäraselt läbi viia. Mulle jätkub paarist 
lühikesest tunnist selleks, et olla jälle värske ja töövõimeline. Harjumus, meister.» 

«Te ei ole ju veel kunagi varem indigoistanduses töötanud?» 

«Loomulikult mitte, muidu te ei näeks ju mind õpipoisina enda juures. Mul on aga seljataga 
teisi kehalisi pingutusi, mis ei ole vorreldavadki mõnepäevase tööga.» 

Käärimismeister ei söanda kuberneri soosikut pikemalt küsitleda. Pikemaks jutuajamiseks ei 
jää ka enam aega. 

Käärivale pudrule kerkib nüüd sinine vaht. Nüüd on tähtis õigel momendil basseinidel punnid 
eest ära lüüa. Mitte liiga vara, mitte liiga hilja, sest tulemus — indigo — peab olema kõrge 
väärtusega. 

Veel kord lõhna- ja maitseproov. Punnid välja! Kollane leelisevesi paiskub madalamal 
asuvatesse sadestumisbassei-nidesse. Otsekohe hakkavad naised ja tüdrukud seda vedelikku 
keppidega peksma. Vedeliku sisse on tarvis võimalikult palju õhku anda. Juba ilmuvad 
pinnale esimesed Väiksed sinised helbed. Nad muutuvad suuremaks ja sadestuvad lõpuks 


basseini põhja. Nii see kestab kaua, kuni vedelik selgeks muutub. Siis lastakse ta välja 
voolata. Basseini põhja 

on tekkinud paks muda — indigopuder. See peenendatakse ja kuivatatakse. Indigo, üks 
Inglismaa rikkusi! 

Käürimismeister pühib otsaesiselt higi. Ta on vana spetsialist, aga see õige 
valmimissilmapilgu ootamine sööb alati uuesti tema närve. Ja seejuures veel see neetud 
kuumus! Cailli€ näol ei märka ta mitte ainustki higipiiska. 

«Tänaseks on see meil korras, härra Caillie. Nüüd lõpuks puhake end kord välja.» 

«Teie ka, meister!» 

Rene tunneb end äkki nagu läbipekstu. Üsna aeglaselt longib ta oma baraki juurde. Ta 
arvestab: 3600 franki aastas. Kuna ta iga rahatükki enne väljaandmist kolm korda sõrmede 
vahel veeretab, sageli isegi taskusse tagasi pistab, on ta endale juba väikese varanduse 
säästnud. Kas ta ei saaks aastas 2000 franki kokku hoida? See peaks olema võimalik! Selle 
rahaga võiks proovida isegi oma suurt kavatsust ellu rakendada ning reisida omal käel! Olla 
sõltumatu, mitte kellegi ees vastutav! Ahvatlev väljavaade. Loomulikult peab see mõte olema 
tõsiselt läbi kaalutud. Veel puuduvad nii mõnedki frangid, aga selle summa korjab ta kokku, 
isegi kui ta veel rohkem peaks oma väljaminekuid piirama. Veel ei ole keegi «tema» linna 
Timbuktusse oma jalga tõstnud. Veel mitte. Või ta ainult ei tea seda? Vaevalt tungib mõni 
sõnum suurest maailmast siia kõrvalistele hiigelväljadele. 

Võitlus Timbuktu eest on käimas täie hooga. 

Ka üks endine kuberner Turneri adjutant, keegi major Laing, olevat teinud katset. Cailli€ sai 
sellest kord juhuslikult ieada. Kas sellel härral, kelle vaprust, ettenägelikkust ja energiat väga 
kiitvalt mainitakse, oli edu? 

Rentl on tunne, et aeg on kasin. Parem väheste vahenditega alata kui oodata, kuni on hilja, 
kuid kõigepealt vajab ta neid 2000 hädavajalikku franki. Kannatust! Veel vaid mõned kuud — 
kui jälle midagi vahele ei tule. 

Kuberner Charles Turner kutsutakse oma ametikohalt ära ning asendatakse Campbelliga. 
Cailliš on põnevil — kuidas uus ülemus temasse suhtub? Ent kõik jääb vanamoodi. Prantslane 
ei ole Campbelli silmis muud kui istanduse juhataja. 

Niisiis see muudatus kubermangus ei ole õnnetus. Vastupidi! Malend Cailli€ inglise mängus 
on unustatud. 

Selleks momendiks on meie sõbral 2000 franki. Otsekohe ütleb ta oma koha üles. Campbell ei 
tee ka mingeid takistusi. 

Temale ei ole seda meest nii südamele pandud kui omal ajal Turnerile. On väga küsitav, kas 
vana kuberner oleks tal nii kergesti minna lasknud. 

Rene pühendab uue kuberneri oma plaanidesse. Too kuulab küll väga tähelepanelikult, kui 
Cailliš temalt oma ettevõtte jaoks palub 6000 franki, aga ta keeldub sellest. Ei tohi ometi 
major Laingile võistlejat soetada! Pealegi jääb tormakas noormees nagunii hiljaks. Suur 
inglane võib juba olla Timbuktus või isegi koduteel. 

Cailli€ on rikas. Tal on 2000 franki. 60 frangiga tuli ta Dakarini; 300 frangiga kuni 
Boulibantni ja Bakelini; ilma rahata oli ta braknade juures Mauretaanias. 2000 franki — see 
on ju terve varandus! Niisuguse rikkusega julgeb ta alustada teekonda Timbuktusse. 

Rent Cailliš on ülevas meeleolus, ta arvab, et nüüd lamab kogu maailm tema jalge ees. 
Edasi, Timbuktusse! 


Kaheksas peatükk RENE CAILLIE ON SURNUD, ELAGU ABD ALLAHI! 


Riskantse hüppe teadmatusse tahab ta teha Freetownist, Inglise koloonia Sierra Leone 
pealinnast. Peagi aga loobub ta sellest kohast kui reisi lähtepunktist. Siin tuntakse teda. Paljud 
eurooplased teavad temast, paljud neegritest kaupmehed 
samuti. Tema tahab ju reisida araablasena. Linnas ei saa ta end 
märkamatult prantslasest araablaseks moondada. Nii läheb ta 
tüki maad loode suunas, Kakondysse Rio Nunezi ääres. 

Raha on suuremalt osalt mahutatud kaupadesse. Püssirohtu, 
paberit, tubakat, klaasasju, ambrat, koralle, siidist taskurätte, 
nuge, kääre, peegleid, nelki ja kolm tükki sinist riiet, mida 

) nimetatakse gineeks", muretses ta vahetuskaubaks. Üks säärane 
riidetükk on kuusteist meetrit pikk. Isiklikuks kasutamiseks ja 
kaitseks kõrvetava päikese eest muretses ta lisaks veel 
vihmavarju. Sõbrad Freetownis aitasid omapoolse toetusega tal 
muretseda arstimeid, nii et ta selle arvel võib oma 
väljaminekuid kokku hoida. Kaupade eest peab ta maksma 
muide väga kallilt. 1700 franki on juba kulutatud. Ülejäänud 
raha hoiab ta oma vöös, pool kullas, pool hõbedas. Üleriiete 
taskutes on tal kaks kompassi ja lehed räbalaks loetud koraanist. 

' Ginee - 1663-1816 löödud Inglise kuldmünt. Münditi alguses Guinea kullast (siit saigi 
nime), tarvitusel praegugi. Maksuvahendina-vahetuskaubana tarvitusel olevat riiet nimetati 
samuti gineeks. 

See on Rene Cailli€ varustus, kes Abd Allahina võtab ette niisuguse reisi, mis maakera 
uurimise ajaloos on ainulaadne. 

Oma lühiajalise Kakondys viibimise ajal sõlmib ta kaks head tutvust. Ta saab sõbraks rikka 
inglasega, kelle nimi on Bethman. 

Tema kaudu satub meie sõber ka ühe prantslase, härra Castagnet' juurde, kes on innustunud 
Cailli€ plaanist ja agaralt tema ettevalmistusi toetab. On nii, nagu tahaks Castagnet ise suurt 
reisi ette võtta. Kõigega on tal tegemist. Ta kasutab oma häid sidemeid ja suhteid selleks, et 
veel viimaseil päevil saada võimalikult palju teateid esmajoones läbirännatava maa ja 
pärismaalaste kommete ning tavade kohta. 

Cailli€ tahab läbi Futa Džalloni mägismaa matkata teid mööda, millel pole veel astunud ühegi 
eurooplase jalg. Rohkem ei tea ta praegu midagi. Reis läheb umbropsu, sest Sudaani on ju 
veel vähe uuritud. Tema juhtideks ja kaaslasteks on pärismaalastest kaupmehed. Ikka 
sügavamale tahab ta Sudaani riikidesse sisse tungida ja loodab, et neegrid talle ka 
Timbuktusse teed näitavad. Kuskil peaks ometi kord avanema võimalus leida unelmate linna 
minev karavan, millega võiks ühineda. 

Rene Caillie on täiesti teadlik, et kõik kannatused ja pingutused, mis talle senini Aafrikas 
osaks on saanud, ei ole võrreldavad nendega, mida ta tulevikus peab taluma. Nüüd tuleb tal 
üksi olla neegrite ja mauride hulgas. Mingit Euroopa võimu ei saa ta mängu panna, kui 
ähvardab oht. Tema on ainult tema, mitte midagi muud. Teekond viib ta ära kaugele 
igasugusest abist. Ta annab oma õnne või hukatuse metsikute rahvaste kätesse. 

Ent noorel prantslasel on midagi, mis palju muud võib üles kaaluda: tal on põhjalikud 
teadmised inimestest. Ta arvestab seda, et pärismaalased on üldiselt muhameedlased, kuid 
mitte nii haritud kui tema. Ta loodab nad enda poole võita oma vagadusega, oma ohjeldamatu 
usulise agarusega. 

Nagu omal ajal braknade jaoks, nii on tal ka nüüd üks jutustus valmis, mis peab teda ta 
ettevõtte kordaminekus aitama. 


Kakondys ei ärata see tähelepanu, kui sealsed vähesed eurooplased araablaste ja neegritega 
suhtlevad. Need suhted on ühenduses äritehingutega. 

Castagnet kutsus ühel päeval oma majja mõned mandingod, kellelt ta oli saanud teada, et nad 
kavatsevad peatselt ette võtta suure reisi. Neid tahaks ta Caillie poole võita, sest ta tunneb 
neid. Castagnet jutustab neile tema juures peatuva noore araablase Abd Allahi kurva 100. 

«Te tunnete mind kui ausat inimest,» algab Castagnet, «olete juba mitmeid kordi minult 
kaupu saanud ja teil ei ole sellega mitte halvasti läinud. Nüüd on minul teile üks palve. Noor 
araablane Abd Allahi, keda ma nimetan oma sõbraks,» — seejuures osutab majahärra 
Cailliele — «tahaks teiega ühineda. Ta on sündinud kauges Egiptuses araablastest vanemate 
pojana. Prantslased viisid ta pärast oma hilisema keisri Napoleoni juhatuse all peetud sõda 
orjana Prantsusmaale. Kuna ta oli tark ja taiplik, saatis omanik ta Senegali äärde, et ta seal 
peremehe kaubaasju õiendaks. Ta lahendas oma ülesanded suurepäraselt ja sai selle tasuks 
vabaduse. Nüüd võib ta teha, mida ise soovib, ja viibida seal, kus talle meeldib. Ta on vaba. 
Te mõistate kindlasti tema soovi ühineda uuesti oma vanematega ja elada nendega koos.» 
Mandingod vaikivad. Nad on umbusklikud. 

Castagnet jätkab: 

«Mina olen eurooplane ja olen teist usku kui teie. Ka see noor araablane oli sunnitud elama 
kristlasena. Kuid ta on muhameedlane ning võib Allahit ainult siis täielikult austada ja 
teenida, kui ta jälle oma perekonna juures elab, see peab tal aitama võõra õpetuse viimaseid 
jäänuseid unustada. Kas te ei taha selleks ulatada talle kätt? Ma palun teid, laske ta rändab 
teiega, võtke ta oma kaitse alla, nagu oleks ta teie oma poeg. See on teene, mille osutate Alla- 
hile, oma jumalale, kes teile ükskord rikkalikult tasub. Ka mina tahan omalt poolt selleks 
kaasa aidata, et minu sõber Abd Allahi puutumatult võiks leida oma kodumaa ja armsad 
omaksed. Te saate minult ühe härja väärtuses kaupu, kui annate lubaduse, et te tema tervelt 
oma reisi sihtkohta viite ja seal talle edasise hea teejuhi soovitate.» 

Kas teevad seda Castagnet' soojad ja südamlikud sõnad, on see väljavaade Allahi tänule või 
ahvatlev kink, mis mandingodele lubatakse? Igal juhul on nad Abd Allahi saatmisega nõus. 
Nad lubavad teda hoida ja kaitsta nagu oma poega. 

Siis informeerivad neegrid teda valitud suunast ja teekonnast, mis on täis vintsutusi ja raskusi. 
Teed aga tunnevad 

136 

nad põhjalikult, nii et Abd Allahi, kui Allah jtahab, saabub nendega koos õnnelikult sihtkohta. 
Teeleminekuga veel ei rutata. Castagnet peab neljateistkümneks päevaks ära sõitma. Ta annab 
kogu oma maja ja äriasjad üle Cailliele, kes oma kaasmaalase huvides kõike edasi korraldab. 
Peale sõbra tagasitulekut arutatakse Rene ettevõte veel kord kõigi üksikasjadeni läbi. 
Prantslane on uusi teateid kogunud, mida ta kaasmaalasele pidevalt edasi jutustab, et Cailliš 
need üksikasjaliselt endale meelde saaks jätta. Cas-tagnet on sõber ja heategija, kelle sarnast 
teist ei leidu. 

18. aprilli õhtul 1827. aastal lähevad sõbrad Bethmani juurde. Ka inglane teab Rene plaanist 
ja on sellest vaimustatud. Ta ei hooli sellest, et see võiks olla prantslane, kes võib-olla leiab 
Timbuktu. 

Unelm, millest Rene Calllie nii palju aastaid on unistanud, hakkab muutuma tõelisuseks. 
Homme alustab Abd Allahi reisi Timbuktusse. Üksinda — eurooplasena! — ja jalgsi! Milline 
teekond! Maiiztst, väiksest külast Vendets, siiani, tee alguseni, mis viib ta teadmatusse. 
Cailli€ on kristlane. Nüüdsest peale ei tohi ta isegi mõttes enam' mitte kunagi kristlane olla. 
'Surm varitseb iga kivi ja põõsa tagant, kui ta ei mõtle ega tegutse muhameedlasena. Braknade 
juures oli ta usuõpilane, nüüd peab ta olema rangelt usklik muhameedlane, kellele mitte keegi 
ainustki patustamist usureeglite vastu andeks ei annaks. Noor prantslane on valmis isegi elu 


vaekausile viskama, et teenida oma kodumaad, oma kodumaad, kes temast midagi teada ei 
taha. Kadugu Rent Caillie! Elagu Abd Allahi! 


TEINE OSA Unelm muutub tõelisuseks 


Üheksas peatükk AIDAKE ABD ALLAHIL LEIDA TEE TAGASI 
VANEMATE JUURDE! 


1827. aasta 19. aprill on mälestusväärne päev kahekümne seitsme aastase Rene Caillie elus. 
Seitseteist aastat igatsust ja võitlust on möödunud. 1816. aastal maabus tollal veel 
poisikeseohtu Rene esimest korda Aafrikas. Tal tuli aru saada, et ta on veel liiga noor oma 
plaanitsetud reisi teostamiseks. Siis järgnes osavõtt õnnetust Gray ekspeditsioonist, peale seda 
karm õppeaeg mauride juures ja tagajärjetud palverännakud kuberneride juurde. Ta on 
võidelnud ja maadelnud ning nüüd siiski võitnud, olgugi et mitte nii, nagu ta seda ette oli 
kujutanud. Võitnud — kui algus juba võitu tähendab! 

Täna, 19. aprillil 1827. aastal sukeldub Rent Cailli€ araablase Abd Allahina Sudaani 


ürgmetsade ääretusse. 
» 


Kakondy asub kaugel läänes, Rio Nunezi ääres. Väike salkkond — see koosneb viiest 
mandingo-neegrist, ühest fullahist-kandjast, juhist Ibrahimist koos naise ja kolme orjaga ning 
Abd AHahist — asub juba keset ebasõbralikku Futa Džallonit, mille mäed kõrguvad kuni 
1500 meetrini. 

Caillie on esimene eurooplane, kes läbib selle mägismaa, teadusele varem tundmata maa. 
Rännak on kirjeldamatult vaevaline. Parajasti matkavad inimesed kõrgel pragudest lõhestatud 
mägedel. Vasakul langevad kaljud järsult mõõtmatusse sügavusse. Sinna alla ei pääse ükski 
inimene. Kuristikud on läbipääsmatud. 

Pilvitult laiuvas taevas on hiiglaslik päikeseketas. Matkajad oigavad kuumusest, kuid juht 
Ibrahim sunnib neid kiirustama. Sellest põrgulõõmast tuleb välja pääseda nii ruttu kui 
võimalik. Mandingo on seda «teed» rännanud juba mitmeid kordi. Iga samm on talle siin 
tuttav. 

Nii jätkub see tund tunni järel. Ibrahim jääb sageli seisma ja silmitseb taevast. 

Ei mingit puhkust. Ibrahim ei kuula oma kaaslasi, kes tahavad ainult hetke puhata. Selle 
asemel uurib ta jällegi taevast. See torkab Abd Allahile silma. Kas ei ole selle põhjuseks väike 
pilv, mis seal eemal kauges sinas kerkima hakkab? Ah mis, sel hetkel on tee tähtsam kui kõik 
muu. Sellele tuleb pöörata kogu tähelepanu. Teravaservalised kalju-tükid lebavad ümberringi 
— häda, kui ta neist üle ei astu! Vaesed, juba veriseks lõhestatud jalad saavad seda tunda. 
Äkki on päike kadunud. Väike pilv on rullunud lahti hiiglasuureks tumedaks vaibaks. Ibrahim 
jõuab oma salgaga parajasti veel ühe laskumise sooritada. Algab tugev torm, mis oleks 
inimesed minema pühkinud, kui nad poleks jõudnud kaljude kaitsvasse varju. Sähvivad 
välgud. Tundub, nagu oleks ühe ropsuga saabunud öö. Taevaluugid avanevad jä vihma valab 
ojadena alla. Välk sähvib välgu järel. Terve taevalaotus on korraga leekides. On võimatu 
eraldada üksikuid kõuemürinaid — kõik raksub ja pragiseb vahetpidamata kohutava jõuga. 
Vihm on külm. Veel mõne hetke eest auras keha kuumusest, nüüd aga tundub Renele, nagu 
oleks ta kallatud üle jääkülma veega. Külm paneb ta värisema. Silmad ei suuda midagi 
eraldada. Ta tuigub selles põrgumöllus järsku teed mööda edasi. Äkki rebib kellegi tugev käsi 
ta vastu kalju-müüri. Viimasel minutil. Alla tormab kivilaviin, mis oleks meie sõbra 
purustanud, kui Ibrahim ei oleks teda varju tõmmanud. 


Pilved kihutavad edasi orkaani kiirusega. Niisama äkki, kui raju saabus, niisama äkki see ka 
vaibus. Päike paistab jälle oma täies hiilguses, ilusamini kui enne, sest õhk on nüüd puhas. 
Peagi hakkavad inimeste kerged rõivad 

aurama. Kuumus peegeldub kaljudelt tagasi. Ikka veel vallanduvad siin ja seal kivimassid ja 
langevad kõrvulukustava mürinaga kuristikkudesse. 

Põrgulik päev. Kuid sellele järgneb veel palju samasuguseid. Juba siin oleks võinud mõnd 
suuremat karavani tabada häving. 

Siis lõpeb kaljude virvarr. Mäejalamil on oja muutunud käredaks, metsikuks veekoguks. On 
vaja jõuda teisele kaldale. See on kunsttükk, mis Abd Allanile hirmu peale ajab. Ibrahim 
sammub ees, pikk kepp käes. Hoolikalt proovib ta vee sügavust ja astub siis kõheldes ja 
ettevaatlikult edasi, ühte jalga teise ette tõstes. Tema keha on kallutatud vastu voolu, et 
pöörlev ja pulbitsev vesi teda pikali ei paiskaks. Iga ettevaatamatu samm võib siin tähendada 
surma. 

Raske üleminek õnnestub. Nüüd järgnevad mandingod. Neile on jõe ületamine veel raskem 
kui Ibrahimile, sest nemad kannavad pea peal kandameid. 

Siis on kord Abd Allahi käes. Ka tema jõuab tervena teisele kaldale. Surmani kurnatult vajub 
ta maha. Ta ei suuda enam edasi minna. 

Päevateekonna eesmärk ei ole veel saavutatud, kuid just siin selgub, et neegrid ei ajanud tühja 
juttu, kui nad lubasid noort araablast kohelda nagu oma poega. 

Selle kaljukõrbe vähestelt kiduratelt põõsastelt raiuvad nad oksi ja valmistavad neist kurnatule 
aseme. Rened on tabanud palavik. Kord tahaks ta oma seljast maha kiskuda kõik rõivad, kuna 
tunneb end põlevat, samas aga plagisevad tal hambad külmast. 

Sel ajal kui mehed puhkama heidavad, jääb Ibrahimi naine tule jaoks puid korjama, toitu 
valmistama ja seda jagama. Naistel on neegrite juures raske elu. Neid koormatakse kõigi 
töödega. Alles siis, kui söögiaeg on lõppenud ja toidunõud puhtad, võib ka naine puhata. 
Vaatamata kõigile kehalistele pingutustele peab Caillie oma tähelepanekud üles märkima. Ta 
asub tundmatus maakohas. Äärmise ettevaatusega kirjutab ta oma märkmikku kõik, mida on 
näinud. Koraani lehtede vahele on ta peitnud puhtad lehed — oma päeviku. Mida kõike ei ole 
tal küll vaja iga päev sinna sisse kanda! Kohtade nimed, maapinna iseloom, taime- ja 
loomariik, inimeste kombed ja tavad, nende töötingimused, visandid maastikust, joonistused 
teedest, kõik, kõik on tähtis. Ta ei jäta vahele ühtki pisiasja. Tema sihiks pärast õnnelikult 
kodumaale tagasipöördumist 

on kaasa aidata selleks, et anda ammendavat pilti senini veel tundmatutest maadest. See 
õnnestubki tal. kuigi tema päevaraamat muutub seetõttu väga paljusõnaliseks ning kohati 
igavaks. Kuid ta ei reisi ju seiklejana, vaid uurijana. 

10. mail 1827. aastal, peale seda kui Futa Džalloni mäed ja kuristikud on õnnelikult ületatud, 
seisavad reisijad jõe kaldal. See on Tinkisso, üks Niigeri harujõgesid. Seega on Caillie 
astunud salapärase jõe piirkonda, mille vool on eurooplastele veel lahendamata mõistatuseks. 
Kohe Tinkisso ääres asub Cambaya, vapra teejuhi Ibrahimi kodukoht. 

Niipea kui saabunuid märgatakse, voolab kokku kogu küla rahvas. Vastuvõtt, mis saab osaks 
juhile, mandingodele ja Abd Allahile, on väga südamlik. 

Ibrahim kutsub külalise oma onni. Kuidas küll tahaks meie sõber nüüd korralikult välja 
puhata. Ent selle soovi peab ta veel tükiks ajaks edasi lükkama. Ibrahimi külaliste, sugulaste, 
tuttavate ja sõprade vool ei lakka. Igaüks tahaks erakordset võõrast näha. 

Armastusväärse kannatlikkusega jutustab Ibrahim igale külastajale Abd Allahi kurva 100. 
Paljud on sellest liigutatud ja soovivad noorele reisijale õnnelikku jõudmist koju oma 
vanemate juurde. 

Siiski kõik ei usu, et see jutustus vastab tõele. 


«Ma ei ole veel ühtegi nii heleda nahaga ja nii kitsa pika ninaga araablast näinud. See on 
pigemini küll mõni ära-neetu.» 

Avaldatakse mitmesuguseid kahtlusi. Nende ümberlükkamiseks peab Abd Allahi lugema 
peast mõne koraani peatüki. Tõsi, ükski uskmatu ei või tunda koraani nii hästi kui see 
noormees. Ta on tõesti ehtne araablane. Ja kuidas ta veel nina nuuskab, kui oivaliselt ta 
röhitseb! Pead raputades lahkuvad kahtlejad onnist. Hele nahk, pikk nina — see kõik on siiski 
liiga naljakas. 

Haritud Abd Allahi peab ometi ka haigusi ravida suutma. Ja juba nõuavadki neegrid talt 
ravimeid. 

«Võtke see taim, ta kasvab iga tee ääres. See aitab teid,» lausub Rene. 

«Ei, ei, Abd Allahi! Terveks teha saavad meid ainult need ravimid, mida sa kaugelt kaasa oled 
toonud.» 

Täbar olukord. Renele on äärmiselt tähtis neegritega mitte vastuollu sattuda. Teiselt poolt ei 
tohi ta oma tagavarasid 

vähendada, kuna need on ju ainult tema enda jaoks mõeldud ja pole teada, kui kaua reis võib 
kesta. 

Paaril korral annab ta ära mõne päris tühise koguse oma ravimitest. Mandingod lahkuvad 
õnnest särades. Nüüd saavad nad kindlasti terveks! Teisi abipalujaid peab ta trööstima 
lubadustega, et ta nad homme ette võtab. Nende haigused on rasked. Nende ravimiseks on 
tarvis arstimite hulgast teha hoolikas valik. Öö jooksul mõtleb ta järele ja annab neile siis 
seda, mis vaja. Tegelikult on aga asi selles, et Rene tahab neile anda ohutuid vahendeid, mida 
tal enne tuleb ümbruskonnast koguda. Need hõõrutakse peeneks, muudetakse tundmatuks, nii 
võivad mustad uskuma jääda, et ravim, mille võõras neile on määranud, on tõepoolest midagi 


väga erilist. 
* 


Ibrahim tahtis oma sõpra saata kuni suure linna Kanka-nini. Kui lõpuks viimane külastaja 
öösel onnist lahkus, istub teejuht juba peaaegu magava külalise juures. 

«Abd Allahi,» alustab ta kõhklevalt, «ma andsin lubaduse sind viia kuni Kankanini. Ma teen 
seda, kuid vaata, minu äraoleku ajal on kogunenud niisugune hulk tööd, et ma praegu edasi 
reisida ei saa. Palun ole vahepeal minu külaline. Niipea kui ma hädavajalikumad asjad olen 
ära õiendanud, viin ma su kohale.» 

«Millal algab vihmaaeg, Ibrahim?» 

«Varsti.» 

«See on mulle väga ebameeldiv. Kui vihmasajud on juba alanud, muutuvad niigi halvad teed 
täiesti läbipääsmatuks. Ma kaotaksin kallist aega, võib-olla palju nädalaid, kui ma praegu 
edasi ei saa.» 

«Ah, Abd Allahi, see on ju tähtsusetu.» Neegritel ei ole ajataju. Caillie märkab seda veel 
sageli ka edaspidi, kui ta küsib, kui kaugel on mõni maakoht teisest. Ühed määravad 
kauguseks kolme, teised kaheksa, kolmandad isegi kaheteistkümne päeva teekonna. 

«Ma pean edasi saama. Sinule ei tähenda see midagi, kui sa oma reisidel oled teel kauem kui 
ette nähtud. Minule on aga iga päev tähtis, mis mind varem minu perekonnaga ühendab.» 
«Mis me peame tegema?» 

«Kas sa võid mulle mõnda teist teejuhti soovitada?» 

«Oh, Abd Allahi, sa ei olnud minuga rahul?» haliseb 

Ibrahim. «Kas ma ei kohelnud sind kui oma poega? Oled sa vaid kordki pidanud minu üle 
kaebama?» 


«Mitte kunagi, Ibrahim. Ma ütlen sulle siiralt ja. ausalt: sina olid vahva ja truu juht, kellele ma 
olen tänu võlgu. Too mulle üks teine hea, usaldatav teejuht, ja siis ma maksan sulle sinu palga 
välja.» 

«Ära räägi mingist tasust! Kui ma sind ohutult Cambayasse juhtisin, siis tegin ma seda Allahit 
teenides ja tema auks. Mina ei nõua sinult midagi. Kõigearmulisem tasub selle mulle 
ükskord.» 

«Selle üle me veel räägime. Osuta mulle palutud teene ja aita mul peatselt edasi reisida.» 
«Sündigu see, Abd Allahi. Maga hästi. Viimastel nädalatel oleme me palju korda saatnud.» 
Ibrahim leiab mehe, kes tahab Abd Allahile olla teejuhiks Kankani, Sankaranimaa suurde 
linna. See mees on jälle mandingo, nimega Lanfia. Tal on hea kuulsus ja ta on valmis noort 
araablast nagu poega või venda hoidma. 

«No nii, õiendame siis arved, Ibrahim.» 

«Sa ei võlgne mulle midagi, mu sõber. Ma ütlesin juba, et tegin seda Allahi, kõigekõrgema 
kiituseks, aga sa teeksid mulle rõõmu, kui müüksid mulle veidi oma kaupadest.» 

«Ei, müüa ma ei saa, kuid ma tahan sulle kinkida seda, mis on väärt sinu abi.» 

«Abd Allahi, mida küll minust arvatakse, kui ma sinul enesele maksta lasen!» 

Põiked, kõnekõlksud. Õigupoolest on vana teejuht, hoolimata oma headest omadustest, mida 
Cailli€ täielikult hinnata oskab, ihnuskoi. Mispärast ei peaks ta oma teenete eest tasuda 
laskma? Ta viis meie sõbra läbi maakoha, mis oli senini veel läbi uurimata. Teadmatult osutas 
ta seega teadusele suure teene. A 

Cailli€ kaubad on siin Sudaanis suures väärtuses. Kui teejuht saab neist pisutki enesele, siis 
peetakse teda juba rikkaks meheks. 

Abd Allahi kummardub Ibrahimi kõrva juurde: «Keegi ei tarvitse ju sellest midagi teada 
saada.» 

«Sa siis ei räägi sellest?» küsib vanamees. 

«Ma väldin kõike, mis võiks sind sinu sõprade silmis alandada.» 

«Võta vastu minu tänu, Abd Allahi! Sa oled Allahi truu poeg ja oskad oma headusega vaeseid 
rikkaks teha.» Rene on juba välja otsinud, mida ta juhile tahab anda. 

Nüüd toob ta kingid välja: ambra, tükike gineed, püssirohi, paber, käärid, mis Sudaanis on 
palavalt ihaldatud esemed, ja mõned taskurätikud. 

Vanamehe silmad sätendavad, kui ta seda rikkust näeb. Ikka veel tõrgub ta vastu võtmast, 
kuid teeb seda ainult moepärast. 

Alles mai lõpuks on Lamfia oma ettevalmistustega edasi-reisiks valmis. Meie sõber kasutab 
matkavaheaega Cam-bayas inimeste tundmaõppimiseks ja oma ülestähenduste täiendamiseks. 
Ibrahimi onn on talle edasi ulualuseks. Vana teejuht teeb kõik, mis tema võimuses, et külalist 
igas suhtes võimalikult rahuldada. 

Lanfiaga jõuavad nad esimesel päeval kuni Bagaraya külani. Seal külastavad nad ühiselt 
mošeed. Otsekohe koguneb .suur inimhulk võõra ümber. Nagu senini igas kohas, nii 
esitatakse ka siin Abd Allahile igasuguseid küsimusi: 

«Abd Allahi, kuidas sa nende neetud kristlaste juures elasid? Kas nad peksid ja alandasid 
sind? Kas sa olid sunnitud nende ebajumalale palvetama? Kas sul tuli nälgida ja janu tunda?» 
Lamfia vastab neile küsimustele oma kaitsealuse huvides. Oma agaruses, et meie sõbrale 
teenet osutada, teeb ta Abd Allahi isegi üheks Mekast pärinevaks šeriifiks. Araablaste 
maailmas nimetatakse šeriifideks Muhamedi järeltulijaid. Nad on araabia rahvaste juures 
ülikuteks, sest nende esiisa on ju prohvet. Milline au meie sõbrale Renele! Pagari-pojast on 
saanud araabia ülik! 

Bagarayas läheb terve päev kaduma. Lamfia väike karavan ootab tugevdamist mõningate 
mandingode näol, kes tahavad nendega ühineda. Ürgmetsas ei ole soovitav matkata liiga 
väikses grupis. Just praegu pidavat seal varitsema röövlid, kes kasutavad iga võimalust 


väiksemate gruppide ja üksikute teekäijate ründamiseks, nende paljaks-röövimiseks ja 
mõrvamiseks. 

Tee Kankani ei ole vähem vaevaline kui juba selja taha jäetud tee. Nagu ennegi kannatab 

meie sõber koledasti jala-haavade pärast ja on palavikus, kuid ta käib ühtsoodu edasi. Kunagi 
ei püüa ta neegreid mõjutada lisapuhkusele. Neegrid ise määravad matka- ja puhkeajad. 
Loomulikult märkavad mustad, et Abd Allahi, kes on teel juba nädalaid, peab nendega sammu 
ainult kogu oma tahtejõudu pingutades. Seda Caillie võimet hindavad nad 

kõrgelt. Ta on jumalakartlik mees, seda on näha. Kui vapralt surub ta jumala hüveks maha 


oma valud! Ta pälvib taevariigi juba siin maa peal. 
* 


11. juuni 1827. Rene Cailli€ seisab Niigeri kaldal, Džioliba kaldal, nagu nimetavad seda jõge 
pärismaalased. Kui juba nädalate eest harujõe Tinkisso vaade teda haaras, siis nüüd on ärevus 
tõusnud haripunktile. See siis ongi Niiger! Jõgi, mille ümber lõi lõkkele palav teaduslik 
võitlus. See jõgi, mida on uuritud juba terve inimea jooksul. Selle läbiuurimiseks on jätnud 
oma elu suur šotlane Mungo Park, Rent eeskuju. Kuhu viid sa, Niiger, oma veemassid? Kuhu 
läheb sinu vool? 

Noor prantslane meenutab kõiki üksikasju, mis ta kunagi on kuulnud Niigeri kohta. Neid on 
väga vähe ja nad on vastuolulised. Räägitakse, et Niiger olevat ainuke jõgi maakeral, mis ei 
suubu merre. Ta valavat oma vee lõputusse Sahaara liivamerre, kaduvat ühes hiiglaslikus 
järves. Sellega mõeldakse Tšaadi järve, mis aga ajsub mitmed sajad kilomeetrid kaugemal ida 
pool. Teised jälle kinnitavad, et see hiigeljõgi voolavat kaugelt läbi Sahaara, tegevat määratu 
suure kaare ja suubuvat sinna, kus Kongo oma jooksu lõpetab. Saksa kartograaf Reichard 
arvab, et Niigeril on palju suudmeharusid Guinea lahes. Ja see oletus osutub koguni õigeks, 
ainult et Cailliš aegadel on see veel tõestamata. Mungo Park sõitis Niigeri läbi peaaegu tema 
suudmeni, kuid mõrvati, ning tema ülestähendused läksid kaduma. 

Hiljem me kuuleme, missugune on Cailli€ arvamus selle jõe voolu kohta. Tema peamine huvi 
kuulub Timbuktule, kuid selle kõrval osutab ta erilist tähelepanu ka Niigerile. 

Kaldal valitseb hirmuäratav liikumine. Sajad inimesed oma kandamitega ootavad teisele 
kaldale toimetamist. Igaüks möirgab ja karjub. Keegi ei läbe oodata, kuni ülesõidu järjekord 
temani jõuab. Jõhker kauplemine veohinna pärast viib inimesed raevu. 

«Ära kiirusta, Lamfia!» ütleb Abd Allahi teejuhi vihaste sõnade peale, kui paadimehed teda 
teistele ootajatele ei taha eelistada. 

«Kas sina pead ootama, Abd Allahi? Sina, suursugune võõras, sel ajal kui need neegrid oma 
reisi peatuseta jätkata võivad?» 

«Jah, ma ootan, Lamfia. Vaata ometi, kuidas inimesed riidlevad, selle asemel et vältimatut 
peatust kasutada puhkuseks. Lõbus on neid rumalusi pealt vaadata.» Kuid seda ütleb ta ainult 
nii muuseas. Ta meeleolu pole sugugi lõbus, sest Niigeri kallas on peale ühe hiiglasliku 
villapuu, mille kuprad sisaldavad siidist taimevilla, metsast täielikult puhtaks raiutud. 
Päikesekiired põletavad armutult inimeste päid ja suurendavad viha. Puu varjus kükitavad 
neegrid peaaegu üksteise seljas. Cailliel ei õnnestunud seal mingit paika leida. Ta ei võitlegi 
selle pärast, sest tal on ju varju-andja omast käest — oma päikese- ja vihmavari. 

«Klõps!» läheb vihmavari lahti. Abd Allahi heidab varju alla pikali ja hakkab mõtisklema. 
Mida küll Lamfia praegu ütles? «...sel ajal kui need neegrid oma reisi peatumata jätkata 
võivad.» Lamfia ise on mandingo, aga tunneb end suursuguse Abd Allahi saatjana oma 
vendadest kõrgemal seisvat, rääkimata sellest, et ta oma paljude ja suurte reiside tõttu on 
mõnestki suguvennast loomulikult üle. 


Siinkohal katkestatakse ootamatult Rene mõtted. Hulk metsikult käratsevaid neegreid on tema 
ümber kogunenud. Imestunult vaatab ta üles. 

Muidugi — vihmavari, vihmavari! Niisugust imeasja pole mustad ju veel näinud. 

«Tagasi! Mis te segate Abd Allahit, jumalakartlikku meest!» möirgab Lamfia juhmakatele 
vahtijatele. 

Sellele on vastuseks palvete ja nõudmiste valing. 

Caillie saab ainult õige vähe aru oma teejuhi ägedast kõnelusest rahvaga. Täna ootab siin 
Niigeri ääres inimesi Sudaani paljude rahvaste hulgast, kes kõnelevad erisuguseid keeli. Aga 
Caillie aimab sõnade mõtet. 

Lõpuks ei suuda Lamfia pealetungile enam vastu panna, ta kummardub oma kaitsealuse 
juurde ning ütleb talle araabia keeles: 

«Oh tark ja hea Abd Allahi! See rahvahulk on tulnud sind vaatama ja imetlema ning paluma, 
et sa neile oma varju-andjast räägiksid. Ma tean, see on jultumus sinusugust ülikut puhkamise 
ajal segada, aga sa teeksid vaesed inimesed õnnelikuks, kui nende soovile vastu tuleksid.» 
Suure vaevaga suudab Rene nende Lamfia ülespuhutud sõnade juures naeru tagasi hoida. Ka 
teejuhi huulte ümber tõmbleb midagi reetlikult. 

Vastust ootamata pöördub Lamfia uuesti ootajate poole, kes korraga on jäänud hiirvaikseiks. 
«Seriif Abd Allahi kaugelt Niiluse maalt Egiptusest arvab heaks teile näidata imeasja, mis 
talle igal ajal varju annab. Vaadake!» 

Klõps, ja vihmavari on kinni. 

Neegrid on jahmunud. On kuulda ainult «ahhisid» ja «ohhisid». 

Klõps! Vihmavari on uuesti lahti. 

Klõps, klõps, kinni, lahti, kinni, lahti. Mustade silmad tungivad peaaegu peast välja. 

«Veel kord, Abd Allahi, veel kord, veel kord!» karjub rahvahulk, mis iga minutiga suureneb. 
Neegrid veavad ka oma perekonnad kohale, et igaüks saaks sellest imest osa. 

Nii palavalt igatsetud puhkus on läbi. Meie sõbral valutab pea, palavik annab end tunda ja 
tõuseb pidevalt, kuid mustad ei tunne halastust. Unustatud on võitlus jõest üleviimise 
Järjekorra pärast. Momendil pole midagi tähtsamat kui vihmavari. 

Önn, et saabub palvetamise aeg. See päästab Caillie ime-januliste sudaanlaste käest. 

Üks ülevedajatest läheneb Abd Allahile. 

«Võta vaevaks, oh auväärne mees, astuda paati. Me tahame sind enne teisi üle viia.» 

«Ma ei ole üksi, sõber!» 

«Ka sinu saatjad viiakse üle enne teisi. Tule, sellega on kiire!» 

Vastavalt oma väärikusele ei küsi Abd Allahi teisel kaldal sõidu hinda. Ta viipab ainult käega 
Lamfia poole. 

Ülevedajad vastavad eitavalt. «Ei, isand, meie tegime seda Allahi auks, kinkigu ta sulle 
õnnelikku reisi!» 

* 

Vaene väike Reng! Ta enam lohistab end edasi kui astub. Ühtki kaebust ei tohi tulla üle ta 
huulte. «Kannata siin maa peal selleks, et sulle seda varem ja kergemini avaneks taevas!» Nii 
mõtlevad muhameedlased, nii peab ka Abd Allahi mõtlema. Vähimatki kahtlust ei tohi 
umbusklikel saatjatel tema isiku ehtsuse suhtes esile kerkida. 

Kui ta õhtul surmani kurnatult maha vajub, saab ta ainult mõned minutid puhata. Päevaraamat 
ootab! Kus on siin võimalus tähelepandamatult vajalikke märkmeid teha? 

Seal põõsa taga? Kivi taga? Tolles lohus? Teisel pool küngast? Iga päev on tal vaja välja 
mõtelda midagi uut, et laagrist lahkumist põhjendada. Ja iga edasiliikumine toob kaasa 
määratu hulga tähelepanekuid, mida peab meeles pidama. Ta tahab olla teadlane ja mitte 
seikleja. Tal ei ole mingit igatsust sõjakate vahejuhtumite järele igavesti võit-lushimuliste 


sudaani rahvastega, närve piitsutavate võitluste järele metsikute loomadega. Reis Timbuktusse 
on talle küllaldaseks seikluseks, suuremat ja vägevamat ei suuda ta endale ette kujutadagi. 
Mis on selle vastu elamus kohata lõvi ja teda võita? Ta elab niigi juba pinge all, pidevalt oma 
elu ohtu pannes. Kui sageli peab ta välkkiirelt oma märkmeid peitma ja näiliselt koraani 
süvenema. Kui sageli ahvatleb teda soov haarata vöötaskust kompass, et võrrelda matka 
suunda. Ei, ta ei tohi kiusatusele järele anda. 

«Mis naljakad asjad sul seal on, Abd Allahi?» kõlaks sedamaid mustade küsimus. On täiesti 
kujutlematu, millist mõju avaldaks ebausklikkudele pärismaalastele mänglev magnetnõel. 
«Kuradiriist võõramaalase käes!» — «Ta on kuradiga ühenduses!» Nii hüüaksid nad. Üks 
niisugune ettevaatamatus tähendaks kogu tema ürituse ja ka elu lõppu. 

On jõutud Kankani, Sankaranimaa pealinna. Viimane aeg, sest Caillie jõud on lõpul. Euroopa 
kalendrid näitavad 17. juunit 1827. aastal. 20. juunil lamab noor prantslane ikka veel täiesti 
jõuetuna Lamfia onnis. Isegi kombekohast viisakusvisiiti kuninga juurde ei ole ta senini 
suutnud teha. 

Järk-järgult kosub ta jälle. 

Kuningas Mamadi-Sanici võtab ta sõbralikult vastu. Lamfia kannab ette võõra reisieesmärgi 
ja oma teened Abd Allahi heaks. 

«Luba mul läbi sinu maa reisida,» laseb Cailhe teejuhi kaudu paluda. 

Kuningas noogutab armulikult. 

Lamfia jätkab: «Minu kaitsealune, keda ma armastan kui oma poega, kavatseb siit Djennesse 
matkata. Selles linnas loodab ta leida võimalusi edasirändamiseks oma kodumaale ja 
Mekasse, prohveti linna. Ta tahab prohvetile tänu avaldada orjusest vabanemise eest.» 

«Ma pean meeles, et sulle head teejuhti soovitada,» kinnitab kuningas. 

Seega on kõnelus lõpetatud. 

Mamadi-Santci ei unustagi oma lubadust. Ta laseb Abd Allahi veel kord enda juurde kutsuda. 

Rene lootis seekord valitsejat kohata onnis üksi. Kuid see ei ole nii. Kõik nõuandjad ja 
vanemad on kogunenud tema ümber. Algab tavaline ülekuulamine. 

Kuni üksikasjadeni peab teejuht ette kandma kõik, mis ta Abd Allahist teab. Mitte kõik 
juuresolijad ei ole jutustusega nõus. Nad leiavad kohti, mis näivad neile ebatõenäolistena. 
Siiski ajab Lamfia oma asja suurepäraselt. Rene on talle südamest tänulik. 

Tundidepikkuste kõnede järel lõpetab Mamadi vestluse. «Sa tahaksid läbi Boure maa 
Djennesse reisida. See on võimatu. Boure rahvad on segatud raskesse sõtta, mis võib sind viia 
suurimasse hädaohtu. Reisi läbi Vassulu!» 

Oh häda! Caillie tahtis liikuda põhja suunas, aga Vassulu asub idas. 

«Siis ma kaotan aega, palju päevi,» vastab ta seepeale kuningale. 

«Nagu Allah tahab.» 

«Muidugi, muidugi!» ruttab Abd Allahi kinnitama. 

Usklik peab kõigega rahul olema. Rumal, et ta üldse vastuväite esitas. Õnnekombel ei panda 
seda üldse tähele. 

«Millal võin teele asuda?» küsib ta nüüd lihtsameelselt. 

Kuningas vastab õlakehitusega. Ka teised juuresolijad ei tea mingit vastust. Hetkel ei ole 
ühtegi karavani ida poole ette näha. 

Õhtul läheb Rend Lamfiaga mošeesse. Üle 1000 inimese on kogunenud selle ette. Ühe suure 
villapuu all istuvad ligikaudu viiskümmend rauka. Neile ja Kankani elanikkonnale ' peab Abd 
Allanit esitlema. 

«See jumalakartlik auväärne Abd Allahi Egiptusest.. .» nii algab Lamfia. Teda katkestatakse. 
Üks neeger hüüab sõnad edasi tihedalt kokkukogunenud rahvahulgale. Nii jätkub lause- 
lauselt, lõputult.- " 


Jumal tänatud! See on nüüd jälle läbi tehtud, mõtleb meie sõber, kui Lamfia lõpetab, kuid 
midagi ei ole läbi tehtud. Üks araabia keelt kõnelev kaupmees tungib lähemale, ei, ta otse 
lükatakse Abd Allahi juurde. Nüüd peab Cailli€ kõike, mis Lamfia teadustas, ise araabia 
keeles kordama. Kaupmees tõlgib. 

Neetud! .Ren€ peab halva mängu juures hea näo tegema. Iseenesest ei ole asi nii hull. Oma 
väljamõeldud eluloo võib ta ka magades üles ütelda, ilma et selles oleks kunagi 
vasturääkivusi. Kui ainult tõlk valdaks araabia keelt paremini! Prantslane kõneleb Sidi- 
Moectari juures õpitud haritud 

araabia keelt, koraani keelt, kuna neeger oskab ainult tänaval kõneldavat araabia keelt. Siiski 
läheb kõik hästi. Jälle on üks kaljurünk välditud. Pärast seda ei kahtle Kankanis enam keegi 
Abd Allahi ehtsuses. 

Vältimatu peatus pealinnas on meie sõbrale tüütav. Vih-maaeg läheneb. Veel kiirgab taevas 
puhtaimas sinas, veel surub päike oma kiirtekimbu halastamatult maa peale. Täna veel, kas 
aga ka homme? Iga tund võib ilmastik täielikult muutuda. Siis on teed ja jalgrajad 
läbipääsmatuks muutunud ja reis paljudeks nädalateks, võib-olla isegi kuudeks katkestatud. 
Sisemise erutuse tõttu ei suuda Caillie enam vaatlusi teha. 25. juunil võtab ta oma pakid 
käsile, et kontrollida, missuguseid asju tal veel on. Senini on ta oma kaupadega käinud ümber 
enam kui säästlikult, on neid välja andnud vaid siis, kui see oli möödapääsmatu!' ja kui oli 
kaalul tema hea nime säilitamine. On tõsi, et neegrite sõnumid läbivad maa palju kiiremini, 
kui suudab seda ükski reisija. Kui kellelegi on saanud osaks ihnuskoi kuulsus, siis teab seda 
juba peatselt ka kaugemal asetsev küla, millega ta hiljem peab kokku puutuma. Ükski võõras 
ei või seda endale lubada — ta ei leiaks enam uut teejuhti. 

Rene teab kogu oma varandust täpselt. Pole mingit kahtlust — tema asju on varastatud. 
Habemenuga ja veel mõned pisiasjad, ambra ja pärlid puuduvad. 

Enne kui ta saab oma kahju kindlaks teha, tuleb külaline. Kiiresti -peidab Cailliš oma asjad 
teki alla. Küll ta pärast vaatab edasi. 

Külastaja on üks mandingo, kes alles täna on Djennest tagasi jõudnud ja kuulnud, et Abd 
Allahi kavatseb reisida sellesse linna. 

Silmapilkselt on vargus unustatud. Siin avaneb hea võimalus teada saada üksikasju tee, 
inimeste ja kõige kohta, mis on tähtis. 

«Kui kaua sa olid teel Djennest Kankanini?» küsib ta neegrilt. 

«Kolm kuud ja kümme päeva, Abd Allahi.» Cailliel jääb ehmatusest suu avali. Nii kaua? 
Kolm tervet kuud ja kümme päeva! Ah mis, neegritel ei ole ju ajataju! «Kui kaua sa teel 
puhkasid?» «Ma olin kogu aeg teel.» 

Ei ole mingit mõtet mustadega vaielda, Rent ei usu seda, et Djenne nii kaugel on. Ta on 
nende kahe kuu jooksul, 

peale teeleminekut Kakondyst, suure tüki maad Sudaani sisse tunginud ja on pidanud 
seejuures puhkama palju päevi. Selle teate järgi peaks siis Djenne veel tunduvalt kaugemal 
asuma? 

«Ja kuidas on tee?» pärib ta edasi. 

«Hirmus, hirmus!» Mandingo maalib tulevikku kohutavates, kõige mustemates värvides. 
Rent usub .ilma pikemata, et tal seisab ees veel palju ebameeldivusi, kuigi ehk võib-olla mitte 
taolisi, nagu ta neid praegu kuuleb. Ta vaatab raskusi eurooplase silmaga, ja seal sobib sõna 
«hirmus» kahtlemata. 

«Kas läbireisitavate maade elanikud on õigeusklikud või paganad?» Selle kohta teateid saada 
on vajalik. Muhameedlasena võib ta oma teadmistega tähelepanu äratada ja toetust saada. 
Kuidas mittemuhameedlased vaga reisija suhtes käituvad, selle kohta ei ole tal veel 
mingisuguseid kogemusi. 


«Paljud usuvad Allahit ja prohvetit, aga veel enam on uskmatuid, kes oma ebajumalaid 
kummardavad. Ole ettevaatlik, Abd Allahi! Mina tunnen sind kui õigeusklikku 
muhameedlast,» («Kuidas? Kust?» mõtleb Rene) «kuid paljud hakkavad sinus nägema valget 
ja neetud kristlast ning sulle kurja tegema,» Mispärast paganatel peaks kristlaste vastu 
vihavaen olema, on Cailliele mõistatuseks. Ta võib aga selle pärimisest loobuda. 

«Minu elu on Allahi käes, mina ei karda!» Meie sõber kostab seda täielikus hingerahus. Ta on 
teesklemises meister ja õnnitleb end ise sellise külmaverelisuse puhul. Kas suudab seda veel 
keegi paremini? 

Pika vestluse tulemuseks on see, et Caillie, kes veel ikka mõtteid haudus Boure kullamaa 
kõigest hoolimata läbi reisida, otsustas lõplikult oma teekonda jätkata Sambatiki-lasse, niisiis 
ida poole. 

Kui ta jälle üksi jääb, pöörduvad mõtted kohe tagasi vargusele. Tähtis ei ole mitte see, et 
näpatud esemetel on tohutu väärtus, aga need on ju osa tema tegevuskapitalist. Kõigest 
hoolimata on tal veel olnud õnne: tema ülestähendused on puutumata, märkamata jäänud. 
Esimesel momendil valdas «teda paaniline hirm. Kui märkmed oleksid sattunud selle 
umbuskliku inimese kätte, ei tarvitseks tal enam oma elu eest anda krossigi. 

Mis teha? Kas ta peab varguse üles andma? Või peab ta vaikima? Nii üks kui teine on võrdselt 
tähtis ja ohtlik. 

Kui ta varguse avalikult teatavaks teeb, siis on ta sunnitud kedagi süüdistama. Keda? Ta ei tea 
seda. Kui ta vaikib, kihutab teade tuulekiirusel tema eel, et Abd Allahilt, sellelt rändavalt 
võõralt, võib varastada karistamatult. Varas ise hoolitseks selle eest, et teised kelmid oleksid 
asjaga kursis. Tõesti raske olukord. Esmalt ta kõneleb Lamfiaga. Kuid kõigepealt on vaja 
märkmed kindlasse kohta peita. 

«Kuule, Lamfia, minult on varastatud!» 

«Võimatu, Abd Allahi!» Teejuht on äärmiselt ärritatud. «Sina oled minu kaitse all ja onn 
kuulub minule! See peab eksitus olema, ei, sa eksid!» 

Naljakas, kui käskivalt kõlavad Lamfia sõnad. Paistab, nagu tahaks Lamfia Abd Allahit 
veenda selles, et vargust pole toimunud. 

«Kahjuks ma ei eksi. Minult oh varastatud!» 

«Ei!» Nüüd käsutab Lamfia lühidalt ja karmilt. 

Lamfia? Korraga on Cailliel asi selge. Ei keegi muu kui see nii hea ja usaldusväärne teejuht 
Lanfia on tema asjad riisunud. Veel ei ole see päris kindel, aga noor prantslane ei kahtle 
enam mandingo süüs. 

«Kes käis minu äraolekul onnis?» 

«Mitte ükski inimene, Abd Allahi!» 

«Ma teatan sellest kuningale. Küll temal läheb korda varas tabada.» 

«Seda sa ei tee. Ma keelan sul selle!» 

«Mitte keegi, kõige vähem sina, saad mul midagi ära keelata. Ma ei ole enam ori, vaid vaba 
mees!» 

«Mõtle järele! Ma hävitan sinu!» Lamfia on äärmiselt vihane. Ta silmis välguvad sädemed 
nagu röövloomadel, kui nad surmavaks hüppeks valmistuvad. 

Rahulikult võtab Abd Allahi oma pakid ja lahkub onnist. Teejuht ruttab talle järele ja astub 
teele ette. 

«Kuhu sa lähed, Abd Allahi?» 

«Mamadi-Santici juurde.» 

Mandingo astub Rene kõrvale. Korraga vahetab ta tooni. Tema sõnad muutuvad alandlikuks 
ja paluvaks. 

«Mõtle, mis minust saab, kui saab teatavaks, et minu onnis toimus vargus,» viriseb Lamfia. 
Rene kehitab õlgu. Veidi aja pärast lausub ta: 


«Tervel maal saab peatselt teatavaks, et Lamfia onnis ei ole ükski võõras varaste eest 
kaitstud.» 

«Ma olen hävitatud. Minu nimi on hävitatud. Keegi ei taha enam minuga reisida.» 

«Seda usun ka mina, Lamfia.» Abd Allahi ütleb seda täiesti külmalt ja ükskõikselt. 

Need, sõnad ajavad mandingol kopsu üle maksa, aga tal õnnestub end valitseda. Ta katsub 
uuesti tüli heaga lahendada. 

«Et vargus on toimunud minu juures, siis tasun mina kahju. Tule, lähme tagasi, ja kõik on 
jälle hea!» Ta haarab Abd Allahi käsivarrest ja tahab teda endaga kaasa tõmmata. 

Caillie ei mõtlegi varast — sest nüüd on ta kindel, et Lamfia on varastanud — kergelt käest 
lipsata lasta. See ei käi ju tema, Caillie kohta üksinda. Ta peab oma kohuseks teistele 
reisijatele teed tasandada ja sinna juurde kuulub ka see, et niisugused inimesed nagu Lamfia 
häbimärgis-tataks. 

Kuningas on jälle ümbritsetud oma nõunikest, kui nad mõlemad onni astuvad. 
Tähelepanelikult jälgivad juuresolijad noore prantslase ettekannet. Caillie kõneleb ise. Kui 
kuningas ja tema saatjaskond Rene araabia keelest aru ei saa, siis neile tõlgitakse. Lamfia 
salgab. 

«Mamadi-Santici, suur kuningas, sa tead ju, kui palju külastajaid iga päev käib Abd Allahi 
juures. Kui vahest keegi tagasi tuli sel ajal, kui minu külaline kuskil mujal viibis, ja siis asjad 
varastas?» 

«Mida ütled sa Lamfia targa väite kohta?» küsib kuningas meie sõbralt. 

«Ainult mõni päris nurjatu lurjus söandab varastada võõralt rändajalt, kes on sügavalt usklik 
Allahi poeg.» Rene arvestab, et viide tema isikule peab mõju avaldama. Selles ta ka ei 
eksinud. Samuti märkab seda Lamfia. 

Et edasist arutamist takistada, hakkab mandingo ründama: «Kes üldse tõendab meile, et Abd 
Allahilt on tõesti varastatud? Võib-olla ta lihtsalt ei mäleta, mis ta tegi nende asjadega, mida 
ta arvab endalt varastatud olevat.» Ja ootamata Caillie vastust või nõunike ja kuninga küsi- 
musi, räägib ta edasi: «Aga kui Abd Allahilt, keda ma olen kohelnud kui oma poega, on 
varastatud juba tüki aja eest ja mitte sugugi nüüd? Ta lihtsalt ei märganud vargust varem ja 
tahab siin Kankanis lasta oma kahju tasuda.» 

Teejuht on kaitses, mis samal ajal on ka rünnakuks, tõepoolest küllaltki taiplik. 

«Ei» väidab Caillie vastu. «Lamfia oletused on õhust võetud. Ma tean täpselt, mida minu kott 
sisaldab, sest oma ostude eest makstes hoian seda alati käes. Sellest ajast peale, kui me koos 
reisime, tüütas Lamfia mind ikka ja jälle ning nurus, et ma kingiksin talle just need esemed, 
mis mul praegu puuduvad. Mina sellega aga ei nõustunud, kuna mul, ehkki Allah heldust 
hiljem rikkalikult tasub, on ees veel pikk teekond, kus mulle kõik minu asjad vajalikud on. 
Siis, kui ta nägi, et tema nurumine ei kanna vilja, püüdis ta mind müümisele meelitada. Kuid 
ka selle ettepaneku lükkasin ma tagasi.» 

Lanfia hüppab üles ja tormab Abd Allahi kallale. Juba tõstab ta käe löögiks, kuid mõned 
kuninga nõunikud haaravad märatseja käsivarrest kinni. Selline käitumine teeb kõigile 
selgeks, et ainult Lamfia võib olla varas. Lamfia möirgab nagu sõnn, kaotab täielikult 
enesevalitsemise: «Mis, teie usute seda nuhki? Abd Allahi ei ole üldse araablane ega mingi 
šeriif. Ta, on valge! Lööge ta surnuks, see koer!» 

Suurim oht! Millega oli Caillie end reetnud? Rene mõtted töötavad välkkiirelt. Mõne sekundi 
vältel veereb tema silme eest mööda kogu tema kooselu Lanfiaga, kuid ta ei leia midagi, 
millest võiks järeldada, et ta väära käitumise või mõne väära sõna tõttu oleks end reetnud. 
Sama kiirelt arutab noor prantslane pääsemisvõimalusi. Põgenemine on võimatu. Aidata ei saa 
teda keegi. Tema selja taga ei seisa mingit Euroopa võimu. Keegi ei tunne end kohustatud 


olevat teda vabaks ostma, kui ta nüüd peaks langema mustade võimusesse. Niisiis, aita end 
ise, kui suudad! 

Ainult külm veri aitaks olukorra peremeheks jääda. 

Mandingo seletab ikka veel, kuid ta sõnad on muutunud arusaamatuks. Raevunu huultel on 
paks vaht. Äkki langeb ta vihakrampides maha. 

Kõik see sünnib nii kiiresti, et juuresolijad enam sugugi tema sõnadest aru ei saa. Ainult 
sellest said nad täpselt aru, et Lamfia on varas. 

«Allah andestagu talle. Ta ei tea, mis ta teeb. Ma palun sind, Mamadi-Santci, jäta ta 
karistamata!» Abd Allahi lausub seda nii rahulikult ja asjalikult, nagu võib rääkida ainult see, 
kes olukorrast üle on. Tema süütus on silmanähtav. 

Kuidas neegrid asjasse suhtuvad? Caillie närvid on katkemiseni pingul. 

Mööduvad piinarikkad minutid. Mehed vaikivad. 

«Lamfia, sa oled varas. Sinu sõnad on valed. Mine! Ma ei tunne sind!» Kuningas on 
otsustanud. «Ja sina, Abd Allahi, lahkud otsekohe selle valeliku onnist ja asud teise, mille ma 
sulle määran. Jää sinna, kuni sa saad jätkata oma suurt reisi. Ole meie külaline niikaua, kui 
sulle Kankanis meeldib!» 

«Ma tänan teid!» 

Rene põleb soovist lahkuda sellest suurest linnast niipea kui vähegi võimalik. On võimatu ette 
näha, mida kõike võivad veel esile kutsuda Lamfia süüdistused. Kui palju ta ka igal pool ringi 
ei kuula, ei kuule ta aga ühegi karavani peatsest teeleasumisest. Käesoleval hetkel oleks talle 
täiesti ükspuha, kas ta peaks siirduma põhja suunas, läbi sõjaseisukorras oleva Boure, ida pool 
asuvasse Vassulu Samba-tikilasse või hoopiski mõnda teise maakohta. Ainult eemale Kankani 
palavalt pinnalt! 

Tema kannatus pannakse proovile veel mitmeks päevaks. Alles juuli algul teatab talle 
kuningas, et ta peab valmistuma teeleminekuks Sambatikilasse koos-Arafanbaga, ausa ja truu 
teejuhiga. 

* 


Meie sõber on õnnelik — ta on jälle teel. Alguses ei erine päevad millegagi neist paljudest, 
mida ta juba senini on Sudaanis mööda saatnud. 

Kord ristub teega suur oja. Üle oja viib küll sild, aga Caillie pea käib ringi, kui ta sellele 
vaatab. Sild koosneb a.inult kahe kallastel kasvava puu okstest. Sinna, teisele poole? 
Kartlikult laseb ta silmadel käia mööda kallast: kas kuskil ei avane üleminekuks mõnda teist 
võimalust. 

Veel mitte kunagi ei ole ta tundnud niisugust hirmu kui nüüd, nähes seda kõikuvat ülepääsu. 
Kõheldes asetab ta jala jala ette. Viimaks teeb ta seda kinnisilmi, komberdades edasi hea õnne 
peale. Tema all keeb ja mässab vesi. Lõpuks ületab ta takistuse. Ehkki ta küll sellest «sillast» 
pigemini enam midagi näha ei tahaks, ahvatleb teda siiski uudishimu vaatama, kuidas 
pakkidega koormatud saatjad üle tulevad. Ta tunneb vaestele mustadele kõigest südamest 
kaasa. Ise ta on kerge, teised aga on rässakad, suured inimesed raskete kandamitega. Ometi 
ületavad looduselapsed selle takis- 

tuse kergemini kui tema. Astumata ühtki väärat sammu, jõuavad kõik üksteise järel teisele 


kaldale. 

Vassulumaal kohtub ta teistsuguste pärismaalastega kui senini. Need on fullahid, kes elavad 
karjapidajatena ja maaharijatena. Abd Allahi tunneb seda rahvast Gray ekspeditsiooni ajast. 
Loodetavasti ei ole nad nii sõjakad kui Bundu kuninga mehed! 

Vassulu metsal on hiiglasliku röövlikoopa kuulsus. Arafanba juhib oma voori suurima 
ettevaatusega. Hääletult liigub ta edasi. On antud korraldus vältida iga sahinat, sest kõikjal 
võib varitseda oht. 

Äkki langevad üksikud rasked tilgad. Algab vihmaaeg. Vihm kestab nüüd nädalaid ja vaevad 
muutuvad päevast päeva suuremaks. Ent see lühike valing oli vaid eelteade lähenevast 
vihmaperioodist. 

Peale üheteistkümnendat reisipäeva jõutakse Sambatikilasse. 

Abd Allahi läheb otsemaid kuninga juurde koos oma truu teejuhiga, kes tõesti tegi kõik mis 
võimalik oma kaaslase teekonna kergendamiseks. 

Olgu siin tähendatud, et nimetus «kuningas» on väga kõrgelennuline. Selle all tuleb mõista 
pealikut, mõnikord ainult maakoha vanemat, kelle võim enamasti väljapoole küla piire ei 
ulatu. 

Abd Allahi võetakse sõbralikult vastu, kuid kutset söömingule ei järgne. Meie noor sõber oli 
aga arvestanud, et tema auks tapetakse oinas. Ta tahaks jälle kord kõhu korralikult täis süüa. 
Et aga seda ei sünni, ei ole mingi ebaviisakus kuninga poolt, sest valitseb näljahäda. Terve 
suur maa ootab valuga uut lõikust. Lõikuseni peavad nii vaene kui rikas vööd koomale 
tõmbama. Renel õnnestub suuri vaevu osta kehvalt turult kalli raha eest natuke toiduaineid. 


Kümnes peatükk SURM TÕSTAB VIKATI 


Teekonna viimane osa kulges kagu suunas, Niigerist eemale. Kas ka Timbuktust eemale? Kes 
seda teab! 

27. juulil saabusid nad Sam-batikilasse. 1. augustil teatas kuningas, et praegu on soodne juhus 
otsemaid Time poole teele asuda. Cailliel on jalas suur haav, mis tekitab jubedat valu. Truu 
külaline — palavik — teatab endast iga päev hoogude kaupa, Rene tahaks meeleldi 
korralikult välja puhata, kuid Vassulu on nälgiv maa ja kuita siit kiiremas korras minema ei 
saa, sulab tema vähene vara nagu või päikese käes. 


Niisiis on ta nõus. Timesse on ainult ühe päeva tee. Teda informeeriti, et see koht on 
karavanide lähtepunktiks Niigeri ääres asuvasse Djennesse. Sealt saavat ta palju kergemini ja 
kiiremini edasi kui Sambatikilast. 

Jälle läheb tee metsa, jälle needsamad ettevaatusabinõud, jälle jämedad rasked tilgad, mis aga 
enam ei lakka. Nüüd on tõesti vihmaaeg alanud. Mõnikord kallab nagu toobrist ja teejuht peab 
tegema ettepaneku puhkuseks. Siis istuvad inimesed külmast võbisedes okstest kiiresti 
valmistatud" hädakatuse all. Monotoonselt pladiseb vihm vastu puid. Vahitakse üksteisele 
otsa. Ei lausuta ühtki sõna. Igaüks kuulatab ainult võõraid kahinaid — kas ei praksata puu või 
ei painuta keegi märgi oksi üksteisest eemale. 

Edasi. On vaid üks väljapääs. Iga samm toob eesmärgi lähemale. 

Times juhatatakse Abd Allahi ühe vana mandingo naise onni. Vanem on väga sõbralik. Ta 
nõutab loomulikult andmeid noormehe elusaatuse kohta, aga uues vormis, mis on täiesti 
erinev neist paljudest ülekuulamistest, mida Rene on pidanud senini kannatlikult taluma. 
Lahkumisel antakse talle kaasa suur tükk liha. 

Rent on õnnelik. Liha! Viimaks ometi saab ka korisev kõht rahuldust. Ilus tükk, 
suurepärane tükk liha. 

Neegritar asub kohe selle kallale, hakkab pidusööki valmistama. Abd Allahi jõuab vaevalt 
oodata, kuni toit valmib. Ta lamab seni suletud silmadega onnis ja unistab eelseisvast 
naudingust. 

Lõpuks on asi niikaugel! Rõõmsalt hüppab ta üles. Haav jalas torkab, kuid sel hetkel ei hooli 
ta sellest. 

Kuidas see küll aurab ja on nii isuäratav! Ja lõhn! 

Juba tahab ta lihatükki hammustada, kuid siis langeb ta käsi alla. See on... see on .. . sealiha! 
Roojane, keelatud. Siga ei tohi sa süüa, ütleb koraan. 

Löödult läheb ta väärtusliku lihatükiga vanema juurde tagasi. 

«Võta liha tagasi, sõber. Koraan keelab mul seda suua.» 

«Ma tean, et sa oled vaga mees, kellest Allanil on hea meel, kuid söö rahulikult. Meie kõik 
sööme seda, samuti mandingod.» 

«Ei, e1, mina ei suuda.» Abd Allahi aimab ohtu. See väike seik võib tuua talle koletut kahju. 
Kui peaks saama teatavaks, et Abd Allahi sööb sealiha, oleks raske ette kujutada, missuguseid 
raskusi võiks tal seetõttu mustade juures tekkida. 

«Võib-olla ei ole prohvet ise kunagi tundnud seda lõbu, mida valmistab üks hea tükk niisugust 
liha. Söö, Abd Allahi, aga kui sul on hirm, siis ma luban sulle: ma ei kõnele sellest ühelegi 
inimesele.» 

See on omapärane põhjendus, mille esitab bambara. (Vanem kuulub selle rahva hulka.) Kui 
me seda lähemalt vaatleme, siis nähtub, et neegrid suhtuvad paljudessegi küsimustesse palju 
avaramalt ning on suuremeelsemad kui nende usuõpetajad, araablased ja maurid, kes elavad 
rangelt koraani sõnade järgi. See väike juhtum tõendab, et Sudaani elanikud ei võta koraani 
nüri kuulekusega, vaid tõlgendavad seda nii, nagu neile on kasulik. Nad on kavalad, kui mitte 
koguni targad. 

Time on tähtis koht. Kui me seda kaardilt otsime, siis näeme, et see on Timbuktust üsna 
tublisti lõuna pool. Vahemaa Kakondyst Timeni on peaaegu niisama suur kui Timest 
Timbuktuni. Cailli€ muidugi ei tea seda. Tema ju alles otsib Timbuktut. Ükski inimene ei tea 
talle täpselt öelda, kus see muinasjutuline linn asub. Meie sõber on muidugi ka äärmiselt 
ettevaatlik. Ta mõtleb ööd kui päevad sellele salapärasele linnale, kuid selle nime ei ütle ta 
kunagi välja. Keegi ei tohi aimata, et ta tahab sinna minna. 

Heal söömaajal ei olnud mingit toimet ei meie sõbra kuulsusele ega ka kehale. Ei, rammestus 
ei ole järele andnud. Sellele lisandub veel vastikult mädanev haav jalas ja palavik, mis teda 


uue hooga oma võimusesse haarab. Ent Rene tahab edasi. Iga ettenägematu puhkepäev teeb 
teda närviliseks: Timbuktu, Timbuktu, Timbuktu! Aga mis siis, kui mõni teine temast ette 
jõuab?! Rene ei andu ilusale lootusele, et tema üksi on sellel teekonnal. Võib-olla on veel 
suuri ekspeditsioone Timbuktut otsimas, võib-olla on teel ainult mõned vähesed vaprad 
uurijad. See on võidujooks. Kes selle võidab, taevas seda teab. Kuid üks on kindel — kui ta 
peaks pärale jõudma ka liiga hilja, toob ta endaga koju kaasa ikkagi suure teadusliku saagi. 
Tema päevik on täis vaatlusi, mida ei ole keegi senini veel saanud teha, kuna tema on 
tegelikult esimene eurooplane, kes neil teedel on reisinud. Ometi ei hinda ta oma teadmisi ja - 
võimeid üle. Ta peab end vaid teerajajaks, järeltulevate teadlaste eelkäijaks. Need võivad 
kasutada tema ülestähendusi alusena. Kuid Timbuktusse tahab ta jõuda ka siis, kui ta ei peaks 
olema esimene eurooplane, kes sellesse linna astub. Ainult selle eesmärgi pärast talub ta kõiki 
pingutusi ja piinu. 

Üks karavan valmistub reisiks Djennesse, Niigeri äärde. On 4. august 1827. Abd Allahi ei saa 
sellega liituda. Ta on raskesti haige. Jalahaav on söönud sügava augu kuni luuni. Sellest 
jookseb paksult mäda. Ta jõud on lõpukorral. Rent Cailli€, kes seni oma raudse tahtega igast 
raskusest üle on saamid, ei suuda enam isegi tahta. 

Surm seisab tema kõrval — äraootavalt, kaaluvalt, külmalt, vankumatult. See halastamatu 
niitja oskab oodata. Tal pole kiiret. Päevast päeva variseb raskesti haige Rene ikka enam ja 
enam kokku. On tarvis vaid selle võimsa valitseja — surma — väikest käeliigutust, et 
kustutada see kord nii pulbitsev elu. 

Nii mööduvad päevad ja muutuvad nädalateks. Surm ootab. Lakkamatult pladiseb vihma 
armetule onnile Sudaanis, õhk on nagu mürgitatud. Vaevalt võib läbi leitsaku midagi näha. 
Vana heasüdamlik neegritar hoiab päeval ja ööl tuld alal ning suurendab sellega veelgi 
palavikus vaevleja kannatusi. 

Mõnikord, kui Cailli€ on parajasti teadvusel, tuleb ta juurde Baba, mandingo, kelle külaliseks 
ta on, ja istub haige aseme juurde, vestleb haigega ning kinnitab, et too võib jääda tema juurde 
nii kauaks, kui ta vaid tahab. 

Kord ruttab ta kaunis erutatult Rene juurde. 

«Vaata, Abd Allahi, ma toon sulle rohu, mis päästab sind sellest haigusest!» 

Neeger hoiab käes täiskirjutatud paberitükki. Rene püüab naeratada tänuks Baba 
vaevanägemise eest, kuid see ei õnnestu tal eriti hästi. Omas rõõmus aga ei märka vanamees 
seda. 

«See on võluarstim,» seletab ta. «Ma kingin selle sulle, sest ma armastan sind. Võta see paber, 
kirjuta sõnad ära, pärast seda pese need vees paberilt maha ning joo pesu-vett — sa saad mõne 
päeva jooksul terveks.» 

Et osutada vanamehele tänu, peab Rene midagi tegema. Käesurumiseks on ta liiga nõrk. 
Aeglaselt, päris aeglaselt tõstab ta oma käe neegri poole, tõmbab vaikselt üle peremehe räpase 
räbaldunud särgi ja siis langeb käsi jõuetult alla. Haige on jälle kaotanud teadvuse. 

Ta ärkab alles mitme tunni pärast. Paber on tema rinnal. Baba on lahkunud. Neegritar kükitab 
oma nurgas nagu alati. Kui ta märkab, et Abd Allahi on avanud silmad, toob ta otsekohe kausi 
vett. 

Vanaeide lobisemisest taipab Cailli€ väga vähe. Eit ülistab Baba arstimit kõige kõrgemates 
toonides. Oma nõrga jõuga tõstab ta haige üles. Haige peab nõidust kasutama. 

«Olgu siis, jumala nimel!» Cailli€ ei ole enam muhameedlane, ta on jälle eurooplane ja 
kristlane. Juba nädalaid ja kuid lamab ta selles onnis suremas haigena. Ta tahab teha rõõmu 
neile inimestele, kes teda nii truult põetasid ja hoidsid. Kui ta sureb — ja kõik räägib selle 
poolt, et see ase siia maa peal jääb tema viimaseks —, siis kindlasti mitte sellest vähesest 
mustast veest. Vastikust ta ei tunne. Mis mõtet võikski sellel enam olla. Ainult selleks, et 
rõõmu teha, piitsutab ta veel kord oma tahte tegevusele. Ta teeb nii, nagu 

talle on öeldud: kirjutab maha — ah, kui raske see tal on! — asetab paberi vette, laseb selle 
pehmeks liguneda. Naise silmad hiilgavad. Korraks on see kipratõmbunud nägu isegi ilus. See 
on usk heasse kordaminekusse. 

Paber on vees. Kirjamärgid valguvad laiali. Vesi muutub halliks. Pinevil jälgivad mõlemad 
vaikivad inimesed asjade kulgu. Teisel pool nurgas langeb kustuvas tules üks puuhalg 
krabinal kokku. Naine tõuseb, et tuua uut kütet. Vesi vuliseb põrandale. Rent kallas nõiajoogi 
kausist maha. Seda ei märka keegi, sest põrand on nagunii pidevalt märg. 

«Homme või ülehomme või üleülehomme oled sa terve, Abd Allahi. Nüüd maga jälle. Mina 
valvan.» Neegritar võtab kausi, silitab seda õrnalt ja tõmbub nurka oma alalisele kohale. 
August on möödas. September. Oktoober kaldub lõpu poole. Vihm lakkab. 

Baba nõiajook, mida meie sõber üldse ei joonud, aitab! Peremees ja vanaeit on igal juhul 
veendunud, et Abd Allahi paranemine on ainult sellega seletatav. Surm taandub onni seina 
äärde, kuid ta ootab. 

Aeglaselt, väga aeglaselt, kuid siiski märgatavalt pöördub Rene jõud tagasi. Jalahaav on 
neegritari rohukompresside ja hoolitsuse tagajärjel täielikult paranenud. 

Baba algul nii suur osavõtt suursuguse külalise saatusest hakkab lahtuma. Võõra viibimine 
siin majas kestab liiga kaua. Sageli laseb Baba nüüd oma halba tuju märgata. Ta ootab Abd 
Allahilt suuri kingitusi, sest araablane peab olema rikas. Kõik araablased on rikkad, kindlasti 
ka tema, kuid Abd Allahi on kitsipung. See, mida Baba on temalt vahetevahel saanud, ei vasta 
kaugeltki tema ootustele. 

Et heale mandingole — kõigele vaatamata on ta siiski hea — mitte kauem koormaks olla, 
otsustas Rene kasutada paremat võimalust oma reisi jätkamiseks. Kui peremees seda kuuleb, 
selgineb tema nägu otsemaid. Endine sõprus taas- 

tub. 

Vihmaaja lõppedes on ka Rent energia tagasi tulnud. Ei mingit loobumist enam, ei mingit 
soovi pääseda kiire surma läbi. On vaid üks eesmärk, mida tema silmad näevad kõikjal 
leegitsevate tähtedega kirjutatult: Timbuktu! 

Surm hiilib pelglikult onnist välja. Novembri algul tahab Abd Allahi teele asuda. Rene tahab, 
aga kas tahab seda ka saatus? 

Skorbuut! See algab ägedate valudega lõualuus just sel ajal, kui oleksid pidanud algama 
viimased ettevalmistused edasirändamiseks. 

Vaene Rene! 

Näib, et kõik möödunu ei ole midagi nende piinade kõrval, mida kutsub esile see uus haigus. 
Nüüd kaotab ta usu heasse kordaminekusse täielikult. Mitte mingi lootusehelk ei valgusta 
tema mõtete pimedust. Teda ootab kõige koledam surm, teda ootab näljasurm. 

Jällegi on ta kohal, see vana vikatimees. Üsna Rent aseme lähedal seisab ta. Sirgelt, uhkelt, 
ainuvalitsejana. 

Nii möödub peaaegu kuus nädalat. Noorest prantslasest on järele jäänud vaid luukere. Ta ei 
saa süüa, kuid ta ka ei sure. See nõrk keha on imetlusväärselt sitke. 

Algaks nagu paranemine. See on vaid väike nihe, kuid kutsub esile tahte muutuse, mis on nii 
võimas, et lõpuks kistakse sellest kaasa ka keha. 

Haigevoodilt tõuseb inimene, kes nüüd enam kunagi meelt ei heida. 

«Ma olin Timbuktus!» Nüüd teab meie sõber, et ta võib neid uhkeid sõnu, mis toovad 
surematu kuulsuse talle ja tema kodumaale, hüüda ühel heal päeval Mauzš rentnikele, 
suurustele Pariisi akadeemias, oma sõbrale Castagnet'le Kakondyst ja tervele maailmale. 
«Ma olin Timbuktus!» need sõnad on tuli, on välgud, nendes sisaldub Rene Caillig elu. 
Pärast seda, kui isegi surm pidi temast loobuma, võidab ta kindlasti. Ta on määratud selleks 
teoks. 


Kuid veel ei ole asi nii kaugel. Täieliku tervenemiseni kulub veel mõni aeg. Ent niisugust 
kiiret kui varem ei ole tal äkki enam, kuigi tema tahe jõuda Timbuktusse on tugevam kui 
kunagi enne. Temast ei joua keegi ette ka siis, kui Abd Allahi peaks sinna roomama nagu tigu. 
Päevast päeva laiendab ta oma jalutuskäike maakohas ja ümbruskonnas. 

Paraku ei avane niipea võimalusi liituda mone karavaniga reisiks Djennesse. Seepärast 
otsustab Rent reisida osade kaupa. Ta leiabki teejuhi Tangrerasse, mis asub kümne päeva 
teekonna kaugusel Timest, kuid reisi eelõhtul öeldakse talle ära. Baba soovitab talle teejuhiks 
oma venda, kes ei ole aga veel reisilt tagasi saabunud. 

Abd Allahi kontrollib jälle korraks oma varandust. Kui vähe on seda järele jäänud! Viie 
haigusekuu kestel on tema 

varandus kandnud suuri kahjusid. Sealjuures asub ta veel alles keset Sudaani. 

Baba oli teise haiguseperioodi ajal vihane, kuid nüüd on tema tuju Abd Allahi kinkide tõttu 
paranenud. Rene teab, et need mõlemad inimesed, Baba ja neegritar, päästsid tema surmast. 
Nad on vaesed, neil endil on parajasti niipalju, et endil elu sees hoida. Oma vähest vara 
Jagasid nad haigega õilsameelselt. 

Peremehe vend on reisilt saabunud. Ta on nõus Baba külalist Djennesse juhtima. Karamo- 
osila, nii on uue teejuhi nimi, tahab juba õige pea sellele kaugele retkele asuda. Reisi 
algpäevaks määratakse 18. jaanuar 1828. 

Nii möödub Renel 158 päeva Times. 

158 päeva suremas haige. 

158 päeva kaotatud. 

158 päeva — mis kõik võib olla juhtunud selle aja jooksul? 

Kas vahepeal on keegi teine jõudnud Timbuktusse? Kas vahepeal on maailm juba saanud 
teada, kus asub Timbuktu? 

Rene süda on kerge. Kes on surmavikati eest kõrvale põiganud, see ei karda maailmas enam 
midagi. 


Üheteistkümnes peatükk KA SEDA TEED EI OLE VEEL KÄINUD ÜKSKI 
EUROOPLANE 


Karamo-osila karavan rändab põhja suunas. Reis Tangrerasse kestab kümme päeva. Niipea 
kui on pärale jõutud, uurib teejuht otsekohe teateid kaubitse-misvõimaluste kohta Djennes. 
«Abd Allahi,» informeerib ta meie sõpra oma uurimiste tulemusest, «ma pean sulle edasi 
andma kurva teate. Koolapähkel on praegu Djennes  era- 
kordselt madalas hinnas.» 
t > Noor prantslane ei taipa esimesel hetkel, mida see teade 
tähendab. Ta vaikib. 
Teejuht jätkab: «Sina oled vaga mees, kellele ei lähe korda 
inimeste väikesed äritehingud. Ma tahtsin sind viia Djennesse, 
eeldades muidugi seda, et ma seeläbi kahju ei kannata. Kuna 
aga nüüd väga mitmete karavanijuhtide andmete järgi mind ees 
ainult kaotused ootaksid, kui ma kavatseksin oma esialgset 
«> plaani läbi viia, siis olen ma sunnitud valima teise reisisihi. 
Selleks on Sansanding. Seal võin ma oma pähklid soodsalt ära 
müüa ja mulle jääb veel väike kasu vaeva eest. Tule koos 
minuera Sansandingi!» 
See on Abd Allahile hirmus löök. Et see väike pähkel peab 
tema teekonda nii oluliselt muutma! Ta ei tunne mingit lõbu Sansandingi külastamisest. See 
tähtis kaubalinn asub nagu Djennegi Niigeri ääres, kuid — ja see on 
168 


otsustav — seal on eurooplased korduvalt käinud. Seal ei ole avastada midagi uut ja pealegi 
varitseb suur oht, et seal võidaks paljastada tema euroopalik päritolu. 

Muidugi saab Abd Allahi oma teejuhi kaalutlustest aru. Too peab oma reisisihi valima nii, et 
kaubad teeksid tasa palju nädalaid kestnud reisi suured väljaminekud. Iga küla nõuab 
läbikäigutolli. Kuigi toll on väike, on sellel siiski neil hiigeldistantsidel, mida mustad 
kaubitsejad oma pähklite ja teiste kaupadega läbima peavad, küllaltki suur tähtsus. 

Eeltoodud põhjustel keeldub Rent Sansandingi minemast. 

Mis on siis selle koolapähkliga? See kahvatupunane puuvili on üks Lääne-Aafrika tähtsamaid 
kaubaartikleid. Kõik kasvatavad seda Time ja Tangrera piirkondade palavas ja niiskes 
kliimas. Oma mõru maitsega asendab ta pärismaalastele teed, kohvi ja kakaod. Selle 
kakaotaolise taime vili koosneb umbes kümne sentimeetri pikkusest kollakaspruu-nist 
kaunast, mis jaguneb viieks või kuueks kambriks ja sisaldab kuni viisteist pähklit. Sisaldades 
kofeiini ja teobromiini, on pähkel närve erutav vahend. Neegrid ja araablased närivad 
koolapähkleid reisidel ning kustutavad niiviisi nälga. Samuti aitab koolapähkel ka 
kõhulahtisuse vastu. Et niisugune väärtuslik kaup on kõikjal otsitud ja et pähkli väärtus tõuseb 
kasvatamiskohast kaugemal, see on enam kui selge. 

Kui Abd Allahit taheti kuskil eriliselt austada ja teda südamlikult tervitada, siis kingiti talle 
mõni neist väärtuslikest viljadest. Ta sai maigu suhu ja tundis pähkli ülistatud voorusi 
omaenda nahal. 

Ja nüüd peab see õnnistusrikas taim saama tema ebaõnnestumise põhjuseks? 

Karamo-osila reisib ära. 

Mis teha? Kas oodata, kuni üks vahepeal endast teatanud karavan reisilt koju jõuab ja siis jälle 
uuesti teele asub? Kõneldakse, et see karavan pidavat varsti kohale jõudma. Kuid meie sõbral 
on ju omad kogemused selle «varstiga». Võib kesta nädalaid ja kuid, enne kui ta edasi pääseb. 
Mida ütleski Karamo-osila? Sansandingist on sul suurepärased võimalused jõuda Sahaaras 
asuvasse El-Arauani. Peaaegu iga päev saabuvad suured karavanid' sellest kõrbe-linnast 
Sansandingi, kust nad siis lühikese peatuse järel tagasiteele asuvad. 

See kõik on ilus ja' hea. Aga kus on El-Arauan ja kus Timbuktu? Võib-olla viib see tee just 
eesmärgi juurest mööda. Ent oodata ta ei saa, aeg on kallis. Rene murrab kaua pead. 

Veel jõuaks ta teejuhile kindlasti järele ja võiks end ka edasiseks tema hea juhtimise alla 
usaldada., Teel peaks ometi mõni võimalus avanema ühineda mõne Djennesse siirduva 
kaubakaravaniga. Ainult edasi, mitte paigal istuda, mitte oodata ja oodata! Ta läheb Tangrera 
vanema juurde. 

«Sa tahad Karamo-osilale järele jõuda?» küsib vanem. 

«Jah, ainult et mul ei ole teejuhti.» 

«Ma saadan sulle ühe. Võite veel täna õhtul teele asuda. Faras kohtad oma sõpra Timest.» 
Päris uskumatu, kuidas see koik sobib! Uus teejuht tuleb täpselt kohale. 

Nad rändavad läbi metsa. Rent saatja on nähtavasti Tangrera vanema poeg. Muide, ka 
Tangrera vanem laseb end nimetada kuningaks. 

Mehed ei ole veel kuigi sügavale metsa jõudnud, kui neeger püüab meie sõpra hirmutada. Ta 
viskab Abd Allahi koti maha, kuna ta tundvat end nii nõrgana, et ei suutvat enam pakki kanda. 
Seejuures ei ole kandam kuigi raske. Tugevale poisile — ja seda teejuht on — ei ole see 
mingiks suureks koormaks. Abd Allahi võivat ise oma kotti kanda. Või: 

«Anna mulle mõned kaurid1, Abd Allahi, siis ma pingutan end edasi.» 

Niisiis kerjamine. 

Esimesel hetkel on Rent nõutu. Kui neeger jääb oma nõudmise juurde, siis tuleb seda tahes- 
tahtmata täita, sest Rene ei tunne ju teed ega rada ning ei jaksa ka pakki tassida. Ent nii 
kergesti ta end ühe musta võimusesse ka ei anna. 


Valjult käratab ta oma teejuhile peale, ütleb talle, et ta on õpetatud muhameedlane ning 
kannab hoolt selle eest, et tema teejuhi tegevus kogu maal häbimärgistataks. Nii hirmutab ta 
neegri sõnakuulmisele ja on südamepõhjas rõõmus, et saab tüli vältida. Talle piisab sellest, et 
tal on vaga rändaja kuulsus. Ta ei pea sugugi vajalikuks, et teda karde- 

1 Kauri — kauritigu, portselanteo liik, pärineb Indiast ja Sansi-bari saarelt Ida-Aafrika 
rannikul. Kasutatakse Sudaanis kuni Timbuktu piirkonnani maksuvahendina kui väiksemat 
vahetusraha. Kolm tuhat kaurit võrdub ühe hispaania taalriga. (Autori märkus.) 

taks ja karmiks peetaks, sest siis võidakse hoopiski üksikasjalisemalt hakata tegelema tema 
isikuga. 

Rõõm on suur, kui Karamo-osila jälle oma endist kaitsealust näeb. Abd Allahi ei pea 
kahetsema, et ta koos temaga Sansandingi läheb! 

Ühel õhtul, Tiaras laagris olles, istub üks meestest Cailli€ juurde. 

«Allah olgu tänatud!» algab ta ja naerab. «Me reisime nüüd Djennesse.» 

Hetkeks on Abd Allahi keeletu. Ah mis, teda tahetakse tögada. 

«Kuidas tuled sa sellele mõttele, sõber?» küsib Rent, kuid ta ei saa vastust. Saatja naerab 
jälle ja lahkub siis. Noor araablane on muutunud mustadele naljamärklauaks. 

Varsti pärast seda tuleb Karamo-osila oma ärikäigult tagasi. Cailli€ ei söanda teejuhilt midagi 
lähemalt küsida. Kui talle midagi ei öelda, siis oli see tõepoolest ainult nali, millest ta vaikides 
mööda läheb. 

«Ma muutsin veel kord reisisihti, Abd Allahi. Me läheme siiski Djennesse!» 

Siiski! «Ja selle põhjus?» küsib meie sõber. 

«Sansandingi on karavanid koolapähklitega üle ujutanud. Hinnad langevad tund-tunnilt. 
Djenne pakub praegu suuremaid kasuvõimalusi.» 

Caillit põeb ikka veel skorbuuti. Haavad ei ole veel täiesti paranenud ja löövad uuesti lahti. 
Douasso külas eemaldub ta laagrist ning läheb tüki maad metsa. 

Ta kardab, et hakkab hulluks minema. Terve lõualuu mädaneb. Ei ole muud teed, kui tuleb 
läbi viia otsustav operatsioon, mille juures ta tunnistajaid näha ei tahaks. Mustad ei saaks 
tema valudest ja kannatustest nagunii aru. «Kannata ... » — seda lohutust tunneb ta liigagi 
hästi. Kellele maa peal ei ole antud võimalust põrgut tunda, sellel ei ole ka väljavaateid 
taevariiki pääseda. 

Mingi kaltsuga rebib Rent Cailli€ endal osa lõualuust välja. See on mäng surmaga. Ei mingit 
ravi, ei ühtki arstimit, kõikjal mustus. Ent ta riskib siiski, sest ei ole muud väljapääsu, kuna 
muidu peab ta varem või hiljem uuesti pikali heitma. 

Veri voolab suust, see väärtuslik veri, mis tema nõrgale kehale on ometi nii vajalik, et vastu 
panna kõigile 

koledatele vintsutustele. Siin voolab see aga maha, ja ühes sellega võib-olla ka elu. 

Noor prantslane oli juba reisi algul arvestanud elu kaotamise võimalust. Ta teadis, et see, 
mida ta üritas, oli ainulaadselt kardetav ettevõte. Hullumeelsus inimeste silmis. Ja võimalust, 
et ta nende metsade ja tundmatute maade hämarusest tervelt tagasi jõuab, ei pidanud ta kunagi 
eriti tõenäoliseks. Leida Timbuktu, see on tema eluülesanne. Kui see ei peaks õnnestuma, siis 
kaotab ta edaspidine elu oma mõtte ja eesmärgi. Ta ei mõtlegi rahvamassiga tavalist ühtlast 
sammu pidada. Kas kõik või mitte midagi! 

Tema valukarjed pärast koledat operatsiooni ei ulatu laagrini. Selleks oli ta laagrist küllalt 
kaugele läinud. Ta karjed muutuvad peagi jõuetumaks, sest tal ei jätku enam jõudu 
karjumisekski. 

Maas lamab inimene, kes on kannatuste karika põhjani tühjendanud. Vaene Rene! 

Abd Allahi kauane ärajäämine äratab laagris kartust. Esialgu ei olda selle pärast eriti mures, 
kuna ta ju iga päev eemaldub pikemaks ajaks laagrist palvetamiseks, mida ta jumalakartliku 


mehena teeb vaikuses, eemal teiste pilkudest. Tegelikult muidugi piirdub tema suhtlemine 
taevaga vaid päevikupidamisega. 

Parajasti siis, kui Karamo-osila tahab tõusta, et Abd Allahit otsima minna, jõuab viimane 
tagasi. Truu teejuht ehmub. Milline küll Abd Allahi välja näeb! Nägu verine, moondunud ja 
viltu tõmbunud. Neeger hüppab tema juurde ja jõuab teda veel parajasti takistada maha 
langemast. 

Kes on seda tema teekaaslasele teinud? Kas inimene või loom? 

«Abd Allahi, Abd Allahi, mis on juhtunud?» 

Rent vastab ainult korisemise ja seoseta sõnadega. 

«Ma ei saa millestki aru. Kas need olid röövlid? Kas midagi ähvardab meie laagrit? Räägi, ma 
palun sind!» Rene annab märkide kaudu mõista, et teda ei ole rünnatud. Karamo-osila hingab 
kergemalt. Tähendab, karavani ei ähvarda hädaoht. 

Juht peseb õrna käega Abd Allahi verekoorikuga kattunud nägu. Ta hoolitseb oma kaitsealuse 
eest nagu ema. Baba vend on parim teener ja teejuht, kes meie sõbral senini on olnud ja ka 
kunagi edaspidi on. 

Verejooks on seisma pandud juba ammugi, kuid Cailliš 

ei julge avada oma suud, kartes, et värske haav võib uuesti t lahti minna. 

Nüüd palub ta teejuhti, et see laseks talle valmistada tervendavat jooki. Taoliste vigastuste 
ravimisel on neegrid ; valgetest mitmekordselt üle. Nad tunnevad verejooksu sulgevaid 
taimi ja seejuures veel niisuguseid, mis soodustavad kiiret tervenemist. 

Karamo-osila tormab otsemaid minema ja ajab oma naised jalule. Üks neljast naisest, sest 
niipalju on naisi ühel jõukal kaupmehel, valmistabki kohe joogi, mis peletab valud ja suleb 
varsti haava täielikult. 

Nii kardetav kui üksinda reisimine ka ei ole, mõnin-* gad eelised on sellel siiski. 
Rändur tuleb pärismaalaste juurde hoopis teistes tingimustes. Ta peab olema üks nende 
hulgast, ja siis annavad nad talle ka igasugust abi. 

Tänu oma raugematule tahtejõule ja kaaslaste abile teeb Ren€ surmale jällegi ninanipsu. 

Siis aga otsustab Karamo-osila järjekordselt oma suunda muuta. Djennest tulnud kaupmeeste 
teated on muutunud äkki vähe lootustandvaiks. Kaua aega istub teejuht tummalt Abd Allahi 
kõrval. 

«Ma lähen nüüd siiski Sansandingi. Tuled sa minuga kaasa?» 

«Muudad sa kohe oma suunda?» «Homme, Abd Allahi.» «Siis ma otsustan homme.» 

Timest alates liitus karavaniga üks vana maur. Ta tahab minna Djennesse. Abd Allahi palub 
luba temaga ühineda. . 

Kai-mou on nõus talle pakutud tasu. tüki värvilise riide eest Abd Allahit juhtima ja tema koti 
oma eesli selga võtma. 

Tuleb veel õiendada arved Karamo-osilaga. See on kolmas kink, mille teejuht saab. 

«Oh, Abd Allahi, kuidas võid sa küll uskuda, et ma laseksin sul veel kord endale maksta!» 
tõrjub vanamees, kui Rent talle tüki riiet kingiks ulatab. «Mida ma tegin, mu sõber, seda ei 
teinud ma sulle, vaid kiituseks Allanile ja tema prohvetile.» 

«Ma tean, ma tunnen sinu jumalakartlikkust, kuid see ei keela sul minult kingitust vastu 
võtmast.» 

«Ainuüksi sinu hea tahe teeb mind juba õnnelikuks. Kuid arvesta, et sinu teekond Mekani on 
pikk, ma tean. et sa oled vaene ja su varandus väike. Kui sa hakkad kogu aeg 

kingitusi jagama, siis ei suuda sa varsti enam endale toitu osta.» 

Kui tabavalt need sõnad tema olukorda ka ei valgusta, ei lase Rene end siiski neist eksitada. 
Karamo-osila on talle palju head teinud, kohustus käsib näidata end ka tänulikuna. Peale selle 
teab Rene, et teejuht tõrgub pakutud riiet vastu võtmast hoopiski teisel põhjusel. Ja praegu 


just ütleb Karamo-osila selle välja. «Hoia oma riiet, Abd Allahi, sul võib seda mitmel korral 
tungivalt vaja minna. Ära kingi midagi, mu sõber. Kui sa aga tahad mulle rõõmu valmistada, 
siis müü mulle ühed käärid ja natuke paberit.» 

Siia ongi siis koer maetud. Riie ei tähenda talle midagi. Nii tähtis kui see ka vahetus- ja 
maksuvahendina ei ole, jääb see ikkagi pisut igapäevaseks. Kääre aga, nagu teada, peetakse 
siin Sise-Aafrikas suurimaks harulduseks. 

Müüa? Tuleb kinkida. Kunagi ei nõua neegrid midagi, sealjuures aga ootavad nad, et sa nende 
ostuettepanekule vastaksid kingitusega. Kui Caillie peaks tõepoolest käärid müüma ja seega 
teejuhi abi kingitusena vastu võtma, siis on ta varsti kõikjal tuntud halva kuulsusega 
kitsipungana. 

«Miks sa kohe ei öelnud, et sulle käärid ja paber meeldivad. Arusaadavalt saad sa mõlemad. 
Müüa ma neid ei saa. Võta nad minult mälestuseks!» 

Karamo-osila särab. Ta sirutab juba käe varanduse järele. Rent tahakski selle tehingu kohe 
lõpetada, aga äkki meenub talle, et ta on oma teejuhile ja teistele grupi liikmetele laenanud 
kokku 700 kaurit. Need on vaja tagasi saada, enne kui ta kingitused üle annab. 

Nii otse ta oma tublilt teejuhilt võlga tagasi nõuda ei tahaks, seepärast juhib ta oma juttu nii, et 
selles esineb sõna «kauri». Loodetavasti oli vihje küllalt arusaadav. 

«Homme, Karamo-osila, kui me lahkume, annan ma oma kingi sulle üle. Oled sa nõus?» 
«Ma tänan sind juba täna ja kahetsen ikka ja jälle, et meie teed lähevad lahku. Juba nüüd: 
õnnelikku reisi, Abd 

Allahi!» 

Järgmisel hommikul vara tuleb teejuht ja toob 700 kaurit. 

Nad lahkuvad sõpradena. Cailliš oli Baba vennaga täiesti rahul ja Karamo-osila on õnnelik 
kingituse üle, millel on tema jaoks suur väärtus. 

* 

Maastik muutub lagedamaks. Tihedaid metsi peaaegu enam ei esine. Kõikjal laiub hiiglaslik 
pargitaoline maastik üksikute puuderühmadega. 

Siin liitub vanadele haigustele üks uus: tugev, külmetumine ja rinnavalu. Seda põhjustavad 
õhtused ja öised külmad tuuled. Tee on niisama vaevaline nagu ikka ja alati. Palavik on 
muutunud pidevaks. 

Kord asub karavan juba varakult ennelõunal laagrisse. Tuleb oodata mahajääjaid. 

Ka seekord kasutab Rene puhkust oma tähelepanekute ülesmärkimiseks. Laagrist eemal 
kasvab üksik ahvileiva-puu. Rene istub selle varju ja hakkab kirjutama. Olukord on soodne, 
sest. ükski inimene ei valva teda ja jälle kord võib ta päikese asendit mõõta. 

Ta pistab ühe kepi liiva sisse püsti ja jälgib aeg-ajalt, kuidas vari muutub lühemaks ja muutub 
ka nurk. 

Ent ta on juba liiga kaua Aafrikas, et võiks seejuures unustada oma julgeolekule mõtlemise. 
Kepi ümber kirjutab ta araabia tähtedega: «Helde ja armulise jumala nimel!» Ei või iialgi 
teada! Ettevaatus on alati omal kohal. 

Tükk aega töötab ta segamatult. 

Järsku kostab kriiskamist j.a karjumist. .Mõned naabruses oleva küla naised olid tema 
tegevust selja tagant pealt vaadanud. Nüüd jooksevad nad ja röögivad, et võõras olevat 
kirjutanud liivale nõiasõnu. 

«Küla on nõiutud! Inimesed ja loomad, kõik hukkuvad varsti!» 

Külma verd, Rene! Veel selsamal ajal, kui kriiskajad eemale jooksevad, kustutab ta ruttu 
märgid, millega varju pikkusi tähistas. 

Mõne hetke pärast on terve küla ja osa Rene kaaslasi kohal. Neegrid on relvastanud end 
keppide ja kaigastega. Nad tahavad kurjategija maha lüüa. 


See aga Istub hingerahus ahvileivapuu all. Tema põlvedel on koraan. Ta on niivõrd süvenenud 
pühasse raamatusse, et ei osuta karjumisele ja möirgamisele mingit tähelepanu. 

Alfes siis, kui üks jässakas bambara talle kepi liiga nina alla torkab, vaatab ta üles. 

«Võõras, sa pead surema! Sa nõidusid meie küla ära!» möirgab neeger ja õhutab oma kaaslasi 
peksmisele. 

Kuid Abd Allahi seisusekohaselt suursugune käeliigutus sunnib neid peatuma. 

«Mis siin sünnib?» küsib ta araabia aadliku täie väärikusega. 

Sada raevunud kõri kordavad süüdistust. 

«Nõiasõnad on veel praegugi siin liival. See tõendab sinu süüd.» Kõneleja, kellel suure 
vaevaga õnnestub end teiste hulgas kuuldavaks teha, näib olevat maakonna võimukandja. 

«Kes teist oskab lugeda neid sõnu, mida ma siia kirjutasin?» 

Kõik vaikivad. 

«Ma ei nõidunud teie küla ära. Teie leiate seal õnnistust oma onnidele, karjale ja iseendile. 
Tooge üks kirjatundja, et ta mü sõnad järele uuriks. Sinna on kirjutatud: «Helde ja armulise 
jumala nimel!»» 

Bambarad taipavad, et Abd Allahi ei ole sellega mingit halba vaimu välja kutsunud. See on ju 
imettegev gris-gris'. 

Kui võõras on nii õpetatud, siis oskab ta kindlasti kirjutada gris-grisi igasuguse kurja vastu! 
«Kirjuta mulle üks gris-gris minu seljavalu vastu,» palub keegi vanamees. «Minule üks heaks 
äriõnneks,» palub teine. 

«Minule üks, et Boubou võtaks mind endale naiseks!» palub üks paks iludus. 

Korraga saavad kuuldavaks sajad soovid. 

Rene teeb, mis on tema võimuses. Ta on päevakangelane, kes peab tundide viisi kirjutama 
gris-grise. Loodetavasti ei oota palujad nõiasõnade kohest täideminekut. 

Etit nad on õnnelikud. Nüüd on neil suursuguse Abd Allahi lahkuse tõttu käes ülivõimas 
kaitsevahend. Kai-mou on neile jutustanud Abd Allahi eluloo. Seejärel ei jää bam-baradel 
muud üle kui uskuda oma gris-grise. 

* 

Neli nädalat hiljem. 

Caillie on Timest lahkumise järel käinud teedel, mis viisid teda maadesse ja piirkondadesse, 
kus veel ükski valge enne teda ei olnud käinud. Kui tal õnnestub oma tähelepanekud 
Euroopasse viia, siis avaneb seal esmakordselt võimalus teada saada, milline on see Sudaani 
osa, missugused inimesed seal elavad, missuguseid taimi nad kasvatavad, missugused on 
nende tavad ja kombed, ning palju muud. 

Külade turud on lühikese aja vältel muutunud kaupade poolest palju rikkamaks, kui Rene 
senini oli näinud. Ka põllukultuurid on paremini hooldatud, kuid toiduained on kallimad. 
Liiklemine on muutunud elavamaks. Teedel liiguvad kõikjal karavanid. Milline salapärane 
jõud tegutseb siin? Vana sõber Niiger ei ole enam kaugel. 

Ja seal kojiisevadki tema veed. Hiiglase vetevood on peaaegu selged, üsna kergelt piimjad. 
Poolteisesõlmelise kiiru- 

sega ruttavad nad edasi. Kaldad on puudest täiesti lagedad ja väga tasased. See on rusuvalt 
kurb pilt. 

11. märtsil 1828. a. jõudis Rene Caillie Djennesse. Reis Timest siia kestis tervelt kaheksa 
nädalat. 


Linn asub ühel Niigeri saarel. Jõgi on siin juba umbes 500 jalga lai ja väga sügav. Teelisi 
viiakse üle piroogis'. 

Djenne on tõeline Aafrika suurlinn, üks tähtsamaid Sudaani kaubanduskeskusi. 
Kuidas hämmastab prantslast linnas valitsev liiklemine! Siin on esindatud kõik Sudaani ja 
Sahaara rahvad: mandingod, bambarad, fullahid, maurid ja araablased igast ilmakaarest. 
Linna ümbritseb madal, varisemisohus olev kümne torniga müür. Hooned, millest mõned on 
kahekorruselised, on ehitatud õhu käes kuivatatud telliskividest ja sarnanevad prantsuse 
külamajadega. Aknaid muidugi ei ole. Ruumid saavad valgust ja õhku sisehoovi kaudu. 
Tänavad on väga puhtad. Neid pühitakse iga päev ja nad on nii laiad, et kaheksa kuni üheksa 
inimest võivad käia üksteise kõrval. 

Kõige tähtsam on turg rikkaliku valikuga kõigist Aafrika kaupadest. Siin leidub toiduaineid, 
kohalikke riidesorte, valmiskaupu, koolapähkleid, mett, taimi, taime- ja koore-võid, piima, 
küttepuid ja palju-palju muud. Küttepuud on äärmiselt haruldased ja kallid. Neid veetakse 
kohale kaheteistkümne kuni viieteistkümne miili kauguselt. Puutule luksust võivad endale 
lubada ainult rikkad. Teised põletavad hirsipõhku või kaamelisõnnikut. 

Sudaan saadab Djennesse oma põllumajandussaadusi ja saab sealt vahetuseks põhjast, 
Sahaarast tulevat hinnalist soola. 

Kogu suurkaubandus on mauride käes, kes ei kauple turul, vaid müüvad ainult ladudest ja 
hulgi. Nende kaudu varustatakse kõigega, mis eluks on vajalik, ka .. .Timbuktut. 

Rened oleks nagu nõelaga torgatud, kui ta siin kuuleb esmakordselt mainitavat oma unelmate 
linna. Ja seda veel niisugustel asjaoludel, mis panevad tema mõtted pingeliselt tööle: 
Timbuktut varustatakse siit. Timbuktu, kuninganna, maailmalinn? Ent — ja see rahustab teda 
mõnevõrra — kui see tõepoolest on nii, siis avaneb varsti soodne võimalus sellesse 
legendaarsesse ja saladuslikku paika jõudmiseks. 

Maurid kauplevad ka kullaga, mis on saadud Boure kaevandustest, maa-alalt, kust Rene just 
eriti tahtis läbi mat- 

1Piroo g — loodusrahvaste sõudepaat. 

kata. Ja nad kauplevad veel ühe palju väärtuslikuma kaubaga — orjadega! Kord näeb ta, 
kuidas salkkonda täiesti alasti musti mehi, naisi ja lapsi läbi tänavate viiakse. 

«Küllap on nad vist kuhugi põhja poole müüdud,» saab Ren€ oma küsimusele vastuseks. 
«Jah, meie suhted ulatuvad kaugele,» jätkab jutukas teadustaja. «Need ulatuvad Tafi-letini, 
Mogadorini, isegi kuni Tripolini suure mere ääres, kõrbe taga.» 

«Mis maksab üks must?» 

«25, 30 ja vahel ka 40 tuhat kaurit.» 

Djenne elanikud, kes põlvnevad samanimelisest rahvast, on usinad ja haritud. Peaaegu kõik 
oskavad lugeda ja kirjutada. Paljud on kaupmehed, teised osavad käsitöölised, sepad, 
rätsepad, köietegijad ja laevaehitajad. 

Nad on eranditult muhameedlased ja kuuluvad fullahist kuninga Sego-Ahmadou, fanaatilise 
muhameedlase valitsuse alla. Sel kuningal on suure sõjamehe kuulsus, mille ta saavutas, 
vallutades oma väikese sõjaväega tunduva osa Lõuna-Bambarast. Seal muutis ta islami 
riigiusuks. Kuid hoolimata oma fanatismist ei sunni ta kedagi prohveti usku astuma. Need, 
kes ei taha paluda Allahit ja Muhamedi, peavad maksma kuningale väikest lõivu. 

Esialgu oli Djenne pealinn, kuid selle asend saarel, mis ei lubanud linna piire laiendada, ei 
sobinud Sego-Ahmadou kõrgelennuliste plaanidega. Ta rajas teise pealinna nimega EI- 
Lamdou-Lillahi, see tähendab - «Allahi kiituseks». Need sõnad on ühe tähtsama koraanipalve 
algus ja iseloomustavad selgelt fanaatilise kuninga taotlusi. 

Jumalale kiituseks asutas see sõjakas valitseja sinna omamoodi ideaalasunduse. Tema poolt 
avatud avalikkudes koolides õpetatakse lapsi tasuta. Ka täiskasvanutele rajas ta vastavalt 
nende teadmiste astmele koolid, milles nad võisid end edasi harida. 


Seepärast ei ole Cailli€ imestunud, et kuninga ausära on piiritu. Riigimakse Djennes ei nõuta, 
ka tolliga ei koormata, ei oma ega võõraid kaupmehi. On aga üldiseks kombeks, et kuningale 
ja tema asemikule Djennes antakse kingitusi. 

Ainult maurid kõnelevad Segost halvustavalt. Nende arvamuse järgi on ta suurejooneline 
ainult oma inimeste vastu. Maurid räägivad seda aga kadedusest, et neeger ! nii õilsaid ja 
ülevaid eesmärke taotleb, samal ajal kui neil 

endil on vagadus vaid suus ja nende ainsaks eesmärgiks on oma rikkuse suurendamine. 
El-Lamdou-Lillahi asub mõne päevareisi kaugusel Djennest põhja pool, Niigeri paremal 
kaldal. 

Uskmatutel, see tähendab kõigil inimestel, kes ei usu Allahit, on sisseminek Djennesse 
keelatud. Fullahid valvavad rangelt, et seda korraldust ka täidetaks. Kui uskmatud bambarad 
tahavad linna tulla, siis öeldakse neile ette üks palve. Kui nad seda kordavad, on nad vahtide 
silmis truud muhameedlased, keda ei tohi kuidagi takistada. Sest kõikjal viivad teed ju sihile. 
Naised käivad loorideta. 

Rene teejuhil Kai-Moul on linnas palju tuttavaid. Tal õnnestub kergesti leida ulualune Abd 
Allanile. Rene asub ühe mandingo juurde. 

Igal hommikul peale palvust viib teekond meie sõbra kõigepealt turule. Paljud euroopa 
kaubad, mis on erilistel kohtadel platsi ääres välja asetatud, tõmbavad teda ikka ja jälle enda 
poole. Seal on iga sorti puuvillriideid, raua-kaupu, tulekive ja teisi väärtusi Sudaani jaoks. 
Enamik kaupadest näib olevat inglise päritoluga. Püsside juurde jääb ta kauaks seisma. Need 
on prantsuse tooted. Kord ei saa ta enam teisiti, kui et peab ühe neist kätte võtma. Niipea kui 
Rene õrnalt ja hellitlevalt relva puudutab, hakkab müüja püssi kohta kiidulaulu laulma. 

«Ja hind?» küsib Rene, et jätta muljet, nagu tahaks ta tõesti püssi osta. 

Nimetatakse väga kõrge hind. Kahetsedes paneb Rent relva tagasi. Loomulikult ei mõelnud ta 
sugugi selle ostmisele, ta tahtis ainult korraks tunda kodumaad siin Sudaanis, Sise-Aafrikas, 
püssi käes hoida. 

Aeglaselt longib ta edasi. Siin on pärlid, imiteeritud ambra, korallid, seal püssirohi, noad, 
sadularakmed, igasugused mõeldavad kaubad. Kõikjal seisavad inimesed, lobisevad, 
nääklevad hindade pärast ja ostavad siiski. Ning hoolimata muhameedlaste rangest 
usklikkusest tuntakse kristlastest koerte kaupade üle tõsist rõõmu. 

«Kuidas te saate neid kaupu, mis pärinevad uskmatute maadest?» 

Teenistusvalmilt seletatakse talle, et need on pärit kaugelt ja on kohale toimetatud väga 
vaevalisi teid mööda läbi Sahaara liivamere. Seepärast ei ole võimalik neid ka odavamalt 
müüa. 

Siin Djennes algab Abd Allanil teine elu. Ta on tulnud mustade rahvaste poolt asustatud 
Lõuna-Sudaanist araabia kõrge kultuuri mõjupiirkonda, mida selles Aafrika osas esindavad 
maurid. Seal all, metsades, oli ta araablane, õpetlane, haritlane, kellele kõik umbusust ja 
ettevaatusest hoolimata siiski lugupidamist osutasid. Temaga ei laskutud kunagi vestlustesse 
usuküsimustes, kuna juba algusest peale olid nad seal veendunud, et võõras peab koraani 
tarkusi tundma sügavamalt kui nad ise. Vähesed maurid ' tema Sudaani tutvusringkonnast olid 
eeskätt kaupmehed ja mitte jumala teenrid. 

Nüüdsest peale võib aga seisukord täielikult muutuda. Ta kohtub jälle marabuttidega, kes teda 
kindlasti kisuvad kõnelustesse usuküsimustes. Tähendab, tuleb silmad lahti hoida. Muidu võib 
räbalasti minna. 

Rene Caillie püüab hoolega olla tõepärane Abd Allahi. 

Kai-Mou tahaks meelsasti tutvustada oma kaitsealust mauri sõpradele, kes võiksid talle 
edasireisimisel kasulikud olla. 


Ühe maja ees peavad mõlemad mehed ootama peaaegu tunni, enne kui avatakse uks 
sisseastumiseks. Maja elanikud ja kohalviibivad külalised sõid parajasti, kui koputati. Nad ei 
lasknud end segada. Abd Allahi on sellest seninähtamatust külalislahkusetusest ebameeldivalt 
üllatatud. Siiski langetab ta otsuse liiga vara. Kui ta kehvalt sisustatud ruumis ringi vaatab, 
näeb ta ühes nurgas väikest lauda, millel on toidud kahele isikule — Kai-Moule ja tema 
kaaslasele. 

Peale sööki algab tavaline ülekuulamine, mis kestab seekord väga kaua, kuna igal juuresolijal 
on võõrale erinevad küsimused. 

Siis veab teejuht ta linnapea juurde, kelleks on vana val-gejuukseline fullah nimega Oulad- 
Mamou. Lühikese audientsi vältel ei lausu rauk sõnagi. Ainult kui Kai-Mou teatab, et Abd 
Allahi elab kellegi mandingo juures, raputab linna võimukandja pahaselt pead. Cailliele näib, 
nagu oleks kuniriga asemik nimetanud ühe nime: AI Haggi-Mohammed. Mida peaks see 
tähendama? «Ütle mulle,» pöördub ta kohe teejuhi poole, niipea kui nad on majast lahkunud, 
«mida tahtis Oulad-Mamon selle Al Haggi-Mohammediga öelda?» 

«Fullah ei taha, et sa kauem viibiksid oma seisusele mittevastavas korteris. Sa pead kolima 
šeriif AI Haggi-Mohammedi juurde.» 

Abd Allahi ei ole sugugi rõõmus selle pealesunnitud korterivahetuse üle. Ta tahaks jääda 
varju nii kauaks kui võimalik: on vaja, et temaga ei tehtaks tegemist ning et tema viibimine 
Djennes jääks võimalikult tähele panemata. Ta peab kolima nüüd kindlasti mõne linna tähtsa 
tegelase juurde. Selles võib peituda hädaoht. Praegu ei saa ta selle vastu midagi teha, peab 
laskma asjadel endil areneda. Võimalik ka, et fullah unustab selle. Neegrid annavad sageli 
palju lubadusi, kuid ei täida neid. 

Ent seekord meie sõber eksib. Juba järgmisel päeval saabub talle kutse tulla Mohammedi 
majja. 

Cailli€ on veidi kartlikus meeleolus. Kümme kuud oli ta veetnud neegrite hulgas ning nüüd 
tuleb tal elada koos kahtlemata kõrgelt haritud mauriga. 

Al Haggi-Mohammed on suursugune härra, rahu ise, täis väärikust, ja väga rikas. Renel on 
tunne, et Oulad-Mamou nõue — anda enda juures peavarju võõrale — šeriifile just rõõmu ei 
valmista. Ometi ei lase ta seda kuidagi märgata. 

Tuuakse väike laud, mis oma elevandiluust ja vasest kattega sarnaneb mängulauaga. Seejärel 
toob ori lauale suure tüki oinaliha. Abd Allahi peab koos kõrge härraga söömaajast osa võtma. 
Peremehe ees seisab kaetud leivakorv väikeste ümmarguste poolenaelaste leibadega. 
Majahärra murrab mõned pooleks ja annab sellest külalisele. Ehkki see söömaaeg on üsnagi 
euroopalik, ei tarvitata siin ei nuga ega kahvlit. Sõrmed asendavad mõlemaid. Algul 
vaevaliselt veniv vestlus muutub aja jooksul sundimatuks, isegi lõbusaks. Loomulikult 
keerleb see kristlaste ümber. 

Kuna jutuajamine Mohammediga toimub nii kerges toonis, nii vähe ülekuulamisega 
sarnanevalt," peab Caillie olema just eriti valvas ja oma sõnu äärmise ettevaatlikkusega 
valima. Ta ei loo endale illusiooni, et ta siin ülekuulamisest võiks pääseda. 

Peale sööki käsib šeriif anda teed. Sel puhul võib ta näidata oma väärtuslikku vara: imeilusat 
portselanserviisi imetillukeste tassidega. 

Rene teeb nii nagu omal ajal Mauz€ võõrastemajas. Ta laseb end juhtida, aimab peremehe iga 
käeliigutust täpselt järele. 

«Haggi-Mohammedy», pöördub Abd Allahi šeriifi poole, kui juba mõned tassid valge suhkruga 
magustatud teed on joodud, «ma jutustasin sulle, et tahaksin üle Egiptuse Mekasse reisida. 
Missugust teed sa mulle soovitaksid?» 

«Sa tahad kaugele, Abd Allahi. Sul tuleb läbi elada hädaohte ja vaevu, kuid Allah juhib sind, 
et sa ühel päeval saaksid teda tema pühimas Mekas kiita ja ülistada. Missugust teed? Neid on 


palju. Üks viib üle Timbuktu ja El-Arauani Ghadames-Tripolisse mere ääres. Teine — üle 
Timbuktu ja Murzuki El-Kahirasse (Kairosse). Kolmas viib Timbuktust üle El-Arauani, 
Taudeni soolakaevanduste ia Tafileti Marokosse. Djennest itta viiv otsetee on mulle vaid 
osaliselt tuttav. Missugust valida — oleneb olukorrast. Võib-olla tuleb sul isegi teel 
olles äkki ümber otsustada, kui esialgselt ettenähtud tee on suletud sõja või näljahäda 
tõttu.» 

«Mere kaudu ma minna ei taha. Mul on vähe raha, nii et ma ei suuda laevasõidu eest maksta. 
Ka ei taha ma ennast lasta Mekasse sõidutada, vaid võimalikult palju jala käia. Niisiis esialgu 
Timbuktusse. Kus see asub?» 

«Põhja pool, mõne tunni tee Niigerist.» 

Lõpuks! Caillie on saavutanud, mida ta soovib. Nüüd teab ta, kust tal Timbuktut tuleb otsida. 
Enne seda jutuajamist ei julgenud ta Timbuktu kohta lähemaid teateid nõutada, kartes, et tema 
soov külastada seda linna oleks võidud nurja ajada. 

«Kui juba sina, šeriif, ei tunne ühtegi teist teed, siis ei jää minulgi muud üle kui reisida 
Timbuktu kaudu. Mul on ükskõik, missugust teed pidi ma lähen, kui see mind ainult krist- 
lastega kokku ei juhi ja kiiresti eesmärgile viib.» 

«Siis mine üle Timbuktu ja Murzuki Kairosse või üle Timbuktu ja EI-Arauani Ghadamesi ja 
matka piki rannikut Kairosse.» 

«Ma tänan sind. Nii lähen ma siis esmalt Timbuktusse ja sealt leian edaspidise lahenduse juba 
vastavalt võimalustele.» 

«See on minu nõu, Abd Allahi.» 

«Ent kuidas pääsen ma Timbuktusse? Võid sa mulle soovitada teejuhti?» 

«Sul pole vaja teejuhti. Sinna on parem sõita laevaga.» 

«Laevaga?» Ah jaa, ta ju ütles, et Timbuktu asub Niigeri läheduses. 

«Või eelistad sa vaevalist matka läbi kõrbe?» 

«Ei. ei. Ma kuulan veel täna järele, millal sõidab moni laev Timbuktusse.» 

«Nii ruttu?» Mohammed lausub seda naeratades. «Ära muretse. Üks minu sõber asub peatselt 
suure piroogiga 

Timbuktu poole teele ja kindlasti võtab ta sinu minu soovitusel endaga kaasa.» 

«Sa tahad seda teha, Haggi-Mohammed? Ma tänan sind kõigest südamest. Allah tasugu 
sulle!» 

«Sa oled minu külaliseks seni, kuni Djennes viibid. Too siia oma kaubad ja pakid. Minu maja 
olgu sulle koduks.» 

«Mul ei ole peaaegu midagi, ma olen vaene, kuid sinu lahkus teeb mind rikkaks ja 
õnnelikuks.» 

«Mis kaupu sul on, Abd Allahi? Ma ei küsi seda uudishimust, vaid selleks, et sind aidata. 
Timbuktus on kõik vee! palju kallim kui siin. Ma annaksin sulle nõu vahetada osa oma 
kaupadest Djennes ümber ja osta selle asemel siinseid tooteid, mida sa Timbuktus kena 
kasuga maha võid müüa. Kui sa tahaksid mulle niipalju usaldust kinkida, siis ajaksin ma need 
asjad sinu eest korda.» 

«Ma teen sulle tüli!» Abd Allahi tõrjub pakkumise tagasi, et võita aega järelemõtlemiseks. 
Seriif avaldab talle kõige paremat muljet. Ta kutsus Abd Allahi isegi oma majja. Kas ta 
tõepoolest kõigest hoolimata tahab nagu paljud teised võõra kaupadest rikastuda? Õieti ei jää 
ju mingit valikut «jaa» ning «ei» vahel. AI Haggi-Mohammed on niivõrd tähtis isik, et Rene 
otsustab öelda jah. 

«Sinu nõu on hea. Kui sa tahaksid seda vaeva enda peale võtta, siis ma oleksin sulle tänulik.» 
«Täna Allanit, kes sind senini on truult juhtinud, ja palu, et ta ka edaspidi oma käsi sinult ei 
võtaks. Kiidetud olgu tema!» 


Lahkumisel saab Abd Allahi peotäie datleid ja ilusa vesi-meloni. Igal õhtul kuni ärasõiduni 
teeb šeriif talle samasuguse kingi. 

Haggi-Mohammed on aus mees. Ta võttis kaubad hea kursiga, 30 000 kauri eest, oma lattu. 
Vahetuskauba suhtes vaatab ta veel ringi. Ta on jõudnud juba ka laevaomanikuga kõnelda ja 
Abd Allahi sõidu suhtes kokku leppida. 

Tee Timbuktusse on vaba. 

Tänuks vaeva ja lahkuse eest kingib Rene 20. märtsil 1828. a. talle oma vihmavarju, kuna see 
šeriifile eriti meeldis. 

23. märtsil astub Caillie Djennes väikese piroogi pardale, mis teda harujõge mööda Niigeri 
peavooluni viib. 

Al Haggi-Mohammed, Kai-Mou ja üks noor maur soovivad lahkujale õnnelikku reisi ja head 
kojusaabumist. 

Seriif oli vastavalt oma lubadusele ostnud 30 000 kauri 

eest kohalikke saadusi. Timbuktus selgub — Caillie ei kahtle enam silmapilkugi selles, et ta 
tõepoolest astub sellesse salapärasesse linna —, kas kaupade vahetamine oli hea või halb 
tehing. 

Lahkumisel surus Haggi-Mohammed meie sõbrale pihku neli ilusat vahaküünalt. Sõidul, ütles 
ta, läheb neid vaja. Ka laevasõidukulud maksis šeriiff omast taskust. Laevaomanikule anti 300 
kaurit. Selle eest peab ta noort reisijat kogu sõidu ajal ülal pidama. 

Kuid kõige olulisemaks kingiks on soovituskiri ühele šeriifi ärisõbrale Timbuktus. Niisiis tegi 
tema peremees kõik selleks, et Abd Allahi võiks jõuda Timbuktusse tervelt ja õnnelikult ning 
et teda seal vastu võetaks niisama sõbralikult kui siin. 

» 

Djenne, tähtsaim kaubalinn Niigeri ääres, mille müüride vahel Abd Allahi veetis kolmteist 
päeva, on silmapiirilt kadunud. Väike laev kiigub piki jõge edasi ühtlase kiirusega. Teisel 
päeval tuleb ümber istuda suurde piroogi, mis peab ta Timbuktusse viima. See piroog on 
kaetud mattidega ning lastitud riisiga, võiga, hirsiga, puuvillaga, riidega, meega ning 
lugematu hulga igasuguste teiste saadustega. Niigeri laevad on väga kerged ja purunevad 
hõlpsasti, kuna nende ehitamisel ei ole üldse kasutatud rauda. Seda imesta-misväärsem on, et 
nad võivad peale võtta kuni 60-tonniseid laste. Arusaadavalt suudavad nad sõita ainult 
tuulevaikse ilmaga. Juba väiksemgi lainelöök võib muutuda neile saatuslikuks. 

Terved flotiilid, 60 kuni 70 piroogi, sõidavad jõge mööda alla, koigi eesmärgiks on Timbuktu. 
Niigeril valitseb tohutu liiklus. Piroogidel on madrusteks kaksteist kuni kuusteist neegerorja. 
Varsti pärast ümberistumist jõuab suurest piroogist mööda üks väiksem ja kiirem. Sellel asub 
laevaomanik, kes sõidab ette, et aegsasti oma teelolevaid kaupu maha müüa ja uusi kaupu 
tagasisõidulaadungiks valmis osta. Kahjuks tuleb ta pardale ainult lühikeseks ajaks. Caillie 
oleks meelsasti temaga rääkinud ja kurtnud talle oma häda. Neegrid kohtlevad teda halvemini 
kui orja. Nad ei anna talle isegi ööseks magamiskotita. Kindlat kohta ei ole tal üldse. Ta peab 
endale otsima kottide ja kaubapallide vahel mõne prao, kuhu saab pikali heita. Ta toit on 
halvem kui orjade oma ja sedagi antakse talle väga vähe. 

Järgnevad rasked nädalad. Sõidule ei näi tulevat lõppu. 

Kord tõusis tugev tuul ja piroogil tuli kaldale minna. Kuni õhtuni olid Niigeri veed ärevad, 
siis aga oleks võinud edasi sõita. Ent neegritel ei ole ju kunagi kiiret. Nende elus ei mängi aeg 
mingit osa. Nad tahavad täna õhtul pidutseda ja tantsida ning lõbusad olla. Küllap homme 
sõidetakse edasi. 

Parajasti on aga ramadan, paastukuu. Sel ajal kui bam-bara-neegrid on nii täielikult andunud 
tantsule ja laulule, kerkib järsku esile kolmkümmend fullahit, rangelt usklikku muhameedlast. 
Nad on mustade käitumise üle tulivihased ja määravad lõbutsevale seltskonnale trahvi 5000 


kauri suuruses. Algab suur tingimine ja kauplemine. Kust saavad vaesed neegrid 5000 kaurit? 
Sellest saavad viimaks aru ka fullahid ja nõuavad, et iga tantsija ja tantsijatar peab saama viis 
kepihoopi vastu selga. Sellega on tüürimees laevaomaniku asemikuna nõus. Küll ta laseb 
karistuse täpselt ja karmilt täide viia. Fullahid kaovad, pidu kestab edasi. 

Niiger muutub määratu laiaks. Ent see ei olegi enam jõgi: piroog on saabunud Debo järve. 
Rene Caillie on teine eurooplane, kes seda kõrbejärve näeb. Esimene oli suur Mungo Park. 
Veest kerkivad kolm saart. Meie sõber paneb neile nimed: Saint Charles, Iie Henri ja Marie 
Therese. 

Ning sõit jätkub. Mõnikord kerkib kaugusest nähtavale uhke siluett. Sadulas sirgelt istuv 
ratsanik toredal hobusel — tuareeg, kõrbeisand. Tuareegid kontrollivad kotkasil-madega 
kõrbet ja jõge ning otsivad võimalusi röövimiseks. Nad tulevad ka laevale, kui see õhtuti 
kalda ääres seisab, ning kontrollivad laadungit. See on Abd Allahile alati väga ebameeldiv. Ta 
peab siis kottide ja kaubapallide virna taha kuhugi soppi peitu pugema, kuni kutsumata 
külalised on lahkunud. Bambarad aimavad, et noor reisija võib olla kristlane, ja kardavad 
tuareegide kättemaksu, kui need teda märkaksid. 

Homme saabume Kaharasse! 

Rene järeldab seda madruste erutatud kõnelusest. Kahara aga on Timbuktu sadam! Homme on 
20. aprill. Neli nädalat kestis reis salapärasel Niigeril. 

Homme, homme! Rõõmujoovastus valdab Caillied. Ta ei saa sel ööl magada. Täpselt aasta 
eest asus ta Kakondyst teele ja on nüüd õnnelikult jõudnud mõne miili kaugusele Timbuktust. 
Varsti on la oma unistuste linnas — T im bu k-tus! 

Kaheteistkümne peatükk TIMBUKTU ! 


Aprillis on Niiger madalseisus. 

Aeglaselt läheneb piroog Kabara sadamale. Kaldal 

viibib palju inimesi, mõned viipavad lähenevale 

laevale. Päevavargad vahivad madruste tegevust. 

Vaevalt on laev kai külge kinnitatud, kui algab tõeline 

laat. Peaaegu kõigil neegritel on siin sugulasi, sõpru ja 

tuttavaid, kes neid nüüd tormiliselt tervitavad. 

Äritehinguid saadab tavaline kisa. 

g- Pardale tuleb keegi suur uhke neeger. Abd Allahi mär- 

fs kas seda gruppi, millest too must eraldus, juba sõitvalt 
- — laevalt. Neeger näeb välja, nagu oleks ta saadetud 

kedagi vastu võtma. 

Neeger läheneb meie sõbrale ja kummardab sügavalt. 

«Kas sina oled Abd Allahi, AI Haggi-Mohammedi küla- 

line Djennest?» 

«See ma olen. Mis toob sind minu juurde?» 

«Minu isand, Sidi-Abdallahi Chebir saadab sulle oma 

tervituse ja palub sind, et sa austaksid tema maja oma 

sealviibimisega.» 

«Siis oled sa saadetud selleks, et mind tema juurde viia?» 

«Jah, isand. Järgne mulle, ma juhin sind Timbuktusse.» 

See algab ju hästi, mõtleb Rene. Soovituskiri Sidi-Abdallahi Chebirile, keda me tulevikus 
ainult Chebiriks nimetame, et vältida äravahetamise võimalust Abd Allahi-Cail-liega, on ju 
alles tema taskus. Kust teab Chebir tema saabumisest? Ah, tõsi küll, piroogi omanik sõitis ju 


ette ja Chebir ning Haggi-Mohammed on ärisõbrad. Tema lahkel võõrustajal Djennest on 
kindlasti laeval palju kaupu Chebiri jaoks ja küllap on temale laevaomaniku kaudu ka Abd 
Allanist teatatud. 

Kella nelja ajal on kõik valmis reisiks Timbuktusse. Chebiri jaoks on kogunenud kokku päris 
esinduslik karavan. Sellele suurele isandale on määratud ka palju orje. Nooremad nendest 
õnnetutest olenditest pannakse eeslite selga, sest tee Kaharast Timbuktusse on väga kivine ja 
äärmiselt väsitav. 

Jõge ümbritsev maastik jätab mõningal määral sõbraliku ja elava mulje. Niigeri üleujutused 
kõrgema veeseisu kuul, jaanuaris, laiuvad kaheteistkümne kuni neljateistkümne kilomeetri 
kauguseni. Mõnikord uhavad Niigeri veed isegi Timbuktu ääri. Siia ja sinna jäävad maha 
tiigid ja sood ning nende ääres on leida mõningaid taimi. Kuid poolel teel linna märkab silm 
veel väga harva taimekasvu. Siis aga muutub maa hoopis kurvaks ja tühjaks. Kõike katab 
tuhkjaskollane liiv, nii peeneteraline, et voolab läbi sõrmede nagu vesi. Ja see liiv rändab. 
Selles liikuda on väga pingutav. Kohati muudavad aga kivikillud matkamise lausa piinaks. 
Juba mõnda aega ratsutab üks tuareeg ilusal hobusel karavani kõrval. See on võimukas ja 
käskima harjunud mees, kes Chebiri inimestes hirmu äratab. 

Tuareegid on Timbuktut ümbritseva kõrbe valitsejad ja seega ka Timbuktu enda käskijad. 
Neil on suured kaameli-, kitse- ja lambakarjad, millega nad ühelt karjatamiskohalt teise 
rändavad. See rändrahvas ei tegele põlluharimisega. Orje peetakse ainult loomade 
valvamiseks ja nende eest hoolitsemiseks. Nad elavad piimast ja lihast. Kuid jahu, hirssi, riisi 
ja muid toiduaineid pressivad nad välja Timbuktu elanikelt ja Niigeril sõitvatelt laevadelt, kui 
nad ei saa mõnda teist kõrbesuguharu ses suhtes väiksema vaevaga kergendada, Kus nad aga 
iganes ohutult saavad varastada, seal nad seda ka teevad. 

Ehkki neil suurtel röövlitel ei ole mingisuguseid tulirelvi — nende varustuseks on ainult 
nooled, vibud ning piigid —, on nad siiski karmiks nuhtluseks kõigile rahvastele ja 
suguharudele, kes elavad laial Niigerit ümbritseval maa-alal. Kui kõik ümbruskonna 
suguharud omavahel ühineksid, siis ei tohiks neil olla raske tuareege allutada, kuna nad püsse 
kardavad. Ka kõik Timbuktu elanikud ja ümbruskonna maurid on varustatud tulirelvadega, 
kuid nende seas ei leidu ühtegi juhti ülestõusuks rõhujate vastu. 

Üksnes fullahid, kes on teistest neegerrahvastest nii vaimu kui ka energia poolest 
arenenumad, ei tunne hirmu tuareegide ees. Kuid nad elavad liiga kaugel lõunas selleks, et 
võiksid kõrbeisandate võimu murda. 

Niisiis, üks niisugune kardetav kõrbepoeg hakkas Chebiri karavani jälitama. 

Äkki ratsutab ta galopis karavani juurde, nii et inimesed "hirmunult eemale hüppavad. Sammu 
kaugusel paigast, kus enne noor ori seisis, peatab ta. oma hobuse, kes otsekohe sambana 
seisma jääb. 

«Anna see ori mulle!» nõuab ta suurelt neegrilt, kes Abd .Allanit Kabaras tervitas. 

«Ta kuulub minu peremehele,» vastab teejuht. 

«Kes too on?» 

«Sidi-Abdallahi Chebir Timbuktus.» 

Rene, kes on vahepeal lähemale astunud, ei märka, kas see nimi nomaadile mingit mõju 
avaldas. Tumedad silmad vaatavad karmilt pearätiku ja näoloori — lithami — vahelisest 
pilust. Tuareegid katavad terve näo kuni silmadeni selleks, et peen liiv, mis igale poole tee 
leiab, võimalikult vähe suhu ja ninna tungiks. Litham muudab tuareegi salapäraseks ja 
ähvardavaks. 

Kuna ratsanik neegri sõnadele midagi ei vasta, ei tea keegi, mida ta kavatseb. 

«Tule Sidi-Abdallahi Chebiri juurde. Ta teeb sulle kingituse, ainult ära pane kätt orja külge,» 
palub teejuht. 

Väljavaade kuidagi midagi saada leevendab selle uhke isanda röövimishimu. 


Meie sõber kuuleb hiljem Timbuktus, et tuareegid «austavad» sageli üksikuid linnaelanikke 
oma pikemaajaliste külaskäikudega. Nad lihtsalt tulevad majja ja lasevad end päevade ja 
nädalate viisi kostitada. Keegi ei julge neile vastu hakata. Kui seda püütakse teha, siis 
esitatakse juba uued, hoopis kõrgemad nõudmised. 

«Ja kes on see võõras?» Seejuures viitab ratsanik Cailliele. 

«Chebiri külaline, vaene palverändur, kes sulle midagi anda ei suuda.» 

«Chebir kingib mulle ka tema eest midagi.» 

Neeger kehitab vaid õlgu. Küll tuareeg näeb ise, kuidas Chebir nendesse nõudmistesse suhtub. 
Saabub õhtu. 

Ratsanik on kadunud liivamere lõputuna näivate lainete vahele. 

Nad ronivad üles mööda lauget künkaserva. Kui on jõutud künka harjale, avaneb Rene Cailli€ 
silmadele pilt, mis paneb ta südame rõõmust põksuma. 

Tema ees on Timbuktu. 

Loojuva päikese viimastes kiirtes paistab linn nõiduslikult ilusana. See lamab tema ees nagu 
punase kullaga üle valatud. Varjud on pikad ja pehmed. Unelm on muutunud tõelisuseks. 
Ainult vähesed minutid veel, ja Ren€ Cailliš sammub Timbuktusse nagu võidukas kangelane, 
kes hirmsast lahingust koju tagasi tuleb. Kas ta siis ei ole võidelnud Timbuktu eest? Kas ta ei 
ole pannud oma elu mängu selleks, et leida see salapärane linn? Selleks et elada läbi see 
silmapilk, loobus ta iseendast ning muutus muhameedlaseks Abd Allahiks. Ja selleks on vaja 
määratut jõudu ning energiat, et lülitada endast välja eurooplase meel ja mõttelaad ning sulada 
täielikult kokku selle võõra usu ja võõra kultuuriga. Sellele linnale ohverdas noor prantslane 
oma tervise, sest teekonna vintsutused ja Sudaani metsade pulbitsevatest aurudest pärinev 
tappev palavik on jätnud kustutamatud jäljed tema kehasse. Ta loobus ametist, mis tõotas talle 
jõukust ja õnne, et otsida maailmalinna Timbuktut. Ta riskeeris — ja selleks jätkub julgust 
vähestel — tungida üksinda tundmatutesse maadesse, teadmata, kas sealsed elanikud on talle 
sõbralikud või vaenulikud. 

Seal see on — tõelisuseks muutunud muinasjutt tuhandest ja ühest ööst. Seal see on kõiges 
oma ilus ja toreduses. See on suurim hetk vaese külapoisi elus. 

«Et see vaatepilt kestaks igavesti!» palub Rene Caillie, samal ajal kui pisarad lõõritavad linna 
piirjooni ja ähmastavad haaravat vaatepilti. Rene erutus on liialt suur, et ta suudaks end 
täielikult valitseda. 

Võitnud! 

«Igavene jumal, lase mul nüüd selle võidu vilja aitadesse 

koguda. Lase mul õnnelikult kodumaale tagasi jõuda, et ma võiksin inimeste ette astuda ning 
öelda: ma olin Timbuktus!» 

Võidujooksu Timbuktusse on võitnud Rene Cailli€. Inglismaa on selleks kulutanud 
kaheksateist miljonit franki, tema aga vaid ühe osa oma kahest tuhandest frangist! Võimas 
Inglismaa on löödud, Prantsusmaa on võitnud tema, Renš Cailliš tõttu. . 

* 

Sidi-Abdallahi Chebir võtab tundmatu külalise sõbralikult vastu. Ta on neljakümne ja 
neljakümne viie eluaasta vahel, väga haritud, rahulik, suursugune, tagasihoidlik, kõneleb vähe 
ja ei erutu kunagi. Maurina on ta usufanaatik, kuid palju laiema silmaringiga kui teised. 

Et ta Abd Allahi elu ja tegevuse üle teateid nõutab, on endastmõistetav. Ent ta teeb seda 
vormis, mis on täiesti vaba umbusust. 

Tema maja on üks suuremaid linnas. Chebir on kaupmees nagu peaaegu kõik Timbuktu 
elanikud, nii maurid kui ka neegrid. 

«Abd Allahi,» lausub ta peale sööki Cailliele, «ole minu külaline nii kaua kui heaks arvad, sul 
ei tarvitse millegi eest muretseda. Kui sa midagi vajad, siis pöördu enne minu poole. Ära osta 


ise midagi, vaid lase ma teen seda sinu eest. Sa ei tunne siinseid olusid ja saad ainult petta. 
Soovin sulle head ööd.» 

Kohe peale saabumist juhatati Renele kätte tema tuba. Ta on õnnelik, et võib end nüüd välja 
sirutada. Teadmine, et ta viibib Timbuktus, rammestab teda. Kuid on võimatu jääda ruumi ja 
magada, olgugi et ta on surmani väsinud. 

Juba mitmendat päeva valitseb idatuul, mis puhub piiritult liivamerelt siia kuuma leitsakuna. 
See lasub linnal nagu hõõguv loor. Majade müürid on kuumad. Ohk ruumides seisab paigal, 
kuna kohalik ehitusviis ei võimalda mingit õhutembust. 

Rene võtab kaasa oma villase vaiba, mille ta tollal Kankondys ostis ja mis talle on juba väga 
häid teeneid osutanud, ning heidab õue maha. Ka siin ei ole palavus väiksem, kuid õhk on 
siiski veidi liikuvam. 

191 

Sellel esimesel ööl Timbuktus magab ta unenägudeta und. Eesmärk on saavutatud. Närvid ei 
ole enam teadmatusest pingul. 

Päev Timbuktus. 

Cailli€ lahkus varakult oma võõrustaja juurest. Ta tahtis linna vaadata. 

Vaatepilt kainestas teda. 

Kas see on eileõhtune Timbuktu? Muinasjutt on haihtunud. Timbuktu ei ole kaugeltki ilus 
linn, isegi mitte suur. Timbuktu ei ole hoopiski see, mida Euroopa rahvad ootavad. 
Timbuktuga loodeti leida maailmalinn. Kuid tegelikult ei ole midagi selletaolist. Elanikke 
võib siin olla kümme kuni kaksteist tuhat. Ümbrus on täielikult välja surnud. Kuskil ei ole 
näha ühtegi puud, ühtegi põõsast. Ükski lind ei laksuta hommikul rõõmsat laulu. Ainult liiv, 
liiv, surmatoov rändliiv ümbritseb linna kõikjal. 

Keset linna kasvab üksik palm. Haletsemisväärne palm. Selles ei ole kaugeltki midagi 
kuninglikku, romantilist, see on lihtsalt mingi võõras segav ese neegrite majade ja 
ümaronnide vahel. 

Kuid siiski! Nii suur kui ka ei ole Cailli€ pettumus, kui ta näeb nüüd Timbuktut säravas 
päikesevalguses, peab ta tunnistama, et linn on siiski imetlusväärne. See elab tolles lootusetus 
ümbruses. Elab! Selle ehitajad on korda saatnud suure vägiteo. Linn on rajatud maa-alale, 
millel puudub tagala, ta ei suuda ennast ise elatada. Selle taga peab olema mingi tundmatu 
«miski», mis põhjustas Timbuktu kuulsuse tungimise Euroopasse. Tema, Rent, tahab seda 
avastada. 

Nagu kõikjal mujal, nii köidab ka siin Caillie tähelepanu turg. Kõndides esmakordselt läbi 
linna, paneb ta tähele, et majad on halvasti ehitatud. On isegi õlgonne. Ta kohtab võõraid 
palju vähem kui Djennes. 

Tänavad on puhtad ja nii lajad, et neil võib sõita kolm ratsanikku kõrvuti. 

Väga oluline on Timbuktule kauplemine soolaga. Seda tuuakse kohale kaamelitel 
Tanesruftist, Taudeni kaevandustest, Sahaara kõige tapvamast osast, ning müüakse 
Timbuktust kõigisse Sudaani maadesse. Soolakaubandus on linna rikkuse alus. Kui 
kaevandused peaksid homme olema tühjad, on Timbuktu surnud. 

Kõik on siin tunduvalt kallim kui Djennes. Euroopa kaupadest leiab meie sõber siin jällegi 
tulirelvi, ambrat, Ikoralle, klaaspärleid, paberit ja muud. 

Kõik toiduained, hirss, riis, taimevõi, mesi, kõik riide-ining tekstiilkaubad, küünlad, seep, 
pipar, sibulad, kõik, Kriida elus on vaja, kõike seda saab Timbuktu väga kaugest Djennest. 
See linn on nagu Timbuktu ema. 

Kui tuareegidel tuleks pähe Niiger sulgeda, siis oleks iITimbuktu saatus, tema elu või surm, 
antud nende kätte. Linna elanikud teavad seda ja on endale soetanud suured Itoiduainete 
tagavarad. Linn suudaks mitmeid kuid kestvale blokaadile vastu pidada. 


Lööduna tuleb Caillie tagasi Chebiri juurde. Timbuktu on küll suurim linn, mida ta senini on 
Aafrikas näinud, kuid kaugeltki mitte see, mida tema ja terve maailm Timbuktust ootasid. 
«Kuidas te ometi võite siin elada?» küsib ta peremehelt. «Mulle on palju jutustatud Timbuktu 
suurusest ja tähtsusest. Ma ei leia siin midagi, mis seda kinnitaks.» 

«Sul võib olla õigus, Abd Allahi, praegu ei ole Timbuktu kaugeltki enam see, mis ta kord 
oli.» 

«Tead sa midagi lähemalt? Jutusta mulle!» 

«Meelsasti, nii palju kui ma ise tean. Umbes aastal 500 pärast Hedžrat' elasid kõrbes 
tuareegide sugukonda kuuluvad imo-šarhid, kes korrapäraselt käisid Niigeri ääres, et selle 
läheduses oma loomi karjatada. Võimalik, et jõgi voolas siis kaugemal põhja pool kui praegu. 
Ma isegi nõustun selle väitega, sest nad paigutasid vahiposti sellele kohale, kus praegu asub 
Timbuktu. Vahiposti ülesandeks oli hoida juurdepääsu Niigeri äärde vabana. Aja jooksul 
hakkasid imo-šarhid hoidma samas paigas oma kaupu, et need oleksid käepärast, kui nad 
uuesti tagasi tulevad. Ent pikapeale ,ei kohtunud laagri juures enam mitte ainult kõrbemehed, 
vaid selle otsisid üles ka võõrad. See sai kõikjal tuttavaks ja muutus kõikide kaupade 
vahetuspaigaks. 

Valvuriteks olid orjad, kes seisid ühe vana naise käsutuses. Selle naise nimi oli Tombutu, mis 
tähendab: suure nabaga ema. Selle energilise naise järgi hakati peagi nimetama kogu laagrit ja 
sellest sai nime ka linn. 


"Hedžra — Muhamedi Mekast Mediinasse siirdumise päev a. 622 m. ,a. j. See päev on 
muhamedi ajaarvamise a'guseks. Järelikult toimus Chebiri jutustuse tegevus 
kaheteistkümnenda sajandi algul. (Autori märkus.) 

Koht oli valitud väga hästi. Siin oli alati küllalt vett, ka suurte karjade jaoks. Mis siis 
imestada, et sellest hindamatust rikkusest tahtsid osa saada ka karavanid! Neid tuli siia igalt 
poolt. See koht muutus paljude teede ristumispunktiks. Ehitati maju ja mošeesid. Timbuktu 
muutus rikkaks ja võimsaks, suurimaks ja tähtsaimaks linnaks. Timbuktu isadeks on 
tuareegid. Emaks aga on Djenne, sest ainult tema andis linnale elatisvahendeid. Djenne 
kaupadeta oleks Timbuktu juba ammugi nälga surnud.» 

Kui Rene on oma võõrustaja ajamäära meie ajaarvamisse ümber arvestanud, saab ta teada, et 
umbes 1326. aastal vallutas linna Uelle kuningas Mansa Musa, kes muutis selle oma riigi 
osaks ja Sudaani ning Sahaara kaubanduse keskuseks. 1329. aastal vallutas linna rünnakuga 
Mossi kuningas, purustades ja rüüstates siin kõik. Seejärel läheb linn jälle Uelle valitsejale 
tagasi ning Timbuktu õitseb uues hiilguses. 1493. aastal langeb linn sonraide kuninga Sunni 
Ali kätte. 

Sonraid põlvnevad Egiptusest. Nad asutasid hiigelriigi, mille läbirändamine ühest piirist 
teiseni nõudis kuus kuud aega. 

Selleks et külaline jõuaks saada ettekujutust riigi tõelisest suurusest, vaikib Chebir viivuks. 
«Ja mida tegid sonraid Timbuktus?» Rened huvitab vägagi edasine ajalugu. 

«Nad tegid Timbuktust oma riigi esimese linna, esimese linna maailmas, tahaksin ma öelda. 
Sina, Abd Allahi, ei saa aru, mida ma sellega tahan öelda. Ma seletan sulle kohe. Lühikese aja 
jooksul kasvas linn poole suuremaks. Ehitati uusi maju, ilusamaid ja toredamaid kui varem. 
Vanadele mošeedele lisandusid uued, avarad. Suured hulgad sonraisid kolis linna, nendega 
ühines palju Djenne elanikke, kes lõid vastukaalu araabia-berberi elanikkonnale, see on 
tuareegidele. Djenne ja Gao keel muutus Timbuktu kõnekeeleks. Araabia keel jäi 
läbikäimiseks võõrastega ning teaduse jaoks. 

Kirjeldamatu kuulsuse osaliseks sai vana linnamošee Sankore ülikoolina. Selle õpetajate 
tarkus ei tunginud mitte ainult allapoole mustade maadesse, vaid sellest räägiti kogu araabia 
maailmas. Võõrad õpetlased Marokost, Tuneesiast, Tripolist, Alžeeriast ja Egiptusest sõitsid 


siia, et täiendada oma suuri teadmisi meie ülikooli tarkade juures. Araabia kultuuri ja 
tsivilisatsiooni ühendamine sonraide 

194 

poolt toodud vana egiptuse kultuuriga muutis Timbuktu tolle aja maailma vaimseks 
keskpunktiks. Timbuktu oli maailmalinn. Ta muutus usuliseks südameks, Niigeri kallastel 
olevate maade kunsti ja kirjanduse kantsiks. Timbuktu on Sudaani kultuuri häll.» 

Missuguse uhkusega lausub Chebir need sõnad! Tema ise on sisserändaja, maur, aga 
Timbuktu suur minevik, mis on olnud ka tema rikkuse aluseks, on haaranud ta oma võimu- 
sesse. Haritud inimesena ei saa ta olla ükskõikne endale valitud kodupaiga suure ajaloo vastu. 
Niisiis on juttudes, mida Timbuktust räägitakse, paljugi tõtt, mõtleb Caillie, kuid see suurus ja 
hiilgus kuulub kahjuks minevikku. 

«Sudaanis on käibel vanasõna,» jätkab Chebir, «milles selgesti ilmneb Timbuktu tähtsus. See 
kõlab nii: «Sool tuleb põhjast, kuld lõunast, hõbe valgete maalt, ent usuõpetused, jumalasõna, 
teaduslikud avastused, ajaloolised pärimused ja müüdid ning jutustused on pärit Timbuktust.» 
Minu noorem vend Abd Allahi, sa reisisid läbi Sudaani, kuid sa ei märganud, et sudaanlane 
on Timbuktu saadus. Paljud inimesed, kõigepealt aga need, kes tulevad põhja poolt, arvavad, 
et neegrid on rumalad ja harimatud ning ei ole võimelised õppima ega millestki aru saama. 
See on vale. Kui oli Timbuktu õitseaeg, siis voolasid siia mustad ja õppisid Timbuktus. Nad ei 
õppinud vähem innukalt ja tulemusrikkalt kui berberid ja araablased. Siis läksid nad tagasi ja 
levitasid teadmisi oma rahvaste hulgas. See, et Sudaan suuremalt osalt usub Allahit ja 
prohvetit, on Timbuktu teene. Sankore oli kuulsate Kairo, Fesi ja Damaskuse ülikoolide 
noorem õde. Mitte kauplemine igapäevaste kaupadega ei muutnud Timbuktut 
maailmalinnaks, vaid kauplemine vaimsete väärtustega. 

Pärast võimu üleminekut marokolaste kätte langeb Timbuktu tähtsus üha enam ja enam. 
Sonrai vägevad kuningad, kellest ma nimetan sulle ainult Sunni Alit ja Askia Suurt, kinkisid 
Timbuktule rahu ja rahuliku elu. Selles rahus, nii nagu vist küll kõikjal ja alati maailmas, 
suutis linn muutuda selleks, mis ta oli. Marokolased tõid endaga kaasa rahutuse. Nende pasad, 
sultani asemikud linnas, võitlesid omavahel võimu pärast. Igaüks värbas poolehoidjaid ja 
ründas teisi. Rahvas kannatas selle all. Lõid lõkkele mässud, Asuti enesekaitsele, õnnetus 
muutus seeläbi aga veelgi suuremaks. Sellele lisandusid põuad ja 

näljahäda. Varsti valitsesid karavaniteid uuesti tuareegid. Sonrai aegadel olid kõrbeteed 
niisama hädaohutud nagu linnatänavad. Häda sellele suguvõsale, kelle liikmed oleksid 
julgenud reisijatele kallale tungida! Askia Suure sõdurid oleksid puhkuseta kõigist riigi 
nurkadest, Tšaadi järve äärest, suure mere äärest, idast, Thegazza soolakaevandustest ja 
Bamakost, noore Niigeri äärest kohale rutanud ning selle eest hirmsasti kätte maksnud. 

Kuid sonraide võim on murtud. Tuareegid valitsevad jälle türannidena kõrbes. Nad hoiavad 
Timbuktu elusooni oma kätes ning võivad need igal ajal läbi lõigata. 

Ma eitea, Abd Allahi, kas mõnel teisel kõrbelinnal on niisugust suurt minevikku ja nii uhket 
ajalugu kui Timbuktul. Ma ei usu seda.» 

«Palju tänu, Chebir, tuhat tänu!» Ning Caillie lisab tasa juurde: «Ma armastan Timbuktut!» 
Majahärra on ilmselt rõõmus, et tema ajaloolisel ülevaatel on niisugune mõju ja et Abd Allahi 
talle taolist tunnustust jagab. 

Chebiri sõnad valmistasid meie sõbrale rõõmu. Ta ei leidnud Timbuktut, tähtsat kaubaturgu, 
Sudaani ja Sahaara muinasloolist metropoli, kuid ta leidis tõelise maaiima-linna. Niisiis on 
tema reis ikkagi täitnud oma eesmärgi, eesmärgi, mis tal alati oli silme ees: Timbuktu 
avastamisega aitab ta teadust. Kas Timbuktu kaubandus näib Euroopa riikidele küllalt 
suurena, et seda oma kätte haarata, selle üle ta ei suuda otsustada. Kuid see ei puutu ka 
temasse. 


Sidi Mbarek, piroogi omanik, ei kavatse oma kodukohta tagasi pöörduda, ta tahab sõita 
Tafiletisse, Maroko ja Sahaara piirialadele. 

«Tule minuga kaasa, Abd Allahi. Ma sõidan homme,» pöördub ta Chebiri juuresolekul 
ettepanekuga meie sõbra poole. 

Renele ei ole see ettepanek vastuvõetav. Ta tahaks Tim-buktus viibida vähemalt oma neliteist 
päeva, et selle aja jooksul linna hästi tundma õppida. 

«See on sinust väga armas, et sa oma kaitset mulle ka edaspidi pakkuda tahad. Ma võtaksin 
sinu ettepaneku meelsasti vastu, kui ainult mu tervis parem oleks. Kuid praeguses seisukorras 
ei suuda ma seda rasket reisi läbi kõrbe kaasa teha.» 

«Ka mina ei soovitaks sul praegu reisima minna,» tuleb Chebir oma külalisele appi. «Puhka 
end pingutustest välja. Ma kordan veel kord — sa oled minu armas külaline, kelle käsutuses 
seisab minu maja alati.» 

«Allah tasugu sulle sinu lahkust, Chebir. Kahjuks pean ma olema sulle veel mõned päevad 
koormaks.» 

Niisiis on peatus Timbuktus järgnevateks päevadeks tagatud. Sellest hoolimata peab aga 
Cailli€ juba nüüd tulevikuga tegelema. Missuguse tee ta küll valib tagasi-reisiks? AI Haggi- 
Mohammedi ettepanekuid on arvestatud vaid niivõrd, kuivõrd need olid olulised tema Timbuk 
usse jõudmiseks. Selle eesmärgi on ta saavutanud. Kuid mis edasi? Sama teed tagasi minna? 
See langeb põhimõtteliselt ära. Isegi siis, kui oleks võimalik reisida läbi teiste maakohtade, 
võidaks teda ära tunda ja salakuulajana paljastada. Cailli€ ei kahtle, et tema reisist teatakse 
väga suurtel maa-aladel. Tema ilmumine on selleks liiga ebatavaline, et see ei muutuks 
jutuaineks külades ja laagriplatsidel. Teine võimalus oleks ühe oma vana kava teostamine. 
Kord kavatses ta Sahaarast üle Walata läbi minna ja püüda sel teel jõuda Timbuktusse. Kui ta 
nüüd läheks läände, Walatasse, ja püüaks sealt rannikule reisida? Olgugi et muidu oleks sel 
ettevõttel oma suur võlu, häirib teda seejuures võimalus juhtumisi kohtuda oma vanade 
sõpradega, braknadega. Ta ei tea, kuidas nad suhtuksid nüüd Abd Allahisse. Üle Sansandingi 
edela suunas Senegali äärde? Nendes piirkondades on Euroopa maadeuurijad viibinud juba 
korduvalt, nii et midagi uut ta kirjeldada ei saaks. Minna põhja suunas? Selle teostamiseks oli 
Haggi-Mohammed nimetanud talle kolme teed: Timbuktu —EI-Arauan— Tafilet— Maroko on 
neist üks, teine on Timbuktu —ElI-Arauan— Ghadames— Tripoli, ning kolmas — Timbuktu — 
Murzuk-rannik—Kairo. Kõik viivad läbi liivamere. Rene kaalutleb kaua, kuid ei ole ju muud 
võimalust kui valida üks neist põhjapoolsetest reisiradadest. 

Kas piisab raha? Tal on kaupu järel veel ainult 35 piastri väättuses. Sellest tuleb palgata 
pikaks kõrbereisiks kaamel, sest jala läbi Sahaara minna ta ei suuda. Ta küll arvab, et võiks 
toime tulla selle kõiki inimvõimeid ületava saavutusega, kuid ta peab ühinema kaaslastega, 
kes kõik on ratsa. Seekord octab teda ees sadu miile kõrberännakut, sellest suurem osa puhtas 
liivas, mis muudab liikumise väga vaevaliseks. Kui ta jääb Timbuktusse neljateistkümneks 
päevaks 

(kauem ei tahaks ta linnas viibida, et mitte anda põhjust enda avastamiseks), siis langeb tema 
reis ikkagi suurima kuumuse ja kuivuse perioodi. Ent teisiti ei ole võimalik. Ta peab leppima 
vintsutustega, mis kõigi tõenäosuste järgi on veelgi suuremad kui need, mida ta senini läbi on 
elanud. Ta leidis Timbuktu, selle leiu viib ta õnnelikult koju, vaatamata sellele, missugused 
raskused ja tõkked tema teele ka ei veereks. Saatus oleks liiga julm ja halastamatu, kui ta tema 
nii kõrgele üles oleks juhtinud vaid selleks, et teda sealt hiljem otse kuristikku lükata. Ta usub 
oma Õnnetähte, mis on teda Timbuktusse juhatanud. Küll see valgustab tema teed ka 
kodumaale. See on Rene usk. 

Teisel pool tänavat Chebiri elamu vastas asub maja, mis omandab Caillie jaoks suure tähtsuse. 


Ta kohtub selle maja omanikuga koduteel mošeest. Chebir, Abd Allahi ja naaber käisid 
õhtupalvusel Djingere-beri-nimelises suures mošees. Nad kõnnivad kolmekesi mööda 
tänavaid. Chebir jutustab naabrile oma külalisest, kes tahab teda varsti maha jätta, et reisida 
läbi Sahaara oma Egiptuse kodumaale ja siis edasi Mekasse. 

«Siis soovin ma sulle, Abd Allahi, et sul läheks õnnelikumalt kui minu külalisel poolteist 
aastat tagasi,» lausub naaber. 

«Ah jah, inglane,» lööb sekka Chebir. 

«Mis? Inglane?» Caillie tunneb, kuidas veri tema näost ära valgub ja siis voogudena tagasi 
voolab. «Kristlane!» Jumal tänatud, et ta ei kaotanud täielikult oma rahu ja suutis lisamärkuse 
teha äärmise pahameelega. Nii oli ta suutnud jätta mulje rangelt usklikust muhameedlasest. 
Tema mõlemad kaaslased lasevadki end sellest eksiteele viia. Ent mis sünnib sel silmapilgul 
Caillies?! Vist küll mitte kunagi oma elus ei ole ta end tundnud nii lootusetult halvasti, kui 
seda hirmsat uudist kuuldes. Ikkagi ei olnud tema esimene eurooplane, kes nägi Timbuktut! 
Missugune löök! Keegi teine on avastuse ausära tema eest ära noppinud. Keegi inglane! Oleks 
see veel kaasmaalane, mõni prantslane olnud! Saatus ei luba tal näha, et Prantsusmaal oleks 
olnud edu. 

«See oli silmapaistev isand, kes külastas Timbuktut oma kuninga ülesandel. Ma hakkasin teda 
lausa armastama,» jutustab naaber edasi. 

Rahu, Rent, rahu! Ei ole mingit põhjust kaotatut leinata, närve kaotada ja seega võib-olla oma 
elu kaalule panna, kuigi sel nüüd enam suurt väärtust ei ole. 

«Ma ei saa aru, Chebir,» pöördub ta oma peremehe poole, «kuidas üks kristlasekoer — 
mõistku Allah nad kõik koos hukka kõige sügavamasse põrgusse! — julges tulla 
Timbuktusse.» 

Chebir naeratab oma noore sõbra agaruse üle. «See on sündinud, Abd Allahi. Võõras ei 
solvanud meid. Ta oli, nagu juba öeldud, suursugune härra ja varustatud soovituskirjadega 
Tripolist. Vaata, mina ja paljud teised kaupmehed linnas kauplevad Euroopa kaupadega. Kas 
siis tuleb mõnele nende esemete tootjale vaadata kui vaenlasele, kui ta käitub hästi? Selle eest, 
et nad ei usu Allahit ja prohvetit, jääb neile taevas suletuks. Kuid sellest hoolimata on nad 
inimesed nagu sina ja mina.» 

«Andestage, sõbrad, minu sallimatust. Ma olen väga sügavalt ärritatud — olen veel noor ja 
mulle on teie tarkus veel kättesaamatu.» 

«Küll sa õpid seda, Abd Allahi,» lohutab naaber. 

«Ja see võõras oli sinu külaline? Kuidas oli tema nimi?» 

«EI Reis1, tema kodumaal kutsuti teda major Laingiks. Ta oli üks oma kuninga suuri 
sõjamehi ja kandis toredat mundrit.» 

Major Laing, endine Turneri adjutant! Temal oli rohkem õnne kui Cailliel. 

Kuid siis tuleb meie sõbrale meelde, et naaber kõneles minevikus. Mida see tähendab? 

«Oled sa temast ka hiljem midagi kuulnud?» 

Rene väriseb erutusest. Mauri vastus lahendab kõik. 

«Ei, Abd Allahi. EI Reis mõrvati El-Arauani juures.» 

«Ah!» Mõlema mauri arvates väljendab see hüüatus hämmastust, võib-olla ka rahuldust 
inglase saatuse pärast. Kuid see väljendab vabanemist ebatavalisest survest, mis rõhus 
viimaste minutite jooksul Caillie südant. 

Hirmus pinge lõdveneb. Siis ei ole tema, Rent Caillie, küll esimene eurooplane, kes käis 
Timbuktus, kuid vahest siiski ehk esimene, kes suudab viia Euroopasse õigeid andmeid. 
Mehed on vahepeal jõudnud naabri maja ette. 

«Külasta mind, Abd Allahi, kui sul on selleks aega ja 

1 EI Reis — «Juht», araabia-türgi aunimetus. (Autori märkus.) 

tahtmist. Ma jutustan sulle meelsasti sellest võõrast veelgi enam.» 

«Inglase lugu mind iseendast ei huvita, kuid sinu juurde tulen ma kord heameelega. Ja kui see 
sulle rõõmu valmistab, siis võid mulle jutustada majorist ja tema viibimisest Timbuktus.» 
Ehkki meie sõber pärast seda lausa põleb, et teada saada kõiki üksikasju suure võistleja kohta, 
peidab ta oma iha lahke lubaduse varju. 

Võib-olla saab maailm teate majori saatuse kohta alles tema kaudu. 

Iga päev käib Rene suures mošees palvusel. 

Timbuktus on seitse mošeed. Kaht suuremat ehivad õhu käes kuivatatud telliskividest tehtud 
tornid. 

Kristlane Timbukiu suures mošees! See on mäng surmaga. Häda, kui teda uskmatuna peaks 
ära tuntama! 

Tundide kaupa istub ta linna lääneosas oleva Djinge-reberi suure mošee torni sakmes. Kunagi 
unistas ta pühakodadest, mille toreduse kirjeldamiseks ei piisa inimkeelest. Ka see unelm 
Timbuktust kui kaheksandast maailmaimest lõhkeb seebimullina. Kõik jumalakojad on 
eranditult viletsad ning lagunenud. Ent ta arvab tundvat ka selle põhjusi. 

Timbuktu asub surnud maal. Rändav liiv tungib linna tänavatele ja hävitab iga taime, mis end 
kehvast maapinnast valguse poole püüab üles ajada. Linn on igast küljest piiratud kõrbega. Ka 
sellel, et lõuna pool linna voolab Niiger, pole mingit tähtsust. Sest siin on Niiger ainult 
kõrbejõgi. Miilide kaupa pole linna ümbruses puid. Raud puudub täielikult. Maal on puudus 
kõigest, mis on vajalik suurepäraste ehituste püstitamiseks. Mitte kusagil ühtki väärtuslikku 
kivi! Kõik tuleks siia kohale toimetada kuude-pikkuste kõrbereisidega. Seetõttu ei ole 
inimesed õppinud sugugi kasutama ehitusmeistri vasarat või kujuri meislit. Kujutav kunst 
pole saanud kunagi leida endale varjupaika Timbuktus, kuna ka koraan keelab inimese 
kujutamise. Seepärast leidubki araabia kultuuri mälestusmärkidel ainult joonornamentikat. 
Noor prantslane vaatleb tornist kaua linna. Siis võtab ta oma üleriiete taskust tüki paberit ning 
visandab Timbuktu plaani. Siin üleval ei sega teda ükski inimene. Trepp on ülesminekuks 
ohtlik — mõned astmed on täielikult kõdunenud. See on ainuke koht linnas, kus Caillie võib 

avastamise ohuta tundide viisi oma ülestähendusi teha. Ja mida kõike ei ole kirjutada! 
Timbuktu on ainult viirastus sellest, mida temast kujutletakse! See teade lõhkeb maailmas 
nagu pomm, kui tema päevik hiljem teadusele ja majandusmeestele teatavaks tehakse. Ta ei 
mõtle midagi ilustada, samuti mitte hiilguse, toreduse ja rikkuse oreooli alles jätta. See, mida 
ta kirjutab, on puhas tõde. Kõigest hoolimata on ta õnnelik, kirjeldamatult õnnelik, et viibib 
selles surnud linnas. Jah, ta nimetab Timbuktut surnud linnaks, sest selle üle hõljub raske 
saatus — surra nälga, hukkuda, kui kõrbe valitsejad sulgeksid teed, mille kaudu tuuakse 
kaugelt toiduaineid. 

1894. aastal, pärast linna vallutamist prantslaste poolt, avastab teine prantsuse maadeuurija 
Felix Dubois Caillie Timbuktus viibimise jälgi 1828. aastast. Ta avastab, et Abdallahi Chebir 
on Abd Allahi-Caillie kohta raamatut pidanud. Need märkmed on aga kaduma läinud. Veel 
1894. aastal kõnelesid linna elanikud noorest reisijast. Dubois nägi isiklikult Chebiri maja. Ta 
tegi kindlaks, et Caillie oli kahtlemata ainus kristlane, kellel oli avanenud võimalus 
takistamatult suurest mošeest sisse ja välja käia, ainuke eurooplane, kes oli tõusnud üles 
pühakoja torni. Muidugi ainult seetõttu, et ta oli muhameedlasena riietatud. 

Niigeri jõe kulg ahvatleb väga meie noort sõpra. Paar korda on ta juba valmis oma reisiplaani 
muutma, selleks et võimaluse korral lahendada ka see teine oma aja suur mõistatus: jälgida 
jõe voolu kuni suudmeni. 

Kui ta ühel õhtul jälle 1.aingi peremehe juures istub, viib ta jutu Niigerile. 

«Kuhu voolab Niiger?» küsib ta pärast seda, kui on vestluse tasapisi sellele teemale juhtinud. 
«Itta, Abd Allahi!» 


«Ja kui kaua, kui kaugele? Kus on tema suue? Ma olen oma pikal reisil juba sageli seda 
hiiglast näinud, olen teda ületanud, ja tahaksin nüüd meelsasti teada, kuhu viib ta oma veed.» 
«Ta voolab Haussa maale. Sa peaksid palju päevi sõitma laevaga, kuni ta. . . kuid ma ei tea 
seda, Abd Allahi. Timbuktus ei tea-keegi, kuhu ta suubub.» 

«Kas ei räägita, et tema lõpp on suures kõrbes, ühes suures järves?» 

«Ni võib see olla, kuid seal ei ole veel keegi viibinud.» 

201 


Nii lõpevad Caillie uurimused Niigeri voolu kohta. Rohkem ta Timbuktus teada ei saanud. 
Kas ta peab... või ei pea? Mungo Park, tema suur eeskuju, langes Niigeri suuet otsides 
õnnetuse ohvriks. Ja Park oli mees, kellega Caillie ei julge end võrrelda. Ikka jälle vaevab 
teda mõte, et ta peaks ka selle julgustüki ette võtma. 

Lõpuks saab ta endast võitu. E1. Kõigepealt on oluline Timbuktu leid õnnelikult koju viia. 
Teed mööda, mis kindlasti on põrgulik ja mille ääres on küllalt ruumi tema luukere jaoks, 
juhul kui... 

Niiger peab voolama itta. Ikka itta. Caillie heidab selle oletuse kõrvale. Timbuktu on Lääne- 
Sudaani peamisi kauplemiskohti. Tähtsamad kaubandussuhted viitavad kõik kontinendi 
läänesuunda Tripolist kuni alla Sierra Leoneni. Lääs on kaupmeeste vaateväli, idaga teevad 
nad tegemist vähem. Suured teadlased, kes aastasadade eest tegid Timbuktu vaimuelu 
õitsengu keskpunktiks, on surnud ja unustatud. Uusi esileküündivaid vaimuinimesi Timbuktu 
mauride hulgas enam ei ole, on ainult kaubahärrad, keda huvitab vaid kiire rikastumine. 
Inimeste mõtted ei ulatu üle igapäevaste toimingute kitsa piiratuse. Mis on see nende asi, 
kuhu voolab Niiger! Tema vetel ujuvad siia kaubad, mis võimaldavad neile Aafrika olude 
kohta head elu. Sellest on neile küllalt. 

Prantslane ei usu, et hiigeljõgi kaoks immitsedes kõrbejärve. Tema arvamus Niigeri voolu 
kohta on teine. 

Jõgi voolab algul itta. See on tõsi, sest seda on ta ise näinud. Ent ei ole sugugi kindel, kui kaua 
ta seda suunda säilitab. Hiljem teeb jõgi kaare lõunasse ja suubub siis Guinea lahte. 

Seega on Caillie samal arvamusel kui saksa kartograaf Christian Gottlieb Reichard. Mõned 
aastad hiljem leiab see oletus kinnitust. Niiger suubub hiiglaslikus paljuharulises deltas 
Guinea lahte. 

Jutustused hiiglaslikust järvest, mis asuvat Timbuktust kaugel ida pool, ei ole aga siiski mitte 
fantaasia vili. Tõepoolest on olemas Tšaadi järv, mis ei kuiva ära, kuna kaks võimsat jõge 
toidavad seda pidevalt oma veemassidega: Komadugu, mis voolab peaaegu ida suunas ja mida 
seetõttu Niigeriga ära vahetatakse, ja kagust Sari koos Logone jõega. 

202 

Rene on nüüd Timbuktut tundma õppinud. Iga tänav, iga urgas on läbi tuhnitud. Linn ei paku 
enam midagi vaatamisväärset. Pidades silmas kõiki ettevaatusabinõusid, tegi ta jooniseid. Ta 
istus majade varjus oma koraaniga põlvedel. Möödakäijad kiitsid usuvenna indu. Kui tänav 
oli jälle inimestest tühi, siis pöörati püha raamatu lehekülgi ning taas tuli nähtavale 
joonistuspaber. 

Kaks nädalat on möödunud. Olgugi et teda võeti kõikjal vastu sõbralikult ja külalislahkelt, ei 
saa ta ometi lahti tundest, nagu elaks ta vulkaanil, mis juba järgmisel minutil võib purskama 
hakata ning tema oma hõõguvate masside alla matta. Inimesed ei ole küll nii fanaatilised, 
nagu ta oli arvanud, kuid ta ei taha siiski kauem seda riskantset mängu jätkata. Mõni rumal 
juhus võib hävitada kõik. Timbuktus viibimine ei rahulda teda enam, tema teadmised selle 
salapärase linna kohta tuleb teatavaks teha kogu maailmale. Ta kavatseb edasi reisida. 


«Sa tahad mind juba maha jätta, Abd Allahi?» Chebir on siiralt kurb oma noore külalise 
lahkumise pärast, kes nii suure osavõtlikkusega suhtus Timbuktu elusse ja ajaloosse ning 
kellel on nii rikkad teadmised Muhamedi õpetuse sügavustest. 

«Igatsen omaste juurde.» 

«Ma mõistan sind, kuid mõtle ka sellele, et jõuad oma perekonna juurde tühjade kätega. On 
sul andmeid selle kohta, kas su pere on majanduslikult kindlustatud? Võibolla ei ole sinu 
armsad enam eluski. Jää minu juurde, Abd Allahi. Üheks, kaheks, kolmeks aastaks. Ma annan 
sulle kaupu, õpetan sind kauplema. Sa saad peagi rikkaks ja võid siis muretult Egiptusesse 
reisida ning oma sugulased üles otsida. Aita neid ja jää ka ise sinna, kui sa enam neist lahkuda 
ei suuda. Sa võid nagu kõik maurid leida oma õnne Timbuktust. Paljud neist veedavad ainult 
osa oma elust siin linnas. Nad pöörduvad tagasi oma kodumaale, kui on eduga oma 
kaubatehingud sooritanud. Ära muretse kaupade pärast. Hiljem annad sa mulle nad tagasi ja 
oled ikkagi rikas.» 

See on suur ettepanek — aga jääb vastu võtmata. Cailliel tuleb lennutada enda ümber 
tundeküllaseid sõnu, et Chebirile selgeks teha ärasõidu möödapääsmatu vajalikkus. Omastest 
lahusoleku pikad aastad olevat täitnud tema südame mingi rahutu igatsusega. Ta tahaks jälle 
seista isa 

ees, haarata käte vahele oma ema, kuulata õekeste-vennakeste hääli. 

«Ei, ei, Chebir, ära ahvatle mind minu teelt oma headusega, mille eest ma olen sulle igavesti 
tänulik. Ma pean lahkuma, ja kiiresti. Mulle tundub, nagu rööviks iga päev, mille ma siin 
kauem veedan, minult ühe armsa omakse.» 

«Allah tasub sulle, mida sa armastuse nimel oma perekonna vastu õnnest ja rikkusest 
ohverdad. Sõida pealegi Abd Allahi!» 

«Ma ei tea veel, millal võib see sündida. Kuid loodan juba järgmistel päevadel leida 
võimaluse mõne karavaniga ühinemiseks.» 

«Jäta see minu mureks, ma otsin sulle truu ja ausa teejuhi. Kuhu tahad saminna? Missugust 
teed sa eelistad?» 

«See on mulle ükskõik, ma'tahaksin vaid nii ruttu kui võimalik jätta kõrbe oma selja taha.» 
«Siis tuleb sul reisida üle Taudeni kaevanduste Tafiletisse ja Marokosse. Teekond Tripolisse 
on pikem.» 

«Jah, Marokosse.» 

Chebir leiab mõned maurid, kes on nõus Caillied endaga reisile kaasa võtma. Kui ta nendega 
tutvub ja pikemalt kõneleb, märkab ta, et need inimesed ei ole kaugeltki nii haritud ja 
peenetundelised kui Timbuktu elanikud. Nende nõmedus on niivõrd suur, et nad isegi 
tähtsamaid palveid ei suuda veatult peast üles ütelda, ehkki nad kõiki tseremooniaid täpselt 
täidavad. Ta ei oota oma uutelt kaaslastelt midagi head, kuid loodab, et talle ka selle suure 
reisi viimasel ja võib-olla kõige raskemal osal õnn endiselt naeratab. 

Grupi juht, Sidi-Aly nimeline maur, kes pärineb Maroko piiri ääres asuvast Tafiletist, El- 
Haribi ümbrusest, peab karavaniga ühinema alles EI-Arauanis. 

30 000 kauri eest oli AI Haggi-Mohammed ostnud riiet. Nõu oli hea, sest Cailli€ võis kõik 
kaubad Timbuktus ilusa vaheltkasuga ära müüa. Chebir, kes teostas kõik tehingud meie sõbra 
eest, kulutab nüüd ühe osa sissetulekust kaameli üüriks suure kõrbereisi jaoks. 

On 3. mai 1828. Rene läheb veel korraks Laingi peremehe juurde. Maur jutustab meelsasti 
suurest inglasest ja prantslane püüab palavikuliselt teada saada kõiki kurbmängu üksikasju. 
Muidugi ei märka naaber midagi oma külalise varjatud pingest. Kui Renel on rohkem õnne 
kui major Laingil ja tal toepoolest õnnestub astuda kodumaa pinnale, 

siis viib tema esimese õige teate maadeuurija surmast Euroopasse. Kui Rene hakkab lahkuma, 
laotab Laingi peremees tema ette tuliuue beduiini mantli. «Ela häsa, Abd Allahi. Ma soovin 


sulle õnnelikumat reisi, kui oli määratud EI Reisile. Võta see mantel kingiks. Oma 
siinviibimisega tegid sa minu majale au.» 

Ka Chebir teeb kingitusi lahkujale, kes oli tema külaline kolmteist päeva. Rikka kaupmehe 
suurejoonelisuse tõttu ei olnud Cailliel vaja oma tublisti kokkusulanud rahataga-varasid 
puudutada. Kõik, mida tal Timbuktus oli vaja, maksis Chebir oma taskust. Seejuures on 
tarbeained Tim-buktus kohutavalt kallid. 

Cailli€ teab täpselt, kui tohutu väärtusega oli talle selle mauri sõprus. Nii pakub ta enne 
ärasõitu Chebirile kingiks oma Kakondy villast tekki. Chebir keeldub kingi vastuvõtmisest. 
Ööd Sahaaras on sageli karmilt külmad. Ent Renš nõuab visalt, et tema väikest kinki tagasi ei 
lükataks. Chebir laseb endale kaua peale käia, kuni ta lõpuks järele annab ja teki vastu võtab. 
Selle eest toob ta aga teise niisama väärtusliku sudaani puuvillase teki. Sellele lisab ta juurde 
veel ühe uue särgi. Ta võtab enda kanda ka reisi-kulud kuni kõrbelinna El-Arauanini, sest 
alles seal kohtub ju Cailliš Sidi-Alyga ja tema kaaskonnaga, et reisida läbi Tanesrufti, läbi 
koleda liiva-ala. Lahke peremees on tema jaoks valmis pannud rohkesti toiduaineid: 
taimevõid, riisi, hirssi, kaks nahkset veelähkrit ja palju muud. Nende väärtuslikkude, kallite 
toiduainetega võib reisija kaua elada. 

4. mail 1828. aastal asub kuuesajast kaamelist koosnev karavan teele EI-Arauani poole. Viis 
päeva kestab reis kuni viimase kõrbelinnani. 

Teelemineku hommikul palub Chebir lahkuja veel kord lauda. Maur avaldab ikka ja jälle 
kahetsust, et tema külaline ei taha jääda kauemaks Timbuktusse. Kaupmehele oleks kindlasti 
rohkem meeldinud, kui Rene oleks valinud tee Ghadames-Tripoli, sest tal on väga head 
suhted inimestega sellel marsruudil ja ta oleks võinud Abd Allahit soovituskirjadega 
varustada. Ta tahtis linna rikaste mauride hulgas läbi viia isegi korjanduse Abd Allahi heaks, 
kuid aega oli selleks liiga vähe. 

Ka meie sõbrale on lahkumine armastusväärsest peremehest raske. Veel viimastel minutitel 
saab Rent teele kaasa palju nõuandeid selle kohta, kuidas tuleb kõrbes käituda. 

205 

Need antakse täiesti asjalikult, sest Chebir ei salli kõlavaid ja tühiseid sõnu. 

Kui lõpuks on kõik räägitud ja mõlemad saabuvad karavani kogunemispaika, ei ole karavanist 
enam midagi näha. Ainult tolmupilv põhja pool linna näitab, et seal liigub palju loomi ja 
inimesi. See ongi El-Arauani ja Tafiletisse suunduv karavan, millega pidi ühinema Rene 
Gaillie. 

Veel lühike tervitus Laingi peremehele, tänuavaldus Chebirile, mis vaevalt hüvastijätuks 
lehvitaja kõrvu kostab, sest Rene juba jookseb, jookseb nii, nagu ta kord elüs on juba 
jooksnud — siis, kui oli tarvis järgneda Partarrieu' karavanile. 

Veel korraks jääb Caillie ühele luiteharjale seisma ja pöörab oma pilgu tagasi Timbuktule, 
sellele saladuslikule muinasjutulisele linnale. 

«See oled sina, minu unelmate linn, see oled sina, linn, kelle pärast paljud väärtuslikud 
inimesed on pidanud ohverdama oma elu, see oled sina, kelle eest Inglismaa on mängu 
pannud 18 miljonit franki, see, see ... ! 

Ja siiski, Timbuktu, sa oled teinud mind õnnelikuks, sinult sain ma tagasi oma hingerahu. 
Sellest ajast peale, kui ma su leidsin, tuksub palavikuline süda jälle rahulikult. Ma olen selle 
saavutanud, minu elu eesmärk on saavutatud!» 

Ikka lähemale jõuab ta aeglaselt edasi liikuvale karavanile. Mõõtmatu liivane tasandik 
hõõgub. Idatuul keerutab liiva kõrgele. Juba on suulagi kuivanud. Rent Cailli€ reisib kõige 
palavamal aastaajal läbi maailma suurima kõrbe ja pealegi läbi selle kõige hirmsama osa — 
Tanesrutti. 

Kui ta karavanile järele jõuab, langeb ta meelemärkusetult maha. Juba see lühike teeosa, mille 
ta oli pidanud läbi jooksma, röövis talt kogu jõu. 


Ta tõstetakse üles ja asetatakse kaamelile. Kui ta uuesti teadvusele tuleb, vaatab ta tagasi. 
Timbuktust ei ole enam midagi näha. Salapärane linn lamab kuskil peidus. 

Oma minestuse tõttu kaotas Renš orienteerumisvõime. Ta ei saa olukorrast ülevaadet. Kas 
karavan on liikunud kogu aeg otse edasi, või on vahepeal kõrvale pöördunud? Loomade jäljed 
on küll veel teatud määral säilinud, kuid kas need osutavad otse Timbuktusse? Ta ei riskeeri 
küsida nõu oma kompassilt, kartes, et seda instrumenti võidakse märgata ja teha sellest 
hädaohtlikke järeldusi. Teda peetakse 

ju vaeseks rändajaks, kes otsib oma vanemaid ja on samaaegselt palverännakul Mekasse. 
Timbuktu on end jälle mässinud loori. Timbuktu on jälle vajunud pimedusse. Ja siiski on 
Rene Cailli€ seal viibinud. Kolmteist päeva elas ta Tirnbuktus. 

Varsti lõpevad luiteorud ja siis reedab idatuul, kust tuleb Timbuktut otsida. 

Ta ei taha enam mõelda sellele linnale. See on minevik. Praegu on küsimuses ainult olevik ja 
tulevik. Sellest hoolimata . .. aeg-ajalt tahab ta siiski tagasi vaadata, tahab jällegi tõusta suure 
Djingereberi mošee torni ja silmitseda «oma» linna. 


Kolmeteistkümnes peatükk SAHAARA / PÕRGU 


Liiv, liiv, liiv ja kuumus. Caillie on sukeldunud Sahaara hirmsasse 
kollasesse merre. 

Kahemillise tunnikiirusega liigub hiigelkaravan märkimata 
teid mööda edasi. Prantslane imetleb vanu karavani-juhte, 
kes pisiasjade järgi eksimatult suuna kindlaks määravad. 
Siin on teemärgiks luite vorm, seal kaljurüngas või liiva 
värvus või mõne lõpnud kaameli luukere. Peamiseks 
tähiseks on aga Põhjanael, sest sageli reisitakse öösel. 
Siin, poolel teel Timbuktu ja korbelinna EI-Arauani vahel, 
suri vapper major Laing. Võimsalt tunglevad Caillie peas 
teated, mis ta Timbuktus kuulis. 

Major Laing oli oma suurele reisile asunud Tripolist 

* Vahemere äärest juba kaks aastat enne seda, kui Rene 
Caillie selle ohtliku julgustüki ette võttis. Inglane oli arva- 
nud samuti kui prantslanegi, et ettevõte ei või õnnestuda 
suure kohmaka saatjaskonnaga. Teda saatis ainult üks 
inglise teener, ta reisis suure mauride karavaniga ja oli 
suurepäraselt varustatud. Tripoli pasa oli andnud talle soo- 
vituskirjad kõigile kõrbe šeikidele ja tähtsamatele Timbuktu elanikele. Tema eesmärki — 
jõuda Timbuktusse — teati juba algusest peale. Ta ei sallinud peitemängu ja ei vahetanud ka 
oma toredat mundrit silmatorkamatu beduiini mantli vastu. «Mis veel,» võis major endamisi 
mõelda, «mina olen Inglise kuninga saadik, reisin võimsa valitseja ülesandel. Võib-olla ehk 
pean ma teie ees, teie armetud 

kõrbepojad, oma sõjaväelisest aupaistest loobuma? Häda teile, kui julgete mind 
sõrmeotsagagi puudutada! Inglise võim nõuab halastamatult rahuldust.» 

Laing oli juba peaaegu Timbuktusse jõudmas, kui ta viie päevatee kaugusel saladuslikust 
linnast berberite poolt kinni peeti. Berberid tundsid temas ära kristlase ja teda koheldi väga 
julmalt. Ei jäetud enne järele, kui arvati ta surnud olevat. 


Tema reisikaaslased Tripolist, maurid mereäärsest linnast, tõstsid meelemärkusetu üles ja 
toibutasid ta ellu. Ta köideti kaamelile ning toodi Timbuktusse. Kogu tema vara oli röövitud. 
Tal ei olnud enam peaaegu midagi. 

Möödus palju aega, enne kui EI Reis täielikult toibus. Palju aitas sellele kaasa tema Timbuktu 
võõrustaja, kes põlvnes ise Tripolist ja kelle juurde oli reisijal soovituskiri. 

Ka linnas ei võtnud Laing mundrit maha. Ta ei varjanud kunagi oma ülesannet — õppida 
tundma Timbuktut ja uurida kauplemise võimalusi Inglismaaga. 

Sudaanimaa pealinnas ei kiusanud teda keegi taga. Linna rikkad kaupmehed pärinevad kõik 
Põhja-Aafrikast. Need on maurid Tuneesiast, Alžeeriast ja Marokost, kes juba oma kodumaal 
käisid läbi kristlastega. Nad ei teinud võõrale mingisuguseid takistusi, kui ta kõik Timbuktu 
nurgad läbi tuhnis. Hiljem avaldas ta soovi minna Kaharasse, sadamasse, et näha Niigerit. 
Linnas anti talle mõista, et Timbuktu elanikud suhtuvad temasse küll sallivalt, kuid vaevalt 
võiks ta loota suuremeelsusele kõrbe valitsejatelt. Nii sõitis ta siis öösel. Oli kottpime, kui ta 
selle retke ilma saatjateta ette võtta riskeeris. Laing oli inimene, kes ei tundnud hirmu, kuid 
paraku oli ta liiga kergemeelne. Mis olid tema meeled kotkasilmaliste kõrbepoegade meelte 
vastu! Ent tal oli õnne. Ta jõudis tervelt Kaharasse ja Niigeri äärde. 

EI Reis mõtles koduteele. Ta tahtis jõuda üle Djenne ja Sego lääne suunas läbi kõrbe Senegali 
juurde. Sama plaan, mis mõlkus ajutiselt ka meie sõbra mõttes, ainult et prantslane ei 
avaldanud kunagi oma kavatsusi, kuna major neist mõtlematult kõneles. Pole siis ka ime, et 
varsti teadsid seda ka fullahid, kes hulgaliselt olid tulnud Timbuktusse võõrast vaatama. Mitte 
kunagi, nii andsid nad mõista, ei tohi ükski kristlasest koer läbida nende maa-alasid! Kui ta 
seda katsub teha, siis kahetseb ta seda veel kibedasti. 

Selleks et fullaheid tüssata, jääb kojureisiks üle vaid üks tee — üle El-Arauani. EI Reis ei taha 
teistkordselt reisida 

läbi põhjapoolse Sahaara, vaid kavatseb El-Arauanis liituda mõne karavaniga, mis läheb 
Sansandingi, ja siis siirduda läände. Teekond ei erine palju ülalkirjeldatust, kuid just mõlemad 
linnad — Djenne ja Sego — jäävad kõrvale ning kõigepealt tuleb reisida suures kaares põhja 
poole. Ent see on ükskõik. Kindlasti ei ole veel ükski eurooplane reisinud seda teed mööda — 
El-Arauanist Sansandingi. .Oht ei ole suurem, kui oli senini. 

Mõne päevatee Timbuktust põhja pool põrkas karavan, kuhu kuulus ka Laing, kokku 
fanaatilise Zaouati šeigi Hamet-oul d'Habibiga. Major peeti kinni ettekäändel, et ta olevat 
tunginud loata sinna piirkonda. Siis tahtis Hamet sundida teda tunnistama Muhamedi Allahi 
prohvetiks. Laing lootis aga kindlalt Tripoli pasa abile ja keeldus šeigi käsku täitmast. 

Kutsuti kohale orjad, kes pidid täitma šeigi otsuse. Mauridest ei olnud keegi nõus seda 
tegema. 

Üks neeger harutab peast oma turbani, heidab selle majorile ümber kaela ning tõmbab ühest 
otsast, kuna teine neeger hoiab teisest otsast kinni. Nii kägistati 26. septembril 1826. aastal 
Sahaaras surnuks suur maadeuurija Alexander Gordon Laing. Esimene eurooplane, kes käis 
saladuslikus Sudaani maailmalinnas, saab raisakotkaste söödaks. Tema kondid pleegivad 
maailma suurima kõrbe halastamatu päikese käes. Mitte miski ei märgi seda kohta, kus langes 
teaduse ja Euroopa võimunälja ohvriks üks uljamaid ja tähtsamaid Aafrika uurijaid. 

Õnnetu põikpäine Laing! Mis maksavad sõnad — need ju ei tähenda, et ka süda teisele usule 
kuulub! Suur mäng, ja seda mängis major Laing, peab õigustama kõike, ka vormilist 
usuvahetust. 

Rene Cailliš tunneb mõrvatule kõigest südamest kaasa. Ta ei võidurõõmutse, et nüüd on tema 
see, kelle ettekannet Timbuktu üle kuulutatakse kogu maailmale, sest Laingi päevaraamatud 
on kadunud. Seik Hamet inglase pärijana igatahes rikkaks ei saanud, sest kadunu oli juba 
siiasõidul paljaks varastatud. 

Seda jutustaski Laingi võõrustaja meie sõbrale Timbuk-tus EI Reisi surmast. 


Felix Dubois, prantsuse maadeuurija, kes reisis hiljem Cailli€ ja Laingi jälgedes, lükkab 
ümber inglase märtrisurma selle versiooni, mida jutustati Cailliele. Tema 

aruanne, mis on rajatud üksikasjalistele uurimistele, peaks olema õige. Dubois' arvamuse järgi 
on usufanatism, mille ohvriks langes Laing, vaid poliitilise mängu mask. Laing tunnistas 
Timbuktus avalikult, et ta on tulnud selleks, et uurida Inglise kuninga ülesandel 
kaubavahetuse võimalusi Timbuktuga. Seepärast tundsid linna võimukandjad hirmu oma 
positsiooni pärast. Sise-Aafrikas teati juba, et Inglismaa kisub koos kaubanduse ülevõtmisega 
kohe maad ka poliitiliselt enda kätte ja muudab need asumaadeks. EI Reisile tema uurimisel 
raskusi teele ei veeretatud, tal lasti toimida oma tahtmist mööda. Salaja aga sepitseti plaan, 
mis pidi ära hoidma Laingi elusalt kodumaale tagasi-jõudmise. Seik Hamet sai Timbuktust 
käsu võõra mõrvamiseks. Kuna seik oli tuntud usufanaatik, näis ta linnavalitsejatele olevat 
sünnis mees neetud uskmatut koera Allahi kiituseks kõrvaldama. 

Et Caillie seda ei teadnud, see ei tohi meis sugugi imestust äratada. Ta oli eraisik, kes ei olnud 
teadlik kõrgest poliitikast. Ka tema usaldusmees, tapetu võõrustaja, ei olnud vist asjaga kursis. 
* 

9. mail 1828. aastal saabus karavan El-Arauani. Siin avanes troostitu pilt. Linnas valitsevad 
ainult kiiskav valgus ja sügavalt hämar vari. Vahepealseid varjundeid ei ole. Kõik mõjub 
karmilt. 

Chebir oli prantslase soovitanud ühe oma tuttava juurde erilise kirjaga. Abd Allahi võetakse 
lahkelt vastu. Juba esimestest sõnadest taipab Caillie, et selles linnas on inimesed palju 
fanaatilisemad muhameedlased kui Timbuktus. Kuid ta ei muretse selle pärast. Ta paneb 
nende fanatismile krooni pähe ning on veelgi agaram kui nemad. Tema rahu ei suuda enam 
häirida miski. Kolm korda päevas ruttab ta mošeesse ja püsib seal kaua innukas palves. Kuid 
sellest hoolimata peab ta olema ettevaatlikum kui kunagi varem. 

El-Arauan on ümbritsetud kõrgetest liivaluidetest. Tänavad on laiemad kui Timbuktus ja 
samuti puhtad. Oma toiduaineid kõrbelinnal ei ole. Neid saab ta Timbuktust. Ka El-Arauan 
elab ainult Taudeni soolast, mida siit Sansan-dingi ja Niigeri kallastele välja veetakse. Puud 
on väga haruldased, kütteks kasutatakse ainult kaamelisõnnikut. Kaevud on oma 
kuuskümmend jalga sügavad ja täidetud 

sealjuures ebatervisliku, alati sooja ning soolasevõitu, joogiks kõlbmatu veega. Õnneks on 
allikad väga vee-rohked. 

El-Arauanis on midagi oluliselt erinevat, võrreldes Sudaani pealinnaga: kaurikarp ei kehti siin 
enam maksu-vahendina. Siin võetakse vastu ainult hõbedat või münditud raha. 

Linn on üks tähtsamaid karavanide sõlmpunkte. Siin kohtuvad karavanid Tafiletist, Kap 
Mogadorist, Drahist, Tuatist, Ghadamesist ja Tripolist ning toovad igasugust kaupa, mis siit 
edasi veelkordsele kahekümne viie kuni kolmekümnepäevasele kõrbereisile Sansandingi edasi 
saadetakse. Seejuures Timbuktut ei läbita. 

Siin lõõskab alati palav idatuul. 14. mail paisus see tormiks. Osa majade katusekatteid 
pühitakse minema. Liiva-massid langevad linnale nii, et uksi on võimatu lahti hoida. Kuumus 
on saavutanud niisuguse astme, et inimesed kardavad lämbuda. Päike on peidus liivapilvede 
taga. õhk on liivast niivõrd küllastunud, et seda võib käega haarata. Maru vältab terve öö. 
Caillie on viskunud ruumi põrandale ja peitnud pea teki alla, et kaitsta end liiva eest, mis iga 
ukseprao vahelt sisse tungib. Janu hakkab tegema põrgupiina. Selle kustutamiseks peab ta 
jooma jälki, nüüd pealegi veel liivaga küllastunud vett, mis tekitab kohutava kõhuvalu. Pea 
ähvardab lõhkeda. Caillie januneb õhu järele nagu äraaetud koer. Sahaara põrgu! 

Ta on rõõmus, kui kaliif, tema võõrustaja, teatab talle, et Tafileti karavan on ärasõiduks 
valmis. Nüüd pääseb ta sellest troostitust kohast! Vaba kõrb ei saa olla halvem kui El-Arauan. 
Renel on oma peremeestega õnne. Ka kaliif osutub suuremeelseks. 


«Abd Allahi,» algab ta oma hüvasti j ätukõnet, «võta, need kaubad kingiks kaugele reisile. 
Siin on viiskümmend naela riisi, viiskümmend naela dukhnut', kümme naela sulatatud võid, 
millest sa võid vähemalt kaks kuud elada. Ja õnnelikku reisi, mu sõber, õnnelikku 
kojujõudmist! Kui jõuad omaste juurde ja hiljem Mekasse, siis täna Allanit ja tema prohvetit 
selle anni eest, mitte mind, sest ma annan selle tema kiituseks.» 


1 Dukhnu — hirsijahu ja mee segu, mida kasutatakse joogi valmistamiseks. (Autori märkus.) 

«Ma hindan sinu lahkust ja sinu usulist agarust, kuid kas siis tuleb mul nii kaua reisida, et mul 
läheb vaja ela-tustarbeid niisugusel hulgal?» Cailli€ on suurest kingist jahmunud ja rabatud. 
Kaliif hoolitseb nii pika aja peale ette. 

«Teekond on pikk, Abd Allahi. Kui sul sellest ehk midagi vaja ei lähe, siis mõtle sellele, et 
võib-olla ei ole teised varustatud nii hästi, ja olgu sul siis lahtine käsi. Allah armastab 
heldeid!» 

«Nii ma teen. Sa rõõmustasid mind hinge põhjani. Luba mulle, et ma jätan ka sulle ühe 
mälestuse. Ma ei taha sulle tasuda, ma ei suudakski seda teha, sest ülesnäidatud armastust ei 
saa maiste asjadega tasa teha. Võta need hõbetükid, need käärid ja see tükk kirjut riiet.» 

«Ei, ei!» tõrjub teine kinki tagasi. «Sa röövid mult Allahi õnnistuse, kui sa asjadega koos mult 
ka raha vastuvõtmist nõuad.» 

«See mõte on minust kaugel. Ole kindel, ma ei kavatse sulle maksta. Vaata sellele kui sõbra 
annile. Kõigekõrgem ei vihastu seepärast sinu peale ega pea sinu headust väärtusetuks.» 
«Usud sa?» 

Caillie naeratab mauri teeskluse peale. Siin mängib keegi samasugust head teatrit, nagu tema 
ise nii mitmel korral on juba teinud. On vaja ainult veel üht kinnitust ja juba koristabki 
elarauanlane asjad kiiresti. Hästi, teda tuleb aidata. 

«Ma olen kaljukindlalt veendunud, et Allahi õnnistus langeb sinu peale, kui sa ka minu 
väärtusetud annid vastu võtad.» 

Noh, niimoodi. Maur on rahuldatud. Ahnelt silmitseb ta hõbetükke ja laseb neil siis ruttu 
kaduda oma kehakatte mõõtmatutesse taskutesse. 

Sellele vaatamata tegi Rent hea äri. Siin kõrbes on toiduained veel kallimad kui kallis 
Timbuktus. Ning ta on piiritult imestunud kaliifi helduse üle. Küllap oli too arvestanud 
vastukinki, mille väärtust aga ei olnud ette näha. Võib-olla on seegi veel osa Chebiri hoolest? 
Kui Abd Allahi ja tema võõrustaja ärasõidu eelõhtul veel kord mošeesse lähevad, kohtavad 
nad tänaval üht mauri. See hoiab käes kahe ja poole jala pikkust roosikrantsi, mille 
pähklisuuruseid kuule ta lakkamatult laseb sõrmede vahelt läbi libiseda. Silmad on 
aukartlikult langetatud: ta pomiseb 

213 

omaette palveid. See on Sidi-Aly, teejuht läbi Sahaara Tafiletisse. 

«Sidi-Aly!» hüüab kaliif palvetesse süvenenud meest. Vanamees vaatab korraks üles, 
langetab aga siis silmalaud otsemaid. 

«Allah õnnistagu sind ja sinu maja! Ma tahtsin just praegu tulla sulle oma lugupidamist 
avaldama, "et tuua teateid noorele sõbrale, keda Allah ja prohvet on minu südamele 
soovitanud. Me sõidame homme. Ah, millise armastusega ümbritsen ma oma kaitsealust!» 
«Tänu sulle, mu sõber! Siin on Abd Allahi, kelle sa pead ohustamatult Tafiletisse, oma 
kodumaale viima.» 

Sidi-Aly teeb Cailliele sügava kummarduse. Mulje, mille mauri käitumine prantslasele, jätab, 
ei ole hea. Sõnad on liiga ülespuhutud, usuline moment on selleks, et olla ehtne, liiga tugevalt 
rõhutatud. Abd Allahi juhtimise ja toitlustamise eest kõrbereisi vältel sai see mees Chebirilt 
saja kahekümne prantsuse frangi väärtuses kulda. Kui arvestada, et Caillie on kaliifi helduse 


tõttu toiduainetega suurepäraselt varustatud, siis teeb uus teejuht mitte just halva äri. Tal tuleb 
oma kaaslase pärast ainult tühiseid kulusid kanda. 

«Kas te ei tahaks tulla minuga ja vaadata karavani? Kõigepealt sina, Abd Allahi, tahad 
kindlasti teada, missuguses seltskonnas tuleb sul see ohtlik reis läbi Sahaara ette võtta. Ma 
kordan veel kord: mina ja minu sõbrad võtame pigemini iga kannatuse enda kanda kui 
nõustume sellega, et sul on millestki puudus.» 

Meie sõber ei ole senini veel sõnagi lausunud. Nüüd on kätte jõudnud aeg vestlusest osa võtta, 
et mauride silmis mitte upsakaks jääda. 

«Meeleldi, Sidi-Aly! Palun vii meid oma karavani juurde. Võta vastu juba täna minu tänu 
oma teenistusvalmiduse eest. Usun, et sa püüdlikult kasutad oma suuri kogemusi ning et sa ei 
keela oma armastust selleks, et ma õnnelikult tee oma perekonna juurde võiksin leida.» 

«See on Allahi soov ja tahtmine. Täna teda, mitte mind.» 

Sel ajal kui nad kolmekesi kogunemispaigale jalutavad, on Renel aega teejuhti hoolikalt 
silmitseda. 

Sidi-Aly on neli jalga pikk, kortsus näoga, mustade läbitungivate ja kurjade silmadega, kitsa 
suu ning pikliku lõuaga. Kõik viitab sellele, et kooselu selle mehega ei saa olla rõõmuküllane. 

Linna ette on tekkinud hiigellaager. Kõikjalt tulevad karavanist osavõtjad oma loomadega. 
Valitseb elav äritegevus. Sõlmitakse lepinguid, avaldatakse soove, antakse nõu kaupade 
turustamise hindade kohta. 

Igale kaamelile pannakse selga viiesajanaelane koorem. Selle eest peab kaupmees Timbuktus 
maksma veokuludeks kaksteist franki. 

«Kui suureks kujuneb karavan?» küsib Caillie. 

«1400 kaamelit, Abd Allahi.» 

«Nii palju?» 

«Ma olen reisinud ka 2000-ga. Seekord on vähem, kuna me läheme raskele teekonnale kõige 
palavamal ajal. Ent teisiti ei ole võimalik, kui ei taha ootamisega oma teenistust kaotada.» 

* 


See võimas karavan, mis suundub janumaa sisemusse, moodustab suurepärase pildi. 
Kaamelid siirduvad otse ühe luite poole. Paistavad ainult siluetid ühtlaste vahemaade tagant, 
kõikudes loomade sammude rütmis. Ees on vanad, vilunud teejuhid, kellest on teada, et nad 
veel kunagi ei ole eksinud selles vägevas liivameres ja'võibolla ainult üks kord sada meetrit 
suunast kõrvale kaldunud. Väärtuslikud kaubad on heades kätes. 

Kõigepealt tuleb edasi liikuda viis müü. Kaks ja pool tundi käiku kohani, kus on viimane kaev 
enne kaheksat järgnevat päeva. Siis on võimalik janu kustutada ainult kaasavõetud veega. 
Häda, kui lähkrid hakkavad lekkima, häda, kui idatuul vee ära aurutab! 

Murat on väike asula, mis koosneb viiest majast, viimane peatus enne Tanesrufii, enne 
kardetavat janupiirkonda, mis on laudtasane räha- ja kaljukõrb. 

Murati kaevu vesi on mudane. Algab tunglemine. Igaüks tahaks täita oma lähkri kõige enne, 
igaüks kardab, et ta võib hoopiski veest ilma jääda ja on võibolla sunnitud seetõttu reisi 
katkestama. Kaamelid on kangekaelsed. Nad tõrguvad ega lase kulla, elevandiluu, kummi, 
jaanalinnu-sulgede ja lugematute teiste Sudaani kaupade laste endale selga laadida. Instinkt 
ütleb neile, et järgmised päevad nõuavad palju jõudu. Neil tuleb ületada raskusi, mis küünivad 
nende võimete piirini. Loomade eest hoolitsemine kestab tunde. Nüüd peavad nad jooma nii 
palju, kui aga sisse 

läheb. Kaheksa päeva jooksul ei ole nende jaoks üldse vett, või kui, siis ainult väga vähe. 
Lõpuks on ka see tehtud. Inimesed langevad põlvili ja paluvad Allanilt õnnistust ning kaitset 
selleks hädaohtlikuks ettevõtteks. Kõik, kõik, ka kogenud teejuhid teavad, et võib juhtuda 
sündmusi, mis võivad muuta selle reisi viimaseks nende elus. 


** 


Siin lõpeb viljarikas Sudaan, siin algab surnud Sahaara. Silmapiir avardub lõputult: liiv ja 
taevas sulavad kokku ilma mingi terava piirita. 

Miilipikkune karavan liigub aeglaselt. Kaamelid röögivad. Orjad, keda on müüdud karmile 
saatusele, tundmatusse kaugusesse, on masendatud. Nad on jäljetult kadunud, on ainult 
kaubaartikliks. Inimesed on nad vaid niivõrd, kuivõrd peavad tegema inimese tööd. 
Saamahimu ja barbaarsus on nad koduväljadelt eemale kiskunud. Keegi ei tunne vaestele 
olenditele kaasa. 

Ainsatki varju ei ole selles kollases meres. Idatuul tuiskab ja mähib karavani palavasse, 
hõõguvasse tolmu. Taevast kõrvetab päike tapva kuumusega. Janu, janu ja tolm. 

Piinad muutuvad ikka suuremaks. Kui vintsutuste tõttu oigavad juba maurid, need Sahaara 
elanikud, kes suurema osa oma elust veedavad kodukoha telkide ja majade asemel 
kõrberadadel, siis palju raskem on raskusi taluda eurooplasel Cailliel. Tolm, kuumus ja janu 
kurnavad palju tugevamini tema nõrka keha. Tekivad kõhukrambid. Pead piinab lakkamatu 
valu. Kõigile õnnetustele paneb krooni pähe asjaolu, et Sidi-Aly ja tema kaaslased osutuvad 
lurjusteks. Kõik, mida teejuht tõotas, on vale ja pettus. Cailliel on kolm veelähkrit, mille sisust 
jätkuks janumaa ohutuks läbimiseks. Igal tema kaasreisijal on ainult kaks. 

Sidi-Aly teatab meie sõbrale, et tema lähkrid ei olevat küllalt suured, et on vaja olla veega 
kokkuhoidlik. Tema tahtvat ettenägelikult juba nüüd sellele tähelepanu juhtida, kuna ta peab 
oma kohuseks reisijad õnnelikult sihtkohta viia. 

Abd Allahi on pikemat aega mauride alatute naljade märklauaks. Kuna ta nende rünnakutele 
ei vasta, teades hästi, et ta on täielikult nende võimuses, ässitavad need ka orjad tema vastu 
üles. Ta näojooned on mustadele alatiseks põhjuseks, et teda pahandada ja solvata. Nad 
lähevad isegi 

niikaugele, et loobivad teda kividega, kui ta vaid selja keerab. Maurid annavad orjadele 
teravaotsalisi okastega keppe, mida nad Abd Allanile silmadesse peavad torkama. Teinekord 
tehti neegritele ettepanek torgata läbi Cailliš nina puutükk, et siis teda kui kaamelit lõa otsas 
vedada. 

Üks saatjatest tõmbab noore orja enda juurde ja patsutab talle sõbralikult selga: «Näed sa, 
Abd Allahi, kui hea ja sõbralik olen ma orja vastu. Ma pean teda sinust paremaks. Sina oled 
sarnane kristlasega!» 

19. mail 1828 asuti El-Arxuanist teele. Kaheksa päeva hiljem jõutakse Teligi kaevu juurde 
keset kõrbet. Esialgu on hädadel lõpp. Jälle on vett. Siis jätkub teekond. 

Rent tohib oma kaamelile istuda alles siis, kui see juba püsti seisab, sest peale tema on loom 
koormatud veel jaa-nalinnusulgede lastiga. Kaup on tähtsam kui inimene. Muidu istutakse 
kaameli selga siis, kui ta lamab. Algajatega juhtub sageli, et nad maha kukuvad. Loom tõstab 
üles tagumised jalad, kusjuures ratsanik paisatakse ette, kohe seejärel langeb ta taha, kuna 
nüüd looma esimene pool püsti tõuseb. Caillie on sellega harjunud. Ent hüpata seisva 
kõrgejalgse looma selga on igal juhul raskem, seda enam veel siis, kui ollakse haige ja nõrk. 
Saatjad peaksid teda ülesronimisel aitama, kuid alati juhtub nii, et kui seda on vaja teha, on 
nad parajasti teiste asjadega tegevuses ja Abd Allahi peab taotlema võõrast abi. 

Juba ammugi vaatavad naabrid kõõrdi Sidi-Alyle, kes noort usuvenda nii ebasõbralikult 
kohtleb. Sidi-Aly vagadus on näilik, selle taga peitub kõige alatum iseloom. 

Laager kõrbes. Kaamelid on laiali suures avaras ringis. Nad leiavad ka siin, liivast ja 
kaljudelt, kehva toitu. Mõned mehed ümbritsevad laagrit suures kaares, valvates, et loomad 
liiga kaugele ei eemalduks. 

Äkki kihutavad valvurid kohale. Häire! Kaugel silmapiiril ilmuvad nähtavale ratsanikud. 
Röövlid! 

«Relvade juurde!!» kõlavad juba kaugelt valvurite teravad hüüded. 


Otsemaid on kõik jalul. Haaratakse relvad. Koik jooksevad vaenlasele vastu. Paljud Rene 
kaaslastest värisevad hirmu pärast. Näib olevat tegemist tõesti suure hädaohuga. Ainult kolm 
või neli vana marabutti, orjad ja Abd Allahi jäävad telkide juurde. Võõrad maurid pomisevad 
palveid. Üks neist annab Cailligle lonksu vett ja väikese tüki kaame- 

liliha. Kahtlemata tahab ta oma anniga sel hädatunnil taevale altkäemaksu anda. 

Ka prantslane ei ole selles ohtlikus olukorras rahulik. Ta arutleb, et kui. vaenlased vaid ühe 
osagi loomi ära viivad, jäävad inimesed surma saagiks. 

Mööduvad minutid, venides lõpmatult. Siis pöörduvad maurid tagasi. Nad on pööraselt 
rõõmsad - suure võidu puhul, mille nad on saavutanud: vaenlane pani plehku kahju 
tekitamata. 

Nüüd ollakse juba ammugi möödas kuulsatest Taudeni soolakaevandustest. Caillie ei näinud 
neist peaaegu midagi. Need asetsevad teelt kõrval. Ta oleks neid meelsasti külastanud, kuna 
neil on nii määrav osa Timbuktu ja Sudaani suhtes, kuid tähtsam on siiski reisi kiire 
jätkamine. 

Siis kerkib uus takistus. Tõuseb liivatorm. Kuumus on saavutanud haripunkti ja nüüd hakkab 
idatuul puhuma tugevamalt kui kunagi varem, paisub orkaaniks. Raske on ette kujutada seda 
liiva hulka, mis õhus keerleb. Tuul rebib telgid maast lahti ja kannab minema. Inimesed ja 
loomad heidavad maha, et torm ei saaks neid ümber paisata'või kaasa rebida. Algab mingi 
kirjeldamalu kohin. Taevas on tume. Päike paistab selles hämaruses nagu hiiglaslik tuhk- 
jaskollane ketas. Suu, silmad, nina, kõrvad on peene liivaga nagu kinni müüritud. Mitte miski 
ei takista seda peaaegu nähtamatut liivaterakest kõikjale sadestumast. Keegi ei saa enam aru, 
kus ta õieti asub. On tekkinud inimeste, loomade, telgiosade ja kaupade kaos. On võimatu 
näha isegi oma jalgade ette. Liiv on nagu tihe udu, mis mässib kõik mustadesse pilvedesse. 
Taevas ja maa on ühte sulanud. 

Looduse märatsemine on pannud inimesed kõige üle järele mõtlema. Kõikjalt kostab kurtmist, 
halinat. Enamus tegi sel tunnil oma eluga lõpparve. Nad annavad oma hinged Allahi hooleks, 
kusjuures nad kogu veel säilinud jõuna karjuvad islami usutunnistust: «On ainult üks jumal, ja 
Muhamed on tema prohvet!» 

Caillie lamab liikumatult maas. Ta on veendunud, et tal tuleb janusse surra. Mis on selle ürgse 
jõu kõrval kuumus, mida kiirgab päike! Kui ta vaid jälle paistaks! Siis oleks koik see häda 
möödas. 

Sidi-Aly keeldub isegi ainsat lonksu vett andmast. Kõik olevat jäägitult ära tarvitatud. 

«Mul on kolm lähkrit, Sidi-Aly. On võimatu, et söal ei ole enam ühtegi tilka. Ainult üks 
tilgake!» palub Caillie. 

Torm on möödunud, kuid nüüd usub ta, et ta janust hulluks läheb. 

«Sinu lähkrid on halvad, hõredad. Liivatorm on need täiesti ära kuivatanud.» 

«Siis anna mulle oma vett!» 

«Ka minul nagu kõigil minu kaaslastelgi on vaid nii napid tagavarad, et me peaksime olema 
rõõmsad, kui nendega järgmise kaevuni jõuame.» 

«Tähendab sa tahad mind lasta janusse surra?» 

«Selle eest hoidku mind Allah. Ma teen meelsasti koik sinu heaks, ainult — vett ei saa ma 
sulle anda, sest ma ei taha omaenese elu kaalule panna.» 

Rene on veendunud, et teejuht valetab. Kindlasti joob ta ise oma kaitsealuse vee ära. 

Abd Allahi võtab oma roosikrantsi ning hakkab ühe telgi juurest teise juurde käima. Telgid on 
jälle üles löödud. 

Caillie leiab ainult väheseid kaastundlikke hingi. Tulemuseks on ainult mõni tilgake vett. 
Enamjagu kõnetatuidA on samasuguses raskes olukorras kui ta ise. Kui nad siiski mõne 
lonksukese ohverdavad, siis ainult seepärast, et hiljem tänab neid Allah selle eest sajakordselt. 


Nii vabaneb meie sõber mõningal määral kõige hirmsamast kannatusest, janust. Aga et tema, 
sügavalt usklik muhameedlane, pidi mõnes telgis nii palju teotusi kuulama, see vaevab teda. 
Kui ta Aly juurde sisse astub, külvab vanamees ta üle ähvarduste ja sõimuga. Abd Allahi 
olevat hävitanud teejuhi hea nime, teda ihnuskoina häbimärgistanud. Nüüd põlgavad teda 
kõik. Kas see on tänu nende paljude vaevade ja selle suure headuse eest, millega teda on 
koheldud? Häbi, 

Abd Allahi! 

Caillie on täielikult välja kurnatud. Kehalised ja hingelised pingutused on ületanud igasuguse 
piiri. Ta langeb teadvusetult maha. 

Reis kestab ikka edasi, nüüd juba nädalaid. Viimastel päevadel on Rene tervis hakanud 
mõnevõrra paranema. Ta talub kõrbet selle palava ja kuiva kliimaga paremini kui kuum- 
niisket Sudaani. Kuid nõrgaks jääb ta kõigest hoolimata. 

Et teda üha kurnab janu, see ei vaja erilist mainimist. Mida lõunas on nälg, seda siin on janu. 
Rõõmu ei saa ta kunagi tunda. 

Kui piinad ületavad kõik võimalikkuse piirid, siis tundub talle, nagu näeksid tema tolmust ja 
kuumusest põletikuliseks 

muutunud silmad kõikjal suuri järvi, mille vees peegelduvad sirged kuninglikud palmid. 
Tema kõrvad kuulevad selge metsaoja armsat sulinat. Kord on need hiiglasliku Niigeri lained, 
millesse ta tahaks pista oma käsi. Kord veeretab ookean oma laineid lähemale, viskab need 
kaldale, laseb neil kaljudele laiali paiskuda. Vesi, vesi! Ja siiski on kõik ainult pettekujutus. 
Kuratlik liivameri, põrgulik Sahaara! 

Karavan kulgeb ühe kaevu juurest teise juurde,, mis sageli on veeta või ei sisalda piisavalt 
seda kõrbe kõige väärtuslikumat vara. Siis hiilivad -inimesed ja loomad murtult edasi ning 
fantaasiapildid pulbitsevatest allikatest pimavad uue jõuga. Kord on lähkrid jällegi viimse 
tilgani tühjendatud. Pole enam piiskagi vett. Caillie on janusse suremas. 

«Sidi-Aly, mu sõber,» pöördub ta murtud häälel teejuhi poole, kes pole sugugi nii kurnatud 
kui noor prantslane, «kas sa ei saaks kedagi saata kiire kaameliga vett tooma? Ainult kaks, 
kolm lähkritäit. Ma annan sulle raha, ainult vett, vett pean ma saama.» 

«Ma proovin. Kuid kas see õnnestub, on kahtlane.» 

Rene annab teejuhile mõned mündid ja ootab päästvat vett. Nii mööduvad tunnid ootuses. 
Midagi ei juhtu. Aly võttis raha vastu, kuid vett tooma ei saatnud ta kedagi. Kui Rene nõuab 
seletust, saab ta vastuseks: 

«Ei ole mõtet, Abd Allahi. Kaevud on kuivanud. Ja pealegi ei ole keegi nõus minema üksi vett 
otsima.» 

«Siis anna mulle mu raha tagasi.» 

On peaaegu võimatu nendest sõnadest aru saada, niivõrd kurnatud ja jõuetu on Caillie. 
Maur vaatab teda imestunult. Siis võtab ta kätte oma roosikrantsi, libistab kuule läbi sõrmede 
ja pomiseb oma palveid. Ta palub Allanit, et kõigevägevam ei karistaks tema noort kaaslast 
Abd Allanit hullumeelsusega. See näib teda ähvardavat, sest ta nõuab raha tagasi temalt, Sidi- 
Alylt, raha, mida ta iialgi andnud ei ole! 

Ka nüüd saab päästjaks uus kerjamiskäik läbi naabertelkide. 

Sel rajal ei ole enne Rene Caillied reisinud veel ükski eurooplane. Rada suundub põhja, 
õigemini nüüd küll loodesse. Kui kaua veel? 

«Varsti jõuame kõrbe äärele,» saab ta teada. 

Öö tundub Cailliele kargemana kui eelmised. Või petab 

teda rõõm, et eesmärk ei ole enam kaugel? Ta sirutab end magama lahtise taeva alla. 

Keset ööd ehmub ta sügavast, magusast unest. Miski rõhub teda raskelt ja pehmelt. Ja nüüd 
liigutab see end tema pea suunas. Hiigelmadu! Rene viskab selle kõrvale 

surmahirmus, mis talie sel suurima hädaohu hetkel määratu jõu annab. Hüppab üles. Tema 
karje katkestab öise vaikuse. Ka teised ärkavad, hüppavad püsti. Leitakse veel palju neid 
kardetavaid roomajaid. See elukas, kes oli end meie sõbra peale visanud, oli viis ja pool jalga 
pikk ning paks nagu kaheteistkümneaastase elevandi lont. Otsingutel tehakse kindlaks, et 
magati päris tõelisel madude pesal. Õnnekombel aga hoidis Caillie kisa õnnetuse ära. Need 
maod ei olnud mürgised, kuid oma suuruse ja raskusega oleksid nad võinud siiski mängleva 
kergusega inimesi surnuks pigistada. 

See oli prantslase ainus kohtumine metsikute loomadega. 

Samal ajal kui teised endale uusi magamiskohti otsivad ja varsti jälle õiglast und magavad, on 
Caillie närvid äärmiselt pingul. Kui veel peaks madusid läheduses olema! Muhameedlased 
selle vastu huvi ei tunne. Oma õnnetusest ei pääse ju keegi, kui see on kellelegi ette määratud. 
See on saatus, saatuse tahe, ettemääramine. Inimene ise on eimiski. Ta ei ole võimeline 
midagi muutma. 

Prantslane muidugi tunneb seda mauride ja araablaste hoiakut vägagi hästi. Kui ta nüüd ei 
käituks nii nagu nemad, võidakse sellest järeldada, et ta ei usu saatust ja järelikult ka mitte 
Allantt, niisiis on ta tegelikult see neetud kristlasest koer, keda juba siin-seal on temas 
aimatud. 

Kõik need on vaid näilised pisiasjad, mis aga arvestamata jätmisel võivad kaasa tuua väga 
raskeid tagajärgi. Kui sageli on ta pidanud iga päev kaaluma iga käeliigutust, iga sõna, iga 
lihtsat toimingut. Senini oli ta oma saavutustega rahule jäänud. 

Ta sirutab enda välja, suleb silmad. Ta ei erine põrmugi teistest magajatest, ka seda ei ole 
näha, et ta on valvel. Ta kuulatab iga väksematki kahinat. Ta ei saa ega või magada madude 
läheduses. Talle on usk saatusesse vastuvõtmatu, ta ei talu ettemääratut, võitleb saatusega, kui 
ta peab seda ülekohtuseks. Niimoodi mööduvad tunnid nagu igavik. Kui lõpuks hakatakse 
teele asuma, tunneb ta end täiesti roidunult. 

Tavaliselt ei võta Abd Allahi telgis mauride vestlusest osa. Ka nemad ei pööra tema 
sealviibimisele tähelepanu. Nad räägivad avalikult, nagu ei saaks ta araabia keelest aru. 
Sidi-Molut, maur Tajacantest, ja Sidi-Body kõnelevad parajasti eurooplastest. 

«See on üks väike rahvas ühe valitseja all ja nad kõik on neetud kristlased,» selgitab Body 
teisele. 

«Kuid nad on palju väärt, need kristlasekoerad,» viskab Molut vahele. «Maroko sultan on 
sõlminud kristlaste vürstiga lepingu orjade vahetamise kohta. Selle järgi tuleb ühe vabaks 
lastud kristlasest orja eest, ükskõik kas mehe voi naise eest, maksta kümme muhameedlast või 
tuhat piastrit.» 

«Mis? Tuhat piastrit ühe kristlase eest? See on võimatu, Sidi-Molut!» 

«Ni kõlab leping.» 

Paus. Body on mõtteisse süvenenud. Nagu tema pilgust võib märgata, juurdleb ta pingeliselt 
millegi üle. Järsku pöördub ta Sidi-Moluti poole: 

«Müüme Abd Allahi maha!» Ta osutab sõrmega meie sõbrale, kes vaikselt nurgas kükitab. 
«Jah, müüme Abd Allahi Maroko sultanile. Tuhat piastrit! Palju raha, palju, palju raha!» 
Body vastik naer ärritab Rened, nii et ta tahaks maurile kallale tormata ja talle näkku lüüa. 
Juba tahab ta üles karata, kuid siis hüüab ta endale karmilt: «Jää paigale.» Pole mingit mõtet 
alustada tüli, eriti nüüd, kus koigi tema kannatuste lõpp on nihkunud käegakatsutavasse 
lähedusse. Kõigele lisaks võiks see tuua päevavalgele ka tõe. 

«Abd Allahi ei ole ju kristlane!» vihastub Sidi-Molut. 

«Päh! Kui mina oleksin siin peremees, ma müüksin ta maha ükskõik kas kristlasena või 
usklikuna!» 

Molut pöördub ümber ja vaatab Cailliele. Siis puhkeb ta valjult naerma. 


«Eks ole, Abd Allahi, Body ei ole hea mees? Ta tahab sind kristlase pähe maha müüa.» 

Rene teeb, nagu ei oleks ta vestlusest midagi kuulnud ning ka mitte Moluti sõnu märganud. 
Ta teab ammugi, et viibib alalises ohus. Kui ta vaid kõige vähemal määral laseb märgata, et ta 
ei ole ehtne usklik, siis ei viivitata tõepoolest tema mahamüümisega. 

Silmapiiril ilmuvad nähtavale kõrgendikud. Caillie hõõrub oma silmi, suleb need, avab jälle. 
Ei, ta ei eksi: need ei ole liivaluited. Mäed, mäed! Rõõmusta, süda! Põrgu lõpp on käes. 

Ta ei suuda oma pilku pöörata veel paljude miilide kaugusel olevatelt mägedelt. See on 
Tafilet, Maroko piirimaa, Siin asub Sidi-Aly kodutelk. Ent sel päeval ei jõuta enam sinna. 
Tuleb veel kord ööbida kõrbes. 

Varsti väljub karavan liivast ja siirdub rippuvate, suurte lõhedega kaljude piirkonda. Ühes 
iõhestikus, mis on pime kui öö ning mille kohal on näha ainult tükike eredat taevast, hakkab 
Rene kaamel tõrkuma. Ta hüppab kõrgele üles ja kihutab siis minema. Rene kukub kaameli 
seljast maha. Kukkumine on nii ränk, et ta usub oma viimse tunnikes 

löönud olevat. Eile veel unistas ta sellest, et on nüüd varsti kõikidest hädadest vaba, äkki aga 
murrab jälle uus õnnetus sisse. 

Üks võõras maur tuleb talle appi. Ta. tõstab kukkunu kätele ja surub ta tugevasti vastu oma 
rinda. Cailli€ läbilõikav karjatus paisub kaja tõttu tuhandekordseks. Kas tema keha mureneb 
tükkideks selle surve ja piina tagajärjel? Kuid see ebaharilik ravimeetod toob endaga kaasa 
koguni kergenduse. See suur pingutus päästis ta kõige hullemast. 

Vahepeal püüti kaamel kinni. Sõbralik abimees laseb kaamelil maha heita ja aitab Renel 
loomale selga istuda. 

Edasi läheb tee aeglaselt. Iga samm, mis nüüd jälle taltsas ja kuulekas loom astub, valmistab 
õnnetule ohvrile suuri valusid. Ta on peaaegu pime, pea on nagu uttu mähitud. Kestab veel 
paar päeva, kuni seisukord paraneb. Ent veel kahe kuu vältel annavad valud puusas end tunda. 
Nähes, et Abd Allahi võib iga hetk uuesti maha kukkuda, ja soovides, et tema heategu oleks 
täielik, istub see võõrasse seltskonda kuuluv maur Rene juurde kaamelle ja hoiab teda kätel 
nagu ema oma last. 

Teejuht ja tema seltsimehed ei teinud aga Abd Allahiga üldse tegemist. 

29. juunil 1828. aastal jõuti Sidi-Aly kodulaagrisse. Kõrbereis kestis nelikümmend üks päeva. 
Nelikümmend üks piinarikast päeva, nelikümmend üks päeva alalises ohus, nelikümmend üks 
päeva kõrvuti surmaga. 

Laager kuulub Body sugukonnale. See koosneb umbes viieteistkümnest mustast telgist. 
Sidi-Aly oli ette rutanud, et kohtuda omastega nii ruttu kui võimalik. Nüüd tuleb ta Rene 
Cailliele vastu ja raputab tal naeratades käsi. See on rahuettepanek. 

«Kuidas sul läheb, Abd Allahi? Ma loodan, et sa tunned end paremini. Astu minu juurde sisse 
ja tunne end nagu kodus.» 

«Ma tänan sind, Sidi-Aly!» 

Rohkem ei lausu prantslane midagi. See järsk muutus teejuhi käitumises on ju ainult 
järjekordne teesklus. 

«Me jätsime liivamere kõige raskemates oludes õnnelikult selja taha. Nüüd puhka end välja, 
jää siia nii kauaks, kui sulle meie juures meeldib. Ma määrasin sulle korteriks oma vanema õe 
telgi. Sa oled sellega ometi nõus?» 

«Muidugi,» kiirustab Abd Allahi vastama. Kas ta peaks siis vihastama vanameest, kellest ta 
veel sõltub? Olgu rahu. Caillie tahab juhtunut unustada. .Kuna ta läheneb tsiviliseeritud 
maailmale, võib ta endale lubada, et ta kellegi vastu enam viha ei kanna. Ta on võitnud! Selle 
kõrval peab kõik muu tagaplaanile nihkuma. 

Siin, El-Haribi laagris, kordub vana mäng. 


Ühel päeval tuleb teejuhi õde varajasel tunnil oma venna noore külalise juurde. Ta toob kaasa 
hunniku putru, mis on määratud Abd Allahile. 

Rent ei ole laagris veel kõhtu õieti täis saanud. Niisiis on kink tema jaoks väärtuslik, ainult 
miski häirib teda seejuures, ja ta märkab seda ka kohe: need on juuksed, mis on pudru sees! 
Naine soovis head, lisas pudrule rasva ja tõenäoliselt pühkis rasvase-id sõrmi juustesse. Siis 
jätkas ta pudru soikumist ja mõned juuksed tema läikivast soengust sattusidki taignasse. Mis 
siis? See ei ole nomaadide juures sugugi ohtlik. Juuksed tõmmatakse välja ja seega on asi 
korras. Kui Cailli€ on senini kõigega hakkama saanud, siis nüüd tunneb ta tülgastust. 

Ni palju kui Rene tunneb Sidi-Alyt ja tema seltskonda, ei kingi nad kunagi midagi. Ka õde ei 
tohiks olla siin erandiks. Ta arutleb endamisi, mis võiks naisel südamel olla. 

«Abd Allahi,» räägib Sidi-Aly õde üsna vaikselt ja salapäraselt, «võta see puder ja söö seda 
salaja. Ma. toon sulle homme ja ka ülehomme veel. Sina oled ju kristlaste juures kasvanud ja 
pead olema niisama tark kui nemad. Ma palun sind kirjutada pudru eest üks paber. Üks minu 
vennatütar tahaks saada mehele ja sinu nõiasõna peab teda aitama.» 

Naine vaikib. Pinevil vaatab ta oma venna külalisele, nagu võiks näost näha, kuidas tema 
palve vastu võetakse. Rent ei ütle midagi. 

«Näed sa,» jätkab naine, «ma olen juba paljudel kuulsatel ja õpetatud marabuttidel lasknud 
nõiduda ja selle eest palju ohverdama pidanud, kuid soovitud tagajärgedeta. Sina suudad 
kindlasti aidata, sest oled palju targem kui need teised.» 

Sel naisel on ju minust hea arvamine, mõtleb meie sõber. Ta on tõesti väga näljane ja teeks 
kõik, et nälga vaigistada. Süüa aga pakutud putru — brrr! 

Asi ei ole lihtne. Tal on tungiv soov urisevat kõhtu rahuldada. Kui ta peaks keelduma, 
ähvardab vaen, mis lõpuks võiks muutuda väga ohtlikuks. Lõpuks on veel võimatus 

jääda narriks ning käpardiks. Prantslane otsustab olla häbematu, mitte hakata pikalt järele 
mõtlema ja kõhklema ning kõiki poolt- ja vastuväiteid kaaluma. 

«Muidugi võin ma seda ja palju paremini ja kindlama tulemusega.» 

Caillie arvestab, et ta El-Haribis väga pikka aega ei peatu, seepärast võib ta nii rääkida. Kui ta 
ükskord kõigi mägede taga on, nõidus aga soovitud mõju ei avalda, siis võib naine pead 
murda selle üle, kus viga peitub. 

«Siis võta ja kirjuta paber, Abd Allahi!» kiirustab naine. 

«On veel üks pisiasi, oh laagri ilusaim naine, mis tuleb enne ära korraldada.» 

«Lase kuulda! Kas siis sellest ei piisa, mida ma pakkusin? Ma suurendan oma andi.» 

«On märgata, et vennatütre õnn on sulle väga südamelähedane. Ma aitan sind meelsasti. Ma 
palun sind, ära pane pudru sisse enam rasva ja saada oma sugulane sobival hetkel siia. On 
väga oluline, et ma temaga tutvuksin.» 

«Otsekohe, otsekohe, ja tänu sulle, Abd Allahi!» Ja nii ruttu, kui seda lubab 
kuuekümneaastase naise ülemääraselt kogukas keha, paterdab ta minema. 

Renel ei tule kaua oodata, kui telgiriie jälle tõuseb ja üks teine naine sisse astub. 

Pole ime, et see hernehirmutis pole mehele saanud! Tema rõivad on mustusest kanged, 
rasvased juuksed ripuvad korratult ümber pea ja lehkavad vastikult. Ta kõõritab tublisti. Kui 
ta kõnelema hakkab, siis viskavad sõnad kukerpalli. 

Meie sõber meelitab seda «iludust» nii laialt ja pealetükkivalt, kui ta vähegi suudab. Kindlasti 
on naine kõigele lisaks veel rumal ja võtab kõike puhta kullana. 

«Lõunaks võid sa oma amuleti kätte saada. Köida see ümber kaela ja öösel heida selle peale. 
Sinu õnn on kindlustatud.» 

Võtab tublisti aega, enne kui tütarlaps oma tänu mõnin-galgi määral arusaadavalt kuuldavale 
suudab tuua. 

Ta tahab teada, millal nõidus oma võimu näitab. 

«Hiljemalt kahekümne päeva pärast oled sa abielus! Kuid — vaikida!» 


Kas ta selle suurepärase avastuse juures punastab, on võimatu näha sellest määrdunud ja 
kärnas näost. Ta ei peatugi enam pikemalt, vaid lahkub jalgu järele vedades. 

Caillie peab selleks tehinguks paberit nõutama. 

221 

Asja juurde! 

Määratud ajal ilmub Aly õde, et võlusõna kaasa viia. Seekord toob ta hunniku putru ilma 
juusteta. Caillie sööb seda, hoolimata teadmisest, et selle valmistamise juures puhtusele rõhku 
pole pandud. 

«Kas su paber on valmis, Abd Allahi?» küsib ta uudishimulikult. 

«Siin see on. Ma arutlesin kaua, kuidas saaksin sellele veel tõhusamat mõju ja toimet anda. 
See õnnestus mul. Ütle oma vennatütrele, et ta peab kirja viieteistkümne päeva pärast maha 
pesema, paberit ei tohi aga rikkuda. Siis peab ta seda vett jooma. Pärast seda võite hakata 
tema pulmade pidusöögi üle nõu pidama. Ka siis, kui tulevane mees alles viimasel minutil 
nõustub, on kõik kindel.» 

«Sa oled suur marabutt, Abd Allani. Sinu tarkus on meie tarkade omast suurem. Sa pead 
pulmas olema!» 

Oh häda! Kas vanaeit ehk teab, et ta enne seda aega ei saa edasi reisida? See oleks tõesti 
saatanlik olukord, millesse ta end siis on viinud. Tal tuleb ärasõiduga kiirustada enne ohtlikku 
kahekümnendat nõidusepäeva. Aga kena oli see siiski, et vanaeit nii tähelepanelikult tema 
õpetusi kuulas. Tütarlaps võib rahulikult loputusvett juua, see ei tee talle mingit kahju. 

Ma oleksin väga rõõmus näha õnnelikku noorpaari, sinu vennatütart ja tema meest, nende elu 
ilusamal tunnil. Kuule, minu teejuhi õde, ära sa kõnele kellelegi meie saladusest. See võiks, 
ehkki minu võlu näib kõikvõimsana, mõjuda halvasti tagajärgedele!» 

«Mis sa mõtled! Ma vaikin kui haud. Ah, kui õnnelik ma olen! Homme toon ma sulle jälle 
süüa.» 

Kuid võlusõnade ja söögi vahetuskaup ei jää saladuseks. Vanaeit on nii kaljukindlalt 
veendunud Abd Allahi kunstides, et ta ei jõua suud pidada. See on meie sõbrale vaid kasuks. 
See annab talle võimaluse end uskumisväärselt kaitsta, kui pulmad enne tema ärasõitu ei 
toimu. 

Kõrb on Caillie selja taga, tema ees rikas Maroko. Vahepeal on Tafilet, maa, mida senini ei 
ole külastanud ükski eurooplane.-Siin on juba jälle viljakandvaid orge, rohelisi puid, põlde, 
inimesi ja loomi. Valitsejateks on berberid, ehkki nad on vähemusrahvas. Nad 
türanniseerivad 

araablasi, kus aga iganes võivad. Keegi ei julge reisima minna, kui ta ei ole berberit kaitseks 
kaasa võtnud. 

Hiigelkaravan, mis koosnes 1400 kaamelist, on juba igas suunas laiali valgunud. Ainult veel 
vähesed on El-Haribi laagris ja ootavad võimalust reisi jätkamiseks. Parajasti ei ole kohal aga 
ühtegi berberist kaitsjat. Inimestel on nii vähe ettevõtlikkust, et ei julge proovidagi üksinda 
teele asuda. Nad ei riskeeri seda isegi gruppides. Nagu Timbuktu elanikud taluvad vaikides 
tuareegide rõhumist, nii kannatavad Tafileti araablased berberite oma. Caillie on veendunud, 
et juba üks otsustav vastuhakk võiks hävitada kogu selle kummituse. 

Loodetavasti leitakse varsti paar berberit, kes võtaksid oma kaitse alla selle väikese karavani, 
kuhu kuulub ka Rene. 

Oma armunõiduse pärast ei tarvitse ta muretseda. See on korras. 

Kuid mitte päriselt, armas sõber! 

Aly laagris on veel mõned teised vallalised «iludused». Seal on veel teisi mitmesuguseid 
täitumatuid soove. Abd Allahi peab kõigile kirjutama võlusõnu. Talle pakutakse isegi raha, 
kuid sellel on praegu tema jaoks vähe väärtust. «Makske toidu ja joogiga,» nõuab ta, ja nüüd 


on tal koht iga päev täis. Missugune suurepärane tunne see on, ometi kord näljast lahti saada! 
Väheseid lühikesi vaheaegu arvesse võtmata on ta alati pidanud selle all kannatama. 

Et näljast lahti saada, selleks võib kahtlemata kirjutada palju süütuid amulette. Olgu paluja 
soov missugune tahes, Abd Allahi, tark ja armuline Abd Allahi teab igal pool nou anda. Tal 
tuleb oodata kolmteist päeva. Siis jätkub teekond. 

Viimane teelõik. 

Selle lõpus asub sadam, sadam kodumaale. Missugune? Seda ta veel ei tea. 


Neljateistkümnes peatükk HÄRRA DELAPORTE, PRANTSUSE 
ASEKONSUL TANGERIS ' 


Nüüd on Rene Caillie juba Marokos. Palmisalud, õitsvad ja = valmivad - põllud, kõikjal 
värviküllus. Ikka ja jälle vaatab ta allikate vees oma peegelpilti. Ainult see, kes on reisinud 
läbi Sahaara, teab, mida tähendab näopesemise - võimalus karastavas ja selges vees. 
Kui väärtuslikud on puuviljad, mis sellel rikkal ja õnnistatud maal nii tohutul hulgal 
kasvavad! See on see lõhn ja mahl ja meeldiv maitse, mis koraani järgi valitsevat taevas. 

Ent raugematu jõuga mehest, kes kord läks tormava energiaga vallutama Aafrikat, on nüüd 
järele jäänud ainult vari. Selle maa suure rikkuse keskel märkab Rene nüüd esmakordselt, et 
ta seda määratut reisi ei teinud läbi kahju kandmata. Ja seejuures ei ole ta veel lõpul. Ta 
märkab hirmuga, et ta tervis käib päev-päevalt ikka rohkem allamäge. Kui pikk on veel 
teekond, kui kaua peab ta veel nõrkenud tahet piitsutama, et mitte kokku langeda just enne 
eesmärgi saavutamist? 

Võib-olla ei olekski see kõik nii halb, kui ta käsutuses oleks rohkem sularaha. Tal on järele 
jäänud ainult väga 

tühine summa. Ja inimesed sellel maal on hoopiski õelamad kui nõndanimetatud metslased. 
Kui halb on Marokos, seda näeb ta kõige paremini Meknesis. 

Prantslane läheb puhkemajja ja palub, et tal lubataks öö kuskil nurgas mööda saata. 

«Allah tasub sulle!» tõotab ta peremehele. 

«Välja!» möirgab see. «Minu maja ei ole mingisugune kaltsakate ja roimarite kogunemiskoht. 
Kui ma jääksin lootma ainult Allahi tasumisele, siis tuleks mul kannatada nälga ja janu. Kas 
sa maksad öö eest või — käi välja!» 

«Mul ei ole raha, ma olen Meknesis võõras, kes homme peab edasi reisima. Ma ei tunne siin 
ühtegi inimest, kes võiks anda mulle peavarju. Ära aja mind välja, sõber!» 

Peremehe näol välgub viha. Veel enne, kui ta uuesti saab avada suu käredaks sõimuks, hiilib 
Cailli€ sealt minema. 

Jääb järele koht, mis kindlasti pakub varjupaika: mošee. Sealt teda juba ära ei aeta. Kuni 
Järgmise hommikuni võib ta end selle müüride vahel kindlana tunda. 

Rent heitis kohe pikali ja uinus magama. Äkki tunneb ta puusas valu. Ta vaatab unisena üles. 
Tema ees seisab keegi vanamees. See on mošee väravavaht, kes talle tugeva jalahoobi virutas. 
«Üles! Ja vaata et sa siit kaod! Ma tahan värava kinni panna.» Väravavaht ei taha kõnelusse 
laskuda. «Kao siit, või ma kihutan su koertega välja!» 

Samal ajal kui Cailli€ sihitult mööda linna uitab, mehaaniliselt jalga jala ette tõstes, viibivad 
tema mõtted all Sudaanimaal. Neegrid olid umbusklikud, nad võisid umbusaldusest ja 
kartusest olla halastamatud. Mitte kunagi aga, selles on Cailliš veendunud, ei oleks nad 
keelanud oma külalislahkust mõnele õnnetule võõrale, kui neil ei oleks olnud selleks mõnda 
eriti teravat põhjust. 

Kas teda siin igalt poolt minema aetakse, seepärast et tema riided koosnevad veel ainult 
kaltsudest? Muidugi, riided on räbalateks kärisenud ja ta ise on vrakk. Ent kas see tähendab, 


et ta ka usuasjades peab olema kuivale aetud? Marokolased otsustavad inimeste üle ainult 
nende rõivaste järgi, nagu seda teevad ka paljud eurooplased. 

Kuid neil kaltsudel on tema suhtes siiski oma eelis. Keegi ei tee võõraga suuremat tegemist. 
Ta saadetakse minema ja seega on lõpp. Nii lepib ta ka selle ebasõbralikkusega. 

Kaltsud aitavad tal kõigest hoolimata päästvasse sadamasse jõuda. 

Ülejäänud osa sellest külmast ööst veedab ta ühe aed-viljakaupmehe putka all. 

Meknesist ei jää talle sugugi häid mälestusi. 

Kui ta asub edasi reisima Rabati suunas, ei kanna teda enam jalad. Ta vaarub edasi nagu 
joobnu. 

Milliseid kohutavaid pingutusi nõuab see tahte piitsutamine! Teeosad, mis ta läbib, muutuvad 
järjest lühemaks. Keha ei taha enam sõna kuulata. 

Kas ta siis tõesti peab siin hukkuma? Kas kõik peab muutuma nulliks veel mõned miilid enne 
sihtpunkti? 

Keegi maur Tafiletist leiab kokkuvarisenud mehe tee äärest. Ta rändab kahe eesliga: üks neist 
on ratsaloomaks, teine kannab kaubakoormat. 

Ratsanik silmitseb räbaldunud meest imestunult. Siis tuleb ta maha, aitab Cailli€ püsti ja 
peaaegu tõstab ta teisele eeslile. Rene on kerge, loom suudab ka seda lisaraskust kanda. Eeslil 
istumine on prantslasele suureks pingutuseks. Üksi ei oleks ta kunagi suutnud looma selga 
ronida. 

Rabatis on Prantsusmaa asekonsulaat. 

Cailli€, kes on jälle veidi toibunud, tiirutab mitu korda ümber maja. Kuidas pääseb ta sinna 
sisse? Kuidas teda vastu võetakse? 

Ei ole ju kaugeltki nii, et ta võiks otseteed sisse tormata, tema, allakäinud, räbalates kerjus. 
Võib-olla õnnestub see, aga mis siis, kui ta konsuliga kohe rääkida ei saa? Siis tuleb tal jälle 
lahkuda. Kui ta majast väljub, näevad marokolased teda kindlasti ja hakkavad arutlema: mida 
otsib see räbalates muhameedlane kristlaste juurest? Kindlasti on see mõni salakuulaja, kes 
selles riietuses eurooplaste huvides tegutseb. Cailli€ teab, et ta on siin, Marokos, suures 
hädaohus. Ainult mõni väike kahtlusevari, ja isegi tema ei anna ühtegi soud enam oma elu 
eest. Usulisele innule lisandub ka poliitiline moment. Reetmine makstakse kätte karmilt ja 
hirmsalt. 

Tänaval, kus asub asekonsulaat, ei tohi ta end väga sageli näidata. Lootuses, et varsti lõpeb 
kõik hästi, ei ole ta liiga ettevaatlik, kuid ta ei taha ka mõtlematult toimida ja panna mängu 
koik ainult selle mõne päeva pärast, mis teda kiiremini võiksid sihile viia. 

Ent asekonsuli jutule peab ta pääsema. Ja siis tuleb talle hea mõte. 

Kui ta uuesti sellele tänavale ilmub, hoiab ta käes kümne-šillingist inglise raha. 
Asekonsulaadi vastas istub üks maur ja on mõtteisse süvenenud. Cailli€ nägi teda juba mõne 
aja eest. Kas see jälgib inimesi, kes käivad läbi prantslastega? Kahtlemata valvatakse 
konsulaati. 

Korraga on väsimus ja nõrkus kadunud. Ta astub mehe juurde ja küsib temalt, kus võiks ta 
oma inglise mündi ümber vahetada. 

«Kas sa tunned seda raha, mu isa? Kindlasti on sellel suur väärtus. Ma leidsin selle juba kaua 
aega tagasi. Kui ma sellest lahti ei saa, siis tuleb mul nälga surra.» 

Maur võtab rahatüki, silmitseb seda eest ja tagant. Ta mõtleb pingeliselt. 

«Jah, see on inglise münt, mu sõber. Aga kes selle sulle ümber vahetab . ..?» Ta kehitab õlgu. 
Seda vastust kuuldes teeskleb meie sõber, et ta on täiesti löödud. Ta kükitab vanamehe juurde 
ja hakkab rahatükiga mängima. 

«Kahju, kahju,» pomiseb ta korduvalt. 

Pikema vaikimise järel laseb maur rahatüki veel kord oma kätte anda. 


Vahepeal on Rent roosikrantsi kätte võtnud ja leierdab palveid. 

Oma viletsas olukorras kutsub ta appi Allahit ja prohvetit. Vanamees kuuleb seda. 

«Kas sul on hirm, mu poeg?» küsib maur järsku. 

«Mille ees?» küsib Rene vastu. Ja vastust ära ootamata jätkab ta: «Kes on määratud 
näljasurma nii nagu mina, ei tunne hirmu enam ühegi inimese, ühegi looma ega mitte kellegi 
ees siin maailmas.» 

«Siis mine Prantsuse asekonsuli juurde ja palu raha ümber vahetada.» 

«Kristlase juurde? Mitte kunagi! Kas sina teeksid seda?» 

«Mispärast mitte? Kui kristlastest muidu mingit kasu ei ole, võivad nad teadmatult päästa 
näljasurmast ühe uskliku, ja sellepärast tuleb tingimata nende poole pöörduda.» 

Cailli€ teeskleb, nagu arutleks ta seda endamisi. Kavalus õnnestus. Siin leidis ta inimese, kes 
võib vajaduse korral tunnistada, et ta ei läinud mitte omal vabal tahtel konsulaati. 

«Sinu suu läbi räägib vanade tarkus. Ma hindan seda nii kõrgelt, et ma seda teed lähengi. Üksi 
ei oleks ma sellele tulnud. Kas sa ootad mind?» 

«Jah! Kuid mine nüüd. See võib kaua kesta.» 

Viimased sõnad viitavad Rene määrdunud ja rebenenud riietele. Maur arvab, et külastaja 
visatakse ilma igasuguse tseremooniata välja. Ent nii hulluks, nagu vanamees tänaval arvas, 
asi ei kujune. 

Konsul, kes ei ole prantslane, ei katkesta peaaegu kordagi Cailli€ jutustust. Kuid ta ei saavat 
midagi Caillie heaks teha. 

«Kirjutage kindralkonsul Sourdeau'le, võib-olla saab tema teid aidata.» Paremat nõu ei oska 
too härra anda. 

Kümnešillingiline vahetatakse muidugi maa valuutasse ümber. 

Caillie peab ootama, kuni saabub vastus kindralkonsulilt. Loodetavasti ei kesta see kaua, 
muidu sureb ta tõepoolest nälga. Tal ei ole enam peaaegu midagi. 

Oma sõbrale tänaval surub ta selle lahtisesse pihku tühise summa. 

Nupukas, nagu Cailli€ alati on olnud, valmistab ta seejuures ka tulevikku ette. 

«Nähtavasti tuleb mul kaua oodata, ma sain praegu kätte ainult poole raha väärtusest. 
Lähemail päevil tuleb mul uuesti tulla ülejäänu järele. Mis sa arvad, ega mind petta ei 
kavatseta?» 

«Ei, sellistes asjades on võõrad ausad. Sa saad oma raha kindlasti kätte.» 

Neid sõnu kuuldes oleks Rene maurile peaaegu kaela langenud. Vähemalt äriasjadeski 
kõneldakse tema kaasmaalastest hästi. 

Kus magada? Raha võib ta välja anda ainult veel kõige tungivamate vajaduste katteks. 
Ööasemeks mitte midagi ja söömiseks natuke. 

Ta otsib endale ühe nurgakese tänaval. Esialgu läheb kõik hästi. Siis aga haistavad teda 
hulgaliselt ümberhul-kuvad koerad ja hakkavad vihaselt haukuma. Varsti nad lähevad üle 
kallaletungile. Neid on palju ja Cailli€ ei ole võimeline neile vastu hakkama. Koerakari ei 
viivita kaua ja tahab talle kallale tormata. 

Rent ei lase asjal siiski nii kaugele minna. 

Jälle eksleb ta ringi ja jõuab lõpuks kalmistule. See vaikne koht jääbki järgnevatel päevadel 
tema magamis-paigaks. 

Päevad mööduvad. Ta ei ole uuesti asekonsuli juures käinud. Kui ta jälle konsulaati külastab 
— tema maurist sõber 

istub ka nüüd korralikult tänaval — vastatakse talle, et kindralkonsul on surnud. Uue esindaja 
nimetamiseni ja kohalejõudmiseni ajavat asju härra Delaporte Tangeris. 

«Kirjutage härra Delaporte'ile!» soovitab konsul. 

Cailli€ kirjutab ja valmistub pikaks ootamiseks. 


Ühel päeval kuuleb ta, et keegi rabatlane kavatsevat minna Tangerisse. Tal olevat eesel, kelle 
ta võiks meie sõbrale üürida. 

Rene kontrollib oma viimast sularaha. See läheb kiiresti, sest lugeda on jäänud ainult mõned 
rahatükid. Parem viimane loovutada kui veel pikka aega tegevusetult Rabatis ringi lonkida! 
Iga päevaga jääb ta vaesemaks. Ta võtab kutse vastu. 

Tee Tangeri poole kulgeb pidevalt Atlandi ookeani rannikut pidi. 

Veel kord saab ta tunda silmakirjalike marokolaste alatust. Jälle tuleb tal jalgsi joosta pikki 
teelõike, et eesel, kelle eest ta kallilt maksis, ei oleks liiga koormatud. Meie vaene sõber aga 
lohutab end sellega, et iga sammuga jõuab ta lähemale pääsmisele ja — kodumaale! 
Eesliajajal on Tangeris mõnda aega tegemist. Siin peitub hädaoht. Caillie peab olema valvel, 
et teda linnas enam mitte kohata. 

Arusaadavail põhjustel ei riskeeri Rene ka siin Prantsusmaa esinduse asukohta pärida. Ta käib 
ringi ja tunneb selle siis ära kerges meretuules uhkelt lehvivast lipust. 

Kuid oh häda! Konsulaadi ees seisab vahipost. 

Kas see lubab Renel sisse astuda? Ainult et ei tekiks pikka peatust sellel elava liiklusega 
tänaval! Mitte mingil juhul tähelepanu äratada! 

Cailli€ on hämmastunud, et kõik nii hästi läheb. Ta leiab enda ilma vahejuhtumiteta Prantsuse 
konsulaadi majast Tangeris, ühel tükikesel kodumaast. 

Ja sealt juba tulebki härra Delaporte. Uurivalt silmitseb ametnik külastajat. Rent ei suuda 
enam kauem kõneluse algust oodata. Tuleb sõnadesse panna poolteist aastat kestnud võitlus. 
Härra Delaporte on prantslane, kaasmaalane, kes peab saama teada, mida Cailli€ on läbi 
elanud. Nii algab ta ise: 

«Härra asekonsul, minu nimi on Rene Caillie. Ma olen pärit Mauzest, Deux-Sevres'i 
maakonnast. Ma olin Timbuktus!» 

«Issand, mu jumal!» juubeldab Cailli€ hing. «Nüüd võisin ma hüüda esimesele kaasmaalasele 
need sõnad: ma olin Timbuktus. Kustutatud, unustatud on kõik pika reisi hädad ja vaevad, 
kõik raskused ja vintsutused. Onn, õnn!» 

Delaporte põrkus tagasi. Mis see oli? «Ma olin Timbuktus!» Nii see ju ometi kõlas just praegu 
tema kõrvus. Ei, see ei olnud mingi meelepete. Mees tema ees, see räbalates kerjus, oli 
rääkinud selgelt ja arusaadavalt. 

Timbuktus! See oleks suurim, mida üks inimene võiks korda saata. Kaasmaalane, prantslane! 
Prantslane!! See härra Rene Cailliš, kes seisab tema ees. 

«Te olite Timbuktus?» Veel on Delaporte'i hääles tunda kahtlust. Või on see kartus, et kõik 
see suur võib äkki mitte millekski kokku sulada? 

«Ma olin Timbuktus, härra konsul!» 

Uuesti valdab Caillied see juubeldus, see rõõm, see suur õnn! 

Delaporte haarab Rene käe. Jah, see mees oli Timbuktus. Ja mida võib ta küll olla läbi 
elanud? Mida võiks jutustada juba kas või see kõhetuks muutunud käsi? Konsuli sõrmed ei 
suru enam nii tugevasti nagu esimese suure rõõmuga. Üsna tasa ja ettevaatlikult silitavad nad 
nahka, mille läbi on tunda konte. Mida on pidanud taluma see mees, et tema keha on nii 
kokku varisenud, nii kurnatud! 

«Tulge, härra Caillie. Jutustage! Siiski, ei. .. » 

Mõlemad viimased sõnda mõjuvad Cailliele nagu välk selgest taevast. Kas tõesti lüüakse tema 
tohutu reisi lõpul tal veel uks nina eest kinni? 

«Te ei saa mind aidata kodumaale pääseda?» Rene esitab selle küsimuse vaevaliselt, ehkki see 
kõlab nagu karjatus. Ta vaarub, toetub vastu seina. Kõik käib ringi. Neetud palavik! See 
haaras teda Marokos esimestest päevadest peale 

jälle täie jõuga. 


«Mitte aidata, härra Cailliš? Milline arusaamatus! Ma aitan teid, ja kui on vajalik, siis kas või 
vanakuradi enda vastu. Ma aitan teid, härra Caillie. Koguge end! Kõik tuleb ainult tõsiselt 
järele kaaluda. Istuge ometi! Te tulete minu juurde muhameedlasena, näruselt, armetult. Minu 
kohalik personal võib kohe kahtlustama hakata, et te vale lipu all purjetate. Maailmas ei ole 
vist küll ühtki välismaa võimu esindust, kus ei leiduks vaenlase salakuulajaid. Neid ei tunta. 
Ka mina eitea, kes on minu inimestest truud, kes ebaausad. Teie, härra Caillie, olete saatnud 
korda teo, mis 

on maailmas ainulaadne. Miljonid pannakse mängu, et teid oma võimusesse 'saada. Te peate 
kohe majast lahkuma. Kuid — ma märkan, et minu sõnad teid häirivad — öösel tulge tagasi. 
Siis olen ma oma sekretäriga üksi ja seisan täiesti teie käsutuses. Ma palun teid, härra Caillic, 
meie armastatud kodumaa nimel, võtke veel mõneks päevaks need ebamugavused enda peale. 
Veel natuke aega, siis võite nautida oma teo triumfi.» 

Delaporte kõneles lõpuks väga ruttu ja vaikselt. Nüüd alustab ta valjult ja lärmakalt mitte 
midagi ütlevat juttu araabia keeles ja saadab külastaja välja. 

On 7. september 1828. Rene Cailli€ on oma reisi lõpul, kuid ikka peab ta veel jääma Abd 
Allahiks, kodumaa otsijaks ja palverändajaks. Oht kohata mõnd tuttavat Tangeri tänavail on 
suur. Kuid ta peab ka selle üle elama. 

Ikka enam ja enam saab talle selgeks, et konsul toimis väga targalt. Seni kui ei ole ühtegi 
laeva, mis võiks Rene pardale võtta, tuleb tal jääda muhameedlaseks. Delaporte ei tohi seda 
juhust lasta muutuda poliitiliseks skandaaliks. Loodetavasti ei nõua see kõik liiga pikka 
ootamist. Juhtub see, mida meie sõbraga veel mitte kunagi ei ole juhtunud: ta muutub 
närviliseks, kartlikuks. 

Kui ta uuesti konsulaadi juurde ilmub, on valge ja selge öö. Värava kõrval vahipostil seisab 
uus valvur. Too võtab oma ülesannet palju tõsisemalt. 

«Mida sa tahad? Asekonsuli juurde? Ei ole siin! Käi minema! Vaata et sa kaod! Ära longi siin 
ringi, muidu teen sulle tuule allal» Sõdur haarab relva kõvemini kätte ja teeb näo, nagu tahaks 
ta Cailliš minema kihutada. 

Sel piinlikul hetkel avatakse seestpoolt uks. Härra Delaporte juba ootas kaasmaalast. Kui ta 
kuulis sõduri erutatud häält, ruttas ta kohale, et võimalikku kaklust või võitlust ära hoida. 
«Vaikige! See härra on siia kutsutud,» käsutab ta vahiposti. «Palun astuge sisse!» Sõduril jääb 
suu imestusest lahti. 

Asekonsul juhib Cailli€ oma erakorterisse. 

«Nüüd, härra Cailli€, tervitan ma teid kõigest südamest sel tükil kodumaast. Lubage teile 
öelda: tere tulemast. Olge minu isiklik külaline — kuni järgmise päevani, sest nii nõuab 
tekkinud olukord. Siis tuleb mul teid kahjuks jälle välja saata.» 

«Ma tänan teid, härra konsul. Te olete minu vastu väga lahke.» 

«Eelkõige käige vannis, mu sõber. Kõik on juba korraldatud. Võtke oma ... hm. .. riided 
maha. Muutuge mõneks tunniks eurooplaseks. Vannitoas leiate ülikonna.» 

Rent arvab, et ta näeb und. Ta istuks kõige meelsamini terve öö vannis, kuid see ei sobi. 
Tema sõbralik võõrustaja on huvitatud tema jutustusest. Küll palub ta aga konsulit, et see 
võimaldaks talle kümblemise ülimat naudingut iga päev. 

Ülikond lotendab seljas. Alles nüüd märkab Cailli€ õieti, kui väga vintsutused on talle 
mõjunud. 

Delaporte on vahepeal lasknud valmistada õhtusöögi. 

Siin aga ilmneb, et Rene Cailliš on mõned head euroopalikud kombed unustanud. Ta tõstab 
endale kätega ette — harjumus, mille ta on kaasa toonud teisiti mõtlevate ja erinevate 
kommetega inimeste juurest. 


Meie sõber joovastub emakeele kõlast, kui ta nüüd esitab pingeliselt kuulavale konsulile 
aruannet ja selle lõpetab sõnadega, mis kõlavad talle kõige ilusamatena maailmas: «Ma olin 
Timbuktus!» 

«Te kõnelesite ülestähendustest. Kas teil õnnestus neid väga väärtuslikke pabereid Tangerini 
kaasa tuua?» 

«Vabandage mind. Oma õnnes ma enam üldse ei mõelnudki neile. Ma toon need kohe siia!» 
Koos märkmetega paneb Rent peremehe ette ka räbalaks kulunud koraani. 

«Kas ma tohin neid vaadata?» küsib Delaporte. 

«Ma paluksin teid, härra asekonsul, neid mitte ainult lugeda, vaid hoida enda juures. Ja kui 
minuga peaks veel viimasel minutil mõni õnnetus juhtuma, siis palun ma see materjal 
kindlasti, igal tingimusel Prantsusmaale toimetada. Andke mulle oma ausõna selle peale!» 
«Selle ma annan, härra Cailliš. Teie märkmed saadetakse kodumaale salapaketina. Kuid ma 
loodan ja soovin, et te saaksite nad ise tervelt ja puutumatult kodumaale viia!» 

«Seda soovin ka mina. Kuid igaks juhuks on mul teie sõna, sellest on mulle küllalt.» 

«Kas ma võin teile nüüd teie toa kätte juhatada? Oleks andestamatu teid veel kauem nii 
ärateenitud unest eemal hoida. Ööd minu juures olgu määratud teile kosumiseks. Minu 
kannatamatus — kuulda veel rohkem teie juhtumustest — peab jääma tagaplaanile. Ma vaatan 
need paberid 

täna öösel läbi, kuid kahetsen väga, et ma ei kuule ridade vahelt teie häält. Niisiis head ööd, 
soovin teile kõigest südamest head ööd, härra Cailli€!» 

Voodi. Ehtne voodi! Rene on muutunud jälle peaaegu nagu poisikeseks. Ta kepsleb lapsena 
voodisse, välja, jälle voodisse. Siis katsub ta patjade pehmust, tekki. Jah, kui on nii kaua 
magatud maas, siis nõuab see kõik uuesti harjumist. Et ta homme peab jälle olema Abd 
Allahi, see teda enam ei sega. Kui ta tervis vaid paraneks! Ah, kodumaal saab ta kindlasti 
päris terveks. See ei või ju teisiti ollagi. Kas on siis veel midagi suuremat, ilusamat, 
võimsamat kui kodumaa! See haarab oma armastuse ja oma võluga, ning siis on kõik jälle 
hea. 

Veel mitte kunagi ei ole Delaporte'i õlgadel lasunud niisugust vastutust. Esimene eurooplane, 
kes on viibinud Timbuktus, esimene eurooplane, kes on reisinud läbi Aafrika, Sudaanist läbi 
Sahaara, Tafileti, läbi Maroko kuni Tangerini — see kodumaale ja teadusele asendamatu ini- 
mene on usaldatud tema hoolde. Raske on ette kujutada, mis võiks juhtuda, kui tema, 
Delaporte, teeks siin mõne vea voi oleks hooletu. Mõtted keerlevad läbi prantslase pea. Ent 
kõik võimalused heidab ta kõlbmatutena kõrvale. Siiski... jah, kuu lõpuks saab... Muidugi, 
ja leitnant Previlliers'l avaneb veel kord sobiv võimalus tõendada oma kõlblikkust kodumaa 
teenimisel. Härra Cailliel tuleb veel kahjuks kannatlikult oodata, kuid see kõik sünnib ju tema 
huvides. 

Timbuktu on leitud! Ja selle leidis prantslane! Pariisi jaoks koostab ta esialgse ettekande: 
kirjeldab oma kohtumist suure kaasmaalasega, palub juba nüüd avada heldelt käed tema 
vastuvõtuks. 

Päris kitsas ja õrn vööt idataevas annab märku uuest päevast. Rene on ärkvel. Sel ajal algavad 
kõrbes ettevalmistused edasirännakuks. Ta on sellega harjunud ja ei saa ka nüüd enam 
magada. Mis teha? Kas tõusta üles ja lipsata tuppa, milles ta eile asekonsuliga istus? Veel 
mitte. Tahaks veel natuke laiselda ja mõnuleda selles oivalises voodis, aga mitte kaua. Ta ei 
tohi muutuda nüüd hellikuks ja laisaks, peab ta ju varsti olema jälle Abd Allahi. 

Härra Delaporte palus, et ta tema erakorterit võtaks nagu omaenese kodu. Ta tundku end 
nende müüride vahel nagu omas majas. See meenub talle nüüd. Ja juba on ta voodist väljas 
ning poeb kiiresti ülikonda. Asjatu vaev, sest 

varsti tuleb tal see jälle oma kaltsude vastu ümber vahetada. Kuid ta ei saa loobuda 
naudingust olla veel viivuks eurooplane. Ta kavatseb üsna vaikselt laua äärde istuda, võtta 
sealt võib-olla mõni ajaleht ja seda lugeda. Jah, nii ta teeb. Prantsuse ajaleht! See tutvustaks 
teda juba praegu kodumaa sündmustega. 

Vaiksel sammul astub ta üle toa. Tasa avab ia ukse. Ta ei taha peremehe und segada. Toast 
paistab valguseriba. 

Konsul Delaporte on veel üleval. Rene Cailli€ päevaraamatu lehed on tema ees. Koraani 
leheküljed on seatud järjekorda ja hoolikalt virna pandud. 

Lugeja ei ole veel oma külalist märganud. Meie sõber kaalutleb silmapilgu. Kas ta peaks sisse 
astuma või ukse vaikselt sulgema ja magamistuppa tagasi pöörduma? Need kõhklused 
vältavad ainult paar sekundit. Delaporte tunneb õrna tuuletõmbust, sest uks on avatud. Ta 
vaatab üles. 

«Härra Caillie!» Neis sõnades on kuulda teist kõla kui eile õhtul. Nad mõjuvad Renele 
võõrastavalt. Ta on lihtne inimene ja ei taha, et teda koheldaks kui mõnda kõrget isikut. Kui 
Delaporte jääb selle tooni juurde, siis on kõik soojus haihtunud. 

«Härra konsul, palun jääge niisuguseks, nagu olite mõne tunni eest, siis te olite mulle sõbraks 
ja abimeheks, jääge selleks ka edaspidi. Mul on praegu vaja inimest, kes on mulle sõber, mitte 
imetleja.» 

«Astuge sisse ja andestage! See rõõmustab mind, kui võite minus näha sõpra.» 

«See on mu soov, härra Delaporte. Te istusite terve öö minu paberite juures?» 

Konsul vastab naeratades: «Teie süü, mu sõber! See, mida te olete tähele pannud ja üles 
kirjutanud, ei luba asjast huvitatud lugejal neid lehekülgi enne kõrvale panna, kui kõik on 
loetud. Vaadake, mul on siin tegemist veel tundideks. Kui ma ka täielikult ja kõigest südamest 
püüaksin teie sõber olla, peate te mul siiski lubama öelda: see, mida te olete sooritanud, on 
imetlusväärne!» 

«Ma tegin vaid põgusaid märkmeid ümbrusest, kust ma läbi reisisin. Ja kõike seda mõnes 
peidupaigas, kiirustades ning alalises hirmus, et mind võidakse avastada. Need märkmed 
oleksid muutunud halastamatuks süütõendiks minu vastu, kui mind vaid korrakski oleks 
üllatatud võõraste kirjatähtede kirjutamisel ning nende maade saladuste paljastamisel valgete 
jaoks.» 

«Nii väga kui ma ka soovin, et varsti avaneks võimalus teid kodumaale saata, nii väga 
kahetsen ma, et pean teiega kord hüvasti jätma. Ma usun, te võiksite sellest ainulaadsest reisist 
nädalate kaupa ikka uut ja erutavat jutustada.» 

«Ma olen palju läbi elanud, härra Delaporte!» lausub Cailli€ väga lihtsalt ja tagasihoidlikult. 
Seda tugevama mulje aga jätavad tema sõnad. 

«Üks küsimus, mille üle ma palun teid mitte muiata: kas te varsti jõudsite veendumusele, et 
seda reisi võib kroonida edu ainult siis, kui reisida üksi ja ümberrõivastatult?» 

«Jah, ehkki ma küll mitmel korral püüdsin saada oma käsutusse täielikult varustatud 
ekspeditsiooni. Nüüd, kus see riskantne ettevõte on õnnestunud, tahaksin ma kinnitada, et 
ainult üksikisik, kes on valmis taluma igasuguseid raskusi, võib suurimat korda saata. Kui ma 
peaksin veel kord reisima, siis toimuks see samasugusel kombel.» 

«Mis teid siis veel ahvatleb?» 

Rene vaikib tükk aega. Delaporte kardab, et ta on teinud vea, ning jätkab: 

«Ma näen, et minu küsimus häirib teid. Ärge vastake sellele. On loomulikult selge, et seda 
saladust ei pasundata välja tervele maailmale. See võiks tekitada raskusi!» 

«Niiger!» 

Cailliš nimetas nime. Delaporte on üllatunud. 

«Te tahate lahendada kaht maailma mõistatust! Kindlasti tuleksite te ka sellega toime. Ent 
juba nüüd olete te varsti kogu maailmas tuntud isik ja see on suureks hädaohuks teie uuele 


ettevõttele. Tõsi, tõsi, minu armas,» õpetab Delaporte oma noort külalist, kui ta Rene imestust 
märkab, «varem võisite teie, keegi tundmatu, kaduda tähelepandamatult, nii kuidas te heaks 
arvasite. Tulevikus aga peetakse iga teie sammu valvsalt silmas.» 

Need on halvad ended. Elukogenud mees hindab olukorda kindlasti õieti. 

* 

Abd Allahi eksleb mööda Tangerit, luusib tundide viisi sadamapiirkonnas ringi. Ta tahab näha 
laevu. Võib-olla on nende seas ka see, mis tema varsti kodumaale viib. Ta on haige, raskesti 
haige. Kuum ja kuiv Sahaara õhk ei nõrgestanud teda nii, nagu nüüd sadama palav niiskus. 
Tal on jälle palavik. Ta ei tarvitse küll enam nälgida, sest 

Delaporte andis talle raha, kuid ta viimased jõuraasud kahanevad silmanähtavalt. Timbuktu ei 
lasknud end ohvriteta vallutada. Ent kodumaa tervendab kõik.. Kodumaa, kellele ta tahab oma 
töö alandlikult jalge ette panna! 

«Abd Allahi!» See hõige kõige elavama liiklusega tänaval on nagu hoop. Tema ees seisab 
eesliajaja. «Mida sa teed kristlase majas? Ma nägin sind täna hommikul Prantsuse konsuli 
juurest tulemas!» 

Nüüd on ta avastatud! Rene põlved värisevad. Hetke vältel ei leia ta mingit vastust. Ja just 
nüüd on oluline" end mitte rohkem paljastada lasta. Õnnekombel läheneb kriuksudes piki 
kitsast tänavat eeslikaarik, mis tahab mööda sõita. Kaariku eest kõrvaleastumise ajast piisab, 
et meie sõpra teadvusele tuua. 

Ta seletab Rabati reisikaaslasele sama loo kümnešillingi-lisest rahast, mille ta tookord jutustas 
maurile. Seda usutakse. Sellele vaatamata tunneb Caillie end ebakindlalt. Kohe täna öösel 
räägib ta asjast konsulile ja palub, et see tema oma valve alla võtaks. Võib-olla saab ta 
tulevikus väljuda majast mõne teise ukse kaudu. 

Kui tähed taevas särama hakkavad, pöördub ta konsulaati tagasi. Valvepostil seisab eilne 
tunnimees. Ärasõiduni jääb kõik muutmatuks. Sõdur on pärit asekonsuli kodukohast ja on 
usaldatav. Ta on seda mitmel korral tõestanud. Osaliselt pühendatakse ta Rent Caillie 
saladusse. Ta teab, et öine külaline on prantslane, kes täidab Delaporte'i ülesandeid. Et ta aga 
sisse laseb Timbuktu avastajat, seda ta ei tea. 

Kord, kui Rene majja astub, ei ole majahärra veel ühelt nõupidamiselt tagasi jõudnud. Teda 
võtab vastu konsuli sekretär. 

Vestluse käigus esitab ta noormehele küsimuse: «Härra Caillie, mispärast ei müü te oma 
märkmeid Inglismaale? «Aafrika Ühing» Londonis pakub 25 000 naela sellele, kes talle toob 
esimese üksikasjalise teate Timbuktu kohta. 25 000 naela, härra Caillie! See on varandus! 
Pariisi «Geograafia Selts» maksab teile võib-olla väljakuulutatud 10 000 franki, kuid see on ju 
ainult murdosa teise summaga võrreldes.» 

«Ja kui ma ei peaks saama ka neid 10 000 franki, siis kingin ma ikkagi oma märkmed 
kodumaale! Inglismaa saab andmeid Timbuktu kohta alles Prantsusmaa kaudu, mitte kunagi 
minult otse, sest ma olen prantslane, mu härra!» 

«Sellest hoolimata jääks kuulsus ju teile. Mina teeksin seda. 25 000 naela kindlustavad teile 
muretu elu.» Sekretär on kangekaelne. 

«Teie meelest ei ole sellest midagi, kui üks avastus konkurentidele maha müüa. Mina aga ei 
saaks kogu elu jooksul olla rõõmus ega õnnelik, hoolimata rikkusest. Palun, jätame selle 
teema kõrvale.» 

Seevastu on aga järgnev vestlus härra Delaporte'iga lausa rõõm. Mõlema mehe vahel on 
tekkinud tugev sõprus. 

«Kunas mul avaneb võimalus ära sõita?» küsib Cailli€ ikka ja jälle. 

«Teie huvides loodan ma, et varsti!» Rohkem ei saa meie sõber teada. Niipea kui ta küsimuse 
jälle esitab, naeratab asekonsul salapäraselt. 


Abd Allahi-Cailli€ käib iga päev sadamas, et jälgida laevade saabumist ja väljumist. Pärast 
tema saabumist Tangerisse on Prantsusmaa poole läinud merele mitmed purjekad. Mispärast 
ei ole Delaporte teda neile paigutanud? Ta palus Rened tõsiselt mitte midagi oma algatusel 
ette võtta. Caillie kodumaalesõidu eest olevat hoolitsetud, ta pidavat ainult veel kannatlikult 
ootama. 

«Oh!» See imetlushüüe lipsas Rene huulilt. Merelt läheneb uhke, tore laev, Prantsuse laev 
kodumaa lipuga. Sõjalaev, kuunar. Nüüd näeb ta nimegi: «La Legere». 

Omapärane. Ainult korraks sõuab üksik paat kaldale. Cailli€ head silmad konstateerivad, et 
terve meeskond on tekil, siiski ei tule keegi madrustest maale. Isegi kaubitsejaid, kes oma 
lootsikutega purjelaeva ümber kihavad, ei lasta pardale. Tavaliselt toimub laevadel, kui nad 
sadamas seisavad, alati nagu mingi laat. Siin aga käib ost ja müük kaugelt. Kui ta ei eksi, siis 
ei toimu pärismaalaste ja prantslaste vahel isegi mingisugust pikemat jutuajamist. 

Kuunarit silmitsedes haihtuvad kõik Rene Cailli€ mured. Praegu seisab sadamas sõjalaev, 
mille härra Delaporte kutsuks kindlasti appi, kui Timbuktu avastajaga nüüd veel mõni õnnetus 
peaks juhtuma. Mõistagi on see lapsik mõte, sõitleb end Rent. Nii palju ei tohiks ta 
Prantsusmaale väärt olla, et tema kaitseks sõjavägi kohale kutsutakse. 

Cailli€ viibib Tangeris 7. septembrist saadik. Juba pikka aega — täna on 26. september 1828. 
Loodetavasti ei tule tal enam kaua ärasõitu oodata. 

Päike loojub. Vastu tahtmist lahkub Rene sadamast, kuid ta peab minema Delaporte'i juurde. 
Võib-olla jääb laev ka 

veel homseks siia, siis jätkaks ta oma vaatlust ja tunneks sellest rõõmu. 

Mispärast surub tunnimees asekonsulaadi ees täna isegi tema kätt? Küll üsna kärmelt ja alles 
peale seda, kui ta kontrollivalt inimestest tühja tänavat on vaadelnud. 

Delaporte'i toas on laual Cailliš märkmed, nende kõrval koraani lehed, peale selle veel 
madruseülikond.- 

«Minu sõber!» tuleb konsul Renele vastu ja embab teda. «Asi on niikaugel. Täna öösel lähete 
te madruseks riietatuna kuunari «La Legere» pardale. Ma kutsusin selle Cadizist siia selleks, 
et te võiksite häirimatult kodumaale jõuda.» 

«Sõjalaev? Minu jaoks?» Caillie kogeleb erutusest. Ikka veel hoiab Delaporte teda oma.käte 
vahel. «Minu jaoks? Minu jaoks?» Siin ei suuda Rene, kellele elus on nii vähe head osaks 
langenud, enam pisaraid tagasi hoida. Ta nuuksub nagu laps. Tema jaoks, Mauztst pärineva 
tundmatu Rene Cailli€ jaoks on kohale kutsutud sõjalaev! See on juba rohkem, kui tema 
tugevad närvid välja kannatavad. 

«Mida te olete korda saatnud, härra Cailli€, see on hoopiski kõrgemalt hinnatav. Rahustuge! 
Tulge, täitke üks minu palve — jutustage veel kord midagi oma elamustest.» 

Rene teeb seda. Samal ajal, kui ta kõneleb Sudaanist, Timbuktust, kõrbereisist, hõljub kogu 
aeg ta silme ees tema jaoks kohale kutsutud kuunari pilt. 

Raske on lahkuda asekonsulist, kes kohtles teda kui poega. 

«Tervitage kodumaad ja ärge unustage härra Jomard'i, «Geograafia Seltsi» tsentraalkomisjoni 
presidenti. Ma juba teatasin talle teie avastusest. Ta on teile kõigiti abiks, et te oma 
kogemused saaksite võimalikult ära kasutada. Elage hästi, ja õnnelikku kojujõudmist!» 
Vastu hommikut läheb Rene Cailli€ viimast korda läbi Tangeri. Hakkab juba koitma. 
Asekonsuli teener saadab madrus Rene Caillie sadamasse. 

Seal aga astub neile ootamatult keegi maur teele ette ja vaatab Cailliele näkku. 

«Kes on see võõras?» küsib ta teenrilt. «Ma ei näinud teda laeva saabumisel maale tulevat. Te 
tahate ju laevale minna?» 

Caillie ei ole suuteline umbusklikule muhameedlasele vastama, kuid teener säilitab külma 
rahu. 

«Mis sul vaja on? Mis see sulle korda läheb, mida me teeme? See võõras on prantslane 
Tetuanist ja pöördub Prantsuse laeval kodumaale tagasi.» 

Sealjuures tõmbab saatja Rene edasi. 

«Seda võõrast olen ma juba kord teises riietuses tõenäoliselt kohanud,» pomiseb maur 
omaette. «Ta on väga sarnane Abd Allahiga, kelle ma Rabatist Tangerisse tõin. Jah, kindlasti, 
see oli Abd Allahi!» 

Selleks ajaks, kui maur niisugusele otsusele jõuab, on Rene Cailli€ juba kindlas kohas. Ka 
tema tundis eesliajaja ära. 


Viieteistkümnes peatükk KODUMAA 


Härra Jolivet, kuningliku kuunari «La Legere» komandant, 
jalutab sillal edasi-tagasi. Ta on rahul. Puhub soodne tuul, ilm 
tõotab õnnelikku ja kiiret reisi Tangerist Touloni. 

See siis oli see tähtis isik. Jolivet naeratab. 

Pealelõunal oli ta saanud härra Delaporte'ilt teada, et öösel tuleb 
kuuna- 

rile madrus, prantslane, kellele härra komandant peab igal viisil 
andma kõike võimalikku abi. Tema nimi on Rene Cailli ja ta 
olevat — leidnud Timbuktu. Siis oli Jolivet'le kohe pilt selge. Või 
leidnud Timbuktu! Vaat kus. ..! Jah, muidugi, seda meest aitab ta 
nagu poega või venda. Missugune au tema laevale — viia 
kodumaale Timbuktu avastaja! 

Pisut enne koitu oligi siis salapäraselt, nii nagu kogu see lugu oli 
saladuse katte all, pardale tulnud üks madrus, kes 
palavikuhoogudest vaevatuna suutis end ainult suurte pin- 

=.» gutustega jalul hoida. Ta käitus nii, nagu oleks teda jälitatud, ja 
pe — laskis kuuldavale kergendusohke, kui tundis sõjalaeva planke 
SEA oma jalgadeall. 

Külaline oli otsemaid täies riietuses asemele heitnud. Rääkida ta ei suutnud. Sellest ajast peale 
magab ta sügavalt, kuid rahutult. 

Komandant on juba paaril korral käinud Cailli€ aseme juures ja pendeldava lambi valgusel 
uurinud reisija nägu. See on kitsas, pika kõhetu ninaga, peaaegu mustaks põlenud 

halastamatust päikesest. Haigused ja tugevad pingutused on jätnud sellele näole oma märgid. 
Kas ka surma märgid? Peaaegu on tal niisugune välimus. 

Rene Caillie? Ta ei ole veel mitte kunagi kuulnud seda nime. Ja see ei ole ka mingi ime, sest 
selle järgi, mis ta Delaporte'ilt teada sai, on Caillie täiesti tundmatu, ei ole teadlane, kes juba 
midagi oleks saavutanud. Niisiis eikeegi. See eikeegi astub aga nüüd Prantsusmaa suuruste 
ridadesse. Selles ei kahtle Jolivet silmapilkugi. Sest ta teab väga hästi, mida tähendab 
Timbuktu. 

See mees seal all kajutis on ainus eurooplane, kes Sudaanist ja Sahaarast leidis tervena tee 
koju. Ainult temal on kõik andmed Sudaani salapärase metropoli kohta. 

Jolivet pani kajuti ukse ette madruse valvama. Mees peab aeg-ajalt haiget vaatama ja otsekohe 
ette kandma, kui peaksid ilmnema haiguse halvenemise tunnused või kui reisija peaks ärkama 
ja avama silmad. 

Just praegu tulebki valvur. 

«Härra komandant, haige ärkas,» kannab ta ette. «Kuidas ta end tunneb?» «Paremini. Palavik 
on tunduvalt langenud.» «Hea küll, ma tulen kohe.» 


«Tere hommikust, härra Caillie. Mul on hea meel näha teid pisut kosununa.» Jolivet sirutab 
kaasmaalasele käe ja jätkab siis: «Minu nimi on Jolivet, olen kuningliku kuunari «La Legere» 
komandant.» 

«Tere hommikust, härra komandant, ja palju tänu, et te mind armastusväärselt vaatama tulite. 
Lubage, et ma jään voodisse lamama. Ma ei tunne end sugugi hästi, kuid loodan, et mereõhk 
mu varsti uuesti jalule aitab.» 

«Ma soovin seda kõigest südamest, härra Cailli€. Minu laev peab teid kümne päevaga 
kodumaale viima.» 

Rene kuuleb komandandi sõnu nagu suurest kaugusest. Laeva kerge kiikumine uinutas ta 
uuesti. Poolteise aasta jooksul on ta meeled olnud pidevalt pingul, et alaliselt ähvardavaid 
ohte ära hoida. Nüüd, «La Legere'i» pardal, kodumaise laeva plankude vahel, variseb ta 
kokku. Liiga tugevad olid möödunud kuude pingutused. 

Jolivet silmitseb magajat veel viivu, vaatleb seda karmi, kindlat nägu, ja peaaegu kadestab 
noort kaasmaalast suure saavutuse pärast. Ei, noomib ta end, ülekohus on lasta niisugustel 
mõtetel tekkida. See on siiski prantslane, kellele langes osaks lahendada Timbuktu mõistatus. 
Cailli€ 

kuulsus on ka Prantsusmaa au. Tema, meie saavutasime selle, mille järele sirutas terve 
tsiviliseeritud maailm suuri rahasid mängu pannes oma käed. Kapten mõnuleb selles ülevas 
tundes kaua. 

Vahepeal on saanud meeskonnale teatavaks, kes on see saladuslik reisija. Mehed ei ole 
pettunud, et see ei ole Maroko sultan, mõni Põhja-Aafrika pasa või bei, kelle teenistusse 
nende laev on antud. Mis ongi mõni sultan või pasa nende Rene Cailliš vastu?! Olla sultan või 
pasa ei ole mingi teene. Mida varem eelkäija sureb, kas sellele kaasa aidatakse või mitte, seda 
kiiremini võib järeltulija end valmis pessa istutada. Nende noor kaasmaalane on aga ausalt 
võidelnud ja võitnud! Üks prantslane — üks rahva hulgast — saab suurima au osaliseks: teda 
konvoeerib koju sõjalaev ja kaitseb teda Alžeeria piraatide eest, kes viivad orjusesse isegi 
valgeid, eurooplasi. Ka kõige kalgisüdameli-semad vanad merekarud on Rent peate uhked. 
Ja sellel kuulsal mehel ei ole mingisuguseid pretensioone! Igale tervitusele, mis talle 
möödudes hüütakse, vastab ta sõbralikult. Kas kuunaril on kunagi varem olnud nii vähe- 
nõudlikku külalist? Tundide viisi lamab ta tekil purje varjus. Vaene piinatud keha on pidanud 
taluma liiga palju päikest. Kuidas saaks teda aidata? Igaüks oleks selleks valmis. Ent ei saa 
teha midagi muud kui lasta Cailli€l puhata, teda küsimustega mitte tülitada. Ühel päeval ilmu- 
vad tema elujuhtumused raamatuna. Kindlasti muretsevad kõik endale selle raamatu või 
lasevad ette lugeda. 

Veel ükski «Legere'i» reis ei ole möödunud nii rahulikult kui see reis Cailliega. Ei 
mingisugust karjumist ega möirgamist, mitte mingisuguseid järske käsklusi. See kõik on 
ülearune, sest igaüks täidab oma kohust ausalt ja meelsasti — poolehoiust Renš vastu. 
Komandant Jolivet veedab kogu oma vaba aja meie sõbra kõrval. Haritud inimesena on ta hea 
kuulaja, kelle vastuväited ja küsimused haigele rõõmu valmistavad. 

Ainult kord vihastus Jolivet. 

«Mis? Ja seda tegid meie inimesed? Saatsid tagasi, ikka jälle saatsid teid minema? Teid 
koheldi kui narri? Nurjatus!» raevutseb ta, kui kuuleb äraütlemistest Saint Louis's. 

Meeldiv on istuda koos inimesega, kes ei talu vähemalgi määral kõrgete ametiisikute väiklast 
käitumist. 

Cailli€ lõpetab oma jutustuse sõnadega: «Võib-olla tuleb ükskord viiekümne või saja aasta 
pärast aeg, mil inimesed 

Hakkavad teisiti mõtlema ja selle tagajärjel ka teisiti käituma. Mina saavutasin selle, millest 
alati unistasin: ma olin Timbuktus!» 


** 


Toulon. Kodumaa pind, kodumaa muld. Rent Cailli€ ei saa teisiti, ta viskub maha. Ta surub 
käe mullasse, tõstab mulda ja laseb seda läbi sõrmede libiseda. Olgu õnnistatud see muld, 
Prantsusmaa muld. 

Kellahelin tungib talle kõrvu, helin, mis kuulutab rahu ja rõõmu. Ta on kodus. Rene Caillie on 
võitnud. Pikk vaevarikas teekond on lõppenud. Saatus on ta segasest pimedusest jälle 
kodumaa randa kandnud. 

Rene Caillie Mauztst saab Pariisi Geograafia Seltsi auhinna — 10 000 franki. 

Rene Cailli€, pagaripoiss, külakoolipoiss, saab auleegioni kavaleriks. 

Rene Caillie saab «Bamako residendiks» Niigeri ääres kuuetuhandelise aastapalgaga. See on 
aunimetus, et talle tasu saaks maksta. 

Rene Caillie on kuningas Louis Philippe'i külaline lõunasöögil. 

Järsk tõus. Järsk ja — lühike. 

Timbuktu pettis maailma. Kus on need tohutu rikkusega täidetud paleed ja saalid? Kus on 
kullast katused? Kus on naiste kullast ehted? Kus on tohutuid, hiiglaslikke kasumeid andvad 
kauplemisvõimalused? 

Mitte sinnapoolegi. Unelm pidi taanduma karmi tegelikkuse ees. Ja see, kes selle hävitas — 
see oli Caillie! Seal, kus oodati muinasloolisi lugusid, seal mõjus tema teade kainestavalt. 

Ja sellele mehele annab Prantsusmaa eluaegset pensioni — selle eest, et ta ühe suure lootuse 
hajutas! 

Tema ekstsellents kuninglik mereminister, samas isikus ka asumaade valitseja Saint-Hilaire 
loeb uuesti pensioni-taotlust. Rene Cailliele tahetakse määrata pensioni kolm tuhat franki 
aastas. Mees on raskesti haige. Teda Aafrikas vallanud palavik tõuseb uute hoogudega. 
Caillie! Narr! Kas Prantsusmaa läkitas tema? Põikpea. Revolutsionäär, kelle omavoliline 
talitusviis paljastas riiklikke organeid. Ekstsellents Saint-Hilaire lükkab avalduse tagasi. 
Samuti tuleks lasta maha tõmmata ka Cailliele siseministri poolt määratud pension. 

Vaene Caillie! Sa olid alati üksik ja selleks sa jäädki. Sinu saavutused lasksid lühikeseks ajaks 
langeda kogu valguse sinule. Nüüd tõugatakse sind jälle pimedusse. Sa leidsid küll Timbuktu, 
kuid mitte selle Timbuktu, mida loodeti leida: hiilgava, rikka maailmalinna. Kõige parem on, 
et ei räägita enam Timbuktust ega meenutata ka tema avastajat. Milleks peab end ühe narri 
pärast kompromiteerima? Pealegi on vahepeal juhtunud midagi tähtsat. 1830. aastal vallutas 
Prantsusmaa Alžeeria. Alžeeria tõotab suuri rikkusi, armetut Timbuktut pole tarviski. 

Kuid Mauze külarahvas jääb Renele truuks. Need vaesed popsid ja rentnikud, kes omal ajal 
tema esimese reisi katteks ohvreid tõid, kohmakad ja saamatud sõnades, haaravad ta oma 
embusse ning ütlevad: 

«Meie teadsime, Rent, et sa leiad Timbuktu. Esimesest päevast peale uskusime me sinusse.» 
Lihtsad sõnad suurest usust. 

Et taasleitud, sünge, kibestunud ja metsistunud Rent oli hoopis teine kui see, kes kord kodunt 
oli välja läinud —- seda ei lasta märgata. 

Rene Cailli€ ei parane enam. Ta maksab oma suure teo eest eluga. Ei möödu kümmetki aastat 
pärast Sudaani ja Sahaara põrgust tagasitulekut, kui 17. mail 1838. aastal sureb üks vapramaid 
prantsuse rahva poegi tiisikusse. 


REISIANDMED 


Teeleminek Kakondyst Rio Nunezi ääres: 19. aprillil 1827. a. 
Saabumine Timbuktusse: 20. aprillil 1828. a. 
Saabumine Tangerisse: 7. septembril 1828. a. 


Kogu reisi kestus: 508 päeva. 
Teekonna pikkus: 45300 kilomeetrit. 


Peatused: 
Cambaya 
Kankan 
Sambatikila 
Time 
Djenne 
Timbuktu 
EI-Arauan 
El-Harib 
Rabat 
Reisikulud Kakondyst kuni Tangerini: 2000 franki. 

AUTORI JÄRELSÕNA 


Aeg parandab mõnegi ennatliku otsuse. 1938. aastal, Rene Caillie 100. surmapäeval, osutas 
Prantsusmaa Timbuktu avastajale suurt austust. Prantslaste juures peetakse teda nüüd üheks 
Sahaara pioneeriks. 

Viiskümmend aastat pärast Caillied jõudis järgmine eurooplane saladusrikkasse 
kõrbemetropoli. See oli saksa suurim Sahaara uurija dr. Heinrich Barth. 1880. aastal järgneb 
Leipzigis sündinud Oskar Lenz. 1894. aastal vallutavad prantslased Timbuktu. 

See, et Timbuktu väärtusetuna Euroopa vaateväljalt kadus, on üheks Cailli€ nii varajase surma 
põhjuseks. Tema tõetruu reisiaruande kohta, mille 1830. aastal Pariisi Teaduste Akadeemia 
liige M. Jomard välja andis, avaldati mitmel pool kahtlust. Seda nimetati fantaasiarikka 
šarlatani, petise ja hoopleja teoseks. Need vaenulikud väljaastumised aitasid tunduvalt kaasa 
kibestunud Caillie elutahte halvamisele. Ka briti ajakirja «Ouarterly Reviews» artiklites, 
millele oli alla kirjutanud anonüümne J. B., tehti Cailli€ aruanne maha. 

Saksa suur teadlane Heinrich Barth toetub oma viieköitelises teoses «Reisid ja avastused 
Põhja- ja Kesk-Aafrikas» sageli Cailliele. Barth on teadlane, mõnikord viitab ta noore 
prantslase vigadele, kuid ta teab, et Cailliš aruanne vastab tõele. 

Peab veel kord toonitama, et Rene Cailli€ ei olnud teadlane, vaid teerajaja, kes tahtis teiste 
jaoks teed valmistada ja seda ka tegi. Ka Barthi jaoks. 

Ta oli valmis andma oma elu, et teenida kodumaad. Austus, mida Prantsusmaa talle 
tänapäeval osutab, on ära teenitud. 

Rene Cailli€ elu ja tegevus on kirja pandud tema päevaraamatute ja teiste allikate järgi. Caillie 
märkmed on sageli kuivad, paljusõnalised ja laialivalguvad, sest ta tahtis talletada palju 
uudset etnograafia ja geograafia alalt. Seetõttu tuli neid märkmeid kohendada. Noore 
prantslase aruanne hõlmab umbes 1200 trükilehekülge. Paljugi sellest ei paku tänapäeval 
enam huvi. Üldiselt on koostaja aga pidanud rangelt silmas fakte. Reis toimus täpselt nii, nagu 
siin on kirjeldatud. Cailli€ suuri raskusi ei ole liialdatud. Timbuktu avastaja oli teel 508 päeva 
ja kulutas sealjuures 2000 franki. 

Mõned raamatu tegelased on välja mõeldud, näiteks Cailli€ noorpõlvesõber Paul Roux, vana 
kapten Blanc, puujalaga Charles Fecamp, inglane Smith, Thomson Partarrieu-Gray 
ekspeditsioonist ja vana maur Rabati asekonsulaadi ees. 

Lühike kokkuvõte Timbuktu linna ajaloost, mille Abd Allahile jutustab Chebir, on rajatud 
Felix Dubois' teose «Tombouctou, la mystšrieuse» andmetele. 

Sõjalaeva «La LEgere» nimi on ajalooliselt õige. Asekonsul Delaporte ei pöördunud kuunari 
pärast vahetult laeva komandandi Jolivet' poole, vaid Prantsuse sõjaväeringkonna komandandi 
poole Cadizis. Ka leitnant Prõvilliers' kuju on fantaasia looming. 

Rene Cailli€ ei ole küll läbi elanud pööraseid seiklusi selles mõttes, et ta säraks hiilgava 
kangelasena ja võitjana kõigis võimalikes ja võimatutes olukordades, kuid siiski oli noore 
vapra reisija elu vaid üksainus suur seiklus. Ta võitles kitsarinnalisuse vastu, võttis enda 
kanda kõik vaevad ja piinad ainult selleks, et kinkida oma kodumaale Timbuktu suurt 
avastust. Rene Cailli€ käis jala läbi tuhandeid kilomeetreid kõrvetava päikese all, haigustest 
kurnatuna ja nõrgestatuna, silmade ees pidev avastamise oht, mis oleks võinud tähendada 
surma. Ja seda poolteise aasta vältel! Kas see pole seiklus? 

Ta jäi oma isamaale truuks ka siis, kui teda naerdi ja narriks tembeldati. Ta oli valmis andma 
kõik, isegi elu, mis näis talle vähem väärtuslikuna kui truudus. 

Seda eeskujulikku elu kõigi raskuste ning võitlustega lugejale veenvalt silme ette tuua oligi 
koostaja püüdeks. Ta loodab, et tal õnnestus äratada arusaamist suurest teost ja vaprast 
noorest inimesest. 

